
Cuvânt înainte 


Până nu demult, constatam cu o oarecare temere că elevii, asaltaţi de oferte mult mai tentante, 
lăsau mereu pe un loc secundar lectura. Cei doi ani de pandemie care ne-au obligat să trecem la 
învățământul on-line au adâncit și mai tare prăpastia care exista între aceştia și carte. Obligaţia de a utiliza 
zilnic (pentru un număr considerabil de ore) dispozitivele electronice a accentuat dependenţa elevilor de 
tehnologie și de vizual, de imagine. Astfel, cadrele didactice au fost nevoite să îşi regândească fiecare 
demers didactic în funcţie de resursele educaţionale existente în mediul virtual, să transpună mare parte 
din conţinuturi în imagini accesibile celor aflaţi în spatele ecranelor. 

Revenirea în spaţiul şcolar a oferit plăcuta surpiză de a constata că apetitul elevilor pentru carte 
renaşte timid, asemeni păsării Phoenix. Dorinţa de a citi, de a simți parfumul specific al cărților tipărite se 
amplifică, dar rămâne şi nevoia de a exersa învăţarea prin imagini, de a consolida deprinderea de receptare 
a mesajul transmis printr-un altfel de cod decât limbajul. 

De altfel, lectura unui text şi observarea unei imagini sunt experienţe estetice asemănătoare. 
Totuşi, valorificată info-documentar, artistic, ştiinţific, literar etc., imaginea devine, într-un scenariu 
didactic, purtătoarea unor multiple semnificații. Simpla ei utilizare la clasă captează atenţia, stârneşte 
curiozitatea, dar lectura imaginii stimulează imaginația, favorizează creativitatea, provoacă gândirea 
critică, îmbogățește limbajul, dezvoltă abilitățile de comunicare orală şi scrisă şi stârneşe multiple reacții 
afective din partea privitorilor/elevilor. 

Volumul de față, dedicat rolului formativ al lecturii de plăcere şi identificării unor strategii 
eficiente de abordare a imaginii ca formă complexă de lectură, continuă demersul nostru început în 2018 
de a prezenta celor interesaţi câteva repere privind identificarea unor strategii cât mai eficiente de atragere 
a elevilor de astăzi spre lectura de plăcere, punând accentul pe importanţa lecturii imaginilor şi relevanţa 


demersurilor didactice inovative în acest sens. Totodată, este și un prilej de a împărtăşi exemple de bune 


practici (activităţi didactice/proiecte educaționale) privind lectura imaginii la diferite discipline de studiu. 


Izvorâte din experienţa multor dascăli acumulată în ani de studiu şi activitate la catedră, aceste 
repere au fost prezentate și în acest an în cadrul celor două secțiuni ale Simpozionului național Importanța 


stimulării interesului pentru lectura de plăcere la elevi, Cluj-Napoca, iunie 2022. 


Corelat cu cea de-a VI-a ediţie a Festivalului-concurs naţional Eu citesc! Tu... mai citești?, acest 
simpozion a oferit participanților din întreaga ţară prilejul nu doar să atragă atenția, prin câteva observaţii 
mai mult sau mai puţin personale, asupra unui fenomen ce persistă de ani buni în rândul copiilor şi al 
adolescenților (scăderea dramatică a interesului față de lectură), ci şi să propună soluţii concrete, verificate 
şi verificabile, de stimulare a interesului pentru lectura de plăcere, punând accentul pe importanţa 
identificării unor strategii menite să reaşeze cartea şi lectura în sfera de inters a elevilor care, timp de 


aproape 2 ani au fost nevoiţi să înveţe stând zilnic ore în şir în faţa calculatorului. 


In cuprinsul acestei lucrări se regăsesc, pe lângă puncte de vedere teoretice ale unor cadre didactice 


experimentate, şi exemple de bune practici, de strategii eficiente şi proiecte de stimulare a lecturii de 
plăcere implementate cu succes, realizate în parteneriat la nivel intra-/inter-instituțional, urmate de 
lucrările premiate ale elevilor participanţi la cea de-a şasea ediţie a festivalului amintit. 

Mulţumesc pe această cale tuturor celor care au făcut posibilă apariţia acestui volum şi celor care 


au crezut în reuşita unui asemenea demers. 


Coordonator de proiect, 
prof. Mihaela TURCU 


Partea 1 — lucrări simpozion 


ROLUL IMAGINILOR ÎN STIMULAREA LECTURII DE PLĂCERE 


Prof. Abrudan Simona Rodica 
Şcoala Gimnazială Specială Huedin, jud. Cluj 

Cartea este un obiect cu o mare semnificaţie pentru toți oamenii. Cartea are rolul de a ne 
înfrumuseţa mintea şi sufletul şi de a ne oferi informaţii importante care ne vor rămâne întipărite în minte 
pentru totdeauna dacă suntem pasionaţi de lectură. Cărţile introduc sensul existenţei copilului, îi arată 
scopuri prestabilite de oameni, învaţă comportamente adecvate şi familiarizează copiii cu normele morale 
acceptate şi validate de societate. 

Şi acum îmi amintesc cu drag de primele experienţe din viaţa mea de cititor, copil fiind. Parfumul 
inconfundabil al paginilor gălbui ale cărților este superb. Clipele în care citim în linişte, cu razele soarelui 
atingându-ne filele, sunt de neînlocuit. Eroii, printesele, reginele, ființele fantastice reprezintă personaje 
pline de culoare, care ne marchează copilăria cu fiecare aventură pe care o citim. Datorită cărților ajungem 
să cunoaștem personajele, să le aflăm gândurile şi să le iubim sau, din contra, să nu fim de acord cu ce 
comportament au acestea. La şcoală, ca elevi, suntem întotdeauna înconjurați de cărți, precum manualele 
şi culegerile, de unde primim informaţii importante și rezolvăm sarcini diverse pentru a ne forma un bagaj 
de cunoştinţe vast. 

Lectura favorizează o experiență interioară plăcută celui care citeşte şi oferă o perspectivă ideatică 
asupra realităţii înconjurătoare. Pentru ca elevii să poată folosi cartea în mod independent, acestora trebuie 
să li se formeze deprinderi, priceperi şi obişnuinţe ca: deprinderea de a înţelege correct cele citite, de a 
exprima în cuvinte proprii ceea ce a citit, de a folosi materiale ţi mijloace auxiliare: culegeri de texte, 
atlase, albume, dicționare s.a. 

Lectura şi poveștile influenţează dezvoltarea emoțională, fizică şi mentală a copilului. În special, 
se reflectă în modelarea proceselor creative inspirate de descrierile aventurilor pe care le au personajele 


principale ale basmelor. Prin ascultare, copiii îşi modifică înțelegerea operei literare care le este citită și 


exersează abilitatea de a conecta evenimente separate. In același timp, îşi dezvoltă abilitățile de 


concentrare şi atenția, ceea ce este deosebit de important pentru educaţie şi învăţare. 
Literatura tradițională pentru copii include și personaje bune și rele. Personajele simple şi bune îi 
permit copilului să se identifice cu binele şi să respingă răul. Copilul simpatizează cu personajele care 

merită, „participă” la luptele sale, învățând că, deşi poate întâmpina dificultăţi sau poate fi respins de 
cineva, el / ea va fi ajutat şi ghidat atunci când este nevoie. 

Basmul sau povestea este o narațiune complet imaginară, al cărei obiectiv cheie este să satisfacă 
şi să distreze. Lumea sa este complet fictivă, îi lipseşte plauzibilul și nu se aplică nici legile naturale, nici 
determinismul uman. Când eroul este în pericol, el / ea este salvat de intervenţia puterilor supranaturale: 
scenografia simbolică găsită în basme nu este descrisă în detaliu, deoarece nu este nevoie de o descriere 
detaliată, dacă, de exemplu, cineva ştie imediat că ceva se va întâmpla în pădurea magică. Spațiul şi timpul 
trecut sunt conturate în curând, spaţiul indicând o scenă naturală şi timpul, un trecut îndepărtat şi evaziv. 
După descrierea peisajului, eroii sunt identificaţi imediat și conflictele se dezvoltă foarte repede. 

Conflictele dintre personajele care reprezintă binele şi cele care reprezintă răul sunt total clasice în 
basme. Acţiunea observată în basme a atras atenţia multor cărturari. Toate basmele au un final, un început 
şi un complot similar indiferent că sunt ”Basme” de Frații Grimm sau ”Poveşti” de Ion Creangă. 

Poveştile basmelor exprimate prin limbaj prin transfer şi reprezentări simbolice, facilitează 
dezvoltarea gândirii simbolice, abilitățile reprezentative şi procesarea mentală a evenimentelor vieţii la un 
nivel de fantezie care formează baza dezvoltării gândirii creative şi a inteligenţei emoţionale. 


Narațiunea basmelor contribuie foarte mult la dezvoltarea imaginaţiei creative a copiilor, care este 


fundamentală pentru sănătatea lor psiho - emoţională. În lumea fantastică a poveștilor, unde totul se 


desfăşoară într-un spaţiu intermediar între fantezie şi realitate, gândul magic al copilului găsește o ieşire 
adecvată. Structura basmelor le permite copiilor să se mute într-o lume de vis fără restricţii. 

În același timp, prin mecanismele de identificare și proiecţie, copilul are capacitatea de a identifica, 
de a-și exprima sentimentele negative, de a acorda importanță experienţelor traumatice personale şi, în 
cele din urmă, de a căuta şi găsi un sens în viaţă. 

Lectura, în orice formă ar fi aceasta, după imagini sau citită, are o foarte mare importanță încă de 
la vârste fragede, deoarece dezvoltă copilului limbajul, memoria, creativitatea, imaginația, exprimarea 
corectă şi expresivă, emoţii, sentimente etice şi estetice. De asemenea, lecturile cu mesaje pozitive îi ajută 
pe copii să înţeleagă mai uşor diferite aspecte ale lumii înconjurătoare, pe care ei încă abia o descoperă. 
Din punct de vedere cognitiv, lectura îi ajută pe copii să îşi îmbogăţească cunoştinţele, despre lume, despre 


viață, despre realitatea în care trăiesc. 


Printr-o lectură susținută, copiii își consolidează deprinderea de citire corectă, fluentă, conștientă 
şi expresivă, îşi formează şi îşi dezvoltă pasiunea pentru lectură, își lărgesc aria de informare (citind din 
toate domeniile), le creşte interesul pentru cunoaşterea realităţii. Din punct de vedere educativ, lectura 
contribuie la educarea copiilor în dimensiunile etice şi estetice. Fabulele au, în cea mai mare parte, un 
mesaj pozitiv pe care copiii îl înţeleg cu uşurinţă. Din punct de vedere formativ, lectura în rândul copiilor 
este importantă deoarece le dezvoltă capacitatea de a lucra independent, de a extrage informaţii și de a 
căuta informaţii în completarea celor citite. 

Un alt aspect pozitiv promovat de lectura în rândul copiilor este acela de cultivare a sentimentelor, 
convingerilor și comportamentelor / atitudinilor / valorilor moral-civice. Prin lectură, elevii își lărgesc 
orizontul imaginativ, trăiesc anumite stări prin transpunerea lor în personajele preferate, învățând cum să 
acționeze atunci când vor fi puşi în situaţii similare. Interesul pentru lectură nu vine de la sine, ci trebuie 
stimulat încă de la vârste fragede. Dacă unui copil mic i se citesc povești, 1 se prezintă planşe cu personaje, 
acesta va prinde gustul pentru lectură. 

Când citim cărți ilustrate cu un copil mic, îl ajutăm să facă trecerea de la cuvintele cotidiene la 
limba literaturii. Cititul cu voce tare este o parte esenţială a dezvoltării literației timpurii la copii, precum 
şi a abilităților lor cognitive şi emoţionale. Cititul cu voce tare îl ajută pe copil să înţeleagă lumea din jurul 
său şi să facă legături; îi dezvoltă imaginația, vocabularul, îl familiarizează cu structura textelor narative 
şi îl ajută să stăpânească nuanţe ale limbajului. 

Cultura lecturii de plăcere ar trebui să fie îmbrăţişată atât în mediul școlar, cât şi acasă, pentru a 
preveni dificultăţile de citire mai târziu în şcoală. 

Există un număr mare de cărți ilustrate disponibile în librării şi biblioteci. Cărţile ilustrate ar trebui 
să fie de calitate. Pentru început, textul şi ilustrațiile se completează reciproc pentru a transmite povestea. 
Este important alegerea unor cărți cu imagini realizate artistic, în care atât cuvintele cât şi ilustrațiile 
contribuie la transmiterea poveștii. Ilustraţiile sunt parte integrantă din poveste, oferind informații despre 
acțiune sau concepte, precum şi indicii despre trăsăturile personajelor, locul acțiunii și starea de spirit. 


Cărțile ilustrate fără cuvinte sunt deseori respinse rapid ca fiind plictisitoare. Ele sunt însă un 


instrument puternic în dezvoltarea literației. Înțelegerea cărților fără cuvinte implică interpretarea 


ilustraţiilor, deoarece nu există text pe care să te bazezi. Acest lucru promovează înțelegerea, vocabularul, 


abilitățile de ascultare, înţelegerea structurii poveștii şi a evoluţiei personajelor. 

Cartea fără text se pretează la diverse interpretări, diverse reflecții şi interoghează constant 
cititorul, deoarece textul este absent, nu lipseşte, dar e absent şi, prin urmare, fiecare cititor, fiecare 
spectator, fiecare observator va interpreta imaginea bazânduse pe perspectiva sa, din punctul său de 
vedere. 

Datorită cărților, personajele prind viaţă în imaginația noastră, cuvintele prind glas şi fiecare 
informație importantă devine o cunoștință nouă, care ne rămâne pentru totdeauna. Astfel, comoara noastră 
cea adevărată este cartea; este ca o oglindă care ne oferă o imagine plăcută, aceea a unei lumi în care totul 
este posibil. 

Povestea este cea mai importantă formă prin care copilul învaţă să-şi citească mintea cu limbajul 
imaginilor. Poveştile au un rol complex în formarea copiilor ca viitori adulți, atât emoţională cât şi la nivel 
de interacţiune socială cu mediul. Ele stabilesc valori morale după care viitorul adult se va ghida şi trag o 
linie clară între bine şi rău, adevăr şi mincinuă şi felul în care acești termeni sunt definiți de fiecare mai 
târziu. 


Bibliografie: 

1. Filipoi, S., (1998). Basme terapeutice pentru copii și părinţi, Editura Fundaţia Culturală Forum, 
Cluj-Napoca 

2. https://www.qdidactic.com/bani-cariera/comunicare/metode-de-comunicare-bazate-pe-lectura- 
textului-scri436.php 

3. Magia lecturii cărţilor ilustrate. Informaţii de bază şi idei practice pentru profesioniști din domeniul 
educaţiei timpurii 

4. Rolul lecturii în viața școlarului, Revista "Educaţie şi noi orizonturi”, nr. 1/ iulie 2020 chrome- 
extension://efaidnbmnnnibpcajpcglclefindmkaj/https://academiaabc.ro/wp- 
content/uploads/2020/07/Nr1-2020-Rolul-lecturii-%C3% AEn-via%C8%9Ba-%C8%99colarului.pdf 


INTERVIUL LITERAR - O FORMĂ DE STIMULARE A LECTURII ŞCOLARE 
„EU SUNT MALALA” 


Prof. Agafiţei Daniela 

Școala Gimnazială Nr. 3 „Ciprian Porumbescu” Constanţa 

Arta interviului constă în priceperea de a pune Just întrebări, pentru a obţine răspunsurile de care 

aveţi nevoie. Totodată, interviul este şi cea mai importantă metodă de obţinere a informaţiei. Interviul este 
ŞI o discuţie, însă una întreţinută în mod profesionist. Există două tipuri de interviuri: interviul-,,cine” şi 

interviul-,,ce”. In primul, contează cel care vorbeşte. Aceste interviuri sunt luate, de obicei, unor celebrități 


sau oameni foarte cunoscuţi. Ceea ce îl interesează în acest caz pe ziarist este personalitatea 
intervievatului, comportamentul şi ticurile acestuia, viața sa privată. În interviul- „ce” au valoare 
declaraţiile, amănuntele pe care le oferă sursa. Aceste interviuri se iau atunci când se scrie despre un 
anumit eveniment sau temă. 

. Tipuri speciale de interviuri sunt sondajele de masă şi aşa-zisele focus-grupuri. De fapt, acestea 
fac parte din instrumentarul sociologilor, însă ziariştii trebuie să ştie să utilizeze rezultatele acestora şi, 
dacă e cazul, să poată opera cu aceste date. Mai există un tip de interviu, utilizat mult de posturile de radio 
şi tv. Este vorba de sondajul de opinie a cetăţeanului simplu, discuţia cu omul din stradă. În sânul breslei, 
acest fel de interviu este numit vox populi (din latină — vocea poporului). De obicei, acestea sunt luate în 
locurile cele mai animate, deşi este clar că punctele de vedere exprimate depind mult de locul ales. 

Elevii Școlii Gimnaziale Nr. 3 „Ciprian Porumbescu, Constanţa au exemplificat interviul, ca 
metoda de investigare didactica a operei literare „Eu sunt Malala,, de Malala Yousafzai, astfel au dat 
dovadă de ingeniozitate si profesionalism jurnalistic. Primul pas a fost citirea integrală a textului, apoi 
discuţii despre semnificațiile operei si distribuirea rolurilor. Fiecare participant şi-a asumat rolul potrivit, 


astfel avem : Intervievat(Malala) Intervievatorul, Tatăl, Prietena. 


Tatăl: Când era mică veneau mulţi prieteni la noi. Vorbeam despre politică, despre drepturile omului, iar 
ea stătea cu noi. 
Malala: Când eram mică îmi plăcea să îl ascult. 


Tatăl: Am devenit dependenţi unul de celălalt. Un suflet cu două trupuri. 

Intervievator: Cine ai fi fost acum dacă erai o fată obișnuită din Valea Swat? 

Malala: Dacă aș fi fost o fată obişnuită și sunt o fată obişnuită, dar dacă aş fi avut părinții obișnuiți, până 
acum aveam doi copii. 

Tatăl: La trei zile când s-a născut, a venit vărul meu cu arborele genealogic de peste 300 de ani în care 
erau numai nume de băieți, acum apare numele Malala. 

Malala: Eu sunt Malala, o fată ca oricare alta, deşi am şi eu talentele mele. Am încheieturi flexibile şi pot 
să-mi trosnesc degetele de la mâini şi de la picioare ori de câte ori vreau. Cred că ciocolatei negre nici n- 
ar trebui să i se spună ciocolată. Urăsc vinetele şi ardeii verzi. Sunt paştună, membră a unui trib mândru 
de oameni, răspândiţi prin tot Afganistanul şi Pakistan. 

Am fost botezată după tânăra eroină paştună, Malalai, care şi-a inspirat poporul prin curajul ei. 
Aproape în fiecare zi a vieţii mele le văzusem pe aceste femei urmând codul purdah, acoperindu-şi feţele 
în public. Unele, ca mama, îşi puneau doar o eşarfă în jurul capului. Am văzut femei care-şi coborau 
privirea atunci când se întâlneau cu un bărbat. Şi fete mai mari cu care ne jucam şi care dispăreau în spatele 
voalurile, de îndată ce deveneau adolescente. Părea nedrept şi inconfortabil să trăieşti în spatele unor 
bucăţi de material. Încă de când eram foarte mică, le-am spus părinţilor că n-aveam să-mi acopăr faţa, 
indiferent ce făceau celelalte fete. Eu cred ca nu există diferenţe între femeie şi bărbat, chiar femeia este 
mai puternică decât bărbatul. 

Chipul meu era identitatea mea. Mama, care chiar e devotată şi ţine la tradiţie, a fost şocată. Rudele 
noastre considerau că sunt foarte îndrăzneață. Femeile erau analfabete, deoarece nu mergeau la școală, nu 
aveau voie să iasă din casă fără să fie însoțite de un bărbat, care era rudă cu femeia. Talibanii tot cereau 


să numai meargă fetele la şcoală, dar eu eram foarte interesată de învăţătură. 


Malala : În fiecare seară la radio vorbea Mullah despre faptul că fetele să nu mai meargă la şcoală și 


ameninţa că dacă nu se face cum se zice el , Dumnezeu va trimite un nou cutremur, însă eu nu credeam 
asta. După ce talibanii au ocupat, erau foarte multe bombardamente. Ne refugiam pe unde apucam. Abia 
după luni de ascuns pe unde apucam ne-am întors acasă. 

Tatăl: aveam lacrimi în ochi să știu că aceste bombardamente s-au terminat pentru un moment. 

Malala: nu înțeleg cum îndrăznesc talibanii să-mi ia dreptul la educaţie . Sub pseudonim, deși se bănuia 
cine sunt, țin pentru un timp un blog la BBC (aveam doar 11 ani!), răspundeam interviurilor presei străine 


care relatează situația din Pakistan, se face un documentar cu mine şi devin o prezenţă constantă în media 

internațională. Atât eu, cât şi tatăl tatal, criticăm deschis regimul din Pakistan, în ciuda amenințărilor 
permanente. Acum viata mea era pusa în pericol. Dintr-o dată, nişte teroriști au intrat în autobuz si au 
început să strige: Cine e Malala?. Malala a spus: eu şi a fost împuşcată. Glonţul m-a lovit şi pe mine în 
umăr. De atunci nu ştiu ce s-a întâmplat. 

Prietena: După ce prietena mea a fost împuşcată în umăr, eu am fost împuşcată cu două gloanțe , unul a 
trecut pe lângă degetul meu și celălalt glonţ în braţul drept. 

Malala: M-am trezit pe 16 octombrie înconjurată de o grămadă de oameni care se uitau la mine. Fiecare 
dintre ei avea patru ochi, două nasuri şi două guri. Am clipit, dar nu m-a ajutat. Vedeam totul dublu. 
Primul lucru la care m-am gândit a fost: „Slavă Domnului că nu sunt moartă!“ Dar nu aveam nicio idee 
unde eram sau cine erau oamenii aceia. Vorbeau engleză, deşi păreau să fie din ţări diferite. Am încercat 
să vorbesc, pentru că ştiam engleză, dar nu reuşeam să scot niciun sunet. Păream să am un soi de tub băgat 
pe gât, care-mi furase vocea.Mă aflam într-un pat înalt şi peste tot în jurul meu erau maşinării complexe 
care scoteau tot felul de sunete. Atunci am înţeles că eram într-un spital. 

Apoi m-am panicat. Dacă eram în spital, atunci unde erau părinţii mei? Era şi tata rănit? Mai trăia? 
Ştiam că mi se întâmplase ceva. Dar eram sigură că i se întâmplase ceva şi tatei.Când m-am trezit din nou, 
eram într-o cameră verde, fără ferestre, dar cu lumini foarte strălucitoare. Femeia musulmană plecase, iar 
în locul ei erau un doctor şi-o asistentă. 

Îmi spusese că sunt în siguranţă şi că mă adusese din Pakistan. Am încercat să vorbesc, dar nu 
puteam, aşa că am început să desenez cu degetul litere pe mână, gândindu-mă că aş putea scrie o întrebare. 
Asistenta a plecat şi s-a întors cu hârtie şi-un creion pentru mine, dar nu puteam scrie cum trebuie. Voiam 
să le dau numărul de telefon al tatei, am vrut să-i întreb ceva, dar îmi ieşeau numai mâzgălituri. Aşa că 
asistenta a scris alfabetul pe o bucată de hârtie şi eu am indicat literele. 

Primul cuvânt pe care l-am scris a fost tata. Al doilea a fost fară!Unde e tata? Asta voiam să ştiu. 
Şi în ce ţară suntem???Vocea doctorului încă o auzeam cu greu, dar părea să spună că suntem în 
Birmingham. Nu ştiam unde e asta. Mi-am dat seama mai târziu că suntem în Anglia. M-am mişcat cât să 


mai scriu încă o dată „tata“, dar o durere ascuţită mi-a străpuns creierul. Am încercat să trag aer în piept. 


Imi curgea sânge din ureche. Ce însemna asta? Am încercat să ridic mâna s-o ating, dar am văzut că nu- 


mi mişcăm mâna cum trebuie. Ce mi se întâmplase? 


În concluzie, desluşind tainele jurnalismului şcolar, elevii au empatizat cu personajul, descoperind 
noi valențe si semnificaţii în noțiunile de dreptate, adevăr, discriminare, identitate națională şi 
determinare. Astfel, elevii descoperă adevăruri universal-valabile, ce constituie etaloane ce-i ghidează pe 
aripile itinerariului şcolar. 

Bibliografie: 


1. Grădinaru L., Jurnalistica școlară, EDP, Bucureşti, 1980. 
2. Parfene C., Compozițiile în şcoală, EDP, Bucureşti, 1998. 


CITIŢI ORICE, NUMAI CITIŢI! 


Prof. Alexa Ana-Maria 
Liceul Tehnologic Jimbolia, jud. Timiş 


Ce e lectura? Mai este ea acea oază de plăcere, când ne adunam, copii fiind, la umbra nucului 
bătrân pentru a împărtăşi experienţe şi a explora noi lumi, despre care, poate, nu citisem nici măcar în 
cărțile de geografie? Mai este lectura portiţa spre lumi nevăzute, unde mii de fiinţe hilare sau amuzante 
îşi desfăşoară jocul nebunesc sub atenta supraveghere a vreunui geniu malefic, a vreunui zmeu sau cum 


ar zice Petre Ispirescu, jumătate — de - om — călare — pe — jumătate — de — iepure — şchiop? 


Într-o lume supravegheată de tehnologie, în care facebookul este locul unde tinerii își dau întâlnire, 


pardon instagramul, dacă între timp nu a apărut altceva, cu puţin noroc mai citesc ceva, pe ici, pe colo. 
Dar nu, să nu credeţi că citesc tot...din multitudinea de texte preluate, aproape nimeni nu citeşte până la 
sfirşit...e prea lung, e prea mult... Aşadar, tinerii nu citesc o postare care suscită interesul lor...cum îi putem 
aduce noi spre lecturarea unui volum? 

Soluţia tocmai s-a găsit acum, la final de an...când elevii buni, premiaţi fiind, vor primi cărți. Nu 
multe, una-două, să aibă cu ce își ocupa timpul peste vară, căci avem dorința şi pretenţia ca elevii noştri 
să citească, să se cultive, să folosească un vocabular elevat, de asta le oferim cărți la sfărșit de an şcolar. 
Şi pentru că editurile ne asaltează cu ofertele lor, cu liste întregi, de ce să facem un minim de efort şi să 
evaluăm ceea ce am citi noi, în scopul de a oferi cărți mai departe elevilor? Le oferim aceiaşi autori, 
Caragiale, Creangă, Rebreanu etc. care au încântat era în care noi eram fascinaţi de poveştile lor cu tâlc, 


în care reflectam la atitudinea Elei şi îl învinovățeam pe Gheorghidiu că nu ţine pasul cu vremurile...Dar 

ce să vezi, aceste vremuri nu mai sunt descrise pe Instagram...tema pământului este demult ”expirată” și 
transhumanța în egală măsură, hanul Moara cu noroc a devenit cu adevărat o pensiune, unde cântă 
Andreea Voica, fără a aduce în versurile ei lumea misterioasă a porcarilor sau dezumanizarea lui Ghiţă... 

Deci, nu! Nu aceasta este soluția! Fără doar şi poate, clasicii sunt clasici şi valoarea lor 
incontestabilă, dar o listă de lectură care te ajută în promovarea examenului de bacalaureat nu este 
suficientă pentru a suscita interesul elevului pentru lectură. Elevul nostru nu înțelege termenul de 
bojdeucă, nici plăcerea de a o plimba pe Bisisica, poate doar imaginea lui Pacalopol părăsit de Otilia, 
femeia enigmatică, se mai proiectează în normalitatea lor. 

Şi totuşi, ce e de făcut? 

În primul rând să dispară concepul de obligatoriu. Lectura nu este obligatorie, ci este recomandată. 
Dacă profesorul povesteşte despre o carte cu toată fiinţa lui, se implică emoțional, simte clasa și le aduce 
fragmente revelatorii, în funcție de specificul fiecăreia, e posibil să aibă succes şi o parte din elevi să 
citească cartea (am fi nerealiști, daca am spune că toți ar citi cartea...). Analiza întâmplărilor trebuie făcută 
după gândirea acestora, după nivelul lor de asimilare a cunoștințelor. Bineînţeles, limbajul folosit este 
extrem de important, căci dacă utilizăm aceleaşi regionalisme, pe care poate nici moldovenii nu le mai 
ştiu, am pierdut interesul copiilor, încă de la prima frază. 

Odată ce autorii canonici au fost discutați, mergem mai departe, mai mult decât atât. Este important 


să ne cunoaştem elevii, să îi înțelegem în toată complexitatea lor, să ne intereseze şi viața lor particulară, 


pasiunile lor. In acest scop, cel mai eficient este un cerc de lectură, împărțit pe mai multe module. Primul 


modul are drept scop cunoaşterea elevilor participanți. Numărul elevilor trebuie să fie unul decent, 15-20, 
astfel ca, în 2 ore, să îi putem vedea şi cunoaşte pe toţi. Alăturarea în acest prim pas a consilierului şcolar 
este mai mult decât eficientă. El ne poate ajuta cu un discurs motivațional, cu exemple de bună practică şi 
cu întocmirea profilului psihologic, în funcție de fire şi temperament. 

Al doilea modul se desfășoară pe parcursul a mai multor ore şi are drept scop evidențierea cărților 
preferate, deja citite, pentru a putea face un sondaj câţi dintre elevi au citit aceaşi carte şi care dintre cărțile 
prezentate se dovedesc a fi mai interesante şi demne de citit. Acesta este momentul în care autorii pot fi 
clasificați în funcție de doleanţele cititorilor. Dacă sunt autori mai noi, mai vechi, contemporani, clasici 


etc. De asemenea, fiecare cititot trebuie să facă o propunere de lectură colegului din dreapta şi să îi dea şi 


un anume timp la dispoziție. Cartea solicitată trebuie să fie neaparat citită de cel care o solicită. Se va 
stabili un timp limită, în care fiecare dintre participanți va fi nevoit să prezinte cartea primită. 

Dacă primul modul este moderat de psiholog, al doilea de cititori, al treilea modul este moderat de 
profesor. După ce a înţeles opţiunile fiecăruia, are datoria de a găsi cel puţin 10 cărți ce urmează a fi citite 
în cadrul ceruclui de lectură. De fapt, ele vor fi citite acasă şi doar dezbătute acum. Dacă elevii primesc 
ceea ce îşi doresc, fără a fi presaţi de nota primită, cu siguranță se vor îndrepta spre lectură. Cu paşi mici, 
dar siguri. 

Titlul meu este o aluzie la binecunoscuta replică Scriţi orice, numai scriți”, adaptându-ne după 
timpurile în care trăim şi dorinţele pe care le avem. Dinolo de orice stă cuvântul, cuvântul care zideşte o 
lume sau care distruge o lume. Dacă nu ştim cum să îl manevrăm, facem mai mult rău decât bine. 


Incursiunea în lectură este, aşadar, portita spre reuşită. 


IMPORTANȚA STIMULĂRII INTERESULUI PENTRU LECTURA DE 
PLĂCERE LA ELEVI LA DISCIPLINA EDUCAȚIE TEHNOLOGICĂ ȘI 
APLICAŢII PRACTICE 


Prof. ing. Andrei Mihaela 
Şcoala Gimnazială „Acad. Marin Voiculescu” Giurgiu 


Dacă cititul în zilele noastre constituie o mare problemă pentru elevi, în sensul că şi-au pierdut 
această preocupare, odată ce au alte alternative de joacă care sunt atrăgătoare, incitante, şi fără să le solicite 
prea mult intelectul, rămâne pe umerii profesorilor şi această nouă scorneală: fă-l să citească fie că-ți face 
plăcere, fie că nu, trebuie să ai alternativele cu tine, să scorneşti, ori prin joacă ori prin atribuirea unor 
sarcini de lucru de realizat în clasă sau acasă. 

Deseori am apelat la realizarea unor bannere pornind de la fotografiile din manual, sau doar 
prezentându-le o serie de imagini similare de pe internet, prin care să-şi exprime colaborarea cu semenii 
sau să-i îndemne să colaboreze pentru a menţine un mediu curat, netoxic, durabil în timp. Astfel la clasele 
a VI-a am grupat elevii în grupe de câte 3-4 şi în funcție de preferinţele colegiale, astfel încât să lucreze 


cu interes tema dată. 


Fiecare grupă şi-a ales câte un mediu (apă, aer, sol) şi au stabilit un Logo, apoi citind din diverse 
surse de informare internet, reviste, cărți despre combaterea poluării şi despre soluţiile de protejare a 
mediului, au inserat cel puţin trei soluţii de combatere pe lucrarea lor. 

Tot cu bannerele am avut o activitate la clasele a V-a unde am observat că scade interesul, despre 
eticheta de produs ecologic, şi este de înţeles deoarece elevii, nu toată ziua consumă produse ECO. Atunci 
ca să le pot fixa aceste cunoştinţe am apelat la această metodă, prezentându-le mai întâi câteva imagini cu 
produse ECO, pe marginea cărora le-am cerut să scrie în bannerul lor trei motive pentru care trebuie să 
folosim produsele ECO şi să producem tot mai multă hrană ECO. Iar aceste informaţii şi le-au cules din 
surse diferite. Pentru ca bannerele să arate mai interesante şi atractive am propus ca fiecare dintre acestea 
să aibă şi o imagine în 3D. 

Am observat că ceea ce au realizat elevii, le-au fost mai mult de folos, decât dacă aş fi prezentat 
doar eu aceste informaţii. 

Lectura, eu o percep ca pe o abilitate de viață, este un antrenament al voinţei, al perseverenţei, apar 
noi provocări ale vieții, îţi vin idei, le transpui în practică ele pot fi fructuoase şi încununate de succes 
deplin numai datorită faptului că ești un om citit, cultivat, un om care a construit ceva timp la propriul eu, 
datorită cititului. 

Deseori le explic elevilor mei că este bine să citească orice carte, deoarece devine un exercițiu 
pentru creier care va rămâne veşnic tânăr şi sănătos, iar boala Alzheimer nu se mai instalează. 

Cititul are multe laturi care sunt puţin ascunse, dar ne sunt benefice cum ar fi capacitatea de 
concentrare mult îmbunătățită, claritatea gândirii şi a analizei, îmbunătăţirea logicii și memoriei. Toate 
aceste capacități dobândite în urma lecturării, ne sunt benefice în oricare meserie, ca ingineri sau 
muncitori, medici sau profesori absolut în toate. 

Lectura ne face mai sensibili, ne învață să ne cunoaştem propriile personalități, să ne ştim limitele, 
ne învaţă cum să dobândim un fler de a ne feri de oamenii răi, de a contracara conflictele. 

Toţi oamenii care au avut succes în viață au făcut din învăţare și citit un obicei zilnic, ei si-au 
însușit lectura ca abilitate de viaţă şi au reuşit, pentru că au tratat-o cu maximă seriozitate. 


Din citit poţi să îți schimbi soarta, îți foloseşti capacităţile pe care le ai de la Dumnezeu şi poți să 


le duci la apogeu, stârnind în jur uimirea tuturor că ai făcut ceva cu forțele proprii, că ai reușit de unul 


singur. Nu te mai gândi copile drag cultivă-ţi obiceiurile bune, ai tot dreptul din lume să trăieşti bine şi nu 

la limita subzistenţei, ai dreptul şi puterea să o faci încă de când eşti la școală, aici este pepiniera pentru 
acei stejari falnici ai României viitoare. 


Ai curajul de a începe să citeşti! 


CĂLĂTORIE ÎN LUMEA POVEŞTILOR 


Prof. înv. preşcolar Badiu Mihaela 
Grădiniţa cu Program Normal Verneşti, jud. Buzău 


Motto: „Copilul se naşte curios în lume şi nerăbdător de a se orienta în ea. Literatura care îi 
satisface această pornire îl încantă. Ca să fie opere de artă, scrierile pentru copii trebuie să intereseze şi pe 
oamenii maturi, instruiți. A ieşi din lecturi cu stimă sporită pentru om, acesta e secretul marilor literaturi 


pentru copil.” (George Călinescu) 
ARGUMENT 


Motivația alegerii opţionalului „Călătorie în lumea poveștilor” survine din experienţa muncii cu 
copilul la activitățile de educarea a limbajului, unde am constatat că preşcolarii nu mai sunt interesaţi de 
poveşti, nu mai trăiesc viaţa ilustrată din cărți. 

„Limba este lăcaşul de adăpost al Fiinţei!” —spunea Heidegger. Să-i construim, cu grijă şi 
responsabilitate, lăcaşul de adăpost cel mai îngrijit cu putinţă fiinţei de mâine şi astfel, să ajutăm copilul să 
se construiască pe sine. Grija pentru educarea limbajului la copii trebuie să constituie o preocupare 
permanentă a părinţilor şi mai ales a educatoarelor. 

Particularitățile vorbirii preşcolarilor sunt legate, în primul rând, de vârsta acestora. Limbajul se 
dezvoltă şi progresează ca un continuum la copil, iar nouă educatoarelor, ne revine sarcina de a organiza şi 
planifica experienţele de limbaj ale fiecăruia, în funcţie de ritmul propriu de dezvoltare. Drumul parcurs de 
copil în lumea limbajului, cu ajutorul educatoarei, de la vârsta de 3 ani şi până la 6 ani, este, de fapt, un 
drept incontestabil al etapei sale de dezvoltare, care îi conferă în etapa următoare, şcolară, şanse egale 
indiferent de mediul sau unitatea preşcolară din care provine .Este evident, aşadar, că un copil preşcolar nu 


poate şi nu trebuie să fie ţinut departe de mediul cultural al spaţiului căruia îi aparţine, gândind că aceasta 

este sarcina şcolii. El trăieşte înconjurat de cărți, reviste, ziare, afişe, filme; televizorul şi calculatorul fac 
parte integrantă acum din viaţa lui. 

Agresiunea audio-vizualului în domeniul informaţiilor, de multe ori facile şi nocive, lipsa 
posibilităţilor de selecţie, necesită găsirea unor modalităţi de atragere a copiilor către un univers plăcut, 
atractiv, relaxant, cum este acel al poveştilor. Cândva mirific, acest univers trebuie redescoperit de către 
copii, prin inițierea şi parcurgerea unor teme interesante, bogate în conţinut informaţional, cu valenţe 
formative şi capabile să readucă în conştiinţa lor adevăratul sens al copilăriei. 


Literatura pentru copii, prin profunzimea mesajului, gradul de accesibilitate şi nivelul realizării 


artistice, se dovedeşte capabilă să intre într-o relaţie afectivă cu cei cărora le este destinată: copiii. 


Nr. 
crt. 


Domeniul de 
dezvoltare 


Repere (Dimensiuni 
ale dezvoltării) 


Indicatori comportamentali 


Dezvoltarea 
socio- 
emoțională 


1. Interacțiuni cu 
adulții şi cu copiii de 
vârste apropiate 


1.1. Manifestă încredere în adulții cunoscuţi, prin 
exersarea interacțiunii cu aceştia 

1.2. Inițiază/participă la interacțiuni pozitive cu copii 
de vârstă apropiată 


2. Comportamente 
prosociale, de acceptare 
şi de respectare a 
diversității 


2.1. Exprimă recunoaşterea şi respectarea 
asemănărilor şi a deosebirilor dintre oameni 
2.2. Işi însuşeşte şi respectă reguli; înțelege efectele 


acestora în planul relațiilor sociale, în contexte 
familiare 


3. Conceptul de sine 


3.1. Exersează, cu sprijin, autoaprecierea pozitivă, în 
diferite situații educaționale 

3.2. Îşi promovează imaginea de sine, prin 
manifestarea sa ca persoană unică, cu caracteristici 
specifice 


4. Autocontrol şi 
expresivitate 
emoțională 


4.1. Recunoaște şi exprimă motii de bază, produse 
de piese muzicale, texte literare, obiecte de artă etc. 


Capacităţi şi 
atitudini în 
învăţare 


1. Curiozitate, interes și 
inițiativă în învăţare 


1.1. Manifestă curiozitate şi interes pentru 
experimentarea şi învăţarea în situații noi 

1.2. Iniţiază activități de învăţare şi interacțiuni cu 
copiii sau cu adulții din mediul apropiat 


2. Finalizarea 
sarcinilor și a acţiunilor 


2.1. Realizează sarcinile de lucru cu consecvență 
2.2. Integrează ajutorul primit, pentru realizarea 
sarcinilor de lucru la care întâmplină dificultăți. 

(persistentă în 
activități) 


3. Activare și 3.1. Manifestă creativitate în activităţi diverse 
manifestare a 3.2. Demonstrează creativitate prin activități artistico- 
potențialului creativ plastice, muzicale și practice, în conversații şi 
povestiri creative 


1. Mesaje orale în 1.1. Exersează, cu sprijin, ascultarea activă a unui 
Dezvoltarea contexte de comunicare | mesaj, în vederea înţelegerii și receptării lui 
limbajului, a | cunoscute (comunicare receptivă) 

comunicării şi 1.2. Demonstrează înţelegerea unui mesaj oral, ca 

a premiselor urmare a valorificării ideilor, emoțiilor, semnificațiilor 
citirii şi etc. (comunicare expresivă) 


scrierii 2. Mesaje orale în 2.1. Demonstrează capacitate de comunicare clară a 
diverse situaţii de unor idei, nevoi, curiozități, acțiuni, emoţii proprii 
comunicare (comunicare expresivă) 

2.2. Respectă regulile de exprimare corectă, în diferite 
contexte de comunicare 


3. Premise ale citirii și | 3.1. Participă la experienţe de lucru cu cartea, pentru 
scrierii, în contexte de cunoașterea şi aprecierea cărții 

comunicare cunoscute | 3.2. ldentifică prezența mesajului scris, apreciază şi 
valorifică mesajul scris în activităţile curente 


Modalităţi de realizare: portofoliul grupei, portofoliul individual al fiecărui copil, probe orale şi 
probe practice, jocuri de rol, dramatizări, expoziţii de lucrări la nivelul grupei şi al grădiniţei, concursuri 
şi momente culturale artistice. 

Bibliografie: 
1. Curriculum pentru educaţia timpurie, M.E.N. 2019 ; 


2. Revista Învăţământul preşcolar, nr.3/2007; 


3. Revista Învăţământul preşcolar, nr.3-4/2010; 
4. * * * Antologie de texte literare, Editura Aramis, Bucureşti, 2005; 


5. „Curriculum pentru discipline opționale”, Bucureşti, 2000; 


MODALITĂȚI CREATIVE DE DEZVOLTARE A INTERESULUI PENTRU 
LECTURĂ AL ELEVILOR - EXEMPLE DE BUNE PRACTICI 


Prof. înv. primar, Beciu Mariana-Lavinia 
Colegiul Tehnic „Constantin Brâncuşi” Petrila, jud. Hunedoara 


„O carte bine scrisă este asemeni unui covor fermecat care te poartă într-o lume în care nu ai putea 
avea acces în alt fel” (Caroline Gordon) 

Copilăria este inocență şi candoare, o lume minunată, fermecată, în care orice se poate 
întâmpla. ..absolut orice! La această vârstă, poveştile reprezintă un instrument de bază care oferă cadrelor 
didactice şi părinților, posibilitatea de a stimula curiozitatea intelectuală a copilului şi dragostea de lectură, 
jucând un rol esenţial atât în educaţia, cât şi în dezvoltarea copiilor. Pătrunzând în lumea fantastică a 
zânelor bune, a prinţeselor, a unicornilor şi a altor personaje, într-un univers plin de mistere şi de 
necunoscut, prin intermediul exemplului, printr-un limbaj simbolic, uşor, accesibil, poveștile, basmele, 
îmbogăţesc viaţa afectivă a copiilor, oferindu-le posibilitatea de a experimenta alături de personajele 
prezentate, diverse întâmplări, ipostaze, din care ei pot extrage învățăturile necesare, dezvoltându-le 


anumite abilități specifice, necesare în viaţă. 


Intotdeauna trebuie să se pornească de la ideea că elevul are nevoie de un ghid bun, care să îl ajute 


să păşească în lumea mirifică a cărților, cu încredere, cu dorinţă. El nu are de unde să ştie ce ascunde în 
spaţiul magic al cărții. 

Dacă la început se face o lectură a imaginii, urmează descoperirea treptată a ceea ce se află în 
spatele titlului şi a imaginilor cărţii şi în acest sens un rol esenţial îl au cadrele didactice, care îl conduc pe 
copil pe drumul cunoaşterii, găsind noi modalităţi prin care lectura să redevină o preocupare constantă a 
elevilor. Mă refer la promovarea lecturii de plăcere, la bucuria de a citi şi de a împărtăşi celorlalți ce a 
aflat fiecare şi nu la o lectură obligatorie, care ar fi percepută ca o constrângere, fiind generatoare de emoţii 
şi atitudini negative. 

Făcând apel la experienţa, creativitatea şi nu în ultimul rând la pregătirea teoretică în vederea 
realizării unor poveşti cu şi despre copii, puse pe seama unor personaje care îi pot învăţa ce este echilibrul 


şi sănătatea emoţională, utilizând diferite strategii didactice interactive, cadrele didactice îi pot învăţa pe 

copii să depăşească anumite obstacole sau pot găsi soluţii creative la probleme care îi preocupă. Astfel, 
aceste poveşti devin „terapeutice”. 

Având în vedere importanţa poveştilor, consider că este necesar să relatez câteva aspecte din cadrul 
activităţilor curriculare şi extracurriculare. Deoarece copiii îndrăgesc poveştile, pentru promovarea lecturii 
de plăcere, pentru a le stimula interesul pentru citit, dar şi creativitatea, imaginaţia, dorinţa de a descoperi, 
motivaţia de a învăţa, de a crea, am inițiat şi desfăşurat numeroase activităţi în cadrul proiectului de 


1? 


parteneriat educațional „În Împărăția Poveştilor!”, în unele activități implicând cu succes și părinții 
acestora. Elevilor mei le place foarte mult „Castelul Poveştilor”, confecţionat din cutii mari, din carton, 
învelite în coli de hârtie, pictate anterior şi decorate în acest sens. În faţa „Castelului” tronează un scaun 
învelit în pânză roşie, lucioasă, un scaun special, pe care se aşează, de obicei, povestitorul sau anumite 
personaje. În jurul lui se află diferite decoraţiuni şi personaje confecţionate împreună cu elevii, din hârtie 
colorată/pictată. Imaginile personajelor îndrăgite au fost mărite şi apoi împărțite în bucăţele-puzzle, care 
au fost imprimate pe suport de hârtie. Elevii le-au decupat, asamblat, colorat, apoi le-au decorat în funcție 
de preferinţe, ținând cont şi de unele însuşiri ale acestora. Alte personaje au luat naștere în imaginația 
copiilor, fiind apoi desenate/confecționate din diverse materiale. În funcţie de specificul activităţilor, de 
temele stabilite, încercăm să le utilizăm cât mai des, mai diferit, mai atractiv. Tot în acea zonă este aşezată 
şi o cutie specială în care copiii găsesc bileţele cu provocarea zilei - sarcina ce trebuie rezolvată, titlul sau 
câteva elemente dintr-o poveste pe care o vor citi într-un anumit interval de timp, personaje din poveşti 
etc. 

În cadrul proiectului amintit, dar şi în alte activităţi curriculare ori extracurriculare, ca de exemplu: 


„Clubul de lectură”, „Fii Moş Crăciun pentru cei mai mici cititori-Pune o carte în sacul Moşului!”, „Ziua 


ZICI, Ziua Internaţională a Cititului Împreună”, „Ziua Naţională a lecturii” etc. am folosit și alte modalităţi 


accesibile, stimulative: lectura unor poveşti ilustrate, alcătuirea de texte pe baza unor benzi desenate, 
citirea enciclopediilor pentru copii, utilizarea dicţionarelor ilustrate, vizitele la muzee, excursii, jocuri, 
oferind posibilitatea achiziţionării unui material cât mai bogat, necesar „,construcțiilor” imaginative şi 
creative ale copilului. 

Pe lângă acestea, copiii au posibilitatea de a utiliza numeroase materiale pe care le găsesc postate 
pe platforma Google Clasroom. Acestea sunt opționale și le pot urmări în ritm propriu, chiar împreună cu 


părinţii, în funcţie de interesele şi dorinţele lor. 


1 


„Sunt povestitor!” este un joc folosit mai ales când dorim să clarificăm anumite stări ale copilului 
sau situații, fiind foarte important să îl facem să ne comunice ce simte. În acest fel, ne putem da seama şi 
de cauzele unor situații, evenimente petrecute. Se dă un început de poveste pe care copilul o continuă, 
spunându-i-se că el poate fi povestitor şi poate compune singur poveşti. Începutul dat se stabileşte în 
funcție de stările pe care bănuim că le are copilul: „Sunt trist pentru că...”, „Copilul nu a învăţat lecţia 

deoarece...” etc. Prin acest joc putem afla multe despre copii, iar răspunsurile uneori chiar ne vor 
surprinde. 

Povestea creativă sau „Povestea propriului nume” este preferata noastră. Copiii desenează pentru 
fiecare literă a prenumelui lor câte o imagine. Nu li se spune de la bun început ce urmează să facă cu aceste 
cuvinte (ce reprezintă obiectele desenate). Alese într-un mod spontan, cuvintele se leagă unele de altele şi 
astfel iau naştere poveşti care sunt ale numelor copiilor. Titlurile sunt sugestive: „Povestea unui cățeluş 
care uita să-şi scrie temele”, „Cum a apărut cristalul?”, „Povestea unei pietre în formă de inimă”, 


„Albinuţa” etc. Am observat că poveştile sunt scrise cu mare sensibilitate, iar personajele trec prin 


încercări de tot felul. Este de apreciat modul în care povestesc acțiunea, implicarea, raportarea la sine, 


căutarea şi identificarea situației problemă, rezolvarea sau nerezolvarea ei. În acest caz, este indicat să le 


acceptăm creațiile fără a le judeca, doar prin prisma dorinţei lor de a comunica şi de a ne arăta acea parte 
a lor. 

Aceasta este, de fapt, o poveste creativă, dar şi terapeutică. Se ştie că povestea devine terapeutică 
atunci când evidenţiază unei persoane, anumite aspecte ale unei situaţii problematice care o preocupă sau 
în care se află, îi este greu să le perceapă şi să găsească posibilităţi de rezolvare, creative. Este foarte 
important ca să fie cât mai adaptată unei situaţii problematice, unei persoane, pentru a avea efectul dorit. 

Se poate pleca de la povestiri, basme şi personaje preferate, care vor fi modelate în funcție de 
particularităţile persoanei respective. Povestea terapeutică presupune o anumită flexibilitate, care-i 
permite a valorifica la maximum anumite stări, trăiri sufleteşti, sentimente, toate aducând în prim plan, 
experienţe de viaţă cât şi modificări comportamental - atitudinale ale copilului. Ea urmăreşte un impact 
pozitiv asupra subiectului, trebuie să placă şi să prezinte interes, să-l implice direct pe ascultător în poveste 
şi să nu fie lungă. De asemenea, povestea poate surprinde: bucuria, speranţa, înţelegerea, acceptarea, 


rezolvarea de probleme şi trăsături temperamentale, teama de a nu greşi. 


Iată alte exemple de cum anume putem folosi poveştile terapeutice şi câteva avantaje: putem învăţa 
copiii diferite modalităţi de comunicare prin lecturare, jocuri de rol, întrebări şi răspunsuri pe baza textului, 
scoaterea ideilor principale din text, morala poveştii, completarea fișelor de lucru cât mai atractive etc.; 
pot fi folosite în scopul conştientizării mesajului vorbit/scris; se pot utiliza ca material didactic în scopul 
extinderii interesului pentru carte și citit ori pentru dezvoltarea capacităţii de exprimare corectă din punct 
de vedere gramatical sau pentru exersarea capacităţii de comunicare; ajută la recunoaşterea şi exprimarea 
adecvată a unei varietăţi de emoţii şi sentimente; se pot dezvolta: gândirea, imaginea de sine, abillităţile 
sociale şi de relaţionare, abilităţile de interacţiune pozitivă cu copiii de vârstă apropiată, prin utilizarea ori 
prin punerea în scenetă a unora dintre poveşti etc. 

Poveştile terapeutice pe care le folosesc identifică momente privind stările şi sentimente ce necesită 
a fi abordate diferit, fiind importantă cunoaşterea lor, cât şi implicarea copilului, ca de exemplu: lipsa 
motivaţie de a învăţa sau munci, nerespectarea regulilor în interiorul grupului, frică etc., putând fi folosite 
atât de/pentru copiii cât şi de/pentru adulţi, în cabinetele psihologice, la grădinită, şcoală sau chiar acasă, 
ele putând fi adaptate în funcţie de problema cu care se confruntă. 

Referitor la „Povestea propriului nume”, pot afirma că toate textele pe care copiii le-au creat de-a 
lungul anilor au avut rolul de a le cultiva creativitatea, de a le impulsiona imaginaţia şi de a le da curaj în 
forţele proprii în încercarea de a se exprima. Desenând/Spunând/scriind poveşti, copiii au învăţat să 


cunoască lumea, prin intermediul lumilor imaginate de ei, dar mai mult decât atât, s-au cunoscut pe sine. 


Fiecare poveste scrisă e o părticică de oglindă a sufletului, o reflexie în exterior a unei lumi din interiorul 


fiecăruia, adânc ascunsă şi doar rareori fiind exprimată şi înţeleasă. 

Copiii sunt în mod spontan creativi. Ei sunt curioşi şi învaţă repede şi bine utilizând informaţia pe 
care o primesc de la adulți. Nouă nu ne rămâne decât să cultivăm şi să întreţinem potenţialul creativ al 
celor mici, să stimulăm imaginaţia prin teme provocatoare, în care să fie antrenate cele “cinci simţuri 
minunate, pe care le folosim mai rar: emoția, imaginaţia, intuiţia simbolică, inspiraţia creatoare şi 
conştiinţa universală” (J. Salome) 

Bibliografie: 


1. Paşca, M., 2004, Povestea terapeutică, Editura Ardealul 
2. Roco, Mihaela, 2001, Creativitate şi inteligență emoțională, Editura Polirom, laşi 
3. Stoica, Ana, 1983, Creativitatea elevilor, Editura Didactică şi Pedagogică, Bucureşti. 

DE LA LECTURA TEXTULUI SCRIS LA LECTURA IMAGINII 


Prof. înv. primar Bîrchi Milena 
Prof. înv. primar Muntean-Cioplea Daniela 
Liceul Teoretic „Constantin Noica” Sibiu 


„Cărțile sunt cei mai tăcuţi şi constanţi prieteni, sunt cei mai accesibili şi înţelepţi consilieri şi 
cei mai răbdători profesori.” Ch.W. Eliot 

Într-o lume guvernată de computere ne punem fireasca întrebare: „Cum să-l pregătim pe elev 
pentru a citi din cărți atingând foile de hârtie şi urmărind cu privirea rândurile tipărite când, după accesarea 
unor adrese pe site poate găsi tot ce-şi doreşte?” 

Apariţia cărţilor, bibliotecilor şi a librăriilor electronice aduce astăzi omenirea în faţa unei dileme: 
ce va aduce viitorul, cine va învinge? Oare hârtia, ca suport, va deveni o amintire, aidoma pergamentului 
sau a altor materiale? Oare greşea Miron Costin când afirma că „nu este alta, şi mai frumoasă şi mai de 
folos în toată viaţa omului, decât cititul cărților”? 

Răspunsul este că oricât de uluitoare sunt posibilităţile unei maşinării din ce în ce mai acaparatoare 
cum este computerul, acesta nu poate asigura atmosfera emoţională generată de citirea „pe nerăsuflate” a 
unei cărți incitante. Şi totuşi, nu este suficient. Numai atunci când noi, învățătorii sau părinţii, ne vom găsi 
timp să ascultăm părerile copiilor despre ce au citit, să trăim alături de ei traiectoria personajului favorit, 


numai atunci se poate realiza „puntea” între imaginile din cărți şi realitate. 


În contextul actual al reformei educaţionale, şcoala şi grădiniţa, ca instituţii-cheie, joacă un rol 


important în apropierea copilului de lumea cărții şi, implicit, de lectură. 

Devenind prietenul copilului încă din etapa preşcolară, continuând în cea şcolară, cartea îl va ajuta 
să parcurgă uşor căile cunoaşterii, de la concret la abstract, de la intuiţie la reprezentare şi apoi la fantezie. 
Cu ajutorul ei, copilul intră în posesia numeroaselor instumente care îi pot satisface dorinţa de a descoperi 
realitatea înconjuratoare, ea însăşi fiind o lume. 

Având în vedere că limbajul se dezvoltă în strânsă legătură cu gândirea, iar o caracteristică a 
gândirii copilului la vârsta preşcolarităţii şi a școlarităţii mici este orientarea practică, concretă a acesteia, 


este recomandat ca activităţile de stimulare şi dezvoltare a vorbirii să fie organizate pe un suport senzorial 


cât mai variat şi mai bogat în semnificaţii (ilustraţii, obiecte naturale, desene, jetoane, etc.). În acest sens, 
se poate folosi lectura după imagini. 

Aceasta trebuie strâns corelată cu convorbirea, iar în cadrul activităților se combină cu 
memorizarea, audierea, povestirea, jocul didactic spre a putea solicita copilul în totalitatea funcțiilor 
limbajului. 

Astfel, în lectura după imagini, copiii sunt stimulaţi şi învăţaţi să vorbească cu ajutorul imaginilor, 
imaginile având rolul de a apropia copilul de o anumită idee sau secvență din realitatea înconjurătoare. 

Lectura trebuie realizată într-o manieră atractivă, care să susțină plăcerea experienţei literare la 
copii. Când citim cărți ilustrate cu un copil mic, îl ajutăm să facă trecerea de la cuvintele cotidiene la limba 
literaturii. Cititul cu voce tare este o parte esențială a dezvoltării literației timpurii la copii, precum şi a 
abilităților lor cognitive şi emoționale. 

Cultura lecturii de plăcere ar trebui să fie îmbrăţişată atât în mediul şcolar, cât şi acasă, pentru a 
preveni dificultăţile de citire mai târziu în şcoală. Profesorii de educație timpurie şi alți profesioniști care 
citesc cu copiii joacă un rol important în crearea acestei culturi. 

Cărţile ilustrate au imagini realizate artistic, în care atât cuvintele cât şi ilustrațiile contribuie la 
transmiterea poveștii. Ilustrațiile sunt parte integrantă din poveste, oferind informaţii despre acțiune sau 
concepte, precum şi indicii despre trăsăturile personajelor, locul acţiunii şi starea de spirit. 


Cărțile ilustrate fără cuvinte sunt deseori respinse rapid ca fiind plictisitoare. Ele sunt însă un 


instrument puternic în dezvoltarea literației. Înțelegerea cărților fără cuvinte implică interpretarea 


ilustraţiilor, deoarece nu există text pe care să te bazezi. Acest lucru promovează înțelegerea, vocabularul, 
abilitățile de ascultare, înțelegerea structurii poveştii şi a evoluţiei personajelor. Sunt potrivite în special 
pentru copiii a căror limbă maternă este diferită de limba utilizată la grădiniță. 

Imaginile atrag copilul, îl fac să gândească, stimulându-i vorbirea. Copilul își exersează vorbirea 
în direcția formării de propoziții simple, dezvoltate sau fraze exprimând cu voce tare constatările, 
aprecierile şi judecăţile sale. El învață să gândească şi să expună logic, legând cuvintele între ele în 
propoziţii, apoi în fraze și mai departe într-o descriere sau analiză. 

Ilustrația stimulează spiritul de observație al copiilor, antrenează operaţiile de analiză şi 
comparație. Astfel, copiii învaţă să pătrundă şi să înțeleagă stările sufleteşti sau ideile exprimate cu 


ajutorul imaginilor, învaţă să vorbească, li se educă gustul pentru frumos, sentimentele şi comportamentul. 

Activitatea de lectură după imagini are următoarele sarcini: dezvoltarea capacităților intelectuale, 
dezvoltarea proceselor psihice, exersarea şi îmbunătățirea deprinderilor de exprimare corectă şi fluentă, 
dezvoltarea unor trăiri afective, morale şi estetice. 

Metodica lecturii pe bază de imagini este determinată de particularitățile de vârstă ale copiilor, 
printre care trebuie amintite: atenţie de scurtă durată, percepție nesistematică, izolată a unor elemente 
nesemnificative, incapacitatea de a recepta esenţialul, experienţa de viață redusă. 

Materialul intuitiv trebuie să satisfacă următoarele cerințe: să corespundă programei, fiind accesibil şi 
interesant, să asigure realizarea ibiectivelor cognitive şi afective, să îndeplinească cerinţe didactice: 
claritate, vizibilitate, accesibilitate, atractivitate, să aibă valoare estetică. 

La lectura pe bază de imagini nu trebuie folosite multe imagini pentru a nu dispersa atenţia copiilor. 
Ilustraţiile trebuie să fie studiate în prealabil pentru a alcătui un plan de întrebări şi planul de idei la care 
se vrea să se ajungă. Planul de întrebări trebuie să dirijeze atenţia copiilor spre perceperea elementelor 
semnificative. Întrebările trebuie formulate în aşa fel încât să conducă la concluzii parţiale şi finale. Ele 
trebuie să creeze situaţii-problemă, să aibă funcţii cognitive şi educativ-formative şi trebuie să fie: clare, 
precise, accesibile, să nu sugereze prin „da” sau „nu”. Răspunsurile copiilor trebuie să fie de asemenea: 
clare, precise, corecte, concise, să fie o formulare conştientă bazată pe înţelegerea aspectelor principale 
ale ilustrației. 

Cartea rămâne principalul izvor de informaţie, suportul nelipsit al activităţii educaţionale în 
perioada de formare a viitoarelor generaţii, de transformare şi perfecţionare a realităţii. Simpla prezenţă a 
cărții în jurul copilului este doar o premisă a cultivării gustului pentru lectură, dar nu este suficientă, 


trebuie urmată de îndemnul şi îndrumarea atentă a copilului către lectură. 


În acest sens, un accent deosebit se pune pe strategiile didactice utilizate, strategia didactică 


reprezentând modul de îmbinare a metodelor, procedeelor, mijloacelor, tehnicilor, formelor de organizare 
a activităţii, cadrului didactic revenindu-i sarcina de a fi mereu animat de o puternică receptivitate față de 
tot ce este nou și important în specialitatea sa, astfel încât să poată utiliza cele mai adecvate metode pentru 
a le induce copiilor plăcerea de a citi şi de a descoperi mereu lucruri noi. Astfel, pe lângă metodele clasice, 
cadrele didactice pot folosi metode interactive de predare-învăţare, precum: brainstormingul, copacul 


ideilor, explozia stelară, bula dublă, schimbă perechea. 


Cartea este un „cufăr” care ascunde mii de cunoştinţe ce le destăinuim pe zi ce trece. Călăuza spre 
cunoştinţe a micuţilor din clasa întâi este cartea. Poate fi un prieten minunat, un deschizător de drum, un 
vis frumos ori dătător de speranţă. Ea ne poate da răspunsul la multe întrebări sau poate lămuri tot atâtea 
nedumeriri. Este un tărâm fermecat al fanteziei împletită cu realitatea, este tabloul atâtor crâmpeie de 
viaţă. Ea ne poate satisface curiozitatea ori ne poate purta, prin imaginaţie, în trecut, în prezentul tumultuos 
ori în viitor, ne poate aduce împlinire spirituală şi ne înalță sufletul. 

Cartea trebuie să rămână chiar şi în viaţa omului modern care tinde să stea mai mult în faţa 
televizorului sau a calculatorului. Lectura rămâne una din cele mai intense, mai educative şi mai răspândite 
activităţi. Cu cât copilul se apropie mai devreme de lectură cu atât mai importante şi mai durabile vor fi 
efectele ei în domeniul limbajului, al comunicării precum şi al comportamentului şi al socializării. 

Cartea bună cultivă spiritul, dă naştere unor emoţii şi sentimente curate, puternice, ajută omului să 
fie el însuşi, ba încă ceva mai bun. 

„ZIUA INTERNAȚIONALĂ A CĂRŢILOR PENTRU COPII” 
PROIECT EDUCAŢIONAL IN PARTENERIAT INTERNAȚIONAL 


Prof. Bitan Angela 
Şcoala Gimnazială „Oprea Iorgulescu” Câmpulung, jud. Argeş 


Argument: „Citeşte. Numai citind mereu creierul tău va deveni un laborator nesfirşit de idei şi 
imagini. ” spunea nemuritorul Mihai Eminescu... 

Cu prilejul aniversării scriitorului Hans Christian Andersen, la 2 aprilie, începând din anul 1967, 
este celebrată Ziua Internaţională a Cărţii pentru Copii. Este o sărbătoare dedicată amintirii celui mai 
îndrăgit autor de poveşti şi basme, danezul Hans Christian Andersen, operele sale fiind îndrăgite şi în 
zilele noastre. Analfabetismul funcțional este estimat în ţara noastră la procentul de aproximativ 42%, un 
procent extrem de ridicat faţă de alte țări europene. Lecturarea cărţilor potrivite vârstei copilului poate 
forma şi exersa abilitatea de a înţelege, de a face asocieri şi de a explica legături dintre diverse informaţii. 
Cititul îi ajută pe copii nu doar să îşi dezvolte vocabularul, ci și să înţeleagă ceea ce citesc şi să facă 
conexiuni cu ceea ce deja știu sau au auzit. Lectura poate să îl orienteze pe copil către pasiuni şi interese 
noi, putând oferi acestora distracție și ocupaţie, beneficii intelectuale, dar și emoționale. Ea poate creşte 
empatia şi compasiunea copiilor de orice vârstă, arătându-le perspective diferite asupra unei situaţii, dar 
poate şi să scadă nivelul de stres, fiind o modalitate de relaxare. De asemenea, este una dintre abilităţile 
de bază ale oamenilor. Citind, reuşim să ne adaptăm la tot ce ne înconjoară, evoluând intelectual și moral. 
Lectura influenţează toate aspectele dezvoltării copilului. Aşadar, avem un prilej întemeiat de a sublinia 
importanţa cărților în viața noastră, a tuturor, dar mai ales în cea a copiilor pe care-i îndrumăm, oferindu- 
le posibilitatea de a descoperi, în ritm propriu, autori români sau străini consacraţi, care prin operele lor 
ne pot purta într-o lume magică, deosebită. 

Domeniul în care se încadrează proiectul este științific şi artistic, tipul de educaţie fiind cultural- 
interdisciplinară. 


Organizatorul este Palatul Copiilor din Piteşti- inițiatori şi coordonatori ai proiectului. 


Scopul activităţilor este de a promova, în primul rând, în mediul şcolar şi extraşcolar necesitatea 


adoptării unei atitudini potrivite față lectură, faţă de cărți în general, indiferent de autor, de limba în care 
scrie sau de naționalitatea pe care o are. Prin aceasta se doreşte descoperirea de către elevi a unei atitudini 
pozitive faţă de scriitori şi de operele lor, a echilibrului emoţional, prin dorința de a citi, prin jocuri de 
dezvoltare personală, toate fiind un alt mod de a descoperi frumuseţile înconjurătoare şi lumea în general, 
dar mai ales a emoţiilor celui cu care interacționează în diferite momente ale vieţii prin intermediul 
cărților. 


1. Informarea permanentă a tinerilor despre activități şi valori naționale şi internaționale; 

2. Formarea şi dezvoltarea unui comportament social corect, plăcut şi responsabil; 

3. Cultivarea aptitudinilor artistice, experimentarea concretă a fenomenului artistic, posibilitatea 
exprimării individuale; 

4. Dezvoltarea unei comunicări active şi asertive între participanţi, printr-un schimb de experienţă potrivit; 
5. Educarea în scopul dezvoltării lecturii, dar şi a abilităţilor emoţionale, a încrederii în propriile 
posibilităţi de exprimare în public, cu scopul de a transmite gânduri, emoţii; 

6. Promovarea creativităţii în învățământul preuniversitar românesc în conformitate cu standardele 
educaţionale europene; 

7. Dezvoltarea colaborării cu instituţiile de învățământ din ţară, dar şi cu cele internaționale în care se 
lucrează cu elevi români. 

Obiective: 

1. Implicarea elevilor în activități extraşcolare care să dezvolte deschiderea spre o viaţă informată prin 
descoperirea cărților şi a plăcerii de a citi; 

2. Familiarizarea cu acţiuni de acest gen și schimbul de experiență între participanți din ţară şi 
internațional; 

3. Disponibilitatea pentru conştientizarea propriului potenţial (fizic, cognitiv, emoţional) şi descoperirea/ 
dezvoltarea abilităţilor de lectură. 

Pornind de la proverbul chinezesc: „Comoara cea mai de preţ a unei naţiuni sunt cărturarii 
ei”, împreună cu partenerii implicați din ţară şi din străinătate vor fi realizate în fiecare clasă, respectând 
toate regulile impuse din pricina răspândirii virusului SARS COV, din fiecare unitate şcolară parteneră, 
activități diverse prin care poate fi evidenţiată tema proiectului, importanţa lecturii şi a cărților în viața 
noastră, evidențiind în mod special autorii români care au scris cărți pentru copii. Astfel că, se vor lectura 
diferite materiale scrise sau realizate cu tehnici inovative pentru nativii digitali, se pot desfăşura dezbateri 
despre lecturile propuse, jocuri de rol, activităţi de dezvoltare personală, prezentări PPT, machete, colaje 
în funcție de autorul ales de către fiecare profesor implicat. Fiecare activitate se va desfășura într-un mediu 
sigur în care să se respecte regulile de distanţare socială sau online, în funcţie de scenariul în care se află 
şcoala parteneră. Participanţii din partea elevilor vor avea propriile materiale şi instrumente cu care vor 


lucra în aga fel încât să se respecte regulile de igienă în contextul pandemiei SARS COV în care ne aflăm. 


Vor fi realizate fotografu/ filmuleţe cu fiecare grup de elevi cu care se lucrează şi vor fi transmise în grupul 

de lucru, online- Classroom, pentru a putea fi vizualizate şi apreciate de către fiecare profesor participant, 
iar coordonatorii vor avea întâlnirile de lucru în aplicaţia Cisco Webex. Fiecare profesor coordonator va 
realiza o descriere a activităţii pe care a desfăşurat-o pentru a se putea realiza un proces-verbal final al 
acestui parteneriat educaţional, iar la nivelul fiecărei instituţii partenere pot fi implicate mai multe cadre 
didactice, indiferent de disciplina 3 predată, care doresc să abordeze la clasă tema propusă, activităţile 
putând fi consemnate într-o anexă a acestui proiect. La sfârşitul perioadei în care se dezbate tema propusă, 
28.03- 02.04.2022, materialele vor fi adunate online de către profesorul inițiator/coordonator al activităţii, 
Ileana Mihaela Cîrstea şi postate în rețeaua de socializare a Palatului Copiilor din Pitești. La întâlnirea 
finală din aplicaţia Webex se va sugera/stabili ca fiecare partener să mediatizeze la nivelul fiecărei 
instituţii sau pe pagini personale de socializare mediatizarea evenimentului. 

Metode, procedee, tehnici inovative: învățarea colaborativă, dezbatere, brainstorming, joc de rol, 
recitare, padlet, photogrid, vocki, quik, flipgrid etc. 

Grupul țintă: elevii clasei a VI-a B, a V-a C, I B şi a Il-a C de la Şcoala Gimnazială „Oprea 
Iorgulescu, Câmpulung, elevi din şcolile partenere din ţară şi din străinătate amintiți mai sus. 
Data şi locul de desfăşurare: în săptămâna 28.03 - 02.04.2022 în şcolile partenere 
Resurse umane: colegi profesori şi elevii implicaţi în proiect, parteneri din ţară şi din străinătate. 
Resurse materiale: cărți, calculator, videoproiector, LCD, tablă, panouri expoziţionale, caiete, 


instrumente de scris sau de desenat, materiale pentru realizarea diverselor obiecte. 


Parteneri implicaţi în desfăşurarea activităţilor: 


Partener I: Inspectoratul Şcolar Judeţean Argeș, inspector şcolar general- profesor doctor Alina - Ramona 
Manea, inspector şcolar general adjunct- profesor Maria Cătălina Dumitrașcu, inspector școlar general 
adjunct- profesor doctor Cristinel Constantin Creţu şi inspector activităţi extraşcolare, profesor Georgeta 
Petre; 

Partener II: Casa Corpului Didactic Argeș, director- profesor Corina Postelnicescu şi profesori metodişti 
Maria Magdalena Anghel, Floarea Bârlogeanu; 

Partener III: Istituto Comprensivo Duca D"Aosta, Torino, Italia, profesor coordonator Mariana Paliev; 
Partener IV: Istituto Comprensivo I.C. Marghetita Hack- San Donato Milanese, Italia,coordonator 
Mariana Paliev; 


Partener V: Colegio Jose Maria del Moral, Tomelloso, profesor coordonator Mihaela Angelescu; 

Partener VI:Colegio Maternidad, Tomelloso Spania, profesor coordonator Mihaela Angelescu; 

VII : Colegio JUAN XXIII, Zaragoza, Spania, profesor coordonator Mariana Toma; 
Partener VIII : Colegio Monsalud, Zaragoza, Spania, profesor coordonator Mariana Toma; 
Partener VIX: Ecole fondamentale de l’ Heliport, Bruxelles, profesor coordonator Oana Topală; 

Partener X: Ecole fondamentale du Canal, Bruxelles, profesor coordonator Oana Topală; 

Partener XI: Ecole Communale Colombe de la Paix, Bruxelles, profesor coordonator Oana Topală; 
Partener XII: Liceul Teoretic,, Ştefan cel Mare, Chişinău, Republica Moldova, profesori coordonatori 
Anna Franţ și Svetlana Popa; 
Partener XIII: Școala Gimnazială „O. Iorgulescu, Câmpulung Muscel, Argeș, coordonatori: director, 
profesor Veronica Oprei şi profesori Angela Biţan, Carmen Ungureanu; 
Partener XIV: Şcoala Gimnazială Nr. 3 Suceava, profesor coordonator Liliana Gabriela Onuţ; 
Partener XV: Şcoala Gimnazială Nr. 38 „Dimitrie Cantemir” Constanţa, profesor coordonator Claudia 
Cârstocea; 
Partener XVI: Şcoala Gimnazială Specială pentru Surzi, nr.1, Bucureşti, profesor coordonator Iulia 
Măndăşescu; 


Partener XVII: Şcoala Gimnazială "Take Ionescu” Vâlcea, profesori coordonatori: Aurelia Neamţu, 


Mariana Pascaru și Alina Ştefania Muller;Partener XVIII: Școala Gimnazială Nr.40 Bucureşti, profesori 


coordonatori: Simona Constantinescu, Alina Bratosin şi Mariana Bloju; 

Partener XIX: Şcoala Gimnazială „I.L.Caragiale, Pitești, profesor coordonator Raluca Dumitrescu; 
Partener XX: Şcoala Gimnazială „Mircea cel Bătrân,, Piteşti, profesor coordonator: Veronica Diaconu; 
Partener XXI: Colegiul Naţional „Mircea cel Bătrân” Râmnicu Vâlcea, profesoricoordonatori: Cristina 
Drăgan, Alexie Neamţu; 

Partener XXII: Școala Gimnazială Nr. 149 Bucureşti, profesori coordonatori Loredana Mateescu, Cristina 
Ştefănescu şi Irina Ştefan. 

Partener XXIII: Şcoala Gimnazială Nr. 22 „I.C.Brătianu” Constanţa, profesor coordonator Mihaela Moise. 
Partener XXIV: Şcoala Gimnazială „Gheorghe Lazăr” Corbu Constanţa, profesor coordonator Elena 
Badea. 

Partener XXV: Şcoala Gimnazială „Matei Basarab,, Piteşti, profesori coordonatori: Elena 


Odă şi Ana Boşoagă; 


Partener XXVI: Ecole des Magnolias, Bruxelles, profesor coordonator Anişoara Biru 

Partener XXVII: Ecole Notre Dame Immaculee, Bruxelles, profesor coordonator Anişoara Biru; 
Partener XXVIII: Colegio Claudio Vazquez, Morata de Tajuna, Madrid, Spania, profesor coordonator 
Daniela Nicolae. 

Activităţi desfăşurate: 

Clasa a V-a C- prof. Biţan Angela 

Clasa a VI-a B —prof. Pavel Simona 


1. „ Comoara din labirintul lecturii”- realizarea unui colt de lectură în clasă; 
» 5 


2. „Ziua Internaţională a cărţii pentru copii-Dăm START lecturii!”- interpretare/ lecturarea 
unei cărţi; realizarea de video 
3. Power point: „Cartea- obiect cultural” 
Clasa I B-prof. Ungureanu Carmen 
Clasa a III-a C-prof. Oprei Veronica 
1. Power point:,,Povestea cărţii” 
2. Audiobook - „La cireşe” ( Ion Creangă) 
Bibliotecar Oancea Claudia, prof. Herescu Ana-Maria 
Rezultate scontate: 
1. Un parteneriat activ şi atractiv între diferite instituții de învățământ cu scopul de a promova lectura, 
autorii români de cărți pentru copii, dar şi creativitatea elevilor; 
2. Realizarea unor activităţi creative, recreative şi distractive; 
3. Dezvoltarea competenţelor de lectură, dar şi a celor emoţionale la elevi de toate vârstele; 
4. Formarea personalităţii copiilor, respect faţă de limba maternă, faţă de scriitori şi operele lor, față de 
cultura şi civilizația românească, față de tradiţiile şi valorile adevărate ale poporului nostru. 
5. Schimb de bune practici între participanţi; 
6. Atragerea unui număr cât mai mare de copii pentru participarea la acest gen de activitate; 
7. Popularizarea activităţii la nivelul instituţiei şi al școlilor partenere, al judeţului, al ţării şi internaţional. 
Sustenabilitate: Continuitatea proiectului va fi asigurată prin atragerea permanentă de parteneri interesaţi 


în realizarea scopului educativ propus de tema abordată. Fiind un domeniu important al dezvoltării vieții 


sociale şi emoţionale a copiilor de orice vârstă poate dezvolta preocupări tuturor celor cu activitate 
educativă, în felul acesta fiind asigurată desfăşurarea şi în anii următori. 

LECTURA ÎN EDUCAȚIA TIMPURIE- 
EXEMPLIFICĂRI ȘI PUNCTE TARI 


Prof. înv. preşcolar Blîndu Alexandra 
Grădiniţa cu Program Normal „Obcini” Suceava 


Activităţile care presupun lucrul şi contactul direct cu cartea şi această sferă a poveştilor, au un rol 
fundamental pentru preşcolari, deoarece contribuie la dezvoltarea holistică a acestora.Un prim pas în 
realizarea acestui deziderat îl reprezintă originalitatea şi abilităţile educatoarei de a amenaja sala de grupă 
în care copiii îşi desfăşoară activitatea. Pentru a apropia copilul de acest univers deosebit al personajelor 
literare, se dovedeşte a fi util şi indispensabil organizarea şi reinventarea „Centrului Bibliotecă”. 

Acest centru se prezintă a fi zona cea mai liniştitoare a sălii de grupă, datorită specificului 
materialelor care îl alcătuiesc şi, bineînţeles, presupun o activitate interioară intensă: cărți, ilustraţii, ziare, 
alfabetare, jetoane, instrumente de scris, foi albe, fişe de lucru, albume concepute şi lucrate de către copii, 
precum şi anumite mijloace tehnice moderne. Totodată, acest colț impune prezența unor măsuţe şi 
scăunele, precum şi a tăbliţelor de scris, a pernuţelor şi covoraşelor, ce sunt folosite în momentul în care 
preşcolarii aleg să răsfoiască paginile diverselor cărți, enciclopedii sau să mânuiască diferite jetoane, 
cartonașe. Acest centru este gândit, elaborat şi permanent îmbunătățit pentru a-i forma copilului cele mai 
eficiente capacităţi de comunicare, operare cu diverse semne şi simboluri, de descifrare a tipăriturii, de 


dezvoltare şi consolidare a reprezentărilor. Prin frecventarea acestui centru de interes, copiii marchează 

contactul nemijlocit cu cartea de poveşti. Iniţial, preşcolarii sunt atrași de ilustrațiile frumos şi viu colorate, 
de personajele animaliere, extrem de apropiați de latura umană, prin aspect și acțiunile realizate. 

Copilul va răsfoi, va atinge, va verbaliza ceea ce observă şi îi este cunoscut, încercând, pe cât 
posibil, să redea cu propriile cuvinte acțiunile întâlnite, sau să prezică finalul. Din experienţa cu 
preşcolarii, am constatat că unii dintre ei sunt atraşi doar de imaginile prezentate, nedorind să asculte 
textul, iar alții, chiar dacă au reuşit să desprindă ideile, cer educatoarei să le citească textul în totalitate. 

Aspectul cărților de poveşti este unul foarte plăcut, iar copiii devin interesanţi în a le descoperi. 
Având în vedere curiozitatea copiilor şi setea lor de a descoperi, atingerea, deschiderea şi foiletarea unei 
cărți reprezintă aspecte foarte interesante pentru aceştia. Cartea cu poveşti este percepută de către copii, 
asemenea unui cufăr plin de nestemate, care abia aşteaptă să fie descoperit. Componentele cărții care 
stâresc interesul preşcolarilor este pe de o parte ilustrația, iar pe de altă parte, tipăritura. 

O altă modalitate de facilitare a interacțiunii copilului cu cărțile de povești este reprezentată de 
activitatea educativă intitulată „Momentul poveştilor”. Conform Curriculumului pentru Educaţie 
Timpurie (2019) „Literatura rămâne una dintre cele mai intense, mai educative şi mai răspândite activităţi. 
Cu cât apropierea copilului de carte se face mai devreme, cu atât mai importante şi mai durabile sunt 
efectele ei în domeniul limbajului, al comunicării, precum şi în cel al comportamentului şi al socializării” 

Astfel spus, lectura devine o activitate ce trebuie să se desfășoare obligatoriu, riguros și permanent. 
Educatoarea devine persoana cu cea mai mare puetere de decizie în această dimensiune a familiarizării 
copilului cu literatura şi îndreptarea acestuia spre această activitate, atât pe termen scurt, cât şi pe termen 
lung. Studiile de specialitate au dus la concluzia că prin contactul nemijlocit al copilului cu conținutul 
poveştilor, dezvoltarea lor plenară este profund îmbunătăţită, îndeosebi în cea a laturii sociale şi 
emoționale, concretizată în raportul pozitiv copil-copil, copil-adult, înțelegerea trăirilor emoționale proprii 


şi ale celor din jur. De asemenea, prin paleta diversificată de teme abordate, copiii învaţă să prețuiască 


persoanele din jur, să le respecte singuralitatea, să ofere sprijin necondiționat, să devină cumpătaţi şi 


serioşi în activitățile pe care le întreprind, precum și să fie în armonie cu propria persoană. 

Această obligatorie activitate se înfăptuieşte avându-se în vedere în alegerea temelor, interesele 
copiilor dar şi tematica săptămânii, pentru a reprezenta o sursă de informare suplimentară, dar şi un 
element reglator al problemelor de tip social sau emoţional cu care se confruntă preşcolarii. O parte din 


aceste impedimente pot fi materializate în timiditate, frică, tristeţe, lipsa încrederii, precara cârmuire a 

emoțiilor, egoism, neputinţa de a închega prietenii. Astfel, această întâlnire zilnică a copiilor cu conținutul 
poveştilor dă roade în ceea ce ţine de evoluţia copiilor din punct de vedere relațional-afectiv, fapt datorat 
personajelor şi a mesajului prezentat. 

Folosul acestei activităţi provine din efectele pozitive resimțite la nivelul comportamental și 


emotiv al preşcolarilor. In fiecare zi, copiilor li se oferă sarcini de lucru, fiind implicaţi activ în orice 


activitate de învăţare. Această implicare produce apariția emoţiilor şi a reacţiilor copiilor. In aceste 


contexte, o parte din copiii reuşesc să le stăpânească, o altă parte intâmpină greutăți în acest sens. 
Educatoarea, în calitate de îndrumător, apelează la toate strategiile psihopedagogice dobândite pentru a-i 
face pe copii să depăşească aceste situaţii, oferindu-le soluţii pe moment, astfel încât să reducă rata 
apariției pe viitor a acestor situații. Acum, prin existența acestui moment educativ, educatoarea reuşeşte 
să folosească drept mijloc de conformare a copiilor la regulile grupei şi de educare constructivă a acestora. 
Astfel că, atunci când în colectivul de preşcolari se iveşte o situaţie neprevăzută, utilizează ca modalitate 
secundară de rezolvare, expunerea unei povești. În urma naraţiunii, educatoarea reliefează, împreună cu 
copiii, mesajul desprins, făcând imediat trimiteri la situaţia trăită anterior. În constatarea învățăturilor 
asimilate de preşcolari, educatoarea apelează la realiza unei convorbiri, bazată pe formulare de întrebări 
şi răspunsuri. Prin acest aspect, educatoarea oferă tututor copiilor şansa de a se exterioriză, etalându-şi 
atât opiniile cât şi, mai ales, emoţiile resimţite. Prin prezentare unei povești cu un fond asemănător cu 
experienţa trăită în colectiv, copiii descoperă noi procedee de a acţiona şi de a conduce o situație mai 
dificilă, într-o direcție pozitivă. 

Activitățile de povestire susţin într-o măsură semnificativă evoluţia copilului din punct de vedere 
social. Aminteam în capitolul trecut că fundamentul unei dezvoltări sociale este constituit dintr-o 
comunicare coerentă, corectă, fluentă şi adecvată situaţiei. Preşcolarii care au interiorizată această 
capacitate, vor avea parte de o integrare pozitivă în viaţa societăţii, de prietenii şi sprijinul celor din jur. 
Poveştile, prin specificul lor narativ, le creează copiilor posibilități multiple de a-şi îmbunătăți 
comunicare, prin învăţarea de noi cuvinte şi expresii literare, pe care mai apoi să le utilizeze în vorbirea 
curentă. Învăţând zilnic cuvinte noi, formulând propoziţii simple și dezvoltate, pentru a formula răspunsuri 
pe baza conţinutului poveștilor, copiii reuşesc să înțeleagă ceea ce se discută în jurul lor, iar acest aspect 


determină implicare copiilor în diverse momente ce presupun comunicare şi schimbul de opinii. Se 


stimulează în acest caz dorința preşcolarilor de a socializa, plăcerea de a fi lângă colegi și de a fi atent la 
nevoile celui de lângă ei, prin răspunderea promptă şi cu interes la problemele cu care se confruntă. 

În activităţile de povestire, memoria, gândirea, creativitate şi atenţia copiilor sunt stimulate la cele 
mai înalte cote. Memoria copiilor este intens solicitată deoarece aceştia sunt puși în situația de a reține 
firul epic, personajele, acțiunile, expresiile, cuvintele noi din poveste. Odată înţelese aceste noi cuvinte şi 
exprimări devin o proprietate a copiilor, pe care o vor valorifica în comunicare. Prin acest exercițiu al 
memorării, copiii sunt învățați cum să rețină esența unei conversații sau a unei interacțiuni, învățând 
numele celor cu care comunică, să povestească evenimentul cronologic sau să prezinte cu exactitate 
vorbele unei persoane. În relaţiile cu adulţii, copiii sunt învăţaţi să utilizeze pronumele de politeţe, iar în 
relaționarea cu covârstnicii să promoveze respectul, egalitatea şi altruismul. 

Poveştile îi învaţă pe copii să fie atenţi la lucrurile cu adevărat relevante, să acorde o şansă fiecărui 
om pe care îl întâlnesc pentru a-l descoperi, să accepte şi să ofere ajutor la nevoie. Preşcolarii sunt învățați 
astfel să devină empatici şi solidari. Prin ,„ Povestea ursului cafeniu” de Vladimir Collin, copiii învaţă să 
aprecieze o persoană după faptele sale, nu doar pentru aspectul său fizic şi să nu o respingă pentru 
considerentul că nu concordă cu ceea ce consideră ei ca fiind normal, cunoscut, precum şi faptul că ajutorul 
de care avem nevoie în situaţii limită poate veni din partea unor persoane neaşteptate. Învăţând încă din 
preşcolaritate să nu judece un om înainte de a-l cunoaște, riscul de a eticheta și a formula prejudecăţi în 
viitor, scade considerabil. De asemenea, preșcolarii învață să aplice cu adevărat incluziunea, prin 
respectarea şi înţelegerea copiilor cu cerinţe speciale, din punct de vedere educativ, realizând activităţi şi 
Jocuri împreună, conştientizând că numai prin colaborare şi unitate pot obține rezultate satisfăcătoare. Tot 
în această sferă se încadrează şi povestea „Puişorul îngâmfat”. 

În concluzie, în perioada ulterioară expunerii poveştilor, copiii dovedesc o îmbunătăţire 


semnificativă a propriilor comportamente, aspect monitorizat și atent urmărit de către educatoare, 


consemnat în documentele specifice. În relaţia cu copiii, pentru a le recunoaşte comportamentele pozitive 


şi pentru a îi determina să continue pe această cale, educatoarea apelează la recompense simbolice, dar şi 
la aprecieri verbale, atunci când copiii demonstrează respectarea normelor și o bună interacționare în 


colectiv. 

STIMULAREA INTERESULUI PENTRU LECTURĂ 
Prof. Bughianu Mihaela Loredana 
Şcoala Gimnazială nr. 169 Bucureşti, Sector 6 


Stimularea interesului şi a gustului pentru lectură implică pentru şcoală şi pentru profesor o 


responsabilitate incontestabilă. Citesc copiii? Le place să citească? De ce citesc sau de ce nu citesc? Unde, 


când şi cum citesc? Ce le stimulează interesul pentru lectură? Cine le ghidează lectura? Care este scopul 


ei? — iată doar câteva din întrebările retorice care se aud des în şcoala românească a secolului XXI. 
Pasiunea pentru lectură este un mare dar pentru profesorul care trebuie să îşi ajute elevii să îndrăgească 
cartea. Ei citesc în copilărie pentru a se amuza, delectându-se cu lecturile vârstei. Când pasiunea pentru 
citit impune şi pasiunea pentru învăţat, lectura devine un tot, fără de care copilul (elevul) nu se poate 
desăvârşi ca personalitate şi caracter. Raportul dintre lectura particulară şi cea prevăzută de programă 
şcolară este unul inerent, care îl ajută pe elev să construiască o lume proprie neîncorsetată de impuneri ale 
profesorului şi şcolii. 

A îndruma lectura suplimentară a elevilor nu înseamnă numai a le da o lista de cărţi, ci a le verifica 
constant calitatea şi cantitatea lecturilor. Aceasta oferă posibilitatea de a examina cu discernământ ce 
citesc elevii şi de a lua decizii corecte. Pentru a forma buni cititori de cărți şi pentru a cultiva gustul pentru 
lectură, trebuie să existe o colaborare cu părinţii elevilor; mediul familial poate stimula elevii în lecturarea 
cărților specifice vârstei lor. 

Lectura particulară ocupă un loc important în cadrul orelor de literatură pe parcursul întregului 
proces didactic. Listele pentru lectură ale elevilor trebuie să fie doar un ghid, nu o impunere, deoarece 


elevii sunt atraşi de anumite tipuri de cărți, subiectele lor favorite trebuie să fie cunoscute profesorilor. 


„A citi însemnă a învăţa. E o formă de experienţă, sau mai bine zis, un multiplicator pentru 
experienţele noastre : căci, dacă ne-am mărgini la ceea ce putem trăi sau vedea în jurul nostru într-o viață 
de om, am fi foarte săraci”. (Manolescu, 2004, p. 41) 

Cartea este o comoară fără de preţ , în care unii îşi adună cele mai frumoase gânduri, ca alţii să le 
poată folosi în voie. Ea reflectă ca o oglindă lungul şir de secole ale vieţii omenirii, istoria luptei sale 
pentru existenţă, pentru un viitor mai luminos, suferinţele, bucuriile, înfrângerile şi biruinţele sale toate. 

Alegerea cărților potrivite este doar un prim pas. Al doilea pas şi tot atât de important este 
deprinderea lecturii, obținerea eficienţei ei maxime în urma citirii unei cărți. Cartea reprezintă mai întâi 
cel mai complet depozit al inteligenţei omeneşti, înmagazinând în filele ei cunoştinţe, sensibilitate, fapte 
pe care le păstrează intacte un timp nedefinit. Uitate între file de sute de ani, par moarte, dar ele reprezintă 
de fapt o stare cataleptică a istoriei omului, pe care fiecare dintre noi o poate risipi, înviind o lume 
nebănuită. 

Lectura contribuie într-o măsură însemnată la îmbogățirea cunoştinţelor, la formarea unui 
vocabular activ, bogat şi colorat, la dezvoltarea gustului estetic.. Varietatea de texte literare reprezintă un 
support material ce poate asigura dezvoltarea vocabularului şi a limbajului literar, a creativităţii, precum 
şi dezvoltarea capacităţii intelectuale, imaginative şi motivaționale. Lecturile literare, prin accesibilitatea 
lor, îi apropie de realitate, le oferă o diversitate de informaţii şi experienţe umane, modele morale, emoții 
şi sentimente. 

Stimularea interesului pentru lectură începe din clasa I. Ştim că micii şcolari sunt vrăjiţi de carte, 


sunt purtaţi de aceasta în universul minunat al cunoaşterii. Învățătorul este dator să îndrume paşii tinerelor 


mlădiţe pe acest nou drum, plin de neprevăzut. În clasa Lun rol important îl are conversaţia problematizată, 


care menţine vie relația dascăl- elev. După studierea textelor din abecedar care se analizează şi 
comentează în mod amănunţit, se recomandă lecturi potrivite vârstei pe marginea cărora se poartă discuţii. 

La clasa a II- a, la ora de lectură, sub îndrumarea învățătorului, elevii pot fi deprinşi să se orienteze 
în structura unei cărți, ceea ce îi va ajuta mult la efectuarea notaţiilor scrise în legătură cu cărțile citite în 
clasele următoare. Începând cu clasa a Il-a, o altă formă de îndrumare a lecturii o constituie formarea 
bibliotecii de clasă, precum şi a bibliotecii personale. Prima se compune din cărți aduse de copii , sau 
numai de învăţător, se stabileşte un bibliotecar al clasei şi apoi se trece la împrumutarea cărților. 


La clasele a III-a şi a IV-a interesul elevilor pentru lectură se amplifică. La studierea unor autori 

se urmăreşte stimularea elevilor în citirea şi a altor opere scrise de aceştia. Se pot întocmi cu elevii 
portofolii pentru fiecare scriitor cunoscut, cuprinzând portretul, date biografice şi aspecte esenţiale din 
opera lor, prilej cu care poate fi stârnită curiozitatea şi interesul pentru lectură. 
Trezirea interesului pentru lectură este punctul de plecare pe tărâmul cunoaşterii şi în acelaşi timp 
chezăşia succesului în activitatea şcolară pentru fiecare profesor cât şi pentru elevii săi. Copilul în general 
este lipsit de încredere în forțele lui. Efortul pe care îl face în primele clase pentru a parcurge câteva pagini 
este uriaş. Adulții uită de obicei acest lucru, de aceea nici nu-i acordă la timp atenţia cuvenită. 

Lectura propriu-zisă nu începe însă decât după ce copilul reuşeşte singur să descifreze cu uşurinţă 
ideile ascunse în spatele semnelor grafice, odată cu descifrarea enigmei acestor hieroglife care adesea îi 
înspăimântă pe copii. 


Uneori elevul nu are la îndemână cărţile cele mai potrivite cu vârsta, preocupările şi preferinţele 


lui, alteori indiferența mediului înconjurător față de lectură determină această atitudine. În astfel de cazuri 


intervenţia profesorului este necesară, el va indica lista lecturilor pe care elevul le va citi mobilizându-l în 
vederea canalizării sale spre o lectură plăcută şi interesantă Este deosebit de important, ca elevul să 
înţeleagă bine ceea ce citeşte, apoi să fie în măsură să analizeze, să deosebească ceea ce este bun, util, 
instructiv şi educativ de ceea ce este rău, inutil, dăunător, ca în final să-şi poată formula clar o opinie 
despre cartea citită. 

Cartea bine aleasă poate fi un bun tovarăş într-o călătorie, într-o zi de odihnă la munte sau la mare, 
sau în orele de destindere petrecute la bunici. Cartea este un prieten care nu deranjează pe nimeni, nici nu 
plictiseşte, nici nu cere condiţii speciale pentru a fi citită. Este suficient să avem dragoste de carte , s-o 
avem la noi, s-o deschidem şi s-o citim. 

Odată format, gustul pentru lectură se poate transforma într-o adevărată pasiune. Această dragoste 
de carte şi lectura ei este nespus de benefică oricărui cititor. Cartea răsplăteşte generos dragostea ce i-o 
purtăm, ea te instruieşte chiar şi fără să i-o ceri. 

Prin calitatea pe care o avem, prin orele închinate cărţii, bibliotecii, dar şi prin întreaga activitate 
desfăşurată în clasă şi în afara ei, vom folosi cele mai variate metode şi procedee: aducem pliante, 
albume, ilustrate cu biblioteci, expoziţii de carte, vizitarea unor librării şi biblioteci, cumpărarea unei cărți 
ca amintire, invitarea unui autor de carte care locuieşte în satul nostru sau în apropiere, chiar a unuia care 


locuieşte la o distanţă mai mare. Toate ne vor ajuta să creăm pasiunea pentru cultivarea şi apărarea cărții. 

Nicolae Iorga spunea: ,, Lectura joacă un rol mare în viața copiilor, un rol mult mai mare decât 
în viaţa celor vârstnici. Cartea citită în copilărie rămâne prezentă în amintire aproape toată viaţa. Din 
cărțile pe care le citesc, copiii îşi formează o anumită concepţie asupra lumii, cărțile formează la ei 


anumite norme de conduită”, 

„CARTEA, PRIETENA MEA” 
PROIECT DE PARTENERIAT EDUCAŢIONAL PENTRU STIMULAREA 
INTERESULUI PENTRU LECTURĂ A ELEVILOR DIN CICLUL PRIMAR 


Prof. înv. primar Cadindatu Alina 
Şcoala Gimnazială „Şerban Cioculescu” Găești, jud. Dâmboviţa 


Tip proiect: proiect local 
Propunător: Şcoala Gimnazială „Şerban Cioculescu” Găeşti 
Aplicanţi: Școala Gimnazială „Şerban Cioculescu” Găeşti, Biblioteca „Aurel Iordache” Găeşti 
Coordonator: Cadindatu Alina 
Argument 

Dacă şcoala are ca obiectiv major formarea şi dezvoltarea personalităţii copilului, capabil să 
înțeleagă şi să aprecieze frumosul din mediul înconjurător, atunci aceasta se leagă în primul rând de 
cultivarea pasiunii pentru lectură. Literatura pentru copii se adresează celor mai diferite vârste. Distanţa 
este foarte mare de la cartea cu poze însoțită de versuri sau proză, din clasele mici, când caracterul concret- 
intuitiv al gândirii impune ilustraţia ca auxiliar preţios în înţelegerea semnificației operei, la cărțile în care 
primatul îl deţine textul literar, din clasele a III-a şi a IV-a, când gândirea trece spre o mai accentuată fază 


de abstractizare şi generalizare. lată de ce este nevoie de cărți diferite care să se adreseze nivelului de 

înţelegere al copilului, în funcţie de particularitățile de vârstă şi preferinţele individuale. Literatura pentru 
copii trebuie să investigheze universul propriu de cunoaştere al copilului, năzuinţele, aspiraţiile lui cele 
mai înalte, printr-o ingenioasă transfigurare artistică. 

Scop: educarea elevilor în sensul receptării valorilor culturale, stimularea interesului pentru lectură, 
formarea competentelor de lectura in vederea asigurarii succesului scola 

Obiective specifice: 

Pentru elevi: formarea unei atitudini de grijă şi respect față de carte; formarea şi dezvoltarea gustului 
pentru lectură; lărgirea ariei de informaţie a elevilor; creşterea interesului pentru cunoaşterea realităţii, în 
general; cultivarea sentimentelor, convingerilor, comportamentelor morale; îmbogățirea şi activizarea 
vocabularului, dezvoltarea capacităţii de exprimare; consolidarea deprinderilor de citire corectă, fluentă, 
conştientă şi expresivă; stimularea capacităţii creatoare; dezvoltarea capacităţii de a gândi şi de a se 
exprima în conexiuni interdisciplinare; familiarizarea elevilor cu diferite tipuri de scriere; împărtăşirea 


experienţelor personale; 


Pentru părinţi:conştientizarea rolului pe care îl au în dezvoltarea şi educarea propriilor copii; implicarea 


în activitatea şcolii şi în crearea unui mediu cald şi sigur pentru copil. 


Obiectivele parteneriatului: derularea de activitati comune, educative, recreative; stabilirea de relatii de 
colaborare între cele două instituţii; asigurarea unor acțiuni de calitate. 

Obligatiile coordonatorului: să popularizeze în rândul elevilor activitățile cuprinse în programul 
prezentului proiect; să asigure resursele necesare unei bune organizări şi desfăşurări a activităţilor; să 
asigure participarea tuturor elevilor la activitaţile propuse prin programul proiectului; să mediatizeze 


activităţile cuprinse în proiect; 


Obligaţiile partenerului: să colaboreze cu școala coordonatoare la realizarea proiectului; să colaboreze 


la cunoaşterea şi acoperirea nevoilor de informare şi educare a elevilor pentru implicarea în acţiuni de 
promovare a interesului pentru carte şi lectură; să pună la dispoziția organizatorilor materialele și spațiul 
necesare desfășurării activităților cuprinse în proiect; 

Metode/tehnici, principii de lucru: vizite, programe artistice, activităţi educative (ore de lectură); 
Grup ţintă: părinţii, elevii clasei a IV-a , cadrul didactic şi personalul bibiotecii 


Durata parteneriatului: 1 an 


Forme de organizare: întâlniri între parteneri, programe artistice, activități practice, ore de lectură, vizite 


Grupul ţintă: elevii clasei a IV-a ai Şcolii Gimnaziale „Șerban Cioculescu” Găeşti 


Beneficiari indirecţi: părinţii, şcoala, comunitatea 


Resurse umane: elevii, cadre didactice, părinții copiilor, personalul bibliotecii 


Forme de evaluare: CD-uri, expozitii cu lucrările copiilor; 


Metode de evaluare: observarea sistematică a comportamentului elevilor cu ajutorul fişelor, listelor de 


control/verificare, scărilor de evaluare, analiza produselor activităţii, chestionarul, interviul, concursul. 


Mediatizare: informare pe reţelele de socializare, panoul de lectură al clasei/şcolii 


Prezentare şi diseminare: diseminare în cadrul şedinţelor cu părinții la nivelul clasei de elevi, dar şi pe 


unitate 


Calendarul de activităţilor 


Data 


Tema 


Mijloace de realizare 


Cine raspunde 


Decembrie 
2021 


Întâlnirea părţilor pentru 
stabilirea programului 
desfăşurării activităţilor 
din parteneriat 


= întâlnirea coordonatorilor de 
proiect pentru stabilirea 
protocolului şi a activităţilor ce 
se vor derula 


= coordonatorii de proiect 


Decembrie 
2021 


Sărbătorile de iartnă 


= realizarea unor podoabe, lucrări 
specifice Sărbătorilor de iarnă 
- colinde, poezii 


= coordonatorii de proiect 


Ianuarie 
2022 


Ora de lectură la biliotecă 


= citirea unor fragmente din 
cartea „Matilda", de Roald Dahl; 
= discuții 

= activități pe baza textului; 

= joc „Pânza de păianjen" 


= coordonatorii de proiect 


Jon Creangă, 
copiilor 


prietenul 


= citirea unor fragmente preferate 
din textele lui Creangă; 

= povestirea unor fragmente 
preferate (argumentarea alegerii) 
= realizarea unor lucrări care vor 
forma o expoziție 


= coordonatorii de proiect 


Mai 2022 


În lumea copiilor 


= Concurs de creatie literară 


= coordonatorii de proiect 


Carnavalul copiilor — parada 
personajelor din poveşti 


Iunie 2022 | Micii scriitori Prezentarea unor cărţi realizate | coordonatorii de proiect 
de grupuri de copii 


LECTURA ȘI BIBLIOTECA DIGITALĂ 


Prof. Cercel Cornel Silviu 
Școala Gimnazială Haleș, jud. Buzău 


Biblioteca digitala este un tip de bibliotecă în care sunt adunate diverse materiale în format digital. 
Acestea pot fi: texte, materiale vizuale, audio, fiind stocate în format electronic. Legătura dinamică dintre 
bibliotecari și tehnologia informaţiilor impune noi funcţii ale bibliotecilor, noi forme de colaborare cu alte 
instituții (inclusiv edituri) şi o interfaţă umană electronică. Un factor deosebit de important este arhitectura 
clădirii, informatizarea presupunând existenta unui sistem automatizat al bibliotecii. 

Activitatea de digitalizare a însemnat o perioadă destul de lungă de pregătiri anterioare pentru 
bibliotecile din ţară. Toate bibliotecile mari s-au preocupat să recupereze decalajul creat de politica 
instituțională impusă bibliotecilor în comunism. S-a recurs la informatizarea bibliotecilor şi la formarea 
bibliotecarilor, la pregătirea infrastructurii necesare altor moduri de desfăşurare a activităţilor de 
bibliotecă. 

Deschisă pentru public în anul 1948, ca bibliotecă a Institutului Pedagogic, Biblioteca Centrală 
Universitară „Eugen Todoran” din Timişoara este cea mai tânără instituţie între celelalte biblioteci centrale 
universitare (cele din Bucureşti, Cluj şi Iaşi). Ca urmare, patrimoniul deţinut este mai restrâns ca 
dimensiuni. Cu toate acestea, preocuparea pentru informatizare şi abia apoi pentru digitalizare, a devenit 
o prioritate instituțională, imediat după 1990. Procesul de schimbare de la biblioteca tradițională la 
biblioteca modernă, informatizată, a început o dată cu achiziționarea softului de bibliotecă. Trecerea de la 
o bibliotecă tradiţională spre una hibridă, pentru că nu se poate încă numi virtuală, se realizează treptat. În 
prima etapă s-au dotat serviciile de bibliotecă cu computere personale şi s-au instruit bibliotecarii; într-o 


a doua etapă s-au înregistrat, în softurile dedicate, descrierile bibliografice ale publicaţiilor; într-o a treia 

etapă s-a trecut la recuperarea conţinutului documentelor de patrimoniu din colecţiile bibliotecii, în format 
electronic. 

Informatizarea bibliotecii a presupus dotarea cu echipamente şi achiziţia unui sistem integrat de 
bibliotecă. Inovarea digitală în biblioteci s-a făcut simțită încă din primul deceniu de după Revoluţia din 
1989, când toată suflarea biblioteconomică a dorit recuperarea rapidă a decalajului existent între ţările din 


blocul comunist şi cele occidentale, prin achiziţionarea dotărilor tehnologice şi prin alfabetizarea digitală 


a popriilor angajaţi. In etapa următoare s-a început descrierea bibliografică în sistem informatizat, pentru 


realizarea catalogului electronic. După achiziția, printr-un grant oferit de Fundaţia Soros, a softului de 
bibliotecă ALEPH (Automated Library Expandable Program - soft pe care îl utilizează şi bibliotecile 
centrale universitare din Cluj şi din Iaşi), s-au organizat diferite cursuri de utilizare a tehnologiei în 
activitatea de bibliotecă, pentru bibliotecari. 

Catalogul electronic naţional colectiv „RoLiNeST", din care fac parte bibliotecile mari din 
ţară, a fost realizat în 2005. Acest catalog național a fost creat în cadrul proiectului de cercetare NUSIDOC 
(„Sistem Naţional Unitar de Informare şi Documentare Ştiinţifică şi Tehnică"), care a însemnat unificarea 
cataloagelor online ale celor patru biblioteci centrale universitare şi ale altor biblioteci importante din ţară. 
Tot parte a pregătirii pentru biblioteca viitorului au constituit-o abonamentele la baze de date cu conţinut 
de articole ştiinţifice şi cărți full-text puse la dispoziţia publicului - la început cu ajutorul unui bibliotecar, 
pentru a oferi suport utilizatorilor, apoi chiar şi cu acces de la distanţă. 

Digitalizarea propriu-zisă a publicaţiilor şi disponibilizarea conţinutului lor presupune existenţa 
unor echipamente şi softuri, a personalului instruit şi respectarea prevederilor legale în privința 
reproducerii lucrărilor. Convertirea materialelor tipărite în format digital este una dintre preocupările 
permanente ale bibliotecii universitare din ultimii ani. Astfel sa decis, pe plan local, ca înregistrărilor 
bibliografice noi să li se alăture în catalogul electronic coperta cărţii şi cuprinsul pentru a veni în sprijinul 
activităţii de cercetare şi documentare. Politica instituţională a avut în vedere în special colecţiile de 
patrimoniu pentru că documentele din aceste colecţii nu intră sub incidenţa Legii dreptului de autor. 

Digitalizarea colecţiilor nu se poate întâmpla brusc pentru că depinde de mai mulți factori: 
dotarea tehnică, resursa umană, bugetul alocat şi nu în ultimul rând - legislaţia. Dacă aceste condiţii nu se 
întâlnesc simultan, orice inițiativă de acțiune este sortită eșecului. Este sau nu necesară digitalizarea? 


Motivația poate diferi de la un utilizator la altul, în funcţie de interesul şi de domeniul în care lucrează. 

În contextul actual, informaţia digitală a devenit vitală. Faptul că majoritatea activităţilor se 
desfăşoară online a determinat biblioteca să convertească serviciile tradiționale şi să se adapteze la noul 
mod de viaţă. Serviciile de informare şi documentare reprezintă una din funcțiile de bază ale oricărei 
biblioteci. Menite să accesibilizeze şi să disemineze informaţia, bibliotecile, aceste agenţii sociale care 


deservesc comunitatea academică, fac parte din infrastructura informaţională a societăţii. 

CÂT MAI CITESC COPIII NOŞTRI? 
- STUDIU DE SPECIALITATE - 


Prof. înv. primar Chirilă Gina 
Școala Gimnazială Nr. 1, Matca, jud. Galaţi 


Literatura de specialitate prezintă numeroase cercetări și statistici despre influenţa benefică a cititului 
asupra minţii omului. Unele studii demonstrează că lectura prelungeşte viaţa omului, altele că lectura 
cărților bune face omul mai bun, că lectura poate ajuta omul să se însănătoşească mai repede. Actualmente, 
există chiar un curent care se ocupă de biblioterapie. Un studiu publicat în „Economic Journal” 
concluzionează că, înconjurați de cărți, copiii au şansa de a câştiga mai mult ca adulţ. Cercetarea arată că 
persoanele care au crescut în familii care au multe cărți, au înclinația naturală de a învăţa cât mai mult pe 
parcursul vieţii, curiozitate intelectuală şi capacitatea de adaptare. 

În contextul actual se accentuează importanţei lecturii de plăcere, care se face în timpul liber şi nu 
este impusă de cerințe exterioare, cum este lectura motivaţională care predomină în preferințele 


oamenilor. Astfel, cititul este privit ca oportunitate ce oferă şanse reale pentru cunoaștere şi dezvoltare. 


Sociologul Anda Marin afirmă: „In timp ce în alte ţări europene există organizaţii care inițiază programe 


de încurajare şi monitorizare a lecturii de plăcere, conceptul este aproape absent în România”. 

Experiența didactică demonstrează că lectura a pierdut teren în fața tehnologiei. Cadrele didactice 
spun că elevii nu citesc, ceea ce este adevărat. Psihologii afirmă că incapacitatea de a citi a copiilor de 
astăzi nu se datorează atât indispoziţiei pe care ei ar arăta-o faţă de o activitate care cere un efort mai 
mare decât vizionarea TV, cât mai cu seamă unei nedezvoltări normale a cortexului, fenomen care 
îngreunează înţelegerea şi însuşirea semnificației lucrurilor citite. Din păcate, tot mai puţini elevi citesc 
lectură particulară în timpul liber. Unii din lipsa timpului, altora pentru că nu le place această activitate, 


iar alţii sunt atraşi de calculator şi nu de cărţi. Copiii trebuie învăţaţi încă de mici să se apropie de cărți, 


pentru că un copil neîndrumat, foarte rar va face o astfel de activitate din propria inițiativă. 


Pornind de la realităţile evidenţiate mai sus, am hotărât să demarez o activitate de cercetare în 
vederea stabilirii intereselor de lectură și a metodelor ce trebuie aplicate ulterior pentru stimularea şi 
cultivarea cititului, atât ca activitate intelectuală, cât şi ca activitate de petrecere a timpului liber. 

Activitatea de cercetare a cuprins următoarele etape: 

Stabilirea eşantionului de subiecți - cercetarea a vizat un număr de 50 de subiecţi, elevi ai claselor a 
III-a ai Şcolii Gimnaziale Nr. 1 Matca, cu vârsta cuprinsă între 9 şi 10 ani. 

Alegerea instrumentelor de cercetare: inventarul intereselor de lectură, ce urmăreşte stabilirea 
domeniilor de interes, iar chestionarul vizează motivele pentru care elevii citesc / nu citesc şi cărțile 
citite. 

Colectarea informaţiilor; 

Analiza şi prelucrarea datelor. 


Inventarul intereselor de lectură 
Numele elevului 


Dinozauri, Povești, Aventură, Umor, Familie, Sport, Dragoste, Poezie, Animale Domestice, S.F., 
Curiozităţi, IT, Muzică, Istorie, Moarte, Război, Biologie, Animale Sălbatice, Horor, Muzică, 


Matematică, Oameni Celebri. 


x 
Aventură Poezie Război 
Umor Istorie Moarte 

Animale Domestice Biologie Elevii trebuie să sorteze în tabelul 
Prietenie Sport 

Familie Matematică 
Animale Domestice Dragoste de ceea ce le place să citească. 
Curiozităţi Oameni Celebri 
Muzică V - interesat de; 
Horor 


dat domeniile propuse, în funcție 


LT. = - îmi e indiferent; 
S.F. 


Poveşti 
Dinozauri 


X - nu-mi place deloc. 


Din tabelul realizat mai sus, care centralizează domeniile sau ariile de interes în ceea ce 


priveşte lectura, se pot extrage următoarele concluzii: 


Cărţile de aventură şi cele comice s-au aflat pe primul loc în preferinţele copiilor, deoarece elevii 
citesc uşor texte epice, cu fir narativ, dialog, personaje , suspans şi situaţii ce stărnesc râsul. 
Preferate de elevi sunt şi cărțile cu şi despre animale, cele despre familie şi prieteni, deoarece acestea 
fac parte din sfera de interes a celor din segmentul de vărstă vizat. 
Se observă că poveştile se află la finalul listei de cărți preferate, fapt ce poate fi explicat prin trecerea 
subiecţilor la un nivel superior în abordarea textelor. 
Copiii nu sunt interesaţi să citească poezie sau cărți ce abordează domenii științifice. 
În topul cărţilor care „nu plac” sunt cele despre război şi moarte, ceea ce este explicabil prin prisma 
vârstei şi preocupărilor copiilor. 

Din cei 50 de subiecţi, 26 sunt fete şi 24 sunt băieţi. În preferinţele băieţilor predomină, pe 
lângă aventură şi umor, se află cărțile S.F., cele cu prieteni, calculatoare şi curiozităţi. Spre 


deosebire de aceștia, fetele citesc şi poveşti, cărți despre familie şi muzică. 


CHESTIONAR 


Întrebarea nr.1 - Îţi place să citeşti? Dacă da, de ce? Dacă nu, de ce? 


Întrebarea nr. 2 - Care este ultima carte citită? 


Întrebarea nr. 3 - Care este cartea care ţi-a plăcut cel mai mult? 


Intrebarea nr. 4 - Ai abonament la o bibliotecă (şcolară sau comunală)? 

Prelucrarea datelor obţinute în urma aplicării chestionarului 


Intrebarea nr.1: din cei 50 de elevi, 43 au răspuns că le place să citească (86 %), pentru că „află 
lucuri noi”, se relaxează, se amuză, chiar dacă nu citesc constant. Procentul amatorilor de lectură este 
destul de mare, ceea ce poate induce şi o suspiciune că nu toți au răspuns sincer. Restul elevilor (14 %) 


au răspuns că nu preferă lectura, pentru că „este plictisitor să citeşti” sau pentru că nu au timp. 


E citesc 


E nu citesc 


Întrebarea nr. 2: cei mai mulţi subiecţi (78 %) au menţionat ca ultimă carte citită o carte primită 
recent cadou de la o editură cu care colaborează cadrele didactice care coordonează cele două clase de 
elevi. Restul elevilor, adică 11, au scris că au citit recent cărți recomandate de învăţător şi prieteni sau 
succese comerciale ale momentului. 

Întrebarea nr. 3 vizează cartea care a plăcut cel mai mult subiecţilor, dintre cele pe care le-au citit 
„Cei mai mulţi au menționat cărți pentru copii, din literatura universală, cum ar fi: 

Fetele: „„Matilda” — Roald Dahl; „Eu şi mami Zână” — Sophie Kinsella; „Clementina” - Sara Pennypacker; 
Băieţii: „Aventurile lui Habarnam” — Nikolai Nosov; „Nic Năstruşnic” — Francesca Simon; ,, Singur pe 


lume” — Hector Malot. 


Intrebarea nr.4. Am optat pentru această întrebare, deoarece în localitate copiii au acces la 


biblioteca şcolii şi la cea comunală. În urma aplicării chestionarului, s-a constatat că doar 12 elevi (24 %) 
au abonament la Biblioteca Comunală, 31 elevi (62%) au fişă la biblioteca şcolii, iar restul, 7 elevi (14%), 


nu împrumută cărți de la nicio bibliotecă. 


E Biblioteca școlii 
E Biblioteca Comunală 


E Nu merg la bibliotecă 


Rezultatele cercetării arată faptul că învățătorii / profesorii trebuie să înveţe elevii cum să aleagă 
ce citesc, de unde şi cum îşi pot procura cărțile. Un factor foarte important este încurajarea elevilor să aibă 
opinii proprii, pentru că acestora le place să fie ascultați, să se joace, să viseze, să se identifice cu 
personajele. Nu în ultimul rând, multe dintre activităţile care promovează lectura ar trebui să fie 
desfășurate în librării, biblioteci şi anticariate, în încercarea de a micşora distanţa dintre elevi şi universul 


cărţilor. 


In urma discuţiilor libere cu subiecții pe tema cititului, s-au conturat și următoarele concluzii: 


Fetele sunt mai entuziasmate de lectură decât băieţii, care au mai multe înclinații spre tehnologie; 
Elevii consideră că este important să aibă un spaţiu potrivit pentru lectură (atât acasă, cât şi la şcoală); 
Unii copii doresc să aleagă ei ce să citească, şi să nu li se impună din exterior; 

Literatura străină este preferată deoarece se pliază mai bine pe interesele şi preocupările copiilor din 

societatea actuală. 

Subiecţii spun că motivul principal pentru care abandonează cititul unei cărți este numărul paginilor. 

Demersul întreprins în cadrul studiului a condus la conturarea unor strategii de promovare și 
cultivare a lecturii: 

e Promovarea la clasă a mai multor tipuri de literatură; 

Încurajarea copiilor să citească de plăcere, cel puţin 30 minute zilnic; 
Cititul împreună la şcoală (cu colegii) şi acasă ( cu membrii familiei); 
Oferirea de stimulente cititorilor ; 

e Organizarea unui Club de Lectură; 

Este deosebit de important să le oferim copiilor cărți şi să-i încurajăm să citească, pentru că asta va 
avea, cu siguranţă, efecte pozitive asupra performanţelor lor şcolare şi le va oferi mari satisfacţii pe termen 
lung. 

„ZIUA INTERNA ȚIONALĂ A CĂRŢILOR PENTRU COPII” 
PROIECT EDUCAŢIONAL ÎN PARTENERIAT INTERNAȚIONAL 


Prof. Cîrstea Ileana- Mihaela 
Palatul Copiilor Piteşti, jud. Argeş 


„Citeşte. Numai citind mereu creierul tău va deveni un laborator nesfirşit de idei şi 
imagini. ” spunea nemuritorul Mihai Eminescu... 

Cu prilejul aniversării scriitorului Hans Christian Andersen, la 2 aprilie, începând din anul 
1967, este celebrată Ziua Internaţională a Cărţii pentru Copii. Este o sărbătoare dedicată amintirii 
celui mai îndrăgit autor de poveşti şi basme, danezul Hans Christian Andersen, operele sale fiind 
îndrăgite şi în zilele noastre. 

Analfabetismul funcțional este estimat în ţara noastră la procentul de aproximativ 42%, un 
procent extrem de ridicat faţă de alte țări europene. Lecturarea cărților potrivite vârstei copilului 
poate forma şi exersa abilitatea de a înţelege, de a face asocieri şi de a explica legături dintre diverse 
informaţii. Cititul îi ajută pe copii nu doar să își dezvolte vocabularul, ci și să înțeleagă ceea ce citesc 
şi să facă conexiuni cu ceea ce deja știu sau au auzit. Lectura poate să îl orienteze pe copil către 
pasiuni şi interese noi, putând oferi acestora distracție şi ocupaţie, beneficii intelectuale, dar şi 
emoționale. Ea poate creşte empatia şi compasiunea copiilor de orice vârstă, arătându-le perspective 
diferite asupra unei situaţii, dar poate şi să scadă nivelul de stres, fiind o modalitate de relaxare. De 
asemenea, este una dintre abilitățile de bază ale oamenilor. Citind, reuşim să ne adaptăm la tot ce ne 
înconjoară, evoluând intelectual şi moral. Lectura influenţează toate aspectele dezvoltării copilului. 

Aşadar, avem un prilej întemeiat de a sublinia importanţa cărților în viaţa noastră, a tuturor, 
dar mai ales în cea a copiilor pe care-i îndrumăm, oferindu-le posibilitatea de a descoperi, în ritm 
propriu, autori români sau străini consacraţi, care prin operele lor ne pot purta într-o lume magică, 
deosebită. 

Domeniul în care s-a încadrat proiectul este ştiinţific şi artistic, tipul de educaţie fiind 
cultural- interdisciplinară. 

Scopul activităților a fost de a promova, în primul rând, în mediul şcolar şi extraşcolar 


necesitatea adoptării unei atitudini potrivite față lectură, față de cărți în general, indiferent de autor, 

de limba în care scrie sau de naționalitatea pe care o are. Prin aceasta s-a dorit descoperirea de către 
elevi a unei atitudini pozitive față de scriitori şi de operele lor, a echilibrului emotional, prin dorința 
de a citi, prin jocuri de dezvoltare personală, toate fiind un alt mod de a descoperi frumusețile 
înconjurătoare şi lumea în general, dar mai ales a emoţiilor celui cu care interacționează în diferite 
momente ale vieţii prin intermediul cărților. 


Descrierea activităţilor ce s-au desfăşurat: Pornind de la proverbul chinezesc: ,„, Comoara 


cea mai de preț a unei națiuni sunt cărturarii ei”, împreună cu partenerii implicaţi din ţară şi din 


străinătate au fost realizate în fiecare clasă, respectând toate regulile impuse din pricina răspândirii 
virusului SARS COV, din fiecare unitate şcolară parteneră, activități diverse prin care a putut fi 
evidențiată tema proiectului, importanța lecturii şi a cărților în viața noastră, fiind subliniaţi, în 
mod special, autorii români care au scris cărți pentru copii. Astfel că, s-au lecturat diferite materiale 
scrise sau realizate cu tehnici inovative pentru nativii digitali, au fost desfăşurate dezbateri despre 
lecturile propuse, jocuri de rol, activităţi de dezvoltare personală, prezentări PPT, machete, colaje în 
funcție de autorul ales de către fiecare profesor implicat. 

Fiecare profesor coordonator a realizat o descriere a activităţii pe care a desfăşurat-o și 
împreună cu fotografii sau mici filmuleţe din timpul activităţilor au fost postate în classroom pentru 
a se realiza un schimb de experienţă propice. 

La nivelul cercului de Cultură şi civilizație românească pe care-l coordonez, elevii au fost 
stimulați și să creeze poveşti. Pe baza unor piese de joc cu imagini au scris” oral o poveste care a 
fost înregistrată şi postată în grupul de lucru. Sunt foarte dornici să folosească jocurile pe bază de 
imagini pentru a crea propriile lor poveşti, iar „cutiile minune, cum spun ei, cu zaruri/imagini sau 
piese/imagini sunt de un real folos în dezvoltarea comunicării şi imaginaţiei copiilor de orice vârstă. 

Continuitatea proiectului va fi asigurată prin atragerea permanentă de parteneri interesaţi în 
realizarea scopului educativ propus de tema abordată. Fiind un domeniu important al dezvoltării 
vieţii sociale şi emoţionale a copiilor de orice vârstă poate dezvolta preocupări tuturor celor cu 
activitate educativă, în felul acesta fiind asigurată desfăşurarea şi în anii următori. 

Consider ca iniţiator şi coordonator că, activitatea a avut impactul scontat, elevii au fost 
foarte încântați de informaţiile pe care le-au aflat, bucurându-se şi de produsele pe care le-au realizat 


mânuţele lor iscusite şi minţile luminate. Şi la nivelul comunităților din care provin, reacţiile au fost 

numeroase, pozitive, mai ales că părinţii elevilor au fost cei care au susținut şi lăudat activităţile, 
bucurându-se de iniţiativă, propunând desfăşurarea multor altora care să ajute la dezvoltarea 
echilibrului emoţional, a unei comunicări eficiente, benefice şi constructive. 

Din punctul meu de vedere, este benefic să-i ajutăm pe elevi să îndrăgească lectura, să 


descopere scriitorii consacraţi şi să aprecieze adevăratele valori. 


ACUARELÂ...de ION MINULESCU 
PRACTICĂ EDUCAȚIONALĂ DESCHISĂ 


Prof. Ciubotaru Adriana 
Școala Gimnzială „Miron Costin” Galaţi 


1.Evocare-audiţie 
https://www.youtube.com/watch?v=c_6OxKSVLUU&list=RDe_6OxKSVLUU&start_radio= 1 &rv=c_6 
OxKSVLUU&t=22&ab_channel=Daniellancu-SubiectDaniellancu- Subiect 


-în care se vor familiariza cu conţinutul poezie, apoi se va face lectura textului din manual; 

-vor sesiza diferenţa de ton folosită în melodie și în lectură 

-se anunţă obiectivele lecţiei 

-se actualizează noţiunile despre creațiile lirice/gen liric/tema poeziei/sentimente/mod de expunere/limbaj 


artistic/versificaţie. 


Creaţia lirică- Mesajul Sentimente Tipar 


Semnificati 


Imagini 
E a titlului 


Figuri de stil a3 
artistice 


Atmosfera 


Versificatia n 
i poeziei 


Figura 1: 


2.Realizarea sensului: priviți imaginile de mai jos şi raportați-le la poezia discutată. 


Serie de exerciţii de întelegere a textului şi a mesajului: 
- care este termenul care v-a atras atenția? 

- ce observați la nivelul organizării/structurii poeziei? 

- ce descrie poetul? 

- ce cadru natural foloseşte? 

- de ce a ales oraşul? 

- ce sugerează termenul jucării? 

- de câte ori apare termenul ploaie/plouă? de ce credeţi că poetul accentuează accest termen? 
- ce stare vă creeză lectura poeziei? dar melodia ? 

- ce simte poetul faţă de cele descrise? 

- cum contruieşte poetul mesajul textului? 

- cum vi se pare limbajul poeziei? 


3.Reflecţia 
-copiii sunt provocaţi să identifice utilizând mediul virtual: 
a) alţi poeţi care au utlizat ploaia în poeziile lor: 


https://www.cantecedecopii.com/poezii-de-toamna-despre-ploaie/ 


https://poetii-nostri.ro/ploaie-poezii-categorie-36-pagina-4/ 


https://www.povesti-pentru-copii.com/poezii-pentru-copii/grigore-vieru/ploaia.html 


b) alte poezii ale aceluiași autor: 

http://www.romanianvoice.com/poezii/poeti/minulescu.php 
http://poetii-nostri.ro/ion-minulescu-autor-24/ 


4.Tema pentru acasă ( la alegere) 

a) crearea unui desen care să zugravească conținutul poeziei; 

b) asocierea cu o altă creaţie lirică; 

c) memorarea unui pasaj preferat din poezie, pe baza căruia să realizeze o descriere artistică de 10-15 


rânduri. 


Bibliografie: 

3. Didactica limbii şi literaturii române, Emanuela Ilie, ediţia a II-a, Editura Polirom, 2020 


ROLUL LITERAȚIEI VIZUALE ÎN RECEPTAREA EFICIENTĂ ȘI 
AGREABILĂ A MESAJULUI SCRIS LA VÂRSTA ȘCOLARĂ MICĂ 


Prof. înv. primar Cornea-Duţu Silvia 
Școala Gimnazială „Nestor Urechia” Bușteni, jud. Prahova 


Lectura unei cărți şi receptarea mesajului tipărit au o încărcătură afectivă şi cognitivă atât de mare, 
încât actului cititului depășește limitele obișnuite şi ajunge în domeniul metaforei din nevoia de a cuprinde 
în „imagini rostite” bogăția lecturii. Alăturând textului scris imagini/ilustraţii, deprinderea cititului iese 
din domeniul tehnic, intelectual și intră în cel ar artei, aşa cum sugerează criticul literar Emile Faguet (1). 
Imaginea este salutară anexată textului la orice vârstă (cu atât mai mult cu cât vizualul este omniprezent 
în vieţile noastre), dar devine o condiţie sine qua non în lectura şcolarului mic, deoarece facilitează 
trecerea de la comunicarea situațională la cea bazată pe concepte şi abstractizare, focalizează atenția pe 
anumite elemente, creează premise pentru comunicare artistică şi interpretare, ușurează înţelegerea 


reprezentărilor din universul necunoscut elevilor, indiferent de limbajul în care sunt transpuse și, nu în 

ultimul rând, trezeşte interesul şi curiozitatea pentru lectură şi percepția artistică a acesteia. Un alt 
argument pentru interdependenţa text-imagine este şi faptul că ambele au la bază „strategii asemănătoare 
de comprehensiune şi interpretare” (2, p.2). 

Lectura înseamnă construcție de sens şi intepretări, de aceea imaginea este, cumva, primul tip de 
lectură pentru copilul care încă nu cunoaște literele. Aceasta oferă, în ciclul achizițiilor fundamentale, 
posibilități multiple: înțelegerea mesajului, desprinderea de real şi intrarea într-o lume fantastică, 
exprimarea unei impresii/emoții imediate. De asemenea, imaginea este esențială nu numai în cadrul 
lecturii realizate în cadru instituționalizat, ci şi în ceea ce priveşte lectura particulară, pentru că lectura 
expresiei tipărite, însoţită de imagine (reviste, internet, enciclopedii, atlase etc.), este una dintre cele mai 
răspândite şi mai intense activități ale modernităţii. 

La şcoală, înţelegerea a ceea ce se citește este determinată şi de capacitatea copilului de a interpreta 
sensul sensul figurat al expresiei plastice, dar şi de capacitatea de a se orienta, pe cale intuitivă, în universul 
textului citit şi de a raporta impresiile şi trăirile autorului la propria experiență de viaţă. Activităţi de 
învăţare precum: exerciţii de identificare a elementelor descriptive, exerciţii de recunoaştere şi de 
prezentare sumară a trăsăturilor fizice ale unui personaj, exerciții de plasare în timp şi spaţiu a unui text 
narativ, exerciţii de ordonare cronologică a momentelor narative, pot avea cu succes la bază imaginea. 
Tocmai de aceea, imaginea nu este doar un element conexat textului, ci poate deveni punct de plecare în 
realizarea unor strategii  instructiv-educative. Fie ea tipărită sau oferită pe cale tehnologică (pentru că 
şcoala nu se poate menţine izolată de o civilizaţie guvernată în mod predominant de internet şi mass- 


media), imaginea este baza unor metode şi exerciţii care au drept scop încurajarea lecturii, dezvoltarea 


gândirii critice, stimularea creativităţii. In cele ce urmează, prezint câteva astfel de valențe 


instructiv-educative ale imaginii în cadrul unor metode, procedee și activități de învăţare. 

Pictura verbală este o metodă ce poate fi utilizată cu succes pentru receptarea textelor lirice. Ea 
constă în analiza poeziei astfel încât elevul să se simtă ca în faţa unui tablou descris de poet. În desenul 
lor verbal, elevii operează cu noţiuni precum: decor, prim-plan, plan secund, culoare, atmosferă, stări 
sufleteşti (3). Interpretând, de exemplu, poezia „Somnoroase păsărele” de Mihai Eminescu, elevii îşi pot 
imagina că au în faţa mai multe tablouri: unul al păsărilor care se pregătesc de culcare, al doilea al naturii 


topite în tăcere și al treilea al astrului ceresc care guvernează noaptea. Elevii pot reprezenta și prin desen 


cele trei tablouri, demonstrând, astfel, înțelegerea specificului poeziei. Folosirea adecvată a culorilor şi a 
nuanţelor fac dovada pătrunderii în atmosfera textului liric eminescian. 

Reţeaua personajelor (4) este o metodă grafică de clasificare, de descriere şi de argumentare a 
descrierii. Ea poate fi realizată cu ajutorul imaginilor aşezate radial în jurul titlului lecturii sau poate 
îmbrăca forma corespondenţei între fragmentul citat şi imagine. De exemplu, după lectura textului 
„Povestea unui fulguleț răzleț” de Maria Ioana Vasiloiu, elevii pot clasifica, prin imagini, personajele 
principale/secundare, personajele reale/fantastice, personaje umane/animaliere. Lectura textului „Luarea 
Griviței” de Mihail Sadoveanu oferă elevilor posibilitatea de a realiza corespondenţa dintre pasajele 
descriptive/narative şi imaginile reprezentând scene de luptă, personalități istorice, reprezentarea redutei. 

Dacă realizăm lectura unor texte care au în centru figuri celebre, imaginea este deosebit de utilă 
pentru înţelegerea acelor părți mai abstracte sau mai depărtate de universul copiilor. De exemplu, în textul 
„George Enescu” de George Sbârcea, sursele de inspiraţie ale muzicianului, cu provenienţă din natură, 
pot fi desluşite mai uşor prin intermediul imaginilor reprezentând diferite instrumente muzicale 
nonstandard: corn, talangă, bucium. Lectura „O vizită în atelierul lui Brâncuși” de Cella Delavrancea poate 
beneficia de imaginile sculpturilor lui Brâncuşi pentru a înţelege sugestii afectiv-emoţionale ale acestora, 
dar și mesajul intelectualizat transmis de sculptor („Doamna Pogany” inspiră delicateţe, rafinament; 
„Coloana Infinitului” sugerează verticalitate, depăşire a limitelor, dar şi comuniune cu divinitatea). 

Arborele lui Sapiro (4) este un procedeu care poate folosi imaginea pentru înțelegerea conflictului 
unui text cu conţinut istoric. Fiecare element al arborelui conţine o imagine sugestivă pentru sucesiunea 
momentelor subiectului: solul- mediul /spațiul acţiunii, rădăcina-situaţia care a determinat conflictul, 
tulpina-personajele implicate în conflict, scorbura-scena conflictului, ramurile-reacțiile personajelor, 


frunzele-acţiuni ale personajelor, iar fructul-deznodământul conflictului. De exemplu, procedeul poate fi 


utilizat în lectura textului „Mihai şi călăul” de Boris Crăciun, dar și pentru povestea „Scufiţa Roşie” după 


Charles Perrault. 

Posterul este o metodă interactivă care foloseşte imaginile pentru investigarea aprofundată a unor 
teme sau situații la finalul unei lecturi. Practic, prin această metodă „se canalizează reflecțiile şi 
confruntările elevilor către exprimări metaforice prin suporturi vizuale, create exact în scopul fixării 
opiniilor personale ale elevilor” (5, p. 231). Avantajul posterului este că îmbină mai multe competențe ale 


elevilor, dar şi ludicul cu cognitivul, gândirea analitică cu trăirile elevilor. Posterul poate fi utilizat în 

lectura unor texte care au drept teme jocul, lumile fantastice, familia sau şcoala. În acelaşi spirit instructiv, 


se poate face apel la colaj, o altă metodă interactivă prin care se realizează fixarea și aprobarea unor citate 
selectate dintr-un text sau a unor cuvinte-cheie ale textului, folosind mijloace de natură vizuală. Aceste 
două metode au şi avantajul de a putea fi utilizate în etapa evaluării lecturii unui text. 

Ilustraţiile constituie elemente centrale în activităţi de lectură după imagini sau de repovestire. 
Fiecare ilustrație reprezintă un moment din desfăşurarea unei acţiuni, astfel încât succesiunea ilustraţiilor 
este egală, ca sugestie, cu planul de idei desprins în urma lecturii explicative. Banda desenată, foarte 
populară printre copii, este un mijloc de comunicare pe cale grafică ce pune copilul în situaţia de a ilustra 
un fir narativ, demonstrând, astfel, receptarea corectă şi cronologică a textului cu personajele şi acţiunile 
sale. Este un instrument complex şi provocator datorită armonizării imaginilor cu replicile şi indicaţiile de 
loc şi timp, cu atât mai mult cu cât o ilustrație din bandă nu este un instantaneu, ci o sugestie a mai multor 
momente de timp. Banda desenată poate fi folosită nu numai pentru a ilustra firul narativ, ci şi pentru a 
problematiza textul. De exemplu, după realizarea lecturii unui capitol din „Dumbrava minunată” de Mihail 
Sadoveanu, pentru asigurarea faptului că elevii au înţeles naraţiunea, se poate crea o bandă desenată pe 


site-ul www.storyboardthat.com, în care se strecoară „intruși” reprezentaţi de personaje şi elemente din 


alte narațiuni cunoascute de copii. Atfel se creează conexiuni între diferite texte, se argumentează prezența 
anumitor elemente/personaje, se fixează firul narativ. 

Nu în ultimul rând, deşi mai puţin întâlnit şi utilizat în sfera instructiv-educativă a literaturii pentru 
copii, romanul grafic ar trebui poziționat printre cele mai importante promotoare ale lecturii, prin 
capacitatea de alfabetizare vizuală şi activizare a gândirii. Este un mod distractiv şi atractiv de a citi 
datorită naraţiunilor vizuale, o modalitate de îmbogăţire a vocabularului prin asocierile rapide dintre 
imagine şi semnificaţie vizuală, o cale de a pune în mişcare operaţia de sinteză a gândirii, un mijloc ludic 
de a dobândi informaţii din domenii variate şi, mai ales, o metodă sigură de stimulare a imaginaţiei și a 
creativității. lată câteva exemple de romane grafice apreciate de copiii generaţiilor actuale: „Zâmbeşte” 
de Raina Telgemeier, „Phoebe şi Unicornul ei” de Dana Simpson, „Garfield” de Jim Davis. 

Cuvintele Lilianei Hamm folosesc cel mai bine drept concluzie: „Televiziunea, publicitatea, 
afişele, benzile desenate, filmele, imaginile de toate naturile și tipurile îi însoțesc pe copii încă de la primii 
paşi, adesea fără ca să le fie propus vreun efort de gândire şi analiză şi să li se vină în ajutor pentru a 


transforma o acumulare dezordonată de impresii vagi sau cel mult de cunoștințe mai mult sau mai puțin 


60 


superficiale, în cunoaștere structurată și bine stăpânită. Sigur că nu există propriu-zis « analfabeți » în 
privința imaginii. Chiar şi copiii mici dovedesc deja cunoştinţe cu totul intuitive, îndată ce nu mai văd în 


ea o simpla bucată de hârtie, ci o re-prezentare autentică” (6, p.9). 

EU CITESC, TU CE CITEŞTI - DE PLĂCERE ? 


Prof. Dacz6 Aliz 
Liceul Tehnologic „Apor Pâter” Tg. Secuiesc, jud. Covasna 


„Dacă nu-ţi place să citeşti, înseamnă că n-ai găsit cartea potrivită. ” — J. K. Rowling 


Pornind de la citaţia de mai sus, e aproape sigur că, dacă căutăm bine, sigur găsim o „carte” care 
să ne placă. Şi oare ce răspunsuri am primi la întrebarea: Ce îţi place să citeşti? Am auzi diferite răspunsuri, 
cum ar fi: poveşti, nuvele, romane, ziare, comice, facebook-ul, instagram-ul, .... Oamenii încep să citească 
de la vârste foarte fragede. De multe ori vedem copii de 3-4 anişori „citind” basmele lor preferate, după 
imagini, ceea ce cred ei că se întâmplă şi mai ales ceea ce le place lor să creadă că se întâmplă, cred eu. 
Aşa cum nu toți copii „citesc” când sunt încă la vârste fragede, tot aşa nu toti adolescenţii sau adulţii citesc 


în timpul lor liber. 


Cred că imaginile au un rol foarte importanţ în stimularea lecturii de plăcere şi cred că trebuie 
începută cu participarea tuturor, mai întâi cu părinții, la vârste fragede, și după aceea să fie continuată de 


educatoare, învăţătoare şi profesori. 


Nu cred că am reuși să dăm tuturor câte o carte, să citească romane, poezii, dar putem să facem în 
aşa fel, încât să stârnim curiozitatea copiilor să încerce să citească mai întâi după imagini, și după aceea 
texte, dar măcar să citească imagini. Cărţile de poveşti, după părerea mea au la bază multe imagini nu 
numai să le placă copiilor ci şi ca să le ducă mai aproape de plăcerea de a citi. Dar cum ştim foarte mulți 
părinţi nu citesc deloc copiilor şi nici nu cumpără cărți, astfel copii nu vor avea şanse să îndrăgească 
lectura, și sunt şi părinţi care nici nu stârnesc imaginaţia copiilor să „citească” măcar după imagini. Pentru 
că așa cum în copilărie copii citesc pe baza imaginilor, tot aşa putem să citim când vedem o fotografie, o 
pictură, sau chiar un peisaj, fie ea frumoasă sau urâtă, formând în aşa fel gândurile noastre legate de ceea 
ce vedem. Aşa trebuie să formăm gânduri şi când citim un text. 

Cum citim o poveste în imagini? Există vreo legătură între modul în care citim un text şi modul în 
care citim un tablou? 

A citi o imagine înseamnă: 

- a proiecta un întreg univers literar şi cultural; 

- pretext sau impuls pentru a iniţia elevii în arta scrisului (mai exact, în „mânuirea artistică a limbii”, ceea 
ce reprezintă un scop ambițios), abilitatea de a recepta şi produce imagini; 

- o formă codată, un mod de procesare; 

- un „punct de fugă” cu o vastă ramificaţie, deoarece poate provoca documentare, comprehensiune, 
analiză estetică, interpretare, studiu comparativ, dezbatere; 

- contribuţie la înţelegerea textului literar, clarificarea unui context social-istoric, crearea analogiilor etc. 

Pentru a clarifica parametrii lecturii imaginii se impune să observăm că a citi / a interpreta o 
imagine / o imagine a textului sunt demersuri pe cât de asemănătoare, pe atât de distincte. A citi un text şi 
a privi o imagine, după Louis Marin, sunt experienţe estetice asemănătoare, pentru că ambele implică 


parcurgerea cu privirea a unui ansamblu grafic sau plastic. Imaginea se caracterizează prin unitatea 


plastică a reprezentării şi este percepută global, astfel că receptorul intră în utopia plastică a 


tabloului/imaginii, se desprinde de real. Pentru a înţelege o imagine, receptorul trebuie să „regrupeze 
semnele”, să ia în considerare elementele de culoare, formă, textură etc. 

Ca şi textele, imaginile conțin multă informaţie. Următoarele idei ne vor ajuta să interpretăm și să 
înțelegem imagini. 


Descoperă informaţii despre imagine: 


e care sunt cele mai importante culori din imagine? 
e care sunt formele, modelele, liniile vizibile? 
e ce este mai mare sau mai mic decât în realitate? 
e cât de mare este obiectul/persoana în realitate? 
e ce moment în timp (trecutul, prezentul) şi ce moment al anului sau al zilei sunt reprezentate în imagine? 
e din ce perspectivă vezi subiectul imaginii: prin ochii unei broaște, ai unei păsări sau ai unei persoane? 
e ce poți recunoaşte în imagine? 
e ce tip de imagine este (o fotografie, un tablou, o gravură, un desen, un colaj, un portret, un peisaj, o 
caricatură etc.)? 
e ce este subliniat în imagine (lumina/întunericul, proporțiile, prim-planul/fundalul, coloritul, 
mişcarea/staticul, gesturile, expresiile faciale)? 
Descrierea de ansamblu a imaginii: 
e ce este notabil la această imagine? 
e ce îți place la ea? 
e ce o caracterizează? 
e cum te simţi când te uiţi la imagine? 
e care este cea mai frumoasă parte din imagine? 
e ce cuvinte îţi vin în minte atunci când te uiţi la imagine? 
Discută imaginea: 
e descrie imaginea cu propriile tale cuvinte, 
e spuneți unul altuia ce este cu sens, surprinzător sau important în imagine, 
e puneţi unul altuia întrebări despre imagine, 
e dați comenzi unul altuia, cum ar fi: caută, găseşte, arată, explică ..., 


e formulează întrebări cum ar fi: De ce au fost alese aceste imagini? Ce imagini completează textul care 


aparține acestora? Ce imagini sunt în contrast cu textul care le însoţeşte? 


Lucrează cu imaginea: 
e alege o imagine şi pune în scenă acțiunile pe care le vezi în aceasta, 
e prezintă persoana pe care o vezi în imagine, 


e modifică imaginile şi comentează-le, 


e compară imagini istorice cu cele pe care le ai, 
e explică ce ar fi fost dificil de înţeles în text, dacă nu ai fi avut imaginile să te ajute, 


e adaugă imagini potrivite care să completeze textul, 


e compară imaginile şi evaluează-le. Iţi plac? Dacă nu, de ce? 


e descrie, în scris imaginea, 
e gândeşte-te la ceea ce s-a întâmplat înainte ca imaginea să fi fost luată sau pictată, 
e gândeşte-te ce s-ar întâmpla dacă imaginea ar prinde viaţă, 
e adaugă puncte de dialog cu text la imagine, 
e descrie mirosurile și suntele la care te face imaginea să te gândești, 
e colecționează imagini pe teme similare. 
Interpretează imaginea: 
e ce titlu ai da imaginii? 
e unde a fost imaginea realizată/pictată? 
e ce a vrut fotograful/pictorul să spună cu această imagine? 
e de ce a fost făcută/pictată această imagine? 
După cum vedem, tranziţia de la lectura textului scris la lectura imaginii nu e grea şi este de datoria 
noastră să-l facem mai uşor, mai ales că tuturor ne place frumosul în viaţă. 

ASPECTE DIDACTICE DE SPORIRE A MOTIVAȚIEI ŞI A PREFERINŢELOR 
PENTRU LECTURĂ 


Prof. Fănică Daniel 
Şcoala Gimnazială Cândești, jud. Buzău 


Una dintre cerințele învățământului modern este cea a formării la elevi a deprinderilor de studiu 
individual şi de muncă independentă, a capacităţii de a gândi creativ, de a soluţiona individual sau prin 
conlucrare multitudinea de probleme cu care se confruntă în anii de şcoală. La vârsta școlară mică, lectura 
are un rol hotărâtor în îmbogățirea şi dezvoltarea cunoştinţelor elevilor, în dezvoltarea imaginației, care 
mai târziu se va transforma în creație. De aceea, chiar din clasele primare este necesar să motivăm copiii 
să citească, respectând particularităţile de vârstă şi psihice, preferinţele lor. 


E] 


„Citeşte! Numai citind creierul tău va deveni un laborator de idei şi imagini. ” — Mihai Eminescu 

Când gustul pentru lectură este format din primii ani de şcoală, acesta rămâne pentru toată viaţa — 
o obișnuinţă utilă. Gustul pentru lectură nu vine de la sine, ci se formează printr-o muncă și o strânsă 
colaborare a factorilor educaţionali — familia şi şcoala, o muncă caracterizată prin răbdare, perseverenţă, 


voinţă, continuitate, precum şi de modelul propriu. Perioada de formare a gustului pentru citit coincide 


cu cea când se pun bazele acestuia, în clasele I-IV. In sprijinul elevilor, vine şi numărul de 7-8 ore 


săptămânal de limba română, dintre care una este din modulul Tainele cărţii care are prospectiva formării 
cititorului. 

lată de ce, anume nouă, învăţătorilor claselor primare, ne revine rolul cel mai important în 
cultivarea interesului pentru lectură. Este evident şi dovedit faptul, că astăzi cartea trece printr-o criză 
profundă în lume. Interesul pentru lectură a scăzut rapid, pe măsură ce calculatorul oferă informații 
prompte şi eficiente într-un timp record. Realitatea zilelor de azi este că elevii noştri nu citesc. Aceasta 
trebuie să ne îngrijoreze, să ne facă să încercăm să schimbăm cumva lucrurile. Tocmai din acest motiv 
este necesar să le cultivăm interesul faţă de carte, de lectură. 

Obiectivul primordial îl constituie procesul de sporire a motivaţiei şi a preferințelor pentru lectură 
examinat din perspectiva aspectelor didactice. Scopul constă în stabilirea unor repere teoretico- 
metodologice adecvate desfăşurării procesului de dezvoltare şi sporire a motivaţiei şi a preferințelor pentru 
lectură, punând accentul pe dezvoltarea vocabularului, îmbogățirea cunoştinţelor şi formarea unui cititor 


cult. 

Subiectul propus este important, în special, pentru învăţământul primar, deoarece, citirea cărților 
contribuie la îmbogățirea cunoştinţelor elevilor, la formarea unui vocabular bogat, la dezvoltarea 
exprimării orale şi scrise. Ceea ce citesc copiii de mici, se întipăreşte în memoria lor pentru toată viaţa, 
influenţându-le astfel personalitatea. Copilul trebuie îndrumat spre o lectură de calitate, bazată pe texte 
valoroase din punct de vedere cultural. Lectura reprezintă o metodă de învăţare, însoţită de formarea unei 
idei personale şi de trăirea unor emoţii legate de mesajul textului citit, este o cale eficientă de asimilare şi 
învăţare, care permite însuşirea unui volum de cunoștințe mai mare decât cel asimilat prin metode 
expozitive. În timpul lecturii cititorul gândește, compară, apreciază, descoperă şi judecă în ce măsură i-a 
plăcut sau nu cele citite și dacă l-a emoționat sau nu. 

Din analiza literaturii de specialitate şi a experienţei didactice , am constatat că motivaţia și 
preferința lecturii se efectuiază prin următoarele aspecte: cognitiv, educativ, formativ. 

Aspectul cognitiv: prin lectură elevii îşi îmbogăţesc cunoştinţele despre lume, despre realitatea 
cotidiană. Ea determină cunoaşterea activă a realităţii. 

Aspectul educativ: lectura contribuie esenţial la educarea copiilor în dimensiunile etice şi estetice. 
Ea educă şi disciplinează. În toate cărţile sunt personaje pozitive şi negative. Mulţi dintre eroii cărţilor 
citite devin modele pentru copii, determinându-i să sesizeze binele şi răul, contribuie la formarea şi 
orientarea concepţiilor cititorului despre societate, la formarea unei culture generale, complexe şi durabile. 

Aspectul formativ: lectura are drept consecință formarea şi consolidarea deprinderilor de muncă 
intelectuală, dezvoltarea gândirii, a imaginaţiei, a capacităţii de exprimare corectă şi expresivă. Ea 


dezvoltă posibilitatea de comunicare între oameni. 


In desfăşurarea activităţii de învăţătoare, m-am confruntat în lucrul cu elevii cu un interes scăzut 


pentru lectură. Acest aspect are numeroase efecte negative atât pentru derularea procesului instructiv- 
educativ, cât şi pentru dezvoltarea unei personalități armonioase a elevilor, capabilă să răspundă pozitiv 
cerinţelor sociale. Am concluzionat cu regret, că elevii au vocabularul sărac şi sunt incapabili să comunice 
părerile şi impresiile, argumentele sale personale. Lectura este asemănătoare oricărei alte activități 
practice — în lipsa exerciţiului, nu se dezvoltă nici vocabularul, nici abilitatea de a citi şi de a savura 
universul unei cărți și, cu atât mai puţin, plăcerea lecturii. Fără a exclude din sursele de lectură calculatorul, 
mi-am propus o mai bună apropiere a elevului de carte. Consider că motivarea elevilor pentru lectură 


depinde, în primul rând , de efortul pe care îl face învățătorul, în dependenţă de punerea în scenă a lecturii 

în clasă, școală. Practica arată că „copilul nu face ceea ce îi spune adultul, dar face ceea ce face adultul”. 
De aici şi pornesc să explic problema pe care o au copiii vizavi de lectură. Școala are un partener sigur în 
ideea dezvoltării unui interes durabil pentru lectură, precum şi părintele care îşi doreşte să vadă copilul 
citind. Mesajul responsabilităţi îl poartă ambii parteneri. Atunci când membrii familiei nu citesc, rareori 
este posibil ca un copil să fie pasionat de lectură, de carte. O familie exemplară, în care se citeşte, are 
şanse mai mari de a avea un copil cititor cult. Lectura copilului trebuie îndrumată cu atenţie de către 
învăţători şi părinţi. Ea necesită nu numai îndrumare, dar şi control. Exemplul părinţilor are un rol 
important. E bine la rândul său, ca ei să fie model. 

La rândul meu, în calitate de învăţătoare, mă preocupă mereu problema formării unui cititor 
motivat şi competent. În procesul activităţii didactice implimentez diverse strategii, care vizează 
stimularea dorinţei de a lectura cu plăcere: citirea expresivă, citirea pe roluri, povestirea parțială şi 
integrală, conversaţia sau dezbaterea, jocul de rol, expoziţia şi prezentarea de carte, concursul, întocmirea 
Hărţii lecturii. În cadrul orelor iniţiez ateliere de lectură propunând variate tehnici de lucru: Agenda 
cărților citite, Momentul de lectură, Calendarul de lectură şi atitudine, Topul literar, Buletinul de identitate 
al personajului, Interviul literar, Cubul, Ştiri din lumea cărţii. Aceste tehnici solicită mai multe operaţii de 
gândire: sinteza, analiza, generalizarea, abstractizarea, compararea. Copiii sunt atraşi de spiritul 
competiţiei. 

Urmăresc şi mă interesează nu numai „cât”, ci şi „ce” şi „cum” citesc elevii mei. Contează nu 
numai numărul cărților citite, ci şi valoarea educativă a acestora. Controlul lecturii îl efectuiez prin 
verificarea fişelor de lectură, a agendelor de lectură, calendarului de lectură, organizez şi jocuri literare, 
dramatizări. De fiece dată urmăresc să-i apropii pe elevi de carte, de personajul literar, de scriitor. Îi învăţ 
că pentru a citi conştient, e bine să-şi facă concomitent următoarele notițe: cuvinte noi, expresii artistice, 
personaje, locul și timpul acţiunii, autor, editură, idei despre carte, ca ulterior să completeze uşor agenda 


de lectură şi desigur să poată prezenta şi recomanda cartea altor colegi, împărtăşindu-şi părerea despre 


carte. Simţind că opinia lor contează şi este ascultată, elevilor le sporește interesul. În casele a III-a, a IV- 


a, elevii au însușit deja tehnica cititului şi încep să se descurce singuri în lectură. Pot să citească şi la libera 
alegere, în dependenţă de ce-i interesează pe ei la orele de limba română, ştiinţe, istorie, educaţie muzicală 


etc. 


Participarea la Concursul Pro Lectura a provocat elevii în aventura lecturii, le sporeşte și menţine 
interesul pentru lectura cărților. 

Un succes deosebit ne oferă implicarea şi implementarea proiectelor educaţionale 
eTwinning: Fantezii de iarnă, În lumea poveștilor, Localitatea mea natală, Sărbătorim împreună, prin 
intermediul cărora am promovat la maxim lectura. În cadrul proiectelor elevii au demonstrat abilităţi de 
comunicare orală, recitare expresivă, povestire, dramatizare. 

Activităţile desfăşurate în comun cu Biblioteca școlară şi Biblioteca pentru copii dau roadele 
aşteptate. Înainte de a desfăşura o activitate, elevii au ca sarcină să studieze biografia scriitorului, să 
lectureze, să înveţe la dorinţă din creaţia autorului, să realizeze desene în baza celor citite. Activităţile 
extracurriculare oferă un prilej de a sădi în sufletele copiilor dragostea pentru carte şi autor, stimulează 
interesul elevilor pentru lectură, introduc elevii într-un mediu cultural, care-i tentează să citească. 

A citi înseamnă a creşte. 

În concluzie, importanţa lecturii este evidentă şi mereu actuală. Este şi va rămâne un factor 
important al învăţării, în lipsa căruia instruirea nu este posibilă, chiar dacă alte mijloace încearcă să-i 


diminueze rolul. 


« LECTURA » IMAGINII - METODĂ MODERNĂ ŞI ACTIVĂ DE PREDARE 


Prof. Fănică Daniel 
Şcoala Gimnazială Cândeşti, jud. Buzău 


I. Scurtă introducere 

Fotografia, imaginea în general este o artă ajunsă la maturitate. Este un mijloc de expresie 
dintre cele mai utilizate în lume:fiecare dintre noi este vizat fie ca fotograf amator, fie ca şi consumator 
de imagine (imagini din reportaje, modă, publicitate, poze din albumul personal). Imaginea te provoacă 
să vorbeşti, reînvie amintiri, invită la dezbatere, te determină să scrii. Imaginile vorbesc, te interpelează şi 
în mod natural începi să le răspunzi. 

În practica de predare/învăţare atât a limbilor străine, cât şi a limbii materne este tot mai 
indicată utilizarea frecventă a imaginilor pentru că ele au o funcție etnopedagogică şi culturală deosebită. 
Ele stârnesc reacţii afective, emotive şi participative. Este cunoscut faptul că elevii sunt foarte reticenţi 

când se impune să vorbească depre ei-însăşi sub propriul nume propria identitate. Dar în momentul în care 
li se propune să construiască o poveste (singuri sau în grup) plecând de la un suport, precum o imagine, 
ei au posibilitatea de a-şi exprima anumite preocupări fără ca ceilalți să-şi dea seama că vorbesc chiar 
despre ei, îşi exprimă astefel o preocupare personală mai mult sau puţin conştientizată. Într-o civilizaţie 
aşa-zisă a imaginii, fotografia trebuie să ocupe un loc privilegiat deoarece favorizează creativitatea, 
comunicarea şi permite în acelaşi timp îmbogățirea vocabularului sau însuşirea unor forme lexicale şi 


gramaticale. 


II. În ceea ce priveşte alegerea imaginilor fiecare dascăl poate opta pentru scheme, grafice, 


tabele, planuri ale unor oraşe, reproduceri ale unor picturi celebre, fotografii, cărți poştale, afişe, anunţuri 
publicitare, benzi desenate, desene umoristice etc. Întrebarea care se pune este următoarea: cum să 
„citeşti” şi să „interpretezi” imaginile? 
Iată câteva activităţi susceptibile de a se desfăşura la clasă, având ca suport o imagine: 

1) activităţi de identificare: a se prezenta, a prezenta pe cineva, a ilustra etc. 

2) descriere: inventariere, clasificare, reformulare, rezumare, comparare, definiri de culori etc. 

3) activităţi care presupun folosirea imaginaţiei: situare în timp, spaţiu, dialogare, observare, 
invenţie etc. 


4) povestirea: a exprima idei, a convinge, a polemiza, a chestiona, a confrunta, a judeca, a critica 


Fiecare profesor îşi poate adapta exerciţiile în funcţie de obiectivele pedagogice urmărite, în 
funcție de nivelul elevilor, de interesul lor, de momentele lecţiei. Aceeaşi activitate poate să vizeze toată 
clasa, un grup de elevi sau să fie atribuită unui singur elev pentru centrarea muncii pe scris, oral, 
dramatizare, compoziţie etc. 

Posibilităţile de exploatare a imaginii la clasă sunt foarte numeroase. lată câteva exemple, un 
scenariu didactic posibil: 

1) primele reacţii, primele impresii: 

V Ce vedeţi în imagine? pe cine sau ce ? În prim-plan sau în plan mai îndepărtat ? 

2) Situarea în spaţiu: 

Y Unde suntem? Care este locul probabil în care a fost surprinsă imaginea? (loc,ţară,oraş,sat etc.) 


y Dince loc a fost făcută fotografia? (interioare sau exterioare prezente sau sugerate de imagine). 

3) Situarea în timp cronologic, meteorologic 

V În ce epocă a fost surprinsă imaginea? 

V În ce sezon? 

Y In ce moment fotograful a ales să decinşeze aparatul său foto? De ce? 

V Există alte referinţe temporale? 

4) Identitatea unui personaj din imagine cu creionarea primelor elemente biografice: nume, prenume, 
poreclă, vârstă, naţionalitate, profesie, situaţia familială, situaţia socială, caracteristici fizice, morale, ticuri 
fizice, verbale, vestimentația. Stabilirea a 2 evenimente importante din viaţa sa, 2 obiecte de care este 
foarte ataşat, deviza personală, proiecte etc. Creionarea a două calităţi, 2 defecte fizice, intelectuale, 
psihologice etc. 


5) Motivele prezenţei acestui personaj în acel loc:evocarea pesonajelor secundare şi relaţiile lor. 


6) În afara câmpului vizual: 


v Ce se află la dreapta imaginii şi care nu se vede? 
V Ce se află la stânga? În spate? Deasupra? Dedesubt? 
7) Senzaţii: 
v Ce se aude? (muzică, zgomote, sunete, conversații etc.) 
v Ce se simte? Ce se respiră? (parfumuri, mirosuri, esențe, emanţii etc.) 
8) Conţinuturi: inventarierea a ceea ce se ascunde într-o poşetă, un buzunar, o pivniţă, un dulap etc. 
9) Imaginarea textelor care nu se văd dar care sunt susceptibile de a fi prezente ici colo: mici anunţuri, 
graffitis, cartes postales, lettres d'amour etc. Acestea se pot scrie imaginând tonul, tema, formulele de 
adresare, începutul, sfârşitul etc. 
10) În afara timpului : 
v Ce se întâmpla în acelaşi loc în urmă cu un minut? 
v Ce se întâmpla în acelaşi loc în urmă cu o oră/un an/10 ani? 
v Cese va întâmpla în exact același loc într-un minut/o oră etc.? 
11) Motivația fotografului: 
v Cine a surprins imaginea? 


v Dece? 


Ce relaţie există între fotograf şi locurile respectiv personajele din imagine ? Ce a dorit fotograful să 
arate sau să dovedească? 
Care este tema generală a imaginii? 
y Dar voi ce interes găsiţi acestei imagini? etc. 
12) Care este stilul imaginii ?(realistă, romantică etc.) 
13) Intertextualitate: 
v Ce poeme, romane, piese de teatru, eseuri etc. au abordat deja în modul lor propriu tema imaginii 
studiate? 
14) Culori predominante: 
v Ce culori aţi propune voi pentru aceeşi imagine? 

La o asfel de lecţie se poate organiza clasa pe grupe. Fiecare grup să aleagă la întâmplare o 
imagine şi să elaboreze o scurtă poveste aducând imaginea ca probă suplimentară sau ca obiect-cheie în 
desfăşurarea istorioarei. 

Din cele prezentate mai sus se poate lesne deduce că în exploatarea oricărei imagini se poate 
pleca de la două premize: descrierea denotativă, obiectivă a acesteia şi descrierea conotativă, subiectivă a 
imaginii care este influenţată de percepţia fiecărei persoane în parte. Din acest punct de vedere se pote 
afirma că imaginea este polisemantică. Se pot determina deci două dominante: descrierea şi interpretarea. 


III.Concluzii 


Plecâd de la imagini este util să îi învăţăm pe elevi să înveţe, să înţeleagă şi să participe. In 


orice demers pedagogic activ, comunicativ, centrat pe elev este importantă reînnoirea şi diversificarea 
continuă a actului educaţional, care să vizeze obținerea din partea elevilor o participare activă, motivantă. 
Folosirea imaginii la clasă este una dintre aceste metode care se îndepărtează de activitatea rigidă şi 


tradițională punând accent pe creativitate, comunicare, implicare activă. 


CITIŢI CA SĂ ȘTIŢI! 
CITIŢI CA SĂ IUBIȚI! 


Prof. Dobrotă Manuela-Corina 
Centrul Școlar de Educaţie Incluzivă Nr. 2 Sibiu 

Am scris acest text cu intenţia de le veni în ajutor profesorilor din învățământul preşcolar atunci 
când intenţionează să organizeze şi să desfăşoare proiecte de bune practici pentru promovarea lecturii în 
grădiniţe şi în familiile preșcolarilor; l-am scris ca pe un cuvânt-înainte — convingător, sper — adresat 
părinților, hăituiți de alergătura zilelor, dar mai ales bunicilor, cărora le stă în putere să pună în sufletul 
puiuților dragostea pentru cărți, dragostea pentru lectură. 

Aşadar... 

Am adormit în fiecare seară până pe la cinci ani şi jumătate cu vocea caldă a bunicii în urechi, 
care, printre căscaturi, îmi citea din „Dumbrava minunată”. Şi chiar dacă peste zi găseam pe cineva să îmi 
citească vreo altă carte, seara îi răspundeam bunicii care mă întreba din ce citim mereu la fel: ,, 
Dumbrava...”. O ştiam pe de rost, iar cartea şi paginile ei suspinau sub povara răsfoitului. Cartea mea de 
seară împlinea trei ani și nu s-a odihnit în acești trei ani nici măcar o singură seară. Apoi, într-o bună zi, 
buna mea dragă şi sfântă mi-a zis că n-o să-mi mai citească de-acum, că va trebui să-i citesc eu ei. l-am 
spus bunei că nu ştiu să citesc, că mai întâi voi merge la şcoală şi apoi voi învăţa să citesc. Dar ea mi-a zis 
blând „„Știi...ştii...” Şi a venit seara. Şi mi-am luat „Dumbrava...” Şi bunica mea a început „Bătrânelul se 
opri şi duduia Lizuca privi în ...” iar eu am continuat cu vocea şoptită şi speriată povestea Lizucăi. Ştiam 
să citesc! Cum? Puteam să spun cuvintele scrise pentru că știam povestea orfanei pe de rost. A fost prima 
dată când nu am adormit după trei, patru minute. Eram încântată şi uimită! Cum de ştiam să citesc? Cum? 
Când s-a întâmplat acest miracol? Buna mea bună a stins veioza şi m-a sărutat de noapte-bună. Dar eu nu 
puteam adormi de mirare și fericire. Închideam ochii, încercam să îmi imaginez cuvintele tipărite, dar nu 
puteam. Aş fi vrut să o trezesc pe bunica, să-i spun că vreau să citesc, dar ştiam ce urma să îmi spună. Nu 
avea rost nici să încerc. Apoi, după o secundă s-a făcut dimineaţă. Mi-am luat „Dumbrava” şi, cu glas 
timid, ca să nu se sperie zânele cititului am început să silabisesc. Da... aşa a început iubirea mea pentru 
cuvântul scris. Nu voi uita cum descopeream în cuvintele formate din mai multe litere un infinit de secrete 
şi cât de mândră eram că ştiam să citesc cuvinte „mari”, care, de fapt, erau mai lungi decât celelalte, iar 


eu, pentru că ştiam povestea Lizucăi cuvânt cu cuvânt, credeam că ştiu să citesc. Dar cu duduia și Patrocle 

chiar am învăţat să citesc. După câteva săptămâni în care îi „citeam” eu bunicii, am primit o altă carte, 
„Micul Prinț”. Şi bunuţa mea mi-a zis că vrea să i-o citesc în fiecare seară. Şi, dacă nu îl va plăcea pe 
prinţ, ne întoarcem la duduia noastră și la prietenul ei. 

Dar ne-a plăcut și „Micul Prinț” şi apoi toate printesele, toți prinții, cerșetorii, muşchetarii, zânele, 
zmeii, oamenii din munţi şi din câmpii, copiii de pe pământ sau din stele şi toate viețuitoarele care vorbeau 
acolo, în cărțile mele, aşa cum vorbesc oamenii unii cu alții. 

Şi anii au trecut și am făcut ce m-a învăţat buna mea bună cu toți copiii care au venit către mine, 
ai mei sau ai altor mame. În era telefoanelor mobile, a internetului, a mass-mediei cărțile se resemnează 
uitate. Cât de fericiţi ar fi copiii acestei eri dacă seara părinţii le-ar citi câteva rînduri de poveste! Ar fi cel 
mai prețios timp petrecut cu ei, cei mici ar câştiga enorm pe lângă acel dram de atenţie din partea părinților! 
Lumea poveștilor este fascinantă, ajutându-ne să ne îmbogăţim imaginaţia. Iar „bunătatea adevărată cere 
neapărat inteligenţă şi imaginaţie” (Camil Petrescu). Poveştile citite copiilor de părinţi sau de vreo bunuţă 
sau bunel au atâtea beneficii asupra dezvoltării emoționale și cognitive a celor mici! Timpul lecturii devine 
un timp al miracolului, al materializării, al dreptăţii, al luminii. Şi este la îndemâna noastră, a tuturor, este 
extrem de ieftin sau gratis. 

Poveştile citite celor mici le dezvoltă imaginaţia, dar stimulează şi alte procese psihice. Micuţul 


învaţă să asculte, să îşi concentreze atenţia, își dezvoltă auzul fonematic şi discriminarea auditivă. 


Lectura părinților pentru copii creează o legătură armonioasă a micuţilor cu cei mari. In braţele mamei 


sau tatălui, cuibăreala de câteva minute e caldă, e plină de siguranţă şi de pace. Cititul cu voce tare a 
poveştilor le îmbogăţeşte copiilor vocabularul, dar le dezvoltă şi capacitatea de concentrare, abilităţile de 
comunicare şi capacitatea de memorare. Dar dintre toate, cea mai importantă, e de departe dezvoltarea 
etică şi morală a celor mici. Poveștile îi învaţă, ne învaţă, diferenţa dintre bine şi rău, formează un sistem 
de valori, copiii descoperind ce este dreptatea, bunătatea, cinstea, responsabilitatea, empatia şi altruismul, 
precum şi alte valori care se formează în primii și cei mai importanţi ani. Un alt rezultat al serilor de lectură 
în braţele mamei este câștigarea experienţei de viaţă. Cu fiecare povestire, fabulă sau basm adăugăm 
picături valoroase în construirea a ceea ce va fi personalitatea prichindelului care ne ascultă fascinat. 
Poveştile au de asemenea şi un rol terapeutic, ajutându-i pe copii să facă faţă conflictelor interioare 
şi anxietăţilor cu care se confruntă, să gestioneze mai uşor anumite situaţii în care se pot simţi bulversaţi. 


Deci, dragilor mari şi mici, citiți şi vă bucuraţi! Citiţi ca să ştiţi! Citiţi ca să iubiți! 

LECTURA DUPĂ IMAGINI 


Prof. Filimon Jenica-Alina 
Colegiul Naţional de Agricultură și Economie Tecuci, jud. Galaţi 


„Cartea reflectă ca o oglindă lungul şir de secole al vieții omenirii, istoria luptei sale pentru 
existență, pentru un viitor mai luminos, suferințele, bucuriile, înfrângerile și biruinţele sale toate. Iubiţi 


cartea, îngrijiți-o şi citiți cât mai mult. Cartea ne este prieten credincios, de nădejde. ” (G.F. Mozorov) 


Lectura după imagini este o formă obligatorie de activitate intructiv-educativă, care solicită 
reprezentările copilului, experienţa lui de viaţă, capacitatea sa de a folosi în mod independent cunoştinţele 
dobândite situaţii referitoare la mediul social şi natural, redate în actul vorbirii. Aşa cum textul scris este 
citit de adult, la fel şi copilul citeşte imaginea, adică pe baza mesajului transmis prin ilustrație, el se 
exprimă și comunică. Putem spune astfel că, imaginea devine un mijloc de comunicare cu ajutorul căruia 
se exersează gândirea şi operațiile acesteia: analiză, sinteză, generalizare, abstractizare. 

Deprinderea de comunicare verbală începe să se formeze atunci când copilul recunoaște în imagine 
elemente deja cunoscute, apoi stabilește legături, apoi descrie şi interpretează relaţiile între simbolurile 
vizule şi propria experienţă. Pe lângă ideile expuse anterior, mai sunt şi alte beneficii ale utilizării lecturii 
după imagini: 

— Stimulează competiţia, confruntarea de idei, cooperarea; 

— Evaluează reprezentările copiilor; 

— Formează şi dezvoltă abilități de expunere a ideilor; 

— Exersează capacitatea de a descrie. 

Etapele pe care le implică o astfel de activitate sunt următoarele: 

I. etapa proiectivă presupune: 

1. alegerea temei lecturii după imagini; 

2. stabilirea obiectivelor; 

3. pregătirea imaginilor/succesiunii de imagini pe baza căreia se va derula activitatea. 
II. captarea atenţiei copiilor: 


- se realizează în funcție de temă ţi de nivelul de şcolaritate; 

III. anunțarea temei și a obiectivelor activităţii; 

IV. dirijarea procesului lecturii după imagini de către profesor prin: 

1. valorificarea unor întrebări auxiliare precum: 

a. întrebări care stimulează capacitatea de a stabili legături între elementele tabloului şi realitatea obiectivă 
b. întrebări care cer copiilor să motiveze diferite acţiuni 

c. întrebări care solicită sinteza 

d. întrebări ce solicită deducții 

e. întrebări care cer prevederea consecinţei unei acţiuni 

2. prezentarea anumitor elemente din imagine; 

3. actualizarea unor opere literare citite care să atragă atenția copiilor asupra anumitor aspecte prezente 
în imagini. 

V. etapa sintetică, de ordonare şi fixare a conţinuturilor actualizate prin „lectură” — acest proces este ghidat 
de către cadrul didactic, în vederea familiarizării copiilor cu: 

e anumite criterii la care se pot raporta în activități similare, 

e succesiunea logică a prezentării, cu asocierea titlu (ales de copii) — conţinut al povestirii „citite” etc.; 
VI. asigurarea retenţiei şi a transferului — poate consta în: 

1. actualizarea unor texte cunoscute de copii, ce reflectă aceeaşi temă; 

2. în recitarea unor versuri sau citirea unor fragmente de text; 

3. realizarea unui scurt joc de rol care să valorifice unele dintre elementele identificate în imagini; 

4. desenarea elementului preferat sau a unui element pe care l-ar adăuga imaginii. 

Pentru o bună organizare și desfăşurare a lecturii după imagini, profesorul trebuie să respecte următoarele 
cerințe pedagogice: 

— să deprindă pe copii să priceapă în mod sistematic ilustrați, să deprindă tema şi să înțeleagă conţinutul 
acesteia printr-un proces mintal de analiză şi sinteză; 

— să precizeze, să corecteze şi să adâncească procesul instruirii independente; 

— să activizeze, să precizeze şi să îmbogăţească vocabularul copiilor, să-i deprindă să se exprime corect, 


coerent şi expresiv; 


— întrebările trebuie să fie precis şi clar formulate, accesibile înțelegerii copiilor şi să se succeadă logic, 


să stimuleze observarea imagini şi să se axeze pe momentele principale; 

— ilustrațiile folosite trebuie să corespundă intereselor de cunoaștere ale copiilor, şi anume: să respecte 
adevărul ştiinţific; să corespundă vârstei, din punct de vedere al conţinutului; să pună în evidenţă 
elementul principal; să posede suficiente detalii pentru a forma reprezentări corecte şi complete despre 
problema studiată; să ofere o imagine clară asupra realităţii pe care o prezintă; să faciliteze transmiterea 
mesajului prin elementele care o compun; să stârnească atenţia prin calități estetice deosebite (colorit, 
aşezarea în tablou etc.) cuvintelor auzite o altă imagine decât cea corectă.” 

Activităţile de lectură după imagini contribuie, într-o mare măsură, la dezvoltarea personalităţii 
copilului. Elementul specific care declanșează activitatea cognitivă a copilului îl constituie percepția 
organizată şi dirijată de către educator. Această modalitate perceptivă presupune analiza, sinteza şi 
generalizarea datelor percepute, stabilirea relaţiilor şi interdependențelor dintre ele. Succesiunea de 


întrebări şi răspunsuri, legate de tema activităţii respective, stimulează percepţia copiilor, orientându-le 


în același timp gândirea şi activizându-le exprimarea verbală. În general, reuşita lecturilor după imagini 


depinde de modul în care metodele şi procedeele utilizate de către dascăl stimulează depunerea unui efort 
voluntar de către toți copiii, participarea lor activă, prin căutări şi investigaţii proprii, pentru a descoperi 
diversele relaţii existente între obiectele și fenomenele percepute și pentru a deduce, în final, anumite 
concluzii. 

Bibliografie: 


1. Sâmihăian, Florentina, Lectura. Repere actuale, Editura Casa Cărţii de Ştiinţă, 2005; 

2. Costea,Octavia, Didactica lecturii: O abordare funcţională, Institutul European, laşi 2007. 

3. Breben, Silvia; Gongea, Elena; Ruiu, Georgeta; Fulga, Mihaela, Metode interactive de grup — 
ghid metodic, Editura Arves, 2007 


PRECEPTE MODERNE DE STIMULARE A LECTURII LA CLASELE 
LICEALE 


Prof. Gavrilă Georgiana 
Liceul Tehnologic Bâlteni, jud. Gorj 


Beneficiile indiscutabile ale avansului tehnologiei într-o eră a globalizării pot avea şi efecte 


nedorite, resimtite, în principal, la nivelul percepţiei tinerilor față de carte, ca obiect. Profilul cititorului 

acestui început de mileniu este unul aparte, el având cultura imaginii facilitate de mijloacele digitale. Este 
cumva firesc, căci spațiul virtual devine atractiv prin impactul vizual şi prin accesibilitatea multitudinii de 
informaţii puse la dispoziție extrem de rapid, fără efort. Omul acestor timpuri moderne devine un ins banal 
sedus de accesibilitatea tehnologiei, rămânând „simplu, nivelat, timorat, tehnologic şi relativist”.[1] 
Lecturile cronofage sunt înlocuite tot mai mult de recenzii accesate cu uşurinţă, de rezumate care nu 
contribuie semnificativ la bagajul cultural al elevilor. Profesorului de limba şi literatura română îi revine, 
ca o misiune aparte, sarcina cultivării gustului pentru lectură, prin deschiderea către vastele paliere ale 
literaturii. Esteticienii, teoreticienii sau pedagogii au evidenţiat o serie de avantaje ale lecturii prin funcțiile 
pe care aceasta le îndeplineşte: de producere a textului, de proiectare, de culturalizare, de învăţare propriu- 
zisă, de informare, de documentare.[2] Obiectivul major al studierii literaturii române în şcoală este 
formarea unor lectori avizaţi, pregătiți pentru receptarea diferitelor tipuri de texte. 

Actualmente, asistăm la o schimbare în modul de percepere a textelor studiate, accentul punându- 
se nu pe simpla lectură a lor, ori pe rezumarea conținutului, ci pe interpretarea acestuia. Se urmăreşte 
dezvoltarea gândirii analitice, critice a elevilor în raport cu textele parcurse. Studiul literaturii în şcoală 
trebuie să aibă drept scop cultivarea aptitudinii lecturării pe parcursul întregii vieți, acest lucru contribuind 
la formarea unor repere culturale, estetice. Astfel, se pune accentul pe studierea unor texte cât mai variate, 
nu doar literare, ci şi nonliterare. Examenul de bacalaureat este conceput chiar în această direcție, dând 
măsura nu doar a nivelului de cunoştinţe literare ale elevilor, ci şi a capacităţii de receptare a unui text 
nonliterar.Referindu-se la lectură, Mircea Eliade făcea o clasificare a cititorilor în funcție de gradul de 


asimilare a informației din cărțile parcurse, astfel: oameni care nu memorează conţinutul cărții, ci 


păstrează doar starea sufletească produsă prin lectură, alţii care citesc şi rețin detaliile, şi, în fine, cititori 


care asimilează substanţa cărții. Rolul esenţial al lecturii trebuie să fie îmbogățirea spirituală a individului: 
„Lectura este pentru omul contemporan un viciu sau o osândă. Cetim ca să trecem examenele, ca să 
omorâm timpul sau cetim din profesiune. Lectura ar putea implica, însă, și funcţii mai nobile. Lectura ar 
putea fi un mijloc de alimentare spirituală continuă — nu numai un instrument de informație sau de 
contemplaţie estetică.” [3] 

La nivel liceal, profesorul trebuie să-şi centreze interesul, în conceperea scenariului lecţiei, pe 
strategiile cu impact asupra nevoilor, valorilor şi atitudinilor elevilor. Pentru a le capta atenţia şi a le trezi 


dorinţa de lectură, este necesară găsirea acelor metode active care să-i transforme, din cititori pasivi, 

dezinteresaţi, în cititori avizi de a pătrunde în universul nemărginit al cărții. De măiestria profesorului 
depinde conceperea întregului arsenal de mijloace didactice menite a le forma elevilor gustul pentru 
lectură, a-i pune în relaţie directă cu cartea, a le stârni curiozitatea, interesul şi fascinația pentru aceasta. 
Chiar dacă viziunea asupra lumii se schimbă cu fiecare generaţie, literatura rămâne domeniul ce le 
formează elevilor deprinderile de gândire autonomă, de reflecţie, de rezolvare a problemelor. Ideea că 
modelele oferite de lecturile şcolare nu mai sunt actuale trebuie corectată prin implementarea unor 
strategii cu aplicabilitate în viața reală. De fapt, universul literar trebuie interpretat și într-o cheie 
analitică, el putând oferi unele soluții adaptate existenţei reale. 

În etapa de prelectură, este esenţial ca atenţia elevilor să fie captată prin utilizarea unor mijloace 
precum înregistrări video sau audio prezentate ca dovezi vii ale existenţei autorului studiat, prin 
prezentarea unor documentare sau interviuri cu şi despre acesta. Explicarea contextului ideologic, social 
sau istoric în care a apărut textul propus spre lectură mijloceşte transpunerea elevilor în climatul epocii 
respective, stârnind interesul față de carte. Profesorul poate folosi prezentări PowerPoint prin care să 
ilustreze viaţa şi opera scriitorului studiat, să furnizeze elevilor materiale interesante. Curiozitatea faţă de 
lumea operei studiate poate fi stârnită prin brainstorming, profesorul adresându-le elevilor întrebări legate 
de titlu, un motto, incipit sau, pur şi simplu, un citat semnificativ din carte care să genereze o varietate de 


răspunsuri. Astfel, ora devine interactivă prin valorificarea potențialului critic, analitic, creativ chiar, iar 


nu prin simpla verificare a lecturii, creându-se o atmosferă relaxantă, propice lecturării. In etapa de 


interpretare a textelor, profesorul poate recurge la metode interactive, precum dezbaterea, piramida, 
problematizarea, mozaicul, Frisco, pălăriile gânditoare sau jurnalistul cameleon. Aceste metode vizează, 
în cadrul orelor de literatură, formarea unor lectori competenţi, capabili să-şi exprime punctul de vedere 
pe o temă anume, contribuind la dezvoltarea capacităţii de a identifica alternative la situațiile prezentate 
şi de a rezolva situaţii problematice. Antrenează, totodată, spontaneitatea în gândire, spiritul de cooperare 
şi de competiţie, gândirea critică, creativitatea individuală şi de grup, sensibilitatea estetică, creând o 
emoție, o aşteptare a elevilor pentru ora de curs. 

Strategiile evaluative pot fi concepute sub forma unor jocuri de creație, de fantezie, de simulare, 
de decizie care să îi implice pe elevi și să le permită manifestarea propriilor valori. Se pot organiza 
dramatizări, procese literare, făcându-i să trăiască la intensitate maximă faptele jucate. Elevii pot fi 


chemaţi să investigheze anumite subiecte prin intermediul studiilor de caz care îi pun în contact direct cu 

viața reală, valorificându-le şi deprinderile de muncă independentă. Profesorul poate lansa elevilor 
provocarea de a experimenta actul creator şi de a-şi împărtăşi unii altora, de pe „scaunul autorului”, 
experienţa trăită prin scris. De asemenea, se pot transpune în persoana unui scriitor care răspunde la 
întrebările adresate, în acest caz studiind îndeaproape toate lucrările scrise de/ despre autorul respectiv. Se 
pot organiza cluburi de lectură în școli şi profesorul poate intermedia întâlniri ale elevilor cu scriitori care 
să le împărtășească impresii literare prin lansarea unor discuții vizând lectura și creaţia.Există, prin urmare, 
numeroase strategii de activizare a elevilor, de îndrumare a lor spre lectură. Indiferent de tematica 
abordată, cartea trebuie să suscite interesul elevilor şi profesorilor deopotrivă, ca principal instrument de 
formare, dar și ca sursă majoră a învăţării. 

Profesorul este cel care facilitează întâlnirea elevului cu cartea, imaginând scenarii didactice cât 


mai atractive şi mai variate în cadrul cărora să-i insufle pasiunea pentru lectură. 


Note: 

1. Horia-Roman Patapievici, Omul recent, Editura Humanitas, Bucureşti, 2001, p. 129. 

2. Emanuela Ilie, Didactica limbii şi literaturii române, Editura Polirom, laşi, 2014, p. 244. 
3. Mircea Eliade, Taina Indiei. Texte inedite, Editura Icar, București, 1992, p. 89. 

MAGIA LECTURII 


Prof. Gavrilescu Dorica 
Colegiul Naţional „Spiru Haret” Tecuci, jud. Galaţi 
Şcoala românească s-a confruntat în ultimii doi ani cu numeroase provocări generate de schimbări 


economice sociale şi culturale. Ce ne-a făcut în această perioadă să ne simțim mai bine ? — lectura. Şi dacă 
lectura ne dă o statre de binne, atunci să ne gândim şi la întrebarea: Ce este cititul ? Iată întrebarea la care 


oricine dintre noi poate găsi un răspuns ....Cititul te face să visezi, să evadezi în lume. Călătoreşti cu 


mintea peste tot în locuri reale, dar şi în alte locuri imaginare. Cititul îți dezvoltă imaginaţia, despre care 


Einstein spunea că "este mai importantă decât cunoaşterea. Cunoaşterea este limitată. Imaginaţia face 

ocolul lumii.” Tot el spunea că “logica te va duce din punctul A în punctul B. Imaginaţia te va duce 


oriunde... "Sunt nenumărate motive pentru care toți ar trebui să citim. Fiecare avem un alt motiv pentru 


care citim, uneori citim de plăcere, alteori pentru a acumula cunoştinţe, cert este că cititul ne este de foarte 
mare folos. Fără să ne dăm seama vom învăţa să luăm decizii mai bune, ne va ajuta să ne înţelegem mai 
bine (pe noi şi pe ceilalți) și ne va ajuta să ne menţinem un echilibru/stabilitate emoţională. Pe de altă parte 
cititul te ajută să devii mai tolerant, să înţelegi că oamenii sunt diferiți la fel ca şi personajele pe care le 
întâlneşti în cărți. 

Citind despre emoţiile personajelor, despre situaţiile cu, care se confruntă ele, elevii pot descoperi 
soluţii noi la problemele cu care se confruntă chiar ei în viaţa de zi cu zi. Cărţile îi vor ajuta într-un final 
să ia decizii, să acționeze, să facă alegeri şi să şi le asume. Deasemenea cititul ne ajută să ne exprimăm 
mai bine, să ne dezvoltăm vocabularul şi să împărțim cu ceilalți idei despre pasiuni comune şi proiecte. 
De ce ? Deoarece textul ne ajută să ne imaginăm cum am vre să arate povestea în imagini, iar imaginea 
ne ajută să scriem noi povestea aşa cum ar trebui ea să fie în imaginaţia noastră. 

Cu câtva timp în urmă citisem un articol care sublinia că cititul este ca o terapie. Astfel School of 
Life, o librărie din Londra foloseşte cărțile pentru a-i ajuta pe oameni, să-și îmbunătățească viaţa, relațiile 
personale. Cum anume? Prin recomandarea cărților potrivite în funcție de nevoile lor emoţionale. Dacă 
eşti timid sau ai o anumită temere, ei îți recomandă o anumită carte în care poţi să afli despre alte persoane 
cu aceleaşi "probleme” ca şi tine şi poți găsi soluţii. ”Biblioterapia ” nu este un termen nou şi se practică 
de foarte multă vreme , drept dovadă cartea The Novel Cure: An A-Z of Literary Remedies, care este scrisă 
în stilul unui dicționar medical şi sugerează tratamente pe bază de cărți. Citind biografiile oamenilor 
celebri poţi învăţa din experienţa lor de viaţă, vei afla prin ce greutăţi au trecut ei şi cum au răzbit. Aceasta 
poate fi pentru tine un impuls motivaţional extraordinar, mai ales când vei afla că, pentru nici unul dintre 
ei, nu a fost uşor să obţină ceea ce şi-au dorit.,, Să citeşti cărți bune e ca şi cum ai purta o conversaţie cu 
cei mai de seamă oameni ai tuturor timpurilor“? spunea Descartes. 

Orice proces de dezvoltare personală începe cu autocunoaşterea. Trebuie să te cunoşti, ca să ştii 
de unde porneşti. De fapt procesul de dezvoltare personală implică o cunoaştere continuă, iar cititul cărților 


potrivite te poate ajuta enorm. Pe de altă parte, ca orice formă de artă, lectura ne stârneşte imaginația şi 


! Albert Einstein, Cum văd eu lumea ?, Ed. Humanitas, Bucureşti, 2021. 
? René Descartes, Corespondența completă, Ed. Polirom, București, 2020. 

emoția şi ne permite să exploreăm lumea într-un mod diferit, să ne formăm percepţia şi modul de gândire 
şi de înțelegere, dincolo de posibilităţile oferite de realitate. Cu toții ne amintim cu drag de cărţile şi 
basmele care ne-au marcat copilăria, dar nu numai, acele poveşti pe care le-am citit de zeci de ori şi pe 
care nu le mai lăsam din mână nici când se dădea stingerea. Poveştile reprezintă un sprijin, o bază, o 
rezolvare, sau chiar o alinare, pentru oamenii mici şi mari. 

O carte indiferent de subiectul acesteia ne transportă, în lume, ne permite să ne pierdem în ea, şi 
să ne lăsăm purtaţi de magie şi de emoția momentului. Astfel, farmecul unei cărți este de a ne face să trăim 
alături de personaje aventurile şi emoțiile prin care acestea trec, de a iubi, a urî, a plânge sau a ne bucura 
alături de ele, şi de a aştepta cu sufletul la gură următoare pagină, următorul capitol, în care să aflăm ce se 
întâmplă în continuare cu noii noştri prieteni. Cărțile ne oferă viața. Adeseori, ele ne provoacă, să ne 
confruntăm cu sentimente sau idei , să empatizăm, să învăţăm lecții preţioase despre viaţă şi oameni în 
general.Chiar dacă nu întotdeauna recitim aceleaşi cărți care ne-au marcat copilăria o dată ce trecem de 
anumite faze ale vieţii, acestea nu vor fi niciodată uitate şi îşi vor fi lăsat amprenta în mintea şi 
subconștientul nostru. Poveştile copilăriei deschid calea către plăcerea lecturii în stadiile mai avansate ale 
vieții și ne oferă o bogăție mai mare decât ne dăm seama la prima vedere. 

Cititul pentru mine a ajuns să fie o prioritate . Mai degrabă o necesitate . Mă ajută să mă relaxez , 
să mă liniştesc şi să înțeleg unele lucruri . Cărţile pentru mine sunt asemenea unor comori neprețuite 
„Cărţile îmi conferă liniştea sufletească de care am nevoie .Pentru mine, „a citi” înseamnă a descoperi, a 


intra în contact cu alte lumi, alți oameni. Și nimic nu e mai frumos decât să descoperi întotdeauna ceva 


nou, ceva care te atrage și care îți dezvăluie o lume nouă . Astfe lîncât aș putea spune că o bibliotecă este 


infinitul sub un acoperiş. 

PERFECŢIONAREA COMPETENŢELOR DE LECTURĂ LA GIMNAZIU 
-STUDIU DE SPECIALITATE- 


Prof. Gherghinoiu Elena Mihaela 
Şcoala Gimnazială Nr. 13 Râmnicu Vâlcea, jud. Vâlcea 


Lectura este modalitatea prin care un om se poate cunoaşte pe sine, își recunoaşte adevărata 
valoare, se dezvoltă intelectual şi spiritual. 

Lectura este un instrument care dezvoltă posibilitatea de comunicare între oameni, făcându-se 
ecoul capacităţilor de gândire şi limbaj. Lectura elevilor este un act intelectual esenţial, care trebuie 
îndrumat şi supravegheat de şcoală şi familie. 

Cartea, ca obiect cultural, începe să-şi piardă importanţa şi impactul asupra noii generaţii din cauza 
noilor alternative aparent mult mai atractive şi, în orice caz, mult mai comode, care tind să capteze atenţia 
celor dispuşi să facă un efort mult mai redus şi să ajungă mai rapid la un rezultat. Tendinţa înlocuirii 
lecturii cu petrecerea timpului în faţa televizorului sau a calculatorului este explicabilă prin noul stil de 
viață în care mass-media şi internetul acaparează, oferind o multitudine de informații facile şi persuasive, 
dar care nu presupun o reflecţie personală, un efort intelectual sau o pregătire anterioară. 

Importanţa lecturii este dată de aspectele educative pe care le implică: 

-aspectul cognitiv: prin lectură elevii îşi îmbogăţesc cunoştinţele despre lume, despre realitate; 

-aspectul educativ: lectura contribuie esenţial la educarea copiilor în dimensiunile etice şi estetice; 
-aspectul formativ constă în faptul că lectura are drept consecinţă formarea şi consolidarea deprinderilor 
de muncă intelectuală, dezvoltarea gândirii, a imaginaţiei, a capacităţii de exprimare corectă şi expresivă. 

Lectura este o formă de comunicare atipică, în care emițătorul şi receptorul nu sunt coprezenţi, 
contextul emiterii nu este acelaşi cu contextul receptării, iar feedback-ul nu este posibil. Comprehensiunea 
textului devine astfel un proces personal, ceea ce nu înseamnă că este strict individual, ci că orice cititor 


va percepe un text în baza culturii sale şi a competenţelor interpretative pe care le stăpâneşte. 


În orele de limba şi literatura română şi eu încerc pe cât posibil să le dezvolt elevilor mei gustul 


pentru citit,deşi este o misiune foarte grea. Din păcate foarte puţini copii citesc de dragul de a descoperi 
lumea, de a găsi mai multe informaţii sau pentru cultivarea unor trăsături morale. Deşi este tot mai 


strâmtorată de comunicarea electronică, lectura rămâne a fi o activitate umană fundamentală, a cărei 

valoare este de necontestat. O scurtă trecere în revistă a unor surse franceze care au inițiat o nouă viziune 
asupra lecturii scoate în evidenţă importanţa problemei. 

Profesorul J.-L. Dumortier demonstrează că lectura nu este doar un simplu procedeu de învăţare, 
cum este considerată de către neinițiaţii în domeniu . Ea reprezintă primul şi cel mai important pas în 
apropierea cititorului de tema, problemele, personajele, limba şi stilul operei literare, de personalitatea 
autorului. 

Prima cerinţă faţă de lectură, considerată azi axiomă şi în învățământul de la noi, vizează calitatea 
textelor literare propuse elevilor: “Elevii trebuie să citească texte de valoare şi să profite la maximum de 
lectura lor” în plan informaţional, afectiv, cognitiv. 

Perfecţionarea procesului de lectură, sensibilizarea cititorului faţă de mesajul literar-artistic lansat 
de autor, antrenarea lui în percepţia artistică prin revalorificarea mesajului, interpretarea celor citite pentru 
a-şi forma atitudinea proprie față de opera literară etc. reprezintă cea de-a doua cerinţă faţă de lectura 
textelor literare. 

Calea spre atingerea acestor obiective porneşte de la selectarea unui program de lectură pentru 
elevii claselor gimnaziale, care trebuie însă să fie anticipat de delimitarea noţiunilor enseignement 
(studiere, învățământ, percept) şi apprentissage (ucenicie, antrenare), adică de precizarea conţinutului 
programei de învățământ şi a abilităţilor pe care trebuie să le posede elevul pentru a putea realiza sarcinile 
preconizate. profesorul trebuie să-şi pună câteva întrebări: Ce cunoştinţe pot propune eu elevilor pentru a 
lărgi competențele în materie de lectură? Cum pot spori interesul pentru textele studiate, pentru 
diversificarea acestui proces? Cum pot verifica cine explorează bine cunoştinţele sale pentru a continua 
să înveţe? 

Lectura devine proces revelatoriu atunci când prin acţiuni imaginative şi creatoare, transmiţătorul 
textului, respectiv autorul, impregnează textul cu sugestii simbolice şi transmite mesajul în mod indirect 
prin intermediul unui limbaj metaforic structurat. „Limbajul său trebuie să pornească de la el aşa cum 


muzica izvorăşte din mişcarea iute a degetelor unui mare interpret, aşa cum cuvintele izvorăsc din gura 


unui orator cuprins de indignare, aşa cum literele îşi iau zborul de sub degetele unui tipograf iscusit, aşa 


[3 


cum silabele se formează în urechea unui telegrafist din sunetele micului său clopoțel”. Asemenea 


sunetelor de clopoțel, cuvintele înşirate pe hârtie se transformă în propoziţii cu înţeles, în fraze menite să 


3 J. Hillis Miller — Etica lecturii, Editura Art, Bucureşti, 2007, p. 133 

transmită informaţii, în cuvinte menite să convingă sau să dea naştere la multiple reacții şi sentimente. 
Uneori relaţia comunicaţională dintre autor şi cititor este departe de a funcționa fără cusur. Atunci când 
autorul textului, spre pildă, pune accentul pe latura metaforică a textului şi foloseşte un limbaj încriptat, 
actul lecturii dezvăluie o cantitatea prea mare de înţelesuri şi semnificaţii. 

Ca reprezentant al deconstructivismului american în domeniul teoriei literare, J. Hillis Miller, 
distruge mitul receptării concrete a textului literar şi afirmă că citirea unui text se prezintă ca un lanţ de 
lecturi şi relecturi pe baza cărora semnificaţiile se desprind una câte una şi se dezvăluie pas cu pas. În 
acest fel, discuţiile legate de eficienţa actului lecturii se acutizează tot mai mult, filosofii lecturii 
interesându-se de efectele produse de text asupra destinatarului comunicării literare. Filosofia receptării 
textuale acordă o egală importanţă atât contextului artistic al zămislirii creaţie literare, cât şi contextului 
receptării, insistă asupra valenţelor antropologice ale comunicării textuale şi tratează cu real interes poziţia 
cititorului ca interpret al cărţilor lecturate. Să fu un filosof al lecturii, înseamnă să spargi structura inițială 
a discursului şi să reconstruieşti drumul de la text la cititor. Prin prisma modalităților de receptare lectura 
apare ca un proces interactiv. Ea este definită ca acţiune textuală, ce antrenează procese subtile care au 
influenţă asupra relaţiei cititorului cu autorul şi, de ce nu, asupra relaţiei cititorului cu lumea exterioară şi 
cu sine. Hermeneutica deconstructivistă desface textul, îl priveşte ca pe un uriaş puzzle, îl studiază ca pe 
un rezervor de simboluri. Interpretarea deconstructivistă se concentrează asupra detaliilor şi elementelor 
comunicaționale individuale, ignoră întregul şi , pune pe un plan secundar mesajul general al operei 
literare. Textul literar apare ca un conglomerat format din straturi multiple de înţelesuri şi semnificaţii. 


Ele sunt surprinse de cititor pe măsură ce acesta se adânceşte în procesul lecturii. Nu există o metodologie 


perfectă care să înveţe cum să citim. Ştim“, doar că lectura se produce în straturi. Receptarea mesajului 


presupune parcurgerea unor etape ale lecturării, structurate după cum urmează: 
lectura superficială, realizată la nivelul primului contact cu cartea 
lectura profundă, care accede la startul originar al operei 
lectura istorică sau bibliografică, care implică compararea operei lecturate cu celelalte scrieri ale 
autorului şi descoperirea stilului personal al scriitorului pe baza listei bibliografice a operelor pe care 


le semnează. 


1 A se vedea: Al. Marino — Hermeneutica ideii de literatură, Cluj-Napoca, Editura Dacia, 1987 

Studierea lecturii, ca  împletitură consecventă de alte lecturi sau relecturi, a trezit interesul 
criticului Matei Călinescu. Autorul român a fost fascinat de procesul modificării sensului în procesul citirii 
şi recitirii unuia şi aceluiaşi text. Dezvoltând teoria lecturii circulare, criticul român, a alunecat în direcția 
antropologiei literare vorbind despre „strategia lecturilor multiple”. 

Când citim punem în funcţiune multiple demersuri interpretative. Înțelegerea şi receptarea textelor 
lecturate depinde de cunoaşterea intenţiei autorului, identificarea contextului care a generat creaţia, 
stabilirea puterii de expresivitate a limbajului utilizat pentru a comunica literar. Documentele scrise 
aparţin celui mai înalt nivel de funcţionare al limbajului astfel încât filosofia limbajului nu avea cum să 
evite problematica lecturii. Un document scris este conceput pentru a transmite ceva prin intermediul unui 
limbaj iar principala caracteristică a textelor este comunicabilitatea. Din această perspectivă, filosofia 
lecturii îşi găseşte un loc binemeritat în marea familie a ştiinţelor comunicării şi oferă noi puncte de 
vedere în privinţa a raportului esenţial stabilit între autorul şi receptorul unei comunicări. Filosofia lecturii 
ne conduce spre cititorul experimentat, spre o interpretare inedită a actului lecturii, ca o suită de lecturi şi 


relecturi, exercitate asupra unui singur text, asupra unei singure cărți. 


In concluzie lectura trebuie să dăruiască lumină în zâmbet şi culoare. 

ORA DE LECTURĂ - ÎNTRE TEORIE ȘI PRACTICĂ 


Prof. Gligă Ramona 


Şcoala Gimnazială „C-tin Gheorghiţă” Podari, jud. Dolj 


Programa școlară pentru disciplina Limba şi literatura română, clasele V-VIII, propune dezvoltarea 
a două competenţe-cheie: comunicarea în limba maternă şi sensibilizare şi exprimare culturală. Formarea 
competenţei de cominicare în limba română va fi rezultatul desfăşurării unor activităţi de învăţare care 
presupun exprimarea ideilor, a sentimentelor, formularea unor opinii pornind de la mesaje citite sau 
ascultate. 

Competența de lectură a elevilor presupune lucrul cu textul astfel încât să se ajungă la competența 
elevilor de formuarea opiniilor personale pornind de la o idee, o situaţie etc. 

În lucrarea „O didactică a limbii şi a literaturii române”, Florentina Sâmihăian propune un model 
de abordare a textului literar: înainte de lectură, în timpul lecturii, după lectură. 

Din activitatea la clasă am putut observa că fiecare dintre etapele amintite în lucrarea citată este 
importantă pentru dezvoltarea competenţei de receptare a textului scris. 

Etapa de prelectură deschide căi de înţelegere a textului. Se pot propune diferite jocuri care să-i 
antreneze pe elevi spre noţiunile pe care le ştiu deja despre tema ce va fi abordată în noul text. De 
asemenea, profesorul le poate oferi elevilor informaţii pentru a înţelege contextul în care a fost scris textul 
sau le poate prezenta un scurt film reprezentativ pentru epoca surprinsă în textul literar.Manualele școlare 
au în vedere această etapă şi autorii propun jocuri sau teme de dezbatere extrem de interesante. Am 
observat că acestea au impact puternic asupra elevilor. 

Etapa lecturii presupune contactul direct cu textul . Lectura model a profesorului are un rol 
important pentru elevi. Intonaţia, uneori şi mimica, sunt aspecte pe care le are în vedere profesorul cu 
scopul de a transmite cât mai clar mesajul. Interesul elevilor față de text va creşte, dacă şi ei îl citesc de 
mai multe ori. Interacțiunea cu personajele presupune o analiză a comportamentului acestora şi apoi 
analiza faptelor acestora în cadrul acțiunii operei. Rolul profesorului este acela de a le forma elevilor 
deprinderea de lectură, de a-i determina să facă conexiuni între experiențele personale şi cele ale 


personajelor. 


Postlectura este etapa în care elevii rezumă sau povestesc textul. Transpunerea în lumea textului 
înseamnă să înţeleagă, să vadă, să judece şi să poată să exprime ceea ce au înţeles. Aceasta este o etapă 
superioară a înţelegerii mesajului textului, etapă la care ajung numai elevii care respectă ceea ce am 
enumerat mai sus. Lectura de suprafață nu îl va ajuta pe cititor să pătrundă sensurile şi să identifice 
simbolurile operei, profesorul explicându-le faptul că nu este suficient să știe să citească (adică să 
descifreze), trebuie să poată să emită judecăţi de valoare. Din lumea textului spre lumea reală înseamnă 
ca elevii să refleteze la situaţia lor ca cititori, să facă legături cu alte texte pe care le-au citit sau să numească 
emoțiile resimțite în timpul lecturii. 

STRATEGII DIDACTICE DE LECTURĂ A IMAGINII 


Prof. Hinţ Florentina-Gianina 


Şcoala Gimnazială Nr.1 Tileagd, jud. Bihor 


Ora de literatură trebuie să fie un spațiu de iniţiere în lectură şi cultură. Textul literar este deschis 
lecturii şi interpretării. Simţul estetic şi metoda lecturii se educă, se perfecționează în timp. Motivația 
lecturii este diversă, specifică şi nespecifică, iar lectura este concurată adesea de alte activităţi, de aceea, 
în cadrul orelor de limba şi literatura română, cadrul didactic trebuie să utilizeze strategiile adecvate care 
să contribuie la formarea unor buni cititori de literatură, la păstrarea frumuseţii şi specificului limbii şi 
literaturii române. Stimularea interesului pentru lectură este unul dintre obiectivele fundamentale al orei 
de limba şi literatura română, iar reușita depinde de creativitatea profesorului şi de modul în care le 
corelează pe cele existente. 

Strategiile de înţelegere şi de interpretare a textului literar sunt asemănătoare cu cele ale lecturii 
imaginii.Lectura imaginii determină motivarea şi implicarea elevilor în procesul de predare-învăţare, 


facilitează transmiterea informaţiilor, stimulează creativitatea, imaginaţia şi lectura de plăcere şi sprijină 

dezvoltarea inteligenţei vizuale.Cu ajutorul imaginilor,elevii realizează conexiuni,percep,analizează şi 
interpretează mai uşor,deoarece informaţiile transmise sunt concrete şi accesibile înţelegerii. 

Programa şcolară actuală de limba şi literatura română prevede activități diverse de lectură a 
imaginii,având ca suport textele multimodale,benzile desenate,textele audio-video, opere de artă, tablouri, 
fotografii, imagini care reproduc scene din textele literare, hărți, reclame, afişe, diagrame, spoturi 
publicitare sau clipuri. Aşadar, propun spre exemplificare un model de lectură a imaginii la clasa a VII-a. 
După activitățile de comprehensiune şi interpretare a textului literar Moara lui Călifar de Gala Galaction, 
am desfăşurat o activitate de lectură a imaginii, având ca temă literară pactul faustic sau pactul cu diavolul. 
Pornind de la ideea că numeroase scrieri fantastice se caracterizează prin prezenţa diavolului care încearcă 
să-i ispitească pe oameni, oferindu-le bogăţie, cunoaştere, dragoste, fericire, nemurire, putere, renume, 
tinereţe sau statut social,am observat, am analizat şi am interpretat opera de arta a lui Ary Scheffer, Faust 
în atelierul său. 

Activitatea de învăţare a avut ca obiective dezvoltarea capacităţilor de exprimare orală şi a 
imaginației obținerea unor informaţii despre un subiect sau o persoană anume şi dezvoltarea capacităţii 
elevilor de a citi valorile din patrimoniul național în diversele limbaje în care sunt reprezentate. 

Activitatea s-a realizat pe baza unui plan care a constituit pentru elevi un ghid de lectură a 
imaginii,cuprinzând următoarele componente: 

1. Introducere: Cine este autorul acestui tablou? Cine este Ary Scheffer? Unde se păstrează 
portretul? Ce prezintă tabloul său? 


Autorul acestui tablou este Ary Scheffer, un pictor romantic olandez-francez. Tabloul Faust în 


atelierul său prezintă cele două personaje din poemul dramatic Faust (1808) de J.W. Goethe. În prim- 


planul tabloului este doctorul Faust,un savant,care își dă seama la sfârșitul vieţii de fragilitatea 
cunoştinţelor obținute şi regretă că şi-a sacrificat tinereţea stând în laborator, printre multe cărți şi 
experimente. Ademenit de diavolul Mefistofel, Faust acceptă să-şi vândă sufletul, pentru a obține în 
schimb îndeplinirea tuturor dorințelor. 

2. Cuprins-Observarea şi descrierea lui Faust şi a lui Mefistofel 
Faust 
a) Atitudinea: În ce atitudine este reprezentat Faust? Unde stă Faust? Ce se află pe masa de lucru? Ce 


culoare are postavul care acoperă masa? Cine se află în spatele fotoliului? 

b) Figura: Cum este chipul lui Faust? Dar fruntea, ochii, nasul şi barba acestei feţe alungite? Ce puteţi 
spune despre gura şi buzele acestuia? Cum îşi poartă părul? Ce impresie vă fac ochii lui Faust? Dar fruntea 
plină de cute? Încotro îşi îndreaptă privirea? Cum îşi ţine capul? Cum îşi ţine mâna stângă? Dar mâna 
dreaptă? Ce impresie creează prin faptul că îşi reazimă mâna de cărţi? Ce impresie creează mâna dreaptă 
întoarsă în spatele trupului? 

c) Îmbrăcămintea: Din câte veşminte este alcătuită îmbrăcămintea lui Faust? Ce haină poartă pe dedesubt? 
Care este veşmântul de deasupra al acestuia? Ce culoare au cele două piese vestimentare ? Ce credeţi că 
pot simboliza cele două culori ale veşmintelor lui Faust? 

Mefistofel 

a) Atitudinea: Cine se află în spatele fotoliului lui Faust? Ce atitudine are Mefistofel? 

b) Figura: Cum este chipul lui Mefistofel? Dar capul, coarnele şi ochii? Ce puteți spune despre zâmbetul 
acestuia? Ce impresie vă fac ochii lui Mefistofel? Încotro îşi îndreaptă privirea? Cum îşi ţine mâinile? Ce 
credeţi că semnifică gestul mâinilor împreunate? 


c) Imbrăcămintea: Ce culoare are veşmântul său? Ce simbolizează această culoare? 


3. Incheiere: Semnificaţii, sentimente, stări şi emoţii 


Ce culoare are fundalul acestui tablou? Ce semnifică aceasta? Când a fost realizat acest tablou? Ce a dorit 
pictorul să exprime prin acest tablou? Ce ai simţit privind acest tablou? La ce te-ai gândit? De ce ţi-ai 
amintit? 

Un asemenea ghid de lectură a imaginii poate constitui un suport pentru o activitate viitoare de 
producere de text. Pe baza răspunsurilor oferite la aceste întrebări, elevii pot lega informaţiile între ele, le 
pot interpreta, iar în final pot redacta compunerea. 

O altă strategie de lectură a imaginii am utilizat în cadrul unui proiect educativ intitulat „Satul 
românesc în an centenar”, desfăşurat la clasele a VII-a şi a VIII-a. Una dintre activităţile proiectului a 
constat în realizarea de către elevi a unor fotografii reprezentând instituţii importante din localitatea lor, 
peisaje şi locuri preferate, ocupaţii ale locuitorilor, tradiţii şi obiceiuri locale. În cadrul acestei activităţi 
am urmărit formarea competenţei de a analiza şi de a interpreta o fotografie şi formarea competenţei de 
a elabora un text oral sau scris. Activitatea a cuprins următoarele etape: realizarea fotografiilor, 
prezentarea acestora sub forma unui text oral sau scris şi crearea unui colaj cu fotografiile elevilor. Prin 


intermediul întrebărilor, am încercat să dirijez construirea de către elev a cunoaşterii realităţii reprezentate 

în fotografii. Construirea acestei cunoaşteri a presupus: identificarea prin observare a elementelor din 
fotografie, analiza elementelor identificate, înţelegerea şi interpretarea semnificației elementelor. 
Exemplific, în următoarele rânduri, o secvenţă din activitatea de învăţare pe baza fotografiilor. În cazul 
fotografiilor care au reprezentat un peisaj am folosit o listă de întrebări, care a constituit un suport pentru 
realizarea prezentării de către elevi: Ce reprezintă fotografia? Din ce loc a fost fotografiat? Câte planuri 
există în această fotografie? Care sunt elementele din fotografie situate în primul plan/al doilea plan/al 
treilea plan? Care sunt trăsăturile acestor elemente componente? Ce elemente componente ale peisajului 
au dimensiuni mai mari? Dar mai mici? Care este culoarea predominantă în peisaj? Care este atmosfera 


surprinsă în fotografie? Ce simţi când priveşti această fotografie? De ce ai ales să fotografiezi acest peisaj? 


În societatea contemporană personajele cheie ale procesului lecturii sunt autorul şi cititorul. Textul 


scris şi imaginea relevă simboluri, îi comunică cititorului noi informaţii, îi provoacă noi experienţe şi 
sentimente şi îl introduce în lumea ficţiunii, creând un dialog veridic între autor şi lector. Deși destinul 
lecturii s-a modificat o dată cu apariţia şi utilizarea pe scară largă a noilor mijloace de comunicare şi 
informare, literatura nu trebuie să înceteze să facă parte din modul de a fi al omului contemporan. Se 
remarcă în prezent îndepărtarea tinerei generaţii de lectură,dar în societatea actuală trebuie găsite resursele 
necesare pentru a crea un echilibru între lectura clasică şi cea digitală, prin promovarea imaginii lecturii, 
învățarea unor tehnici de lectură, organizarea unor activități în parteneriat cu biblioteci,edituri sau 
departamente ale diverselor reviste literare. Literatura reprezintă cunoaşterea umană în cel mai înalt grad, 
iar lectura este o poartă de acces pe tărâmul iniţierii, al descoperirii de sine, al devenirii fiinţei umane. 
Proiectarea activităţilor de receptare şi interpretare a textelor literare contemporane presupune 
transferarea temelor abordate şi a mesajelor textelor în realitatea concretă, în existența cotidiană a 
elevilor. Toate acestea constituie o adevărată provocare pentru cadrul didactic care, printr-o activitate 
continuă de pregătire şi perfecționare, de lectură şi studiu în domeniu, devine sursă de informare, model 


de comportament şi purtător de valori într-o societate cu standarde ridicate de eficienţă. 


Ary Scheffer (1795 — 1858), Faust în atelierul său (-1840) 

CE, CUM ŞI DE CE CITIM? 
(ÎN PERIOADA ȘCOLARITĂȚII MICI) 


Prof. înv. primar Holubeanu Simona-Elena 


Şcoala Gimnazială Nr. 38 „Dimitrie Cantemir” Constanţa 


Primele interacțiuni cu o carte ar trebui să fie foarte timpurii, încă din primele luni de viaţă copilul 
având capacitatea de a manevra o carte şi de a se familiariza cu forma, culorile şi, de ce nu, mirosul ei. 


Există cărți special create pentru bebeluşi, care pot fi cunoscute prin intermediul mai multor simţuri şi 


91 


care îi apropie pe copii de ”obiectul” care, mai târziu, le va dezvălui o lume fascinantă și utilă, cărți pline 
de imagini viu colorate, care îi atrag pe cei mici. Lectura în familie, în primii ani de viaţă, are rolul de a 
dezvolta atenţia, imaginaţia, răbdarea, dar şi de a contribui la crearea unor momente de neuitat, pe care, 
cu siguranță, copiii şi le vor aminti și care vor conduce la dezvoltarea inteligenţei emoţionale. 

La grădiniță, în cadru organizat, se continuă activitatea de lectură din familie, preșcolarii având 
ocazia de a alege cartea preferată, de a audia diverse tipuri de lectură, de a participa la activităţi având ca 
punct de plecare lectura unei povești sau a unei poezii. Este folosită cu precădere metoda repovestirii după 
imagini, care are rolul de a facilita redarea momentelor povestirii şi de a dezvolta imaginaţia şi 
creativitatea. 

Intrarea în şcoală reprezintă o nouă etapă și în privinţa lecturii, copilul transformându-se, încet- 
încet, din ascultător în cititor. Sunt foarte importante primele experienţe ale micului şcolar cu activitatea 
de citire, care trebuie să decurgă firesc, fără obligaţii, forțări sau temeri, ci cu încredere, curaj şi încurajări. 
Primele cărți trebuie alese astfel încât să fie plăcute de către copil, textul să fie citit cu uşurinţă şi să fie 
însoţit de imagini atractive. În rândul cadrelor didactice, al părinţilor şi chiar al experţilor există 
controverse asupra recomandărilor de lectură pentru cei mici. Întrebarea este dacă este indicată lectura 
unor cărți clasice, ale unor autori români (Și aici, de cele mai multe ori este citat Ion Creangă, în legătură 
cu vârsta la care ar trebui citite poveştile sau "Amintirile” - sau dacă mai este indicat) sau trebuie 
recomandate cărți ale unor autori contemporani, care prezintă, într-un mod atractiv, o lume apropiată de 
cea în care trăiesc şi micii cititori. Considerăm că cele două categorii de lecturi trebuie îmbinate; este 
nevoie ca elevii să cunoască şi literatura clasică română, potrivit vârstei şi puterii de înțelegere a limbajului 
şi a mesajului. Şi aici sunt importante cantitatea (cât impunem/ unitate de timp), dar şi calitatea cărții, ca 
obiect; dacă alegem o carte cu hârtie de calitate şi imagini atractive, lectura va fi mai plăcută, iar copilul 
va fi mai interesat să citească. 


Un exemplu concret îl reprezintă organizarea unei serii de activităţi desfăşurate cu ocazia zilei de 


15 ianuarie, ziua în care îl cinstim pe geniul poeziei româneşti, Mihai Eminescu. In prima etapă, i-am 


anunţat pe elevi (clasa a II-a) despre intenţia de a organiza mai multe activităţi: concurs de recitări, 
expoziţie de desene şi colaje inspirate din opera marelui poet, vizitarea statuilor lui Mihai Eminescu şi a 
Veronicăi Micle (pe faleza din Constanţa), concurs Cine ştie, câştigă, cu itemi cu mai multe variante de 


răspuns, legat de viaţa si activitatea scriitorului. Pentru toate acestea, era nevoie, fără doar şi poate, de 

citirea unor poezii. Elevii au fost receptivi la propunerile mele, au mers la bibliotecă, au împrumutat cărți 
şi au citit mai multe poezii. În orele de arte vizuale şi abilităţi practice, au realizat lucrări inspirate din 
poeziile citite şi memorate, lucrări ce au alcătuit o interesantă expoziţie organizată la o librărie din 
Constanţa. Tot aici a avut loc şi concursul de recitări, în urma mai multor etape stabilindu-se cei mai buni 
recitatori, care au fost răsplatiţi cu diplome şi cărți. 

Un alt eveniment a fost prilejuit de organizarea unei expoziţii de lucrări plastice intitulate Lumea 
lui Creangă. După citirea, pe parcursul mai multor săptămani, a unor poveşti scrise de cel mai mare 
povestitor, elevii au avut ca sarcină ilustrarea unui moment dintr-o lectură aleasă de fiecare dintre ei. Ideea 
a apărut iniţial ca o activitate în completare, după discutarea şi povestirea orală a conţinutului, dar, pentru 
că ceea ce au realizat a fost deosebit de frumos, iar elevii s-au implicat trup şi suflet, am adunat lucrările 
în expoziţia menţionată anterior. Ceea ce a impresionat pe toată lumea (părinţi prezenţi la vernisaj, clienţi 
ai librariei, vânzători) a fost felul în care fiecare era dornic să-şi regăsească lucrarea, să şi-o prezinte, dar 
şi dorinţa de a se uita prin carți, de a le răsfoi şi, de ce nu, de a le achiziţiona în vederea lecturii. 

Şi totuşi, de ce trebuie să citim? Cu ce argumente venim noi, cadrele didactice, în faţa elevilor, dar 
şi a părinţilor, pentru a se apleca asupra cărţii, pentru a acorda timp lecturii în familie, povestirii, 
desfăşurării unor activităţi, vizitei la librărie sau bibliotecă, participării la lansări de carte pentru copii... 


Acestea, iată, sunt doar câteva din modalităţile de a-i atrage pe copii către citit. 


Beneficiile lecturii sunt multiple, atât în plan personal, cât și social. Imi vine în minte o comparație, 


poate ciudată: apropierea dintre persoanele fumătoare, care socializează şi dărâmă anumite bariere de 
comunicare "la o ţigară” cu aceleaşi beneficii pe care le putem obţine dacă ne adunăm pentru a dezbate 
informațiile dintr-o carte, sentimentele trăite, opiniile pro sau contra legate de anumite evenimente, 
personaje etc. 

Cărţile ne dezvoltă imaginaţia şi creativitatea. Copiii pătrund în lumea basmelor, intră în pielea 
personajelor, se luptă, se bucură, văd şi aud, îşi imaginează ce ar face ei dacă ar fi puşi într-o anumită 
situație, sunt empatici. Am efectuat un studiu la care au participat 21 de elevi ai clasei pregătitoare în 
cadrul căruia am cerut copiilor să spună cu ce era îmbrăcat personajul dintr-un text audiat, deşi în text nu 
erau referiri legate de obiectele de vestimentaţie ale acestuia. Majoritatea a descris amănunţit hainele 
personajului (17 copii), iar unii au făcut referire chiar la unele trăsături fizice ale acestuia (3 elevi). Lectura 


predictivă este o altă modalitate de a stimula imaginaţia și creativitatea copiilor prin faptul că se solicită 


93 


acestora să-și imagineze continuarea poveștii, prin expunerea unor evenimente şi atitudini care ar putea 
să se întâmple. 

Lectura este cea mai rapidă modalitate prin care ne putem îmbogăţi vocabularul. Citind, nu numai 
că învăţăm cuvinte noi, dar aflăm şi informaţii din diverse domenii, ceea ce ne oferă posibilitatea de a 
purta discuţii în situaţii diferite, cu persoane din domenii de activitate diferite. Cărțile sunt, încă, sursa de 
informare cea mai sigură, chiar dacă nu întotdeauna cea mai la îndemână. Trebuie să-i facem pe copii să 
conştientizeze valoarea adevărului şi a autenticului, care, de cele mai multe ori, se găsesc în cărți. Lectura 
este, deci, baza culturii generale pe care copiii şi-o formează începând cu primii ani de viață. 

Un alt plus al lecturii este acela că situațiile de viaţă pe care le întâlnim în cărţi ne oferă modele de 
urmat sau nu, modele de comportament în diferite situaţii, aflăm cum să abordăm anumite probleme, cum 
să facem față unui eşec, cum să reacționăm la sentimentele celor din jur etc. Astfel, putem spune că, citind, 
trăim mai multe vieţi, care ne oferă experienţe variate din care învăţăm şi pe care le folosim în viaţa de zi 
cu zi. Totodată, cititorii activi sunt mai empatici, trăind alături de personaje emoţiile prin care aceştia trec 
în diferite situaţii. Creşte gradul de înţelegere, compasiune, sprijin pentru cei de lângă noi. 

Lectura ne ajută să ne dezvoltăm atenţia şi răbdarea. Cititul presupune concentrarea atenţiei asupra 
literelor, silabelor, cuvintelor şi propoziţiilor, ceea ce durează mai mult decât rularea rapidă a unor imagini 
dintr-un film sau joc video. Cartea nu poate fi "derulată”, deci, pentru a afla cum se termină povestea, este 
nevoie de răbdare şi perseverenţă până la ultima pagină. Dar ce poate fi mai frumos şi ce poate oferi mai 
multe satisfacţii decât închiderea cărții după ce ai ajuns la final? 

Există o legătură strânsă şi între citit şi matematică. Se spune că, dacă înţelegi enunţul unei 
probleme, aceasta este pe jumătate rezolvată. Copiii care citesc mult înțeleg mai repede, rețin mai ușor, 
au memoria mai bună şi pot rezolva mai uşor probleme. 

Nu în ultimul rând, o carte bună îi ajută pe elevi să scape de stres, să se relaxeze şi să "evadeze” 


atunci când trec prin situații care îi solicită mai mult la nivel psihologic. Starea de bine, pe care elevii, 


profesorii și părinţii şi-o doresc, poate fi obținută cu ușurință prin lectura din plăcere a unei cărți. In acest 


sens, sunt recomandate câteva minute de lectură înainte de culcare, activitate care garantează un somn 


odihnitor. 


Concluzii: 
Sunt benefice contactul timpuriu cu cărțile, cititul în familie, continuat cu activități de lectură în 
grădiniță și în şcoală. 
Selecția cărților se face în funcţie de vârsta și caracteristicile psihologice ale cititorului. 
Activităţile din şcoală îi pot face pe elevi să iubească lectura. 
Lectura are numeroase beneficii: îmbunătățește imaginaţia şi creativitatea, dezvoltă atenția, răbdarea, 
perseverenţa şi empatia, îi ajută pe elevi să-şi formeze cultura generală, să rezolve cu uşurinţă 
probleme și să se relaxeze. 

LECTURA - O AVENTURĂ UNIVERSALĂ 


Prof. Iancu Iuliana 
Liceul Tehnologic „Terezianum” Sibiu 


Lectura presupune descoperirea unei lumi imaginare, fiind o aventură pe care fiecare lector 
inocent, eficient sau competent şi-o asumă în mod diferit, apare dintr-o pură plăcere a cititorilor care pot 
fi integrați într-o minoritate. Studiul lecturii înseamnă finalitatea actului de creație şi o formă a consumului 
cultural capabil să alinieze masele ori să le ofere instrumentele eliberării şi ale iluminării. Pe lângă sarcina 
de a înţelege textul, de a descoperi semnificaţiile acestuia, lectorul este dator a evalua cartea din punct de 
vedere afectiv şi axiologic, deoarece opera de artă trebuie să răspundă unui orizont de aşteptare. 

Pe măsură ce este citită, fiecare carte depinde de cel care o citeşte, implică un anumit destinatar, o 
relație între autor şi public, lectura nefiind decât universul în care lectorul se simte ocrotit, în care 


scenariile imaginare îşi găsesc locul cuvenit. Ca orice itinerariu presărat cu interdicții şi tentaţii, marcat 

de obstacole și renunțări, lectura se adaptează unui scop, naturii textului şi anumitor împrejurări. Marcel 
Proust schițează o tipologie a lecturii, pe care o percepe ca pe un mod de terapie şi de încântare, de 
evaziune şi de explorare a eului profund, având rolul unui catalizator şi revelator al gândurilor, obsesiilor 
şi fantasmelor fiecăruia dintre noi. 

Lectura este o armonie fantezistă a ideilor şi a imaginilor, o convenţie între autor, cititor şi lumea 
imaginată, un spaţiu de joc ce impune o anumită ordine: „Jocul leagă şi dezleagă. Captivează. Farmecă, 
adică vrăjeşte. Conţine cele două însuşiri, cele mai nobile, pe care omul le poate percepe în lucruri şi pe 
care le poate el însuşi exprima: ritmul şi armonia”5. Opera de artă reflectă realitatea, societatea în care 
scriitorul trăieşte, oamenii în mijlocul cărora își duce existența, având încă din Antichitate o funcție 
enoseologică, fiind, aşa cum spunea Hegel, o modalitate imperfectă prin care artistul are acces la absolut. 
Fără a fi un produs al societăţii, ci al conștiinței scriitorului, arta cuprinde imagini artistice prin care se 
realizează o unitate între general și individual, o armonie între om şi lume iar lectura unei opere este o 
activitate conștientă atunci cânt stimulează curiozitatea şi întreține interesul cititorului. 

Lectura devine un dialog la care este invitat să participe cititorul dornic să se angajeze în actul 
lecturii, dând astfel dovadă de cooperare, inteligenţă şi fantezie, încredere şi simpatie față de ceea ce 
citește, putând fi privită ca o întâlnire cu ceilalți, ca un mod de apropiere, acomodare şi asimilare. Ca un 
joc cu reguli obligatorii şi de necontestat, actul lecturii include un autor care elaborează prin cartea sa o 
anumită strategie, stimulând lectorul să decodifice textul şi să-i perceapă sensurile cele mai relevante, 


apropiindu-se totuși mai mult de joacă: „Lectura nu mai e un referendum, ci o manifestare ludică, o 


desfătare, în parte de ordinul purei senzualităţi, în parte de ordinul proiecției fantasmatice”*. 


Pe lângă rolul de detectiv, cititorul simte că trăieşte parcurgând paginile unei cărți, implicându-se 
activ în procesul lecturii, care presupune descifrare şi recunoaştere, autonomie şi funcționalitate. Din 
perspectiva lui Paul Cornea, lectura (actul lecturii) trebuie studiată procedural, începând cu prelectura 
prin intermediul căreia se conturează impresiile și opiniile celorlalți, cât şi cele individuale, se afirmă locul 
textului ca ansamblu sau ca structură independentă, titlul şi numele autorului ce definesc pentru lectorul 
competent tematica, stilul şi viziunea asupra lumii, modul de construcție; prefața ori postfaţa, rezumatul 


şi sumarul, respectiv bibliografia sunt denumite de cercetătorul teoriei lecturii discursuri de escortă. 


5 Johan Huizinga, Homo ludens, Bucureşti, Editura Univers, 1977, p. 46. 
€ Paul Cornea, Introducere în teoria lecturii, Ediţia a Il-a, laşi, Polirom, 1998, p. 115. 

Percepția este al doilea pas în procesul de lectură şi mecanismul ei aduce un cititor activ care identifică şi 
structurează textul, uzitând anumite strategii prin care se identifică mesajul transmis de către autor: 
„Lectura nu depinde de agerimea vederii, ci de agerimea minţii”. Exerciţiul lecturii înseamnă apoi 
comprehensiunea la nivelul enunţurilor, moment în care cititorul trebuie să ghicească ceea ce va afla, să- 
şi îndrepte atenţia asupra formării sensurilor textului, căpătând o anumită experienţă în domeniul lecturii. 

Din perspectiva cititorului, cheile de lectură sunt necesare şi obligatorii în construirea 
semnificaţiilor textului şi, conform teoreticianului lecturii, acestea sunt genul, superstructurile schematice, 
cuvintele—cheie şi semnalările emfatice (cu o importanță mai mare în cadrul interpretării şi mai puţin în 
actul lecturii): „Cititorul îşi fabrică un sens aproximativ sau, îndeosebi dacă aluziile culturale continuă în 
acelaşi ritm, renunţă la lectură. În felul acesta cărțile îşi selectează cititorii”8. Problematica generală a 
lecturii este complexă, întrucât memoria celui care citeşte selectează şi recodifică informația, fiind 
antrenată prin exercițiu, spirit de observaţie, perspicacitate şi gândire logică. Imaginile care se formează 
la nivel mental în urma lecturii constituie ultima etapă a procesului de comprehensiune, cititorul fiind 
interesat, pe lângă o certă relaxare, de a cunoaște cum şi de ce, de a pătrunde în structura de adâncime a 
celor citite şi astfel comprehensiunea se apropie tot mai mult de receptare. 

Prin lectură, cititorul părăseşte timpul profan şi cotidianitatea, în căutarea unui alt timp și poate a 
unui alt loc, departe de contingentul angoasant, pentru a regăsi o stare de fericire uşor detectabilă în lumea 
ficțională. Situându-se permanent la nivelul primei lecturi, autorul crede că lecturile următoare pot aduce 
o analiză minuțioasă a elementelor importante, care au scăpat celei dintâi fie din cauza emotivităţii, fie a 
prejudecăţilor de orice fel. Jocul de-a lectura se desfăşoară între cititor şi autor iar în spațiul relecturii, 
acest joc devine creator, autorul jucând rolul unui magician ventriloc ce îl provoacă mereu pe cititor să-i 


descopere scamatoriile. 


În jocul de-a literatura mai sunt implicate două componente importante precum deghizarea, nu 


doar a imaginaţiei creatoare prin joc, dar şi a jocului însuşi. Pentru a desprinde secretul textului, cititorul 
care privește din afară, un aşa-zis outsider, reciteşte pentru a pătrunde semnificaţiile făinuite, pentru a 
descoperi originalitatea viziunii. Problema (re)citirii îmbracă diferite forme, variază în funcţie de scopul 


urmărit, poate avea o anumită viteză, presupune înţelegerea textului ca o ghicitoare, un puzzle sau o 


7 Ibidem, p. 141. 
Ibidem, p. 163. 


enigmă. Cel care creează nu este împlinit, deoarece opera e doar o parte eliberată de artist prin actul 
scriiturii, punând accentul pe actul de a scoate la lumină opera, dificultatea cu care se construiește aceasta, 
obstacolele ce apar în faţa scrisului. 

Cel care citeşte se creează pe sine, descifrează semnificaţiile operei, chiar dacă lectura nu este un 
proces liber în totalitate, ci este condiționat atât de autor, cât și de operă. Lectura înseamnă receptare şi 
transmitere, un traseu care se deschide spre înţelegerea existenţei în totalitatea ei, un act spiritual şi 
individual îndreptat spre sensurile profunde ale operei. Pentru lector, opera se convertește într-un proiect 
de existenţă iar scriitorul este un mediator între lume şi creaţie, între existență și istorie, opera de artă 
viețuind și după ce omul care a creat-o nu mai există. 

Opera este suverană, aşa cum precizează Eugen Simion, îi oferă cititorului sensuri diverse, prin 
faptul că intră într-o situație—profetică iar lectorul poate să cunoască ceea ce a fost înainte de a fi 


concepută opera, dar aceste date sunt adesea ignorate: „Intre cei doi (lector şi operă) se hotărăşte totul. 
>>9 


Actul strict al lecturii impune o solitudine, o tăcere absolută. În această fecundă tăcere se petrec multe 


În spaţiul securizant al lecturii, cei doi protagoniști, opera şi cititorul, se izolează de restul lumii iar opera 
îşi deschide sensurile şi revine autorul, cel care a fost până atunci marele exilat, un vizitator neașteptat, 
adus de plăcerea textului (Roland Barthes). Așa cum un scriitor creează o operă, tot aşa aceeaşi operă 
începe să-şi contureze propriul autor pe măsura ei, deoarece nu se poate citi viaţa unui creator decât prin 
prisma creaţiei lui: „O operă schimbă ceva din existenţa lui, face din ea un simbol, un model, un fel de a 
fi demn de felul de a fi al operei”!0. 

Lectura este o luptă cu semnificațiile ascunse ale unei cărți, fiind întotdeauna fragmentară şi 
parțială, presupune adesea o analiză în detaliu înfăptuită de criticul literar: „el are o lume fantasmatică, 
are corpurile, peisajele, reveriile lui. Ele pot fi analizate, psihanalizate, privite cu o lupă sau cu mai multe 
pentru a descoperi preferința pentru aceste mici lucruri detașabile şi, mai ales, ceea ce se ascunde în spatele 


»Il 


lor”. Dacă poetica de tip tradițional vizează procesul literar ca o relaţie autor-operă—lume, cea modernă 


aduce un nou element în cadrul aceluiaşi proces: lectorul, ce nu trebuie confundat numai cu publicul, ci 


* Ibidem, p. 102. 
10 Eugen Simion, Întoarcerea autorului, Bucureşti, Editura Cartea Românească, 1981, p. 133. 
U Ibidem, p. 402. 

mai degrabă cu cititorul. Acesta re-creează textul pe care îl parcurge, îi ordonează semnificaţiile, conferă 
un sens faptelor narate, realizând în fapt un act de creație. 

Cititorul modern nu mai este un martor pasiv al operei, ci capătă rolul de interpret al acesteia. 
Lectura se practică de cele mai multe ori în singurătate, într-un soi de clandestinitate, presupune un joc în 
care cititorul intră pentru a se relaxa şi a regăsi tainele universului sau pentru a (re)descoperi eul profund. 
E un act asumat, dotat cu reguli proprii, de o mare complexitate, căci implică o legătură indestructibilă 
între lector — operă — scriitor. De la lectura în survol până la o lectură critică, cititorul parcurge pas cu pas 
treptele receptării şi până la decodificarea simbolurilor şi semnelor ocultate cu grijă de autor citește şi re- 


citeşte o carte de mai multe ori. Şi tocmai aici se ascunde plăcerea lecturii! 

„NOI CITIM...” 


Bibliotecar ing. lliuţă Adriana 
Şcoala Gimnazială „Dragoş Marin” Ştefan cel Mare, jud. Călăraşi 

Trăim într-o lume în care cartea ca obiect cultural începe să-şi piardă importanţa şi impactul asupra 
noii generaţii. Alternative aparent mult mai atractive şi, în orice caz, mult mai comode, tind să capteze 
atenţia elevilor noştri. Adesea, la întrebările bibliotecarului legate de lectura unei cărţi, elevii răspund prin 
alte întrebări: Există un film făcut după această carte? Este pe internet? E suficient rezumatul?(eventual, 
descărcat de pe internet). O întrebare firească se impune: de ce refuză elevii să citească? Răspunsuri putem 
găsi mai multe: lectura versus televizor, lectura versus calculator, lectura versus modalităţi diverse de 
petrecere a timpului liber. Din toate aceste confruntări cartea pare să piardă teren. Care ar fi cauzele? Ce 


soluţii şi strategii poate găsi şi adopta profesorul si bibliotecarul în aceeaşi masură ? 


Tendinţa înlocuirii lecturii cu petrecerea timpului în faţa televizorului sau calculatorului este 
explicabilă prin prisma noului stil de viaţă în care mass-media şi internetul oferă informaţii de-a gata, într- 


o succesiune ameţitoare de imagini care nu lasă răgazul reflecției personale asupra celor receptate. 


~. 


— 


Consecințele sunt îngrijorătoare şi se manifestă concret la orele disciplinei fie prin refuzul de a citi 
o carte, fie prin dificultăţi de receptare şi interpretare a cărților citite, fie prin dificutăţi în exprimarea unor 
opinii şi judecăţi şi producerea unor mesaje scrise pertinente şi coerente în legătură cu cele citite. În ciuda 
efortului bibliotecarilor , lectura nu se numără printre pasiunile elevilor, poate şi pentru că programele 
actuale propun o viziune destul de tehnică şi abstractă asupra a ceea ce înseamnă cititul unei cărți. 


Concepte teoretice greoaie tind să transforme cititul într-o corvoadă, într-o obligaţie a elevului şi să o 


îndepărteze de natura sa nobilă de experienţă personală profundă, atractivă şi modelatoare. 


Amenințarea examenelor finale şi statutul de disciplină obligatorie nu sunt nici ele de natură să 


transforme literatura într-o modalitate atractivă de formare a personalităţii tinerei generaţii. Deşi 

învățământul actual îşi propune să formeze competenţe, din păcate, în bună parte, în structura examenelor 
finale se regăsesc sarcini care solicită, mai degrabă, reproducerea din memorie. 
Totuşi, în ciuda multor impedimente, bibliotecarul nu poate să renunţe la a găsi modalităţi prin 


care lectura să redevină o preocupare constantă a utilizatorilor săi. 


În acest sens, şi pentru a lua pulsul noii generaţii în legătură cu atitudinea acesteia faţă de 


lectură, am aplicat în luna octombrie a anului şcolar 2021-2022 un chestionar pe un eşantion de 30 de 
elevi din clasele a VII-a si a VIII-a de la Şcoala gimnazială „Dragoş Marin” , localitatea Ştefan cel Mare, 
judeţul Călăraşi. 

Chestionarul avea drept scopuri identificarea locului pe care lectura îl ocupă în viaţa elevilor, 
identificarea tipurilor de texte preferate, stabilirea atitudinii faţă de textele studiate la clasă, alte preocupări 
care concurează lectura şi raportul dintre carte şi calculator. 

La întrebarea legată de locul lecturii în viaţa elevilor, 20,25% o consideră o pasiune, 12,65%, o 
obligație, 43,03%, un mod de a te instrui, 16,45%, un mod de a-ţi petrece timpul liber şi 7,59 un mod de 


a uita de problemele zilnice. 


m a n: 


A doua întrebare a chestionarului viza identificarea tipurilor de texte agreate de elevi. Astfel, 27, 
84% preferă basmele, 31, 64%, romanele, schiţele sau nuvelele, 22, 78% poezia, 15,18%, scrierile SF şi 


2.53%, altceva (ziare, nimic sau propriile creaţii). 


Textele studiate la clasă au primit următoarele aprecieri: 55,69% le consideră utile pentru cultura 
generală, 5,06% afirmă că sunt plictisitoare şi nu le prea citesc, 36,70% sunt de părere că textele sunt 
obligatorii şi se cer la examene şi 2,53% optează pentru varianta „altceva”, fără a oferi explicaţii. 

Privitor la actul propriu- zis de lectură a textelor propuse de manuale, 72,15 % afirmă că atunci 
când textele din manuale de literatură sunt fragmente, citesc textul integral, 10,17% afirmă că nu citesc 
textul integral, 17,72 % optează pentru alte aprecieri, fără a oferi explicaţii. 

Lectura ca mod de petrecere a timpului liber înlocuieşte pentru 17,72% ascultarea muzicii, pentru 
15,18%, sportul, pentru 31,64%, televizorul, pentru 7,59 %, petrecerea timpului cu prietenii, 25,31% 
renunţă la film sau discotecă, 2,53%, altceva, fără explicaţii. Se obsevă de aici că printre preferinţele de 


petrecere a timpului liber se detaşează privitul la televizor. 


La ultima întrebare, rezultatele sunt îngrijorătoare, deoarece 29,1 1% consideră că lectura ar putea 
fi înlocuită de calculator, 24,05 % nu ştiu, iar 47% răspund că nu. 


Concluziile care pot fi extrase conduc la ideea că lectura este mai de mult o obligaţie decât o 


pasiune, că preocupările elevilor vizează activităţi pasive, precum privitul la televizor, textele epice sunt 


mai atractive şi, probabil, mai accesibile elevilor. 

Ce soluţii şi strategii poate găsi şi adopta bibliotecarul? Activităţile interactive de genul cercurilor 
de lectură, stimularea creativităţii şi a talentului elevilor prin promovarea creaţiilor proprii, proiectele 
tematice, întâlniri cu scriitorii, vizionarea unor filme şi discutarea lor în paralel cu textul literar, 
dramatizările unor texte, concursurile pe teme literare ar putea deveni posibile soluţii prin care lectura să- 


şi recapete locul bine meritat printre preocupările tinerei generaţii. 


NOZAURUL 


PRACTICI INOVATIVE ÎN FORMAREA 
ABILITĂȚILOR DE LECTURĂ 


Prof. înv. primar Ivașcu Angelica 
Şcoala Gimnazială „Şerban Cioculescu” Găești, jud. Dâmboviţa 


Clasa la care s-a aplicat/ identificat buna practică: clasa a IV-a 


Ce consider că poate fi o bună practică? 


Denumirea modelului | JURNALUL DE LECTURĂ 


de bună practică 


Descrierea modelului | „, Cultura unui om se formează, în primul rând, prin lectură. De aceea, din fragedă 
de bună practică copilărie e bine să iubim cartea, să o citim, să o păstrăm cu grijă ca pe un bun de preţ”. 
(Nicolae Iorga) 
START LA CITIT! 
> Alege o carte de la bibliotecă sau vino cu ea de acasă! 
>  Citeşte-o în timpul pauzelor sau în timpul tău liber! 
>  Completează propriul Jurnal de lectură cu informaţii din cartea citită! 
> Prezintă informațiile în faţa elevilor! 
Lecturi recomadate pentru clasa a IV-a 
1. „Războiul care mi-a salvat viaţa”, „Războiul care m-a învăţat să trăiesc”, de 
Kimberly Brubaker Bradley 
„Cei cinci faimoşi”, de Enid Mary Blyton 
„Povestea unui omuleț din clasa a IV-a”, de Judy Blume 
„Poveste de Crăciun”, de Charles Dickens 

„Roald Dahl - „Charlie şi fabrica de ciocolată” 
Mark Twain, „Prinţ şi cerșetor” 
„Amintiri din copilărie”, de Ion Creangă 
„„Mândricel”, de Petru Demetru Popescu 
. „Stejarul din Borzeşti”, de Eusebiu Camilar 
10. „Puiul”, de Ion Al. Brătescu- Voinești 
11. „Robinon Crusoe”, de Daniel Defoe 


Jurnalul de lectură 
Scrie care este titlul cărţii/ lecturii citite. 
Care este autorul cărții? Ce informaţii ai despre acesta? 
Au existat cuvinte pe care nu le-ai înţeles? Scrie-le în jurnal, apoi caută sensul în 
dicționar. 
Personajele sunt 
Ce impresie ţi-a lăsat personajul care participă cel mai mult la întâmplările 
prezentate în carte? Ai întâlnit copii care să îi semene? Exemplifică. 
Ce personaj ţi-ar fi plăcut să fii? 
De la care personaj simţi că ai aflat ceva şi ce anume? 
Ce fragment te-a impresionat cel mai mult? De ce? Povesteşte fragmentul ales. 
Realizează un desen inspirat din fragmentul care ţi-a plăcut cel mai mult. 
Scrie câteva elemente reale şi câteva elemente fantastice. 
Ce părere ai despre final? Cum ai fi vrut să se încheie cartea? 
Dacă ar fi să-i faci o reclamă cărţii, cum ai face-o? Convinge un coleg să o citească. 
Adresează o întrebare pentru colegul care a citit acelaşi text. 


PPREPREEE FE EEE 


De ce cred că este o bună practică? 


Beneficii pentru elevi 


- este o modalitate de a îmbogăţi lectura cu creativitate, imaginaţie, gândire critică dar, 
mai ales, cu obiceiul de a citi şi nota ceea ce citesc; 

- obișnuința notării într-un jurnal de lectură îl va face pe copil să se gândească mai 
profund la mesajul cărții, la ceea ce simte vizavi de carte, personaje ori acţiune, la modul 
în care se identifică cu personajele; 

- îl ajută să-şi dezvolte înţelegerea şi gândirea critică; 

- numărul cărților citite îi va da încredere în forțele propria, îl va motiva să continue; 

- este o modalitate de exersare a scrisului, de exprimare a gândurilor și sentimentelor, 
de antrenare a atenţiei și a memoriei; 

- modalitate de a exprima în scris cee ace nu pot face verbal; 

- modalitate eficientă de petrecere a timpului liber; 


Reflecţiile mele/ | Am observat că elevii citesc mai mult, cu plăcere şi implicare dacă sunt ajutați, 
Lecţii învăţate susținuți, încurajați, motivaţi şi lăudaţi. Cei mai mulți sunt dornici să prezinte gândurile, 
ideile, desenele, să împărtășească propriile opinii și celorlalţi. Își susţin părerile, 
argumentează mai mult, caută soluţii la probleme. 


Dovezi ale activităţii: 


- 
y s 
EI 
ASE 
-2 
7> 
- 


DE LA LECTURA TEXTULUI SCRIS LA LECTURA IMAGINII 


Prof. Jurubiţă Mirela 

Şcoala Gimnazială „Petre Ispirescu” Constanţa 

Lectură: un cuvânt atât de simplu, cu o însemnătate atât de mare, câteva litere aliniate care ascund 

un întreg univers, o lume în care imposibilul devine posibil şi în care chiar şi cea mai neagră zi prinde 


culoare. 


În ziua de azi, tehnologia deține supremaţia. Totul este sitematizat, robotic, aproape lipsit de 


autenticitate. Vieţile noastre depind de tehnologie. Oare în aceste vremuri în care ordinea domină, există 
ceva ce ne poate ajuta să ieşim din monotonie? Să spargem tiparul şi să ne lăsăm creativitatea să zboare? 
Există oare ceva ce îi poate face pe copiii noştri să vadă lumea altfel decât o succesiune de acţiuni 
obligatorii? Ei bine, da. Există. Cărţile sunt răspunsul. 

Mai citesc oare cei mici acum, când micile ecrane le oferă jocuri de lumini şi culori? 

Da. Şi o fac cu plăcere. Pentru că nimic nu este mai frumos decât o călătorie peste mări şi ţări, pe 
spatele unui dragon, sau o discuţie cu o prinţesă care doar ce a evadat din castel şi a pornit în căutarea unei 
flori nemuritoare, sau o bătălie cu un monstru cu şapte capete alături de un Făt Frumos şi calul său loial. 
Portale magice deschise de vrăjitoare doar prin câteva silabe rostite într-o limbă de mult apusă, ape 
curgătoare ce ascund în adăncurile lor civilizaţii ce se credeau a fi pierdute, păduri înfricoşătoare ce 
adăpostesc cele mai de preţ comori pentru care merită să te lupţi cu creaturi mitologice, toate aceste lucruri 
ireale, există. Se află în cartea din bibliotecă şi în cea de pe noptieră şi în cea uitată pe scaunul bunicii. Tot 
ce trebuie să facem ca să dispărem din lumea noastră este să deschidem o carte, iar magia își va face 
apariția. 

Dar ce înseamnă cu adevărat lectura? 

Lectura înseamnă doar să te transpui într-un alt univers? Să vezi o altă lume? Cu creaturi ciudate 
şi oameni cu puteri supranaturale? Nu. Lectura, prin puterea ei, te face pe tine, cititorul, personajul 
principal al poveștii. Tu eşti cel care este provocat la duel, tu eşti cel care curtează prințese cu păr de aur, 
tu eşti cel ce pleacă alături de tovarşii săi intr-o expediţie care nu pare a avea destinaţie. Râzi, plângi, te 
bucuri sau te cutremuri, dansezi sau fugi, înoți sau zbori, munceşti sau te ascunzi. Eşti eroul poveștii sau 
răufăcătorul din viaţa cuiva. Eşti copil, prinţ, zeu, magician, grifon, unicorn, sabie fermecată, apă vie. Tu 


eşti tot ce îți dorești să fii şi nimeni şi nimic nu te poate opri. 

Este important ca cei mici să fie încurajați să exploreze lumea cărților și să îşi dezvolte imaginația 
încă de la cele mai fragede vârste. Prin lectură atât creativitatea cât şi emoţiile se dezvoltă şi copiii sunt 
ghidaţi spre a deveni adulţi inovativi, ce au soluţii nebănuite pentru probleme vechi de când lumea, oameni 
mari ce sunt gata să schimbe lumea şi tot ce este greșit în ea. Cărțile sunt singurele care te ajută să te 
dezvolți indiferent de vârstă sau domeniu şi sunt singurele elemente ale vieţii care nu vor dispărea 
niciodată şi nu te vor lăsa la greu. 

Părinţii sunt datori să le ofere copiilor şansa de a își începe viața alături de cărți, de informaţiile ce 
se ascund printre paginile lor şi să îi incurajeze să apeleze la ele ori de câte ori vor să înveţe ceva nou, să 
realizeze un proiect pentru școală, sau pur şi simplu îşi doresc să se relaxeze. 

Așa cum avem grijă de o plantă pe vare o îngrijim zi de zi ,o udăm,mai adăugăm îngrăşământ,o 
mutăm într-un loc mai luminos,aşa trebuie să avem grijă şi de cei mici să le sădim şi să le cultivăm gustul 
pentru lectură. 

Cu ajutorul poveştilor, auzite și mai apoi citite, copiii îşi dezvoltă propria exprimare, își 
îmbunătăţesc vocabularul şi câștigă o capacitate mai mare de a comunica în mod clar şi natural, dar şi de 
a lega idei din ce în ce mai complexe. Acesta este un beneficiu care îi avantajează atât în comunicarea 
verbală cât şi în scris, iar de acolo în toate exerciţiile de comunicare pe care le vor realiza de-a lungul 
vieții, dincolo de băncile şcolare. 

Poveştile de dinainte de culcare reprezintă primul pas pe acest drum al cunoaşterii. Copiii învaţă 
încă de atunci ce înseamnă să îți imaginezi un nou tărâm şi personaje inedite. Cuvintele rostite de părinte 
capătă formă şi se transpun astfel în imagini, în mintea copiilor. Mai apoi, la şcoală, la orele de lectură, 
micii şcolari află cu stupoare că aceeaşi poveste, audiată de întreaga clasă, arată diferit pentru fiecare 
dintre ei. Un prinţ pe cal alb poate avea păr ca de aur şi ochi ca oceanul pentru fetița din prima bancă, în 
timp ce colegul din ultima bancă de la fereastră își imaginează un băiat cu păr brunet şi ochi verzi. Balaurul 
din poveste poate avea piele verde, sau solzi ca de peşte, iar vrăjitoarea cea rea arată ca o prințesă sau ca 
o cotoroanţă. 


Prezentarea unor texte adaptate vârstei „însoțite de imagini atractive poate stârni curiozitatea 


elevilor şi dorința de a cerceta şi descoperi.Indrumarea lecturii elevilor este o acţiune dificilă şi de 


durată. Lectura sistematică şi bine îndrumată îi ajută pe elevi să-şi lărgească orizontul cunoştinţelor şi să 


asimileze mai uşor lecţiile, contribuie la dezvoltarea gândirii şi a limbajului, trebuie să se ţină seama de 

toate aceste considerente, precum şi de emotivitatea accentuată a şcolarului. Şcoala trebuie să sublinieze 
importanţa  lecturilor pentru stimularea imaginaţiei, pentru informarea copiilor şi, mai ales, pentru 
educarea voinţei, a curajului, a stăpânirii de sine şi pentru cultivarea unor sentimente nobile Fiecare om 
are o carte preferată,o carte de căpătâi care i-a marcat existenţa,un personaj care l-a impresionat prin 
comportament,tenacitate,înțelepciune sau bunătate. Lecturarea diferitelor tipuri de cărți înseamnă și a 
însemnat dintotdeauna informare, dezvoltare şi educație. Aceasta este o modalitate minunată de a educa 
şi a forma valori morale valoroase. Ora de lectură este considerată un mijloc foarte bun de recreație. O 
lecţie de lectură bine organizată constituie o metodă eficace de a stabili o legătură de încredere şi atracţie 
între elev şi învăţător. O poveste, o glumă, o ghicitoare în ora de lectură cucereşte şi pe copiii cei mai 
indiferenți. 

Lectura îi lasă pe copii să viseze, să creeze la rândul lor o poveste. Cuvintele capătă brusc o altă 
însemnătate şi nu mai sunt doar o înşiruire de litere care la un moment dat pot face subiectul unui test sau 
a unei lucrări de control. Devin un pod către un loc nebănuit, un tărâm special, creat pentru fiecare dintre 
şcolari. 

Dar ce se întâmplă atunci când ne dorim ca fiecare copil din clasă să vadă acelaşi lucru? Când ne 
dorim ca palatul să aibă acelaşi număr de turnuri pentru fiecare? Şi când ne dorim ca mărul otrăvit să aibă 
aceeași culoare şi aceeaşi strălucire? Aici intervin imaginile. Ilustrații frumos creionate, încărcate de culori 
vii ce transpun cuvintele şi le aduc mai aproape de cititor, în lumea reală. Imaginile ne asigură că atunci 
când doamna învătătoare narează o poveste, toţi cei din clasă văd aceeaşi căsuţă din pădure, cu acoperiș 
verde şi uşă roşie, acelaşi râuleţ ce curge din vârful muntelui, acelaşi iepuraş grăbit ce ţopăie spre vizuină. 

S-ar putea spune că imaginile limitează creativitatea copiilor deoarece nu le mai este permis să 
creioneze ei singuri personaje, locuri, întâmplări. Consider că imaginile le demonstrează celor mici că 
există şi o altă perspectivă, un alt mod de a vedea lucrurile şi de a prezenta povestea. Le demonstrează că 
există şi o altă realitate, total diferită de a lor. 

Şi ce putem face noi acum când totul este deja creionat? Când totul are formă? 

Le dăm ocazia micilor cititori să scrie ei povestea. Să inventeze noi personaje care mai de care mai 


năstrușnice, mai interesante, să creeze noi tărâmuri de basm, să schimbe finalul poveştii sau chiar cursul 


narațiunii. li putem încuraja să contruiască ei propriile poveşti pe baza imaginilor, fără a citi textele ataşate. 


Este important ca cei mici să înveţe că imaginile se pot construi pe baza cuvintelor, dar este impostant să 
înțeleagă și faptul că imaginile, la rândul lor pot fi izvorul nașterii poveştilor. 
PROIECT DIDACTIC PENTRU O ACTIVITATE INTEGRATĂ 


Prof. Laza Mihaela 
Şcoala Gimnazială Nr. 2 
Structură: Grădiniţa Nr. 29 Timişoara, jud. Timiş 


Tema anuală de studiu: „Cu ce și cum exprimăm ceea ce simțim? ” 


Tema proiectului: „În lumea poveștilor” 


Subtema proiectului: ,„ Căsuța din oală” 
Tema zilei: „Noii prieteni ” 
Activitate pe domenii experienţiale- Activitate integrată:- DLC+DEC - „Căsuţa din oală”/„Oala” 
Mijloc de realizare: povestirea educatoarei/pictură 
Scopul activităţii: formarea capacităţii de a asculta cu atenţie o poveste şi a deprinderii de exprimare 
corectă sub aspect lexical şi gramatical, precum şi formarea simțului estetic al copiilor, dar şi a tehnicii de 
lucru 
Dimensiuni ale dezvoltării: 
> Ascultarea activă a mesajului pentru înţelegerea și receptarea lui; 
> Exprimarea orală a mesajului, a emoțiilor; 
> Manifestarea unei atitudini pozitive faţă de limba română; 
Comportamente vizate: 
> Utilizează structuri orale simple; 
> Participă cu interes, şi cu plăcere, la activitățile în limba română; 
>  Exersează şi extinde progresiv vocabularul 
Obiective operaţionale: 
1. Domeniul limbă și comunicare (Educarea limbajului): „Căsuţa din oală” - povestirea educatoarei 
O1: - să asculte cu atenţie conţinutul poveștii; 


02: - să rețină personajele poveștii, precum și firul desfăşurării evenimentelor; 

03: - să precizeze clar care este titlul poveștii; 
04: - să răspundă corect la întrebările adresate, utilizănd propoziţii clare şi corecte din punct de vedere 
gramatical; 
O5: - să redea firul desfăşurării evenimentelor; 
2. Domeniul estetic şi creativ (Activitate artistico-plastică): „Oala” - pictură 
06: - să denumească materialele şi instrumentele de lucru puse la dispoziţie; 
07: - să picteze oala pe folie alimentară; 
08: - să păstreze poziţia corectă a corpului în timpul lucrului; 
09: - să-şi exprime părerea despre lucrările colegilor, ţinând cont de aspectul acestora; 
010: - să-şi argumenteze alegerea făcută. 
Strategii didactice: 
Metode: conversaţia, explicația, observaţia, povestirea, expunerea, demonstraţia, exerciţiul, turul galeriei. 
Materiale didactice şi mijloace de învăţământ: carte cu poveşti, imagini cu povestea, tablă magnetică, 
modelul educatoarei, folie alimentară, fişă de lucru, tempera, pensule, şerveţele, buline. 
Forme de organizare: frontal, individual, pe grupe. 
Forme şi tehnici de evaluare: observarea comparativă a copiilor; aprecieri pozitive la răspunsurile 
copiilor. 
Durata: 60 minute 
Activitățile pe domenii experienţiale se vor desfăşura în maniera integrată (DLC+DEC). Se 


creează condiţiile necesare pentru buna desfăşurare a activităţii: aerisirea sălii de grupă, aranjarea 


mobilierului în sala de grupă, asigurarea materialului didactic. Copiii vor intra în sala de grupă cântând 


_ 


„Podul de piatră” (Podul de piatră/S-a dărâmat./Avenit apa şi l-a luat./Vom face altul/Pe mal, în jos/Altul 
mai trainic şi mai frumos) şi se aşază pe scaune, în semicerc. 

Captarea atenției se va realiza prin aşezarea imaginilor din poveste pe tabla magnetică, cu fața în 
Jos. 

Dragi copii, astăzi vă voi spune o poveste foarte frumoasă „Căsuţa din oală”, după care vom picta 


împreună o oală. 


Copiii vor fi aşezaţi pe scăunele în formă de semicerc. Voi începe prezentarea povestirii, după 
stabilirea liniștii şi a disciplinei. Prezentarea conținului îl voi face în mod clar şi accesibil copiilor. 
Expunerea este expresivă pentru a menţine treaz interesul copiilor. 


In timpul povestirii voi nuanţa vocea, voi marca, prin expresivitatea limbajului, semnele de punctuație, 


voi schimba ritmul vorbirii pe parcursul povetirii. In contextul povestirii voi explica cuvintele şi expresii 


noi. Voi prezenta imaginile din poveste rând pe rând, pe măsură ce voi expune conţinutul. 
Expunerea povestirii o voi face după următorul plan de idei: 
1. În mijlocul câmpului era o oală răsturnată, o oală mare-mare, cât un butoi. 

A trecut pe acolo un şoarece care s-a aşezat în căsuţă. 

A venit o broască, care a fost primită de către şoarece în căsuţă. 

Şi-a făcut apariţia un iepure care a fost primit în căsuţă de către animale. 

Într-o zi a trecut pe acolo o vulpe care a devenit noul membru al căsuţei. 

Un biet lup şi-a găsit şi el adăpostul în oală. 

A sosit şi Moş Martin, care umblase toată ziua după mâncare și care, ostenit fiind, nu şi-a închipuit 

că e o căsuţă cu oaspeţi înăuntru, și s-a aşezat pe ea, ca să se odihnească puţin. 

Înainte de a prezenta finalul poveștii, voi picta cu copiii oala din poveste. 
Urmează continuarea activităţii la măsuţe pentru a picta oala. 

Tranziţie: Trenuleţul Tuc. Copiii fac trenuleţul şi pornesc spre măsuţe, executând o serie de 
mişcări sugerate de versurile cântecului. 
Intuirea materialului: 

Mesele sunt aşezate cu picioarele în sus. Cele patru picioare ale meselor sunt înfoliate cu folie 
alimentară. Pe interior sunt aşezate fişele cu oala. Aceste sunt prinse pe folie, car copiii vor picta pe folie, 
obținând astfel oala. 

-Ce aveţi pe măsuţe? (Pe măsuţe avem: tempera, pensulă, şerveţele) 

Prezentarea şi analiza modelului: 

Le voi prezenta copiilor oala pe care am pictat-o, după care o vom analiza împreună. 

Explicarea si demonstrarea modului de lucru 

Pentru a picta oala, fără să se murdărească de tempera, copiii suflecă mânecile. Copiii vor lua tempera cu 


pensula şi vor picat pe folia alimentară. 


Exercitii de încălzire a muşchilor mâinii: afara plouă pic-pic, închidem şi deschidem pumnii, spălăm 


rufele, stoarcem rufele, batem din palme, rotim pumnii. 


Realizarea temei de către copii 


Voi da semnalul de începere a lucrului. În timp ce copiii lucrează voi trece pe la fiecare, voi da indicaţii 


individuale, dacă este cazul, voi corecta greşelile comune şi voi scrie numele copilului pe coroniță. 
Voi urmări mânuirea corectă a instrumentelor de lucru, poziţia corectă a corpului, a capului şi de asemenea 
voi urmări respectarea temei şi finalizarea ei. 
Voi da semnalul de finalizare a lucrărilor. 
Vom face un tur al galeriei pentru a analiza lucrările. 

După acest moment ne reîntoarcem la povestea „Căsuţa din oală” pentru a le povesti finalul 
acesteia: 
8. Oala s-a spart sub greutatea ursului, iar ceilalți au fugit care încotro au văzut cu ochii. 

Pentru a fixa povestea, vom relua firul acțiunii pe baza imaginilor de pe tabla magnetică. 
Pentru etapa de încheiere a activităţii voi face aprecieri generale şi individuale asupra modului în care au 
participat la activitate. 


Bibliografie : 
1. Curriculum pentru educaţia timpurie a copiilor, MEN, 2019; 
2. Suport pentru explicarea şi înțelegerea unor concept și instrumente cu care operează Curriculum 
pentru educaţia timpurie a copiilor, MEN, 2019; 
Breben, Silvia (şi colaboratorii), Metode interactive de grup (Ghid metodic) , Editura Arves, 2008. 
Culea, Laurenţia (şi colaboratorii), Activitatea integrată în grădiniță (Ghid pentru cadrele 
didactice din învăţământul preuniversitar), Editura Didactica Publishing House, Bucureşti, 2008 


PROIECT DE ACTIVITATE INTEGRATĂ 
O POVESTE FERMECATĂ 


Prof. Lipciuc Bianca-Roxana 
Prof. Bordianu Violeta 
Grădiniţa cu Program Prelungit Girotondo Botoşani 


Activitatea va debuta cu întalnirea de dimineaţă: prezenţa, salutul, noutatea zilei şi completarea 


calendarului naturii. 


Salutul: „Dimineaţa a sosit 
Toţi copiii au venit 
În semicerc ne adunăm 
Cu toți să ne salutăm.” 
Educatoarea salută copiii aşezaţi în şir câte unul, aceştia vin la panou şi îşi aleg modul de a o saluta: 
inimioară, salutul cu cotul, salutul militar. salutul cu piciorul. 
Doamna educatoare îi salută pe toți astfel: „Buna dimineaţa voinici /Mă bucur că sunteţi aici/ 
începe o nouă zi/ Bună dimineaţa, copii!” 
Copiii răspund la salut, apoi atenţia le este orientată spre colegi să observe copiii prezenţi din 
acea zi. Pe rând ridică mâna copilul care îşi aude numele şi spune: „Prezent!”. 
La noutatea zilei copiii prezintă noutăţile lor de acasă. 
Completarea calendarului naturii: ne vom aminti în ce anotimp ne aflăm, câteva aspecte ale 
anotimpului iarna, amintim tema săptamânii. 


woe 


Împărtăşirea cu ceilalți: „Roata vremii se-nvârteşte 
Fiecare se gândeşte 
Şi va spune cu glas tare 
Ce personaje are?” 
Copiii numesc pe rând câteva personaje cunoscute din povești. 
„Un tăciune şi-un cărbune 
Toate ce s-au spus sunt bune”. 
Noutatea zilei este că astăzi în sala noastră de grupă ne-am trezit cu un filmuleţ de la Zâna 
Poveste, aceasta doreşte să afle dacă noi ştim personajele din povești şi ce au făcut ele. 
Surpriza constă în descoperirea pe parcurs a indiciilor date de Zâna Poveste. Doar prin rezolvarea 
sarcinii, se va primi următorul indiciu. Astfel, se deschide primul plic din care copiii vor afla sarcinile 


pentru cele trei sectoare. 


Mesajul zilei : «Totul e-n puterea noastră» 


Tranziţie: „Noi suntem piticii”. Se face turul centrelor, copiii intuiesc materialele puse la 


dispoziţie apoi se grupează şi lucrează la centre, sub îndrumarea educatoarei în vederea realizării corect şi 


eficient a sarcinilor stabilite. 


La sectorul JOC DE MASĂ copiii realizează puzzle din diverse poveşti. La sectorul Artă copiii 


găsesc plastelină şi plaşete şi vor trebuie să realizeze Coşul Scufiţei Roșii utilizând diverse tehnici. La 
sectorul Construcţii copiii au o macheta ce ilustrează o grădină și cuburi de plastic; Sarcina este aceea de 
a construi căsuțe şi castele pentru personaje aşa cum fac nişte mici constructori. Pentru fiecare sarcină 
îndeplinită primesc aplauze şi laude din partea educatoarei. Dupa finalizare copiii vizitează fiecare sector 
pentru aprecierea rezultatelor. 

Tranziţie: „Noi suntem piticii” 

Prima activitate pe domenii experienţiale este „O poveste fermecată”-joc didactic aparţine 
Domeniului Limbă şi Comunicare. Deoarece sarcinile de la centre au fost îndeplinite, este momentul 
să îi arătăm Zânei Poveste cum ne descurcam noi în realizarea altor sarcini. Vom afla ce probe avem de 
trecut şi vom deschide urmatorul plic. 

Jocul de probă: 
Se prezintă copiilor drumul pe care trebuie să îl parcurgă până ajung la comoară, deci o vor ajuta pe 
Zâna Poveste să ducă personajele la loc şi vor primi o recompensă pentru asta. Copiii vor urmări semnele 


şi vor îndeplini fiecare sarcină. 


Jocul propriu-zis 

Varianta 1 — „Recunoaşte personajul” 

Prima sarcină este cea de a recunoaște personajele ilustrate în joculeţ. 
Copiii găsesc la prima oprire din pădure un plic mare , acesta conține 
imagini cu diverse personaje. Copiii au sarcina de a identifica personajele 
din imagini. 

Varianta 2 - „Recunoaşte povestea” 

Următoarea oprire din pădure ne aduce un alt plic în care este menționat faptul că trebuie să 
învârtim roata şi să identificăm povestea. Copiii privesc imaginile proiectate, denumesc povestea şi spun 
câte ceva despre aceasta. Ce le-a plăcut din poveste, ce nu le-a plăcut. 

Varianta 3 - „Găseşte greşeala” 

A treia oprire ne adduce următoarea sarcină: educatoarea cere copiilor să închidă ochii şi prezintă 

o imagine din poveste în care este prezent un personaj intrus (care nu face parte din acea poveste), urmând 


ca aceştia să identifice greşeala şi să elimine personajul intrus. 

Varianta 4 - „Fiecare personaj la povestea lui” 

A patra oprire prin pădurea fermecată are o nouă cerință. Copiii vor găsi alt plic în care sunt 
imagini, copiii selectaţi vor numi titlul poveştii şi personajul/ personajele care fac parte din acea poveste. 
Vor preciza numele personajului care lipseşte şi se potriveşte poveștii ilustrate. 

Varianta 5 - „Pozitiv sau negativ” 

Următoarea oprire ne aduce un nou joculet online prin care copiii vor clasifica personajele deja 

cunoscute în personaje pozitive şi personaje negative. 
Complicarea jocului: ,, O poveste nouă” 

La finalul jocului, prin îndemnul: „Atent dacă vei fi / Poveste nouă vei făuri!” copiii selectați vor 
crea o nouă poveste cu ajutorul imaginilor proiectate. Îndeplinirea cu succes a sarcinilor propuse duce la 
deschiderea ultimului plic: 

Tranziţie: „Jocul noi l-am terminat /Și pe doamna am ascultat”. 

„Hai la carnaval” este a doua activitate pe domenii experienţiale şi aparține Domeniului Om si 
Societate- Activităţi practice. Copiii au ca sarcină să realizeze măști pentru carnaval. 

Activitatea se va încheia cu aprecieri individuale pentru modul cum s-au descurcat şi comportat pe 
tot parcursul activităţilor, iar prin mişcările propuse de versurile tranziției copiii se îndreaptă spre 
următoarea etapă a zilei. 

Jocurile distractive şi de mişcare propuse la activitatile recreative (ALA2), vor încheia activitățile 
zilei. 

„Trenuleţul personajelor ”-joc de mişcare. Copiii vor extrage câte un jeton cu un personaj. Fiecare 

copil astfel va deveni şi va lua numele personajului ales. Educatoarea va porni melodia iar personajele a 


căror nume vor fi strigate vor veni şi se vor alătura trenulețului. 


Joc de relaxare: „Comoara din basme”. In cadrul celui de-al doilea joc, copiii vor descoperi 


comoara, se vor aşeza pe scăunele, vor lua câte un bănuţ din comoara descoperită şi se vor bucura de 


reuşită. 


Bibliografie: 

Maria Taiban, Maria Petre, Jocuri didactice pentru grădinița de copii, Editura Didactică şi 
Pedagogică, Bucureşti 1984. 
Suport pentru explicarea și înâelegerea unor concepte şi instrumente cu care operează curriculumul 


pentru educație timpurie , 2019. 


RELAȚIA IMAGINE-TEXT ÎN LECTURĂ ŞI ÎN SCRIEREA IMAGINATIVĂ 


Prof. Luciu Marilena 


Clubul Copiilor Medgidia, jud. Constanţa 


Percepute vizual din primele etape de viaţă, asociate deseori cu planul sonor, imaginile de toate 
felurile, culorile şi dimensiunile sunt omniprezente în viața noastră, în măsura în care observarea mediului 
precede şi prevalează, în creşterea și dezvoltarea copilului, abilitatea de a vorbi şi apoi de a scrie, în care 
se combină cuvântul rostit cu cel scris. Imaginile succedate pe micul sau marele ecran, ca şi cele dintr-o 
carte sau un afiş, asociate cuvântului rostit, îl ajută să înţeleagă un mesaj. Primele lecturi, primele cărți pe 
care un copil le parcurge sunt bogat ilustrate, oglindind şi subliniind mesajul textului scris. Un preşcolar 
sau chiar un antepreşcolar care încă nu cunoaște taina literelor va fi în stare să redea o poveste sau o poezie 
din memorie, pe baza imaginilor pe care le-a văzut în mod repetat, asociindu-le cu un anumit conţinut (şi 
el redat în mod repetat), acesta fiind pentru el „cititul“. De altfel, în grădiniţă e folosită vechea dar mereu 
actuala şi versatila metodă numită „citirea imaginilor“, pentru înţelegerea şi consolidarea unor noţiuni, dar 
mai ales a unor texte pentru copii, care pot fi (re)povestite fragmentar sau integral pe baza unor planşe 
ilustrate. Apoi, când copilul începe să desluşească şi stăpânească cititul şi scrisul, imaginile capătă o 
accentuată valoare afectivă şi estetică, făcând lectura mai agreabilă. Curiozitatea şi bucuria parcurgerii 
unui text sunt stimulate şi întreţinute de prezenţa imaginilor, care uneori ajută la înţelegerea unor concepte 
(personal, pe vremea în care nu exista Internet şi nu aveam DEX, nici vârsta potrivită de a-l folosi, am 
aflat ce însemna zmeul sau balaurul din basme asociindu-l cu ilustrațiile în care era redat, în funcție de 
optica şi talentul desenatorului). 

Până pe la zece-doisprezece ani, pe toţi copiii îi atrag cărțile care conțin și imagini, cu cât mai 


mari, mai colorate și mai expresive, cu atât mai bine. Ca să nu mai vorbim de importanţa pe care o are 

ilustraţia de pe coperta unei cărţi (în mod ideal cât mai potrivită conţinutului), pe lângă titlu şi autor, care 
ne atrage într-un fel sau altul atenţia, chiar şi la vârsta adultă, şi ne stârneşte dorinţa de a citi cartea 
respectivă, făcând în minte diferite asocieri între imagine şi subiectul expus în paginile care în librării sunt 
acum închise de multe ori în țiplă, eliminând posibilitatea răsfoirii înainte de achiziționare. Pe măsură ce 
abilitățile de lectură şi lucrul cu textul se dezvoltă, este perfect posibil şi traseul imaginativ invers, de 
asociere a unei imagini care ne captează atenţia voluntar sau involuntar cu un volum citit, cu o scenă, un 


personaj sau un tablou care ne-a rămas în minte. 


In activitatea didactică, asocierea dintre imagine/imagini şi text este prevăzută în Programa de 


Limba şi literatura română de la clasa a V-a, în receptarea textului scris de diverse tipuri: exerciţii ghidate 
de lectura imaginii, abordarea unor teme din perspectivă interdisciplinară şi în redactarea textului scris: 
exerciții de asociere corespunzătoare text-imagine/desen, scheme, redactarea, individual şi/sau în echipă, 
a unui text simplu, pe o temă familiară, cu integrarea unor imagini, desene, scheme, până la clasa a XII-a, 
în comprehensiunea şi intepretarea textelor: Literatură şi pictură (limbajul literaturii, limbajul picturii), 
trecând prin modulul Literatura şi alte arte: literatură şi cinematografie (clasa a IX-a), în vederea sesizării 
relaţiilor dintre literatură şi alte limbaje artistice. Dar şi în etapele anterioare se practică desenarea unor 
obiecte/personaje/ scene din textele studiate sau lectura desenată. În mediul nonformal, la cercul de lectură 
şi/sau creaţie literară, aceste activităţi pot fi diversificate şi detaliate, beneficiind de mai mult timp şi mai 
multă libertate în selectarea imaginilor şi procedeelor de utilizare a lor în sprijinul înţelegerii unui text dat 
sau redactării de text imaginativ, dar şi de flexibilitate în abordare şi evaluare a temei, permiţând elevilor 
cât mai multă subiectivitate, originalitate, fluentă sau fluiditate a gândirii (uşurinţa asociaţiilor de cuvinte, 
fapte, imagini şi expresii), fluenţă a vorbirii (bogăţia vocabularului şi folosirea lui în construcţii verbale 
cu semnificaţie), dezvoltându-le creativitatea, completându-le şi lărgindu-le orizontul de cultură, un rol 
important avându-l, evident, bagajul de lectură al fiecăruia. Sunt valorificaţi principalii factori ai 
creativităţii: sensibilitatea faţă de probleme, receptivitatea față de nou, fluenţa, flexibilitatea, 
originalitatea, aptitudinea de a redefini, restructura, de a transforma funcția unui obiect pentru a-l face util 
într-o formă nouă, capacitatea analitică, de abstractizare, aptitudinea de sintetizare, organizarea coerentă 


(capacitatea de a exprima o idee, de a organiza un proiect) !?. 


12 Cf, Ana Stoica, Creativitatea elevilor, Editura Didactică şi Pedagogică, Bucureşti, 1983, p. 12 

Atât în mediul formal cât şi în cel nonformal, relația imagine-text sau film-text presupune 
„abordarea integrativă şi exigenţe legate de prezenţa unor deschideri transdisciplinare: vizionarea 


şi analiza unor ecranizări şi spectacole teatrale, analiza unor grupaje de recitări, comentarea unor ilustraţii 


de carte, analiza unor creaţii plastice şi literare cu aceeaşi temă etc.“15, adică tehnici de inter- şi 


transdisciplinaritate în urma cărora elevul va şti să interpreteze, să analizeze, să exprime opinii personale, 
să utilizeze informaţia în scopul rezolvării unei probleme date, să identifice și să soluţioneze probleme. 
Cu ajutorul acestor tehnici, se dezvoltă şi se valorifică imaginaţia creatoare (transformarea şi unificarea 
imaginilor, ideilor, obiectelor şi fenomenelor într-o nouă semnificaţie), în măsura în care este solicitat nu 
doar nivelul cognitiv, ci şi cel afectiv, emoţional, moral, estetic. Coexistenţa limbajelor şi duratelor, 
observa Alina Pamfil, răspunde unui imperativ educaţional: „formarea unei competenţe fără nume, încă, 
în didactica românească — acea literacy (engl.) sau lirtâratie (fr.), competenţă definită, la unul din palierele 
sale semantice, drept capacitate de «a decoda şi coda semnificaţie în oricare dintre formele prezente în 
cultură pentru a reprezenta semnificaţie» !*. Seriile deschise ale acestor forme cuprind limbajul literaturii, 
al artelor vizuale, al muzicii şi coregrafiei, textul literar şi nonliterar, dar şi graficele, schemele, desenul 
animat etc. Formarea acestei competenţe are rolul de a preveni insecuritatea lecturală şi scripturală a 
omului recent, confruntat continuu cu diversitatea şi coprezenţa limbajelor, şi de a-i permite să configureze 
sens în spaţiul plural al comunicării actuale. Fără a fi formulată explicit, această competenţă este vizată 
de toate programele noastre: mă refer la prezenţa, alături de literar, a non-literarului, dar şi la integrarea 
unor tipuri de discurs complexe, precum banda desenată, reclama sau pagina de revistă“!5, scenariile 
didactice permiţând lectura sau producerea acestor discursuri şi analiza unor pagini de manual sau de 
internet. 

Dintre metodele ce vizează legătura imagine-text, se pot enumera pălăriile gânditoare, analizarea 
şi interpretarea imaginilor, tehnica fotolimbajului, benzi desenate, posterul, colajul. O temă de lucru 
solicitând redactarea unui text liric sau epic plecând de la o imagine oarecare (o copertă de carte, o 
fotografie cu un peisaj, obiect/grup de obiecte sau persoane, chip, scene din activitatea umană, tablouri de 


Monet, Grigorescu, Luchian, Chagall, Dali etc.) dinamizează procesele intelectuale, afectiv-voliţionale şi 


B Alina Pamfil, Studii de didactica literaturii române, Ed. Casa Cărţii de Ştiinţă, Cluj-Napoca, 2006, p. 76 
14 Elliot W. Eisner, What Really Counts in Schools, în „Educational Leadership“, febr. 1991, pp. 10-17. 
B Alina Pamfil, op. cit., p.74 

motivaționale ale elevului, presupune contemplare activă, combinarea imaginii cu reprezentări psihice, 
personaje sau scene al căror destin se conturează sub ochii săi şi la împlinirea căruia participă. Considerată 
ca având un conţinut sensibil, adică o materie formată din impresii, identică cu cea a percepţiei, imaginea 


“16 nu un lucru ci un act, 


„pretinde din partea spiritului o anumită receptivitate; ea este un irațional, un dat 
un anumit tip de conştiinţă: conştiinţa a ceva. Potrivit lui Descartes (apud. Startre), imaginaţia sau 
cunoaşterea imaginii provine de la intelect, „ea posedă această proprietate ciudată de a putea motiva 
acțiunile sufletului; mişcările creierului, cauzate de obiectele exterioare, deşi nu-şi conţin referentul, 
trezesc în suflet idei; ideile nu provin din mişcări, ele sunt înnăscute în om; dar ele nu apar în conştiinţă 
decât cu ocazia acestor mişcări“!7. 

O imagine poate fi interpretată în multiple feluri, corelată cu numeroase concepte şi experienţe de 
viaţă, mesajul unei singure imagini poate fi abordat în mod particular, subiectiv, asociat cu diverse 
elemente reale sau fanteziste care, transpuse scriptic în mod expresiv şi inovator, au ca rezultat o veritabilă 
şi originală operă de ficţiune. Deşi experienţa în lucrul cu elevii mi-a demonstrat o propensiune spre texte 


descriptive, reproducând şi prelungind la nivel verbal elementele vizuale care au captat atenţia elevilor, 


imaginea poate fi punctul de plecare al unor texte narative complexe şi valoroase. In literatura română e 


celebru efectul avut asupra lui Liviu Rebreanu de observarea unei scene reale, în care un ţăran se apleacă 
să îşi sărute cu patimă pământul, imagine al cărei pitoresc l-a impresionat atât de mult încât nu a uitat-o 
timp de trei decenii şi a folosit-o ca principală sursă de inspiraţie a romanului „Ion“, după cum el însuşi 
mărturisea: „Jon îşi trage originea dintr-o scenă pe care am văzut-o acum vreo trei decenii. Era o zi de 
început de primăvară. Pământul jilav, lipicios. leşisem cu o puşcă la porumbei sălbateci. Hoinărind pe 
coastele dimprejurul satului, am zărit un ţăran, îmbrăcat în straie de sărbătoare. El nu mă vedea. Deodată 
s-a aplecat şi a sărutat pământul. L-a sărutat ca pe o ibovnică. Scena m-a uimit şi mi s-a întipărit în minte, 
dar fără vreun scop deosebit, ci numai ca o simplă observaţie. Nici măcar nu am fost curios să aflu pentru 


ce a sărutat omul glia“! 


. Ilustrative sunt și notaţiile lui Victor Hugo la începutul romanului „Notre-Dame 
de Paris“, în care prezintă un cuvânt scrijelit pe zidul unui turn al catedralei, pornind de la care a plăsmuit 


trista poveste a lui Quasimodo, intersectată cu cea a Esmeraldei: „Acum câţiva ani, vizitând, sau, mai bine 


16 Jean-Paul Sartre, Imaginaţia, Editura Aion, Oradea, 1997, p. 113 

17 Idem, pp. 11-12 

18 https://adevarul.ro/locale/focsani/lucruri-putin-stiute-despre-ion-scena-reala-memorabila-l-a-inspirat-liviu-rebreanu- 
scrierea-celebrului-roman-am-lucrat-modele-vii- 1_56335d19f5eaafab2c291790/index.html 

zis, scotocind catedrala Notre-Dame, autorul acestei cărți a găsit în ungherul întunecos al unui turn, 
cuvântul acesta săpat cu mâna pe zid: ANAPKH. Majusculele acestea greceşti, înnegrite de vechime şi 
scobite de ajuns de adânc în piatră, cu nu ştiu ce semne proprii caligrafiei gotice, întipărite în formele şi 
în atitudinile lor, ca pentru a destăinui că le scrisese o mână din Evul Mediu, şi în special sensul lor lugubru 
şi fatal, îl impresionară viu pe autor. Se întrebă, căută să ghicească cine putea să fie sufletul necăjit care 
nu vrusese să părăsească lumea fără a lăsa pe fruntea bătrânei biserici acest stigmat de crimă sau de 
nenorocire“! 

În concluzie, în contextul asocierii dintre text şi imagine, comunicarea verbală (cu precădere cea 
scrisă) şi vizuală se întâlnesc şi se oglindesc, împrumutându-şi sensuri şi valori. Aceste tipuri de discurs 
se adresează lectorului şi/sau viitorului autor de literatură care gândeşte, care depune un efort de reflecţie 
personală, interioară şi abstractă, întreprinde o acţiune mintală de cercetare şi redescoperire a adevărurilor 
privind lucrurile din perspective inedite, elaborare de noi cunoştinţe, completare a viziunii despre om şi 
lume, despre artă în multitudinea ei de forme, apreciind puterea şi frumuseţea limbajului prin exersarea 
abilităților lectural-scripturale care îi dezvoltă cultura, gustul estetic şi critic. 

Bibliografie: 
Ionescu, Miron, Chiş, Vasile, Pedagogie aplicată, Editura Eikon, Cluj-Napoca, 2010 
Pamfil, Alina, Studii de didactica literaturii române, Editura Casa Cărţii de Ştiinţă, Cluj-Napoca, 2006 

3. Sartre, Jean-Paul, Imaginaţia, Editura Aion, Oradea, 1997 

Stoica, Ana, Creativitatea elevilor, Editura Didactică şi Pedagogică, Bucureşti, 1983 

CĂLĂTOR ÎN GALAXIA LECTURII 
- JURNAL DE BORD - 


Bibliotecar Lup Mariana 


Şcoala Gimnazială Nr. 11 Oradea, jud. Bihor 


„Privite, cărţile par nespus de sfioase. Ele nu vin niciodată spre tine. Ca într-o medievală iubire, 
tu trebuie, întotdeauna, să le cauţi şi să te duci către ele. Fiinţa lor este aşteptare pură. Le va deschide 
cineva pentru a le face, astfel, să înceapă să fie?[...]” 

(Liiceanu, Gabriel: „Dans cu o carte”, [Online] disponibil pe: „Dans cu o carte”, 
https://www.scribd.com/doc/2 1 1035902/Dans-Cu-o-Carte-de-Gabriel-Liiceanu [Accesat: 01.03.2018].) 

Pentru a facilita această apropiere între cărți şi elevi, am venit în întâmpinarea setei lor de 
cunoaştere, înființând un cerc de lectură în şcoală. Am ales o mascotă sugestivă ca mesaj — pictura lui 
Arcimboldo, Bibliotecarul/ Omul informat, un bust format din cărţi deschise şi cotoare de cărţi, cu 
degetele din semne de carte; am aşezat sloganul „Fii în trend! Vino la cercul de lectură pentru a deveni 
un om informat” sub imagine, alături de un motto parafrazat din Descartes — citesc, deci exist! Apelul a 
avut ecou în rândul elevilor şi am început călătoria în galaxia lecturii... 


Cercul şcolii, „Călător în galaxia lecturii” a fost înfiinţat în perioada ianuarie-februarie 2008 


viabilitatea acestuia, nici nu ştim când au trecut zece ani. Proiectul vizează activităţi teoretice şi mai ales 
practice pentru încurajarea lecturii elevilor - lectura de plăcere şi cititorul concret, cu identitate precisă, 
cu preferinţe şi aşteptări de la lectură, capabil să interpreteze într-o manieră personală un text ori să-şi 
susțină convingerile (ceea ce le face mare plăcere) pornind de la el. Discuţiile nerestricționate pot da 
senzaţia de libertate totală. Metodele de lucru sunt cele activ—participative pe care cerchiştii mereu le 
preferă. Toate activităţile desfăşurate în cadrul cercului de lectură vin în întâmpinarea orizontului lor de 
aşteptare. Cercul de lectură este un proiect de cercetare didactică al cărui scop este promovarea lecturii 
de plăcere în rândurile elevilor; elevii nu prea discută despre cărțile citite, ei trebuie să descopere 


beneficiile lecturii, să descopere plăcerea de a citi. Absența unei lecturi susţinute e evidentă în vocabularul 


lor sărac, în comportament, în gândire, în violenţa limbajului. Îndepărtarea lor de lectură teste deja un 

semnal de alarmă. Scopul declarat al activităţilor noastre este în principal, atragerea copiilor în lumea 
cărţii, dezvoltarea prin diferite mijloace a gustului artistic și stimularea creativităţii. 

Aspectele urmărite în cadrul jurnalului de lectură sunt următoarele: ce au reţinut din textul citit, ce 
sentimente le-a provocat lectura, ce amintiri din experienţa proprie le-a trezit lectura textului, ce li s-a 
părut deosebit în textul respectiv, ce nu le-a plăcut în textul citit, extragerea unui fragment preferat şi 
motivarea alegerii, posibilitatea comparării textului citit cu alte texte, măsura în care aşteptările lor de la 
începutul lecturii au fost satisfăcute de conţinutul textului, modificările pe care le pot aduce textului citit 
pentru a corespunde aşteptărilor lor sau transpunerea în imagine a conţinutului, a unui pasaj, a unui 
personaj etc. 

Obiectivele călătoriei în lumea cărților sunt, credem, juste, punctuale: îndepărtarea barierei dintre 
copil şi carte; formarea capacităţii de a selecta cărţi în raport cu vârsta, aptitudinile şi interesele fiecăruia; 
cultivarea gustului pentru lectură; încurajarea exprimării libere a impresiilor, sentimentelor, trăirilor 
provocate de lectură; socializarea elevilor, cooperarea prin intermediul unor activităţi de lectură; privirea 
lecturii din alt punct de vedere decât cel „oficial” din clasă; crearea unei atmosfere destinse; stabilirea unei 
relaţii bazate pe încredere, respect şi prietenie (valori apreciate enorm); conştientizarea importanţei 
lecturii; elaborarea unor liste de lectură recomandate de elevi; cunoaşterea ofertei Bibliotecii Judeţene şi 
a Bibliotecii Universităţii din Oradea; realizarea unor mape personale cu tematică literară şi valorificarea 
acestora în diferite contexte educative. 


Rezultatele nu s-au lăsat nici ele aşteptate; s-a constatat creşterea apetitului pentru lectură în cazul 


unui număr tot mai mare de elevi; constituirea unui grup de elevi având ca preocupare principală lectura; 


stabilirea unor relaţii profesionale între cadrele didactice implicate în proiect; dezvoltarea capacității de 
cooperare în desfăşurarea unor activități comune; ba chiar mai mult, dezvoltarea abilităţilor şi 
deprinderilor de bună practică a elevilor; dezvoltarea competenţelor artistice etc. 

Ne-am continuat cu paşi din ce în ce mai siguri călătoria prin galaxia lecturii, amintindu-ne cu 
plăcere de Lecturiada elevilor, 2011 — atelierele de creaţie, participarea la lansarea cărții Care-i faza cu 
cititul la Librarium — Cluj-Napoca sau schimbul de cărți între proaspeţii prieteni cerchişti, cu dedicaţii sub 
formă de haiku. 

Cărţile asupra cărora ne-am oprit la începuturi au fost alese cu multă atenţie şi tact, fiind 


considerate accesibile şi interesante: Dumbrava minunată de Mihail Sadoveanu, Unde fugim de-acasă de 

Marin Sorescu, Cititorul din peşteră de Rui Zink şi Jurnalul unui puşti de Jeff Kinney sau Metamorfoza 
Adinei Popescu, o povestioară care a prins foarte bine. 

Am spicuit câteva impresii sugestive ale elevilor şi le-am împărtăşit colegilor şi copiilor din 
întreaga şcoală printr-un colaj afişat şi postat pe site-ul şcolii (www.gimnaziala! 1.ro), unde este prezentată 
activitatea cerchiştilor. 

„Am recitit cu plăcere pasaje din carte la cercul de lectură; îmi amintesc că a fost una dintre 
primele cărți citite cu multă curiozitate: am intrat în lumea Lizucăi cu paşi repezi şi m-am trezit într-o 
lume de poveste..., eram acolo cu Lizuca şi Patrocle în scorbura răchitei așteptând cu nerăbdare 
întâmplările ciudate din pădurea piticilor... Ne-am imaginat şi alte întâmplări ale celor doi protagonişti 
şi astfel am fost martorii unor situaţii inedite şi am trăit emoţiile unei călătorii prin dumbrava 
minunată...” (Martin Amalia, cls. a VII-a) 

„Ador cărțile, dar asta e ceva special... ; am fugit de acasă şi m-am întâlnit cu gândurile autorului 
— cele care te fascinează să-ţi iei lumea-n cap în fiecare oră de lectură.” (Sârca Ioana, cls a V-a) 

„În această operă contemporană, mi-a plăcut faptul că erau scrise lucrurile din punctul de vedere 
al unui puşti de vârsta mea. De asemenea, acţiunea a fost captivantă. M-a impresionat şi faptul că acest 
copil, Greg, gândeşte ca mine.” În momentul în care începi să citeşti o asemenea carte, nu te mai poţi 
opri, o consider extraordinară...; seamănă cu Amintiri din copilărie, doar că întâmplările se petrec azi...” 
(lancu Paul, cls. a VII-a) 

„Mi-a plăcut cartea Cititorul din peşteră de Rui Zink, deoarece prezintă o lecţie de viaţă în care 
Anibalector poate fi catalogat drept un îndrumător, un părinte salvator pentru un băiat simplu, care şi-a 


descoperit cu ajutorul acestuia o nouă pasiune: cititul cărților. “ (Ioana Nuţaş, cls. a VIII-a) 


„„..În această carte, este vorba despre Tristran Thorn, un băiat care îi promite fetei de care s-a 


îndrăgostit că va porni în căutarea stelei căzătoare dorite. Pentru acest lucru, Tristran are de străbătut 
un drum lung plin de pericole, trebuind în final să ajungă la un tărâm magic, stăpânit de o vrăjitoare. Cel 
mai mult mi-a plăcut prezentarea drumului plin de peripeții, dar şi finalul acestei cărţi, pe care îl veți afla 
şi voi dacă o veţi citi... ” (Sonia Goilean, cls. a VIII-a) 

„Am citit primele două volume şi mi-au plăcut mult. Sunt cărți de aventură, dar au şi puţin umor... 
Imaginile reflectă anumite pasaje ale cărții. Personajul meu preferat este leul Aslan, deoarece e foarte 


curajos şi ambițios. ” (Pintea Amalia, cls a V-a) 


„O carte cu un mesaj educativ extraordinar de actual... Amuzantă, dar oferind o lecţie de viaţă, 
cartea este atractivă; motanul - comic şi grav în acelaşi timp, e un personaj de care te îndrăgosteşti 
iremediabil... El trebuie să-şi ţină promisiunea, deoarece un motan nu îşi încalcă niciodată cuvântul dat. 

O recomand tuturor celor care îndrăgesc animăluţele.... Şi nu numai... Am citit-o cu sufletul la gură...’ 
(Pal Jambor, cls. a V-a) 

„Stai să vezi ce găsesc cei trei frați — Beth, Frannie şi Joe — în pădurea de lângă noua lor 
casă! Pregăteşte-te să întâlneşti cele mai neobişnuite personaje pe măsură ce urci tot mai sus pe crengile 
Copacului Depărtărilor: domnul Barbă-Lungă, doamna Spălăceală, Moş Cratiţă, Lună-Plină şi zâna 
Mătăsuţă. Personaje surprinzătoare, care-şi poartă magia... în buzunare! - deasupra Copacului 
Depărtărilor se deschide un drum către noi tărâmuri — cum sunt Tărâmul Luaţi-Poftiţi sau Tărâmul 
Zilelor de Naştere —, mereu altele şi altele, de la care nu ştii niciodată ce s-aştepți...- e cartea mea 
preferată din colecţia de la Clubul de lectură” (Vivien, cls a V-a) 

Pentru a atrage cât mai mulţi elevi la întâlniri, am organizat diverse concursuri de scriere: „De la 
Jurnalul unui/unor puşti la Primul/Prima... carte citită, primul sărut...” , „O planetă pitică”, „Povestea 
mea”, „Călătorie în lumea sentimentelor”, „A fost odată... ”, „„Democraţia poveştilor "etc. 

O altă activitate care le face plăcere elevilor noştri este dramatizarea. Am hotărât să alegem un 
scriitor a cărui creaţie este surprinzător de actuală, Ion Luca Caragiale, şi am repetat aceste spectacole cu 
mici actori extrem de talentaţi. Sala de lectură a bibliotecii şcolii a fost de-a dreptul neîncăpătoare, ceea 
ce ne-a bucurat enorm. De aceea, pentru a le da cât mai mult cuvântul copiilor, după o scurtă prezentare 
a creaţiei caragialiene, au urmat reprezentațiile echipajelor cu dramatizări ale unor fragmente din opere 
precum: „Vizită”, „Lanţul slăbiciunilor”, „Bubico”, „Un pedagog de şcoală nouă”. Un real succes au avut 
şi echipajele care au interpretat propriile creaţii: „DI. Goe contemporan” şi „Ionel Popescu... în zilele 
noastre”. Diverse personaje au prins viaţă în parada personajelor literare, pe care o reedităm cu fiecare 
ciclu de cerchişti. 


Prezentarea personajului literar preferat este o altă temă abordată în cadrul atelierelor de lectură 


şi creaţie. In prima parte a atelierului, am pus accent pe exprimarea orală. Elevii şi-au prezentat pe rând 


personajele preferate începând de la Prâslea (opera fiind studiată în clasă), până la McKenzie (Însemnările 
unei puştoaice) sau Bruno (Băiatul cu pijamale în dungi). Fiecare şi-a motivat preferința; am discutat 


despre cărțile lor preferate, despre personajele care le-au rămas în minte în urma unor lecturi. Pentru a fi 

cât mai convingători şi pentru a convinge şi pe alţii să citească ceea ce le-a plăcut lor, au realizat o broşură 
prin care să prezinte colegilor cartea preferată — Cartea copilăriei mele; cerinţe: pe coperta 1 — autorul şi 
titlul cărții, un desen reprezentativ (un personaj, un simbol, un loc descris în carte etc.); pagina 1 — 
prezentarea pe scurt a subiectului cărții (ce se întâmplă, de ce, când, cum, unde) şi a temei cărţii; pagina 2 
— impresii/ jurnal de lectură; coperta 4 — un text adresat colegilor/ motivele pentru care merită să citească 
această carte. 

Am urmărit astfel să realizăm şi o listă de lectură propusă chiar de elevi; câteva dintre cărțile 
prezentate: Apolodor - Gellu Naum, Harry Potter şi camera secretelor — J.K.Rowling, Motănel şi Botoșel 
— Ana Blandiana, Robin Hood — Al. Dumas, Roverandom — J.R.R. Tolkien, Prinţ și cerșetor — Mark 
Twain, Colț Alb — Jack London, Moby Dick — Herman Melville, So/dărelul de plumb — H. Christian 


Andersen, Spărgătorul de nuci — E.T.A. Hoffmann, Felinarul lui Trică — Helene Sehauf, Jurnalul unui 


puști — Jeff Kinney; Ce poți face cu două cuvinte, vol. coord. de Liviu Papadima, Însemnările unei 


pușştoaice — Rachel R. Russell, Harap-Alb — Ion Creangă, Biblia ilustrată pentru copii. 

Am constatat că elevii citesc deopotrivă cărți clasice, cât şi noutăți editoriale pentru copii - Punci 
cu porunci, Michael Ende; Magia lui Briar, Tamora Pierce; Insula delfinilor albaștri, Scott O Dell; 
Pulbere de stele, Neill Gaiman; O buclă în timp, Madeleine L Engle; Jocurile foamei. Revolta, Suzanne 
Collins; Charlie și fabrica de ciocolată, Roald Dahl; Cronicile din Narnia vol I, II şi UI, C.S.Levis; Jim 
Năsturel, Michael Ende; Micuţul Nicolas — în recreaţie, Goscinny Sempe; O istorie secretă a Ţării 
Vampirilor, Adina Popescu; iar mai nou — Ținutul Țânţarilor, David Aenold; Povestea slujitoarei, 
Margaret Atwood; Războiul care mi-a salvat viața, Kimberly B. Bradley; Domnișoara Goth şi fantoma 
şoricelului, Chris Riddell. 

Capul de afiş al lecturilor este aşadar cartea de aventură, fie ea de factură clasică sau modernă; 
acest aspect este evidenţiat şi în recomandările elevilor pe care le împărtăşesc la cerc: aș vrea să vă prezint 
cartea Harry Potter şi camera secretelor... dragi colegi, dacă iubiţi aventura nu trebuie să rataţi această 
lectură! M-a impresionat prietenia celor trei personaje... Aştept cu nerăbdare să-mi spuneţi cum v-aţi 
delectat cu paginile cărţii, să împărtăşim impresii... (elev de clasa a şasea despre Harry Potter şi Camera 
secretelor, J.K. Rowling). 

Am realizat deseori activităţi de tipul „Top zece personaje preferate”, urmând ca la următoarea 


întâlnire să reactualizăm clasamentul; încă de la început, ne-am atins obiectivul de a stimula interesul 

elevilor pentru lectură, fiindcă unii şi-au manifestat dorinţa de a citi cărțile în care apăreau acele personaje 
de care fuseseră ei impresionați. 

După ce şi-a prezentat fiecare personajul preferat în câteva cuvinte, urmărind aspectele orientative 
— cine, când, unde — elevii, aşezaţi în grupe (s-au grupat singuri, în funcţie de preferinţe) la câte o masă 
de lucru, au început un exercițiu de scriere: expozițiunea unei povestiri, în care să determine personajele 
prezentate de cei din grup se întâlnească; astfel, s-au întâlnit în diferite circumstanţe Prâslea cu Goe şi 
Harap-Alb; Gregory, Mckenzi, Niky; Matilda, Coraline, Harry Potter; Apolodor, Heidi, Roverndom; 
Damon, Elena, Bruno. Elevii au învăţat că trebuie să precizeze pentru început locul şi timpul desfăşurării 
acţiunii. S-au gândit apoi la o temă prin care ar putea asocia anumite personaje. Li s-a spus apoi să se 
gândească la un conflict care să determine o anumită desfăşurare a acţiunii. 

Ca să marcăm cei zece ani de existenţă ai cercului, am organizat întâlnirea din luna februarie 2018, 
într-o atmosferă festivă. Pe parcursul întregii săptămâni care a precedat aniversarea, elevii au fost invitaţi 
să-şi noteze impresiile în legătură cu activitatea lor la cerc, pe bileţele adezive, pe care le-am aşezat pe un 
panou la intrarea în sala de lectură a bibliotecii şcolare. Astfel, am aflat, deşi bănuiam (!) că tuturor le 
place să participe la întâlnirile cerchiştilor - atmosfera plăcută, ineditul, posibilitatea de a vorbi liber despre 


cărțile citite, schimbul de impresii, exerciţiile de scriere creativă, lectura unor fragmente incitante din noile 


apariţii editoriale... „Imi place foarte mult la cerc, învăţ lucruri interesante... este o experienţă nouă şi 


frumoasă”, mărturiseşte o elevă din clasa a V-a (Şchiopu Lavinia, cls. a V-a C). Ne-am amintit, cu ajutorul 
unor fotografii adunate pe parcursul anilor, de generaţiile de elevi care s-au îmbarcat şi au călătorit prin 
lumea cărților alături de coordonatorii cercului — prof. Şaitoş Alina, actualmente director al şcolii noastre, 
prof. Checicheiş Sanda şi bibliotecar Lup Mariana. Zeci de evenimente pregătite, conform calendarului 
cultural, pe care bibliotecarul îl pune la dispoziţia elevilor lună de lună, jurnale de lectură — impresii în 
urma lecturilor individuale, prezentări de carte în pas cu noutăţile editoriale, în principal de la Editura Art 
şi nu numai, creaţii proprii, concursuri de creaţie literară, exersarea competenţei de literaţie, jocuri de rol, 
dramatizări — sunt câteva exemple din tematica diversă a acestor ateliere de scriere şi lectură. 
Considerăm că activitățile cercului sunt foarte eficiente. De-a lungul celor zece ani, am avut-o 
alături pe doamna prof. Şaitoş Alina Loredana, care ne-a convins că există o varietate inepuizabilă de 
activități menite să-i atragă pe elevi spre carte. Actualmente, în calitate de director al şcolii, doamna prof. 


Şaitoş Alina Loredana susţine constant, inclusiv financiar, activitatea cercului, prin achiziţii tot mai variate 

cu care reuşim să-i atragem pe copii şi să ţinem pasul cu noutățile editoriale. Totul depinde de implicarea 
şi creativitatea noastră, a echipei de proiect. 

Conştienţi că totul este perfectibil şi fără a avea pretenţia că am rezolvat impasul lecturii şcolare, 
acum la ceas jubiliar, am adunat tot într-un colaj, impresiile celor 25-30 de cerchişti (prezenţi în mod 
constant) legate de activitatea noastră. S-a dovedit că acestor „călători în galaxia lecturii” le face plăcere 
cercul de lectură din diferite motive: în primul rând, pentru că nu sunt îngrădiţi (motiv pe care încercăm 
să-l valorificăm din plin şi ţinem cont de propunerile lor); le dezvoltă personalitatea prin faptul că răspund 
nevoilor individuale ale tânărului care caută, ba mai mult, chiar îşi lasă amprenta din punct de vedere 


emoţional, social şi intelectual asupra copiilor, pe termen lung. Prin candoarea şi exuberanţa de care au 


dat dovadă în impresiile lor, ne motivează ca, în ciuda tuturor dificultăţilor, să ne continuăm munca. 


Ne străduim să fim consecvenţi în promovarea lecturii în rândul elevilor, în forme cât mai atractive 
şi fiecare nou membru care vizitează biblioteca este un real câştig. Uneori vin la cerc şi alţi elevi care doar 
asistă la discuţii; nucleul cerchiştilor ar putea fi mai mare — sunt solicitări, dar nu avem un spaţiu mai mare 
ŞI... nici timpul necesar, aşa încât probabil că următoarea noastră provocare pentru cerchişti va fi 
redactarea unui text SF, în care timpul să stea pe loc... 

CONTRIBUȚIA LECTURII DUPĂ IMAGINI 
ÎN DEZVOLTAREA COPIILOR 


Prof. documentarist Lupulescu Teodora Georgiana 
Liceul Teoretic „Tudor Arghezi” Târgu-Cărbunești, jud. Gorj 


Văzută ca o experienţă a gândirii creative şi nu numai, prin lectură, cititorul proiectează o mişcare 
interioară în care el devine regizor şi, respectiv, actor al acțiunii. 

Cărţile îl ajută pe cititor să se inițieze, să se transforme, să-şi dorească să descopere, să trăiască 
diferite experienţe de viaţă, să facă alegeri şi să ia decizii împreună cu personajele, lectura oferindu-i 
destule cunoştinţe şi resurse menite să îl pregătească pentru experienţele reale, din viaţă şi lumea mai 
mare. Pentru copii, este cu atât mai important să le oferim această bagaj de idei, alegeri, decizii şi 
experienţe încă de la început. 

Lectura după imagini, încă de la vârste foarte fragede, oferă o mulțime de beneficii pentru 
dezvoltarea psihomotorie a copilului, precum: 

e le formează abilitățile de a asculta, de a acorda atenție, de a se concentra şi de a memora; 

e îi ajută să înțeleagă sensul cuvintelor, familiarizându-i cu sunetele şi limba, construindu-le, în timp, 
vocabularul; 

e le transmite dragostea pentru lectură şi învăţat; 

le îmbunătăţeşte abilitățile de comunicare prin dezvoltarea simțurilor; 

le stimulează imaginația şi creativitatea; 

le facilitează înțelesul unor concepte precum poveste, numere, litere, culori, forme şi le oferă 
informații despre lumea din jurul lor; 

e îi ajută să deprindă abilități de gândire încă de la vârste fragede. Atunci când îi citeşti, copilul 
învaţă să înţeleagă cauza și efectul, învaţă să exerseze logica, dar şi să gândească în termeni abstracți; 
° lectura îi ajută pe copii să depășească stările de anxietate şi stres. 

Studiile și cercetările din domeniu arată că lectura oferă un sentiment de intimitate şi apropiere 

care îi dă copilului siguranță că este iubit şi că 1 se acordă atenţie, aceste lucruri contribuind în mod pozitiv 


la modul în care el se dezvoltă. Iată ce putem face atunci când îi citim cu voce tare: 

alegem un loc şi un mediu liniștit, unde nu există zgomote de fundal care îl pot hiperstimula. 
e lectura nu are același efect atunci când ea nu este însoțită de dragoste şi atenție. Când devin 
suficient de mari, copiii aleg ei cărțile pe care vor să le citim, dorindu-și să fie strânși în braţe şi să li se 
dea atenție. 
e sunt foarte importante contactul vizual, mimica şi gesturile pe care le folosim în timpul lecturii; 
ele atrag atenția şi stimulează creativitatea. Cărțile cu rime, ritmuri, repetiții şi imagini sunt excelente din 
acest punct de vedere. 
e să fim consistenţi în lectură, citindu-le, pe cât posibil, în fiecare zi şi la aceeaşi oră. Cititul chiar 
înainte de somn poate să fie o alternativă bună. Puțin câte puțin, chiar dacă nu manifestă interes încă de la 
început, copiii vor deveni din ce în ce mai interesaţi de poveştile şi personajele preferate. 
e vorbim mai rar pentru a-i ajuta să asculte, să înțeleagă şi să înveţe ritmul, chiar muzicalitatea limbii. 


e citind aceeaşi carte (poveste) de mai multe ori, deşi poate părea plictisitor şi static, îi ajută să-și 


dezvolte memoria și limbajul. În general, copiii învaţă cel mai bine prin repetiţie. Un vocabular bogat va 


conduce la un limbaj mai dezvoltat, o gândire mai complexă şi, ulterior, la o relaționare mai bună cu cei 
din jur. 

Cititul poate fi, în timp, transformat într-un moment mult aşteptat de copil prin intermediul căruia 
acesta să asocieze lectura cu dragostea şi, atunci când va creşte, să promoveze, la rândul lui, valorile şi 
beneficiile cărților. 

În concluzie, cu cât începe mai devreme, cu atât lectura este mai benefică și va avea efecte uluitoare 
asupra dezvoltării psihomotorii a celui mic, contribuind la formarea lui ca individ responsabil de propria 
lui învăţare şi ca un cetățean autonom cu un set autentic de valori ce va da un sens important lumii lui. 

Poveştile le oferă copiilor un simţ al identităţii şi le oferă o perspectivă mai nuanţată asupra 


realității. 


IMPORTANȚA LECTURII 


Prof. documentarist Lupulescu Teodora Georgiana 


Liceul Teoretic „Tudor Arghezi” Târgu-Cărbuneşti, jud. Gorj 


Cititul este ca o călătorie unde destinaţia este de cele mai multe ori necunoscută, însă poate fi 
surprinzătoare. 

Trăim într-o lume în care parcă nu mai avem timp pentru lectură şi în care dispozitivele digitale 
ne acaparează . Totuşi, tind să cred că pasiunea pentru citit va dăinui încă multă vreme de-acum încolo 
datorită nevoii de poveste, o nevoie primară pentru fiecare generație. 

Autorii plăsmuiesc în operele lor o mica bucăţică din cunoaşterea lumii, în care sufletul este 
centrul. Astfel, lectura poate căpăta valenţe terapeutice. Cititul este hrană pentru suflet, iar când înţelegi 
acest lucru, te laşi învăluit de vraja cărților. 

Lectura este unul dintre cele mai vechi obiceiuri de pe pământ. Prin intermediul cititului ne 
îmbogățim cunoştinţele, ne lărgim orizonturile şi putem experimenta situaţii la care nu am fi avut acces 
altfel. Valoarea de vindecare a cărților e puţin cunoscută şi are strictă legătură cu ceea ce citim. Alte 
beneficii pe care lectura ni le aduce şi care ar trebui să ne motiveze sunt: ne scapă de stres, ne face mai 
empatici, ne ajută să ne odihnim mai bine. Pentru ca apropierea de carte să devină o deprindere zilnică şi, 
mai mult, ca plăcerea de a citi să devină o necesitate dorită şi trăită, ea trebuie cultivată înainte chiar de 
învățarea alfabetului, prin preocuparea permanentă a părinţilor de a-i obişnui cu frumusețea inegalabilă a 
lecturilor de basme și povestiri, a cărților cu imagini. 

Copilul trebuie să perceapă cartea ca pe un prieten mereu alături de el, un amic care îi vorbeşte, 
care îi dă sfaturi bune şi care nu-l va trăda niciodată. 

Copiii obișnuiți să vadă în jurul lor persoane care citesc pentru a se informa, pentru a se delecta 
sau, pur și simplu, pentru a-i oferi celui mic atenţie prin lectură, vor fi tentaţi să facă acelaşi lucru. Puterea 


exemplului este foarte mare. 


În viaţa copilului, rutinele au un rol foarte important, ele transformând activităţile imprevizibile, 


neplăcute şi greu de controlat în activităţi previzibile, ordonate şi plăcute. Ştim cu toţii că mersul la culcare 


nu este agreat de niciun copil. Dar atunci când micuțul ştie că i se va citi o poveste, parcă este mai împăcat 
cu ideea de a se aşeza în pat. 

Studiile şi cercetările din domeniu arată că lectura oferă un sentiment de intimitate şi de apropiere 
care îi dă copilului siguranţa că este iubit şi că i se acordă atenție, acest lucru contribuind la modul în care 
el se dezvoltă. 

Cea mai importantă parte mentală pentru copii este abilitatea de a-şi imagina. Cărțile îmbunătăţesc 
imaginația copilului, imaginaţie care se va transforma mai târziu în creativitate. 

Niciodată nu e prea devreme să te împrietenești cu cartea, care îți va deschide ferestre către 
orizontul cunoaşterii, care îţi va permite să evadezi din cotidian, acolo unde vei găsi hrană pentru suflet şi 
cuget. 


Suntem ceea ce citim! 


IMPORTANŢA LECTURII ÎN DEZVOLTAREA PREȘCOLARILOR 


Prof. înv. preşcolar Manea Cristina 
Grădiniţa cu Program Normal Verneşti, jud. Buzău 


Importanţa lecturii pentru formarea unei imagini despre lume în care personalitatea copilului se 
modelează, până la exersarea unui vocabular bogat. Formarea imaginii de sine a copilului se face prin 
raportare permanentă la lumea din jur, iar copiii au nevoie de modele pozitive sau negative cu care să se 
identifice sau să se compare. 

Dezvoltarea gândirii narative este esenţială în dezvoltarea personalităţii copilului. Astfel, ajungem 
la concluzia că identitatea fiecarei persoane este o sumă de naraţiuni. Acest lucru presupune lectura unor 
texte adecvate fiecarei vârste. Pierderea „lumii de poveste a copilăriei” duce la pierderea startului formării 
omului ca personalitate individuală. Multe persoane care n-au luat contact cu lumea basmului în copilarie 
nu sunt capabile, la maturitate, să se găsească în povestea propriei vieţi: îşi neagă originile, se pierd ca 


individualitate. 


Aceasta gândire narativă se naşte în copilărie sau niciodată. De aceea lectura sau povestirea 
educatoarei, memorizările, dramatizările din cadrul activităţilor de educarea limbajului din grădinița de 
copii au un rol foarte important în dezvoltarea copilului. 

De asemenea, este esențial să formăm la copii acel „simţ al limbii materne” care poate fi exersat 
doar prin lectură, prin joaca cu cuvinte, prin încurajarea creativităţii. Tipuri de activităţi specifice vârstei 
preșcolare pentru exersarea simțului limbii sunt: găşeste rima, jocuri de căutare a sinonimelor, 
antonimelor, omonimelor, diminutivelor, augmentativelor, jocuri de găsire a formelor corecte pentru 
plural, pentru genitiv, exerciţii de creare a unor povestiri de către copii etc. Totul trebuie să se desfășoare 
ca un joc, activitate primordială a copilăriei. 

Se înţelege că gustul pentru lectură se formează mai timpuriu decât interesul pentru cartea 
ştiinţifică. De aceea în învățământul preşcolar şi primar informaţiile sumare legate de mediul înconjurător 
sau istorie se transmit prin intermediul povestioarelor. Acestea fac trecerea de la lumea fabuloasă a 
poveştilor din grădiniţă la cea reală lămurită şi explicată tot prin epos. Cu cât povestirea este mai atractivă 
şi afectiv realizată captând în proporţie mare atenţia copiilor, cu atât ei se identifică cu eroii povestirilor, 
vor revenirea sau continuarea povestirii, ba chiar lectura proprie pentru a o comenta cu alți colegi sau 
prieteni. Cadrul didactic trebuie să răspundă prompt, la momentul adecvat, dorințelor copiilor de 
cunoaştere şi înţelegere. Să-i conducă la biblioteca pentru copii, să-i impresioneze prin mulţimea şi 
varietatea cărților şi să le stârnească interesul prin povestirea doar a unui moment de mare tensiune din 
carte pentru a-i incita pe copii la continuarea lecturii în timpul liber. 

Lectura este, probabil, cea care ne ajută cel mai mult în viaţă. Făcută să lumineze mintea omului 


şi să-i încălzească sufletul, cartea este purtătoarea peste milenii a înţelepciunii și a cunoaşterii umane, un 


obiect de cultură, deopotrivă de important în toate domeniile: literatură, artă, știință, tehnică. 

STRATEGII CREATIVE 
ÎN STIMULAREA INTERESULUI PENTRU LECTURĂ 


Prof. Marin Dana Lavinia 
Liceul Tehnologic „Radu Negru” Galaţi 


Societatea contemporană este supusă permanent transformărilor şi provocărilor, astfel încât nu este 


de mirare faptul că sistemul de învăţământ trebuie să se adapteze şi să răspundă cu succes acestor cerinţe. 


În ultimii ani, învăţământul bazat pe interdisciplinaritate, transdiciplinaritate, a câştigat teren, impunând 


noi cerinţe didactice. Metodele de învăţare-predare s-au diversificat, au apărut tehnici educaţionale bazate 
pe colaborare, pe creativitate, interactivitate, comunicare. 

Digitalizarea învăţământului a lansat provocări profesorilor de limba şi literatura română în mod 
deosebit, deoarece această digitalizare pare să îndepărteze elevii de obiectul de interes al disciplinei 
noastre : CARTEA. Se remarcă dezinteresul crescut al elevilor pentru actul lecturii, asociat de aceştia 
unui proces extenuant, inutil, neatractiv. De aceea, dascălii trebuie să caute permanent mijloace de 
stimulare a creativităţii, de incitare a gustului pentru lectură. Formarea unei atitudini pozitive față de 
lectură reprezintă unul dintre obiectivele cele mai importante şi mai grele ale disciplinei limba şi literatura 
română. 

Cercul de lectură, jurnalul de lectură, jocul de rol, dramatizarea, învăţarea bazată pe proiecte, 
realizarea de postere, întâlnirile cu scriitori, vizite la bibliotecă, participarea la anumite lansări de carte 
pot reprezenta variante atractive pentru profesor de a determina o schimbare în comportamentul elevilor 
față de lectură. 

Cunoaşterea stilurilor de învăţare ale elevilor este un alt aspect important, în procesul educativ, 
deoarece pentru mulţi dintre ei impactul vizual/auditiv este covârşitor în asimilarea noului, în formarea 
competenţelor, aptitudinilor. De aceea, calea către lectură se poate uşura prin provocarea elevilor de a 
folosi metode, mijloace digitale, aplicaţii care să permita dialogul textului literar cu imaginea, cu desenul, 
cu pictura, cu muzica etc. Vorbim aici de libertatea pe care o dobândeşte elevul în relaţia cu cartea propusă 
spre analiză. 

1. O metodă inovativă care redefineşte de această dată relația elevului-cititor cu cartea, dar şi cu 


competențele acestuia în utilizarea tehnologiei informaţionale este book trailer-ul. Acesta este o tehnică 

relativ nouă. Cunoaştem interesul elevilor pentru tehnologie, pentru gadgeturi, cu care, de multe ori, își 


facilitează rezolvarea unor sarcini şcolare. De aceea, booktrailer-ul vine în întâmpinarea nevoilor elevilor 


de cunoaştere pe căi apropiate vârstei, interesului lor. Așa cum un film nou se oferă spectatorului său 


prin trailer, spoiler, un soi de reclamă a filmului, întocmai se petrece şi cu o carte. Aceasta este o metoda 


de incitare a curiozităţii elevilor cu privire la subiectul unei cărți, la psihologia personajelor, la 


expresivitatea limbajului artistic, la mesajul operei respective. Realizarea booktrailer-ului presupune mai 


multe etape de parcurs şi este o sarcină ce se poate aplica cu succes, prin valorificarea muncii în echipă. 


A 


Prima etapă constă în alegerea cărţii care trebuie să aibă un mesaj cu impact asupra tinerilor. În 
cazul nostru, s-a folosit romanul distopic Fahrenheit 451 de Ray Bradbury, o carte ce pune în 
discuţie drama unei lumi a viitorului condamnată la ignoranță, la îndobitocire, la înstrăinarea de 
esenţa sinelui prin interzicerea şi incendierea cărţilor, considerate periculoase. Un alt roman propus 
clasei a XI-a a fost Toată lumina pe care nu o putem vedea de Anthony Doerr, un roman istoric, 
de dragoste. 

Membrii echipei lecturează romanul, extrag ideile esenţiale, citate reprezentative, sugestive, 
motivaţionale, care să atragă potenţialii lectori ai cărții, adică pe colegii lor. 

Elevii caută mijloacele potrivite de transmitere a mesajului: prin desene sugestive (în cazul 
nostru,grafică), prin film, prin PowerPoint, afişe, postere, aplicaţii media etc. Evident, elevii 
implicaţi în proiect vor avea grija să nu divulge întreg subiectul operei. 

Liderul grupei va prezenta în faţa colegilor produsul finit, folosindu-se de toate instrumentele 


discursului argumentativ, pentru a-i persuada pe elevi să lectureze cartea. 


Metoda valorifică şi inteligenţele multiple ale elevilor, rezonând cu abilitățile, competențele, 


stilurile diferite de învăţare ale elevilor. Unii îşi pot manifesta talentul artistic prin cuvânt, alții prin 
desen, prin muzică, unii își pot reprezenta mesajul prin inteligența logico-matematică, alți elevi îşi 
exploatează resursele inteligenţei interpersonale sau chiar intrapersonale, mai ales când discutăm 
de lucru în echipă. Strategia răspunde cerințelor actuale din educaţie, şi anume diferenţierea 


învăţării, adaptarea la stilurile variate de învăţare, la personalitățile complexe şi unice ale elevilor. 


TOATA 
LUMINA 
PE CARE 
NU O 
PUTEM 


2. Digipoezia este o altă tehnică valorificată la ora de limba și literatura română, mai ales în perioada 


pandemiei, când am apelat la metoda învățării pe baza de proiecte. Astfel, elevii au fost provocaţi să 


reprezinte, să sugereze mesajul, sentimentele transmise de poezii alese (la clasa a XI-a, când am studiat 
Simbolismul, mai jos- E vremea rozelor ce mor de Al. Macedonski), cu ajutorul aplicațiilor (scoompa, 
kinemaster, ), programelor media, insistandu-se pe efectul vizual, dinamic, auditiv. In acest sens, 
creativitatea, cultura muzicală, abilitățile digitale, competențele de comunicare, inventivitatea au fost 
punctele cheie ale reuşitei proiectului. Alegerea imaginilor/ picturii, a muzicii, dozarea timpului, 
puterea de sinteză a mesajului trebuia să fie în concordanță cu ideea poetică, emoția preominantă 


relevate de textul ales. 


f 
În tot se akta D ee 
O jale e in orișicine. 


Concluzia la care ajungem este aceea că lectura imaginii, reprezentarea prin imagine a mesajului 
literar pot deveni strategii eficiente la ora de limba şi literatura română, deoarece oferă posibilitatea 


dezvoltării autonomiei profesorului şi elevului, stimulează motivaţia pentru a învăţa, dezvoltă baza de 


materiale disponibile, dezvoltă competențele interculturale ale profesorului şi ale elevului, 


îmbunătățește competențele de comunicare ale elevului. 


IMPORTANȚA IMAGINILOR ÎN STIMULAREA LECTURII DE PLĂCERE 


Prof. înv. primar Bărzoiu Eugenia Violeta 
Prof. înv. primar Marinescu Alexandra Mădălina 
Grădiniţa cu Program Prelungit Nr. 18 Buzău 


Lecturile după imagini reprezintă un mijloc eficient de a-i determina pe elevi, cu atât mai mult pe 
preşcolari, să se exprime prin intermediul imaginilor dintr-un tablou, sau dintr-un şir de imagini care 
sugerează o anumită acţiune, care au un anumit mesaj/ o anumită temă. 

Deseori, părinţii apelează la cărți cu ilustrații bogate și frumos realizate pentru ca cei mici să fie 
cu adevărat captaţi şi interesați de o carte. Astfel, apare întrebarea: „Au o importanţă atât de mare 
imaginile cât să stimuleze interesul, dar și plăcerea pentru lectură?”. Din experienţa la catedră putem oferi 
un răspuns pozitiv acestei interogaţii, urmând a-l argumenta în paragrafele acestui articol. 

În primul rând, pentru copiii de vârste mici a fost întotdeauna obositoare lecturarea unor cărţi cu 
sute de pagini fără nici măcar o imagine. Într-adevăr, lectura stimulează creativitatea şi citind astfel de 
cărți cei mici ar trebui să proiecteze singuri în mintea lor personajele, respectiv acțiunea unei cărți. Dar nu 
este atât de simplu pe cât ne închipuim şi mai ales nu este atât de distractiv să „desenezi” singur personajele 
atunci când ești la început, când pui pentru prima dată mâna pe o carte. Astfel că, pentru a-i atrage pe cei 
mici spre tărâmul lecturii ar fi recomandat să începem cu o carte ce conţine imagini. Alegerea unei astfel 
de cărți vine în ajutorul celor care sunt la început, celor care abia descoperă frumuseţea şi tainele lecturii, 
celor care absorb informația într-un mod rapid şi care se dezvoltă treptat, dar au nevoie de sprijin inițial. 

Este important, de asemenea, să înțelegem că nu toate cărțile care conțin imagini sunt şi bune. 
Imaginile trebuie să fie reprezentative pentru conţinutul poveştii/acţiunii, să nu fie foarte încărcate cu o 
mulțime de detalii irelevante. Mai mult decât atât, culorile mult prea bogate/proeminente ar putea produce 


o stare de oboseală sau de neclaritate în mintea copiilor. 

Alegerea unei cărți cu imagini reprezintă, așadar, o etapă esenţială în stimularea lecturii de plăcere 
căci, dacă materialul ilustrativ nu este unul de calitate, nici rezultatele nu vor fi cele anticipate. Tablourile 
şi imaginile utilizate în activitatea de lectură construiesc un stimulent complex, cu valenţe instructive şi 
educativ-formative deosebite; în activitatea de la clasă trebuind să respecte câteva cerințe de ordin 
didactic, cerinţe ce pot fi urmărite şi de către părinţi atunci când aleg o carte pentru propriul copil: să 
asigure unele reprezentări corecte; să contribuie la exersarea capacității de comunicare orală prin 
prezentarea unor acţiuni/ unor relații dintre personaje; să aibă dimensiuni corespunzătoare pentru a permite 
analiza şi compararea elementelor componente/ să permită perceperea fără dificultate a imaginii; să fie 
realizate cu mijloace de exprimare plastică accesibile vârstei; să împletească într-o formă unitară 
prezentarea unei imagini concrete; să fie realizate printr-o formă artistică atractivă, luminoasă şi plăcută 
ş.a.m.d. 

Analizând informaţiile prezentate anterior, am dori să pătrundem şi în sfera strategiilor didactice 


inovative, deoarece acestea vin în ajutorul utilizării imaginilor în dezvoltarea lecturii de plăcere. 


În mod cert, în mediul educaţional imaginile sunt utilizate în o mulţime de feluri, fiind integrate 


într-o multitudine de metode şi de strategii didactice (predarea reciprocă, mozaicul, procedeul recăutării, 
metoda ciorchinelui, copacul timpului etc.). 

Predarea reciprocă reprezintă o metodă destul de îndrăgită de cei mici, deoarece pentru o anumită 
perioadă a zilei aceştia devin profesori. Cu ajutorul imaginilor dintr-o carte, cei mici încep să le descrie, 
chiar să le repovestească şi să le prezinte celorlalţi colegi ceea ce au citit ei. Personal, alegem să îmbinăm 
această metodă cu mozaicul. Astfel că, după descrierea inițială se trece la împărțirea colectivului de elevi 
în 4 sau 5 grupe, fiecărei grupe fiindu-i atribuită o imagine. Copiilor li se cere să anticipeze conținutul 
poveştii pe baza imaginii. La dispoziţie, pe lângă această imagine li se oferă celor mici creioane colorate, 
carioci, hârtie colorată, lipici, foarfece şi alte materiale pentru a realiza ceea ce consideră ei că urmează a 
se desfăşura în poveste. Cei mici sunt foarte încântați de această activitate, la finalul căreia doresc să 
răsfoiască cartea propriu-zisă pentru a vedea dacă au anticipat corect sau nu cele întâmplate. 

Printr-o astfel de activitate se stimulează foarte uşor plăcerea de a citi şi mai mult se dezvoltă 
capacitățile intelectuale ale copiilor, procesele pshice ale acestora (memoria, gândirea, atenţia, 
creativitatea etc.), se exersează şi se îmbunătăţesc deprinderile de exprimare corectă şi fluentă (utilizarea 


corectă a propozițiilor simple şi dezvoltate şi mai ales a cuvintelor de legătură dintre propoziţii, folosirea 

corectă a verbelor cunoscute la prezent, trecut şi viitor etc.), precum şi trăirile afective, morale şi estetice 
(comunicarea propriilor gânduri, a emoțiilor şi a sentimentelor față de lectura propriu-zisă). 

Metodele şi strategiile prezentate nu sunt singurele din sfera lecturii care vă pot ajuta în stimularea 
plăcerii pentru citit. Descrierea lor a fost aleasă pentru a oferi un exemplu concret de „aşa da” în ceea ce 
priveşte construirea raportului dintre imagine şi lectură. De asemenea, aceste metode pot părea simple, 
însă analizate în profunzime devin complexe (tehnica mozaicului contribuind şi la dezvoltarea socială a 


elevilor, atunci când aceştia lucrează în echipe). 


Concluzionând, imaginile au un rol esenţial în dezvoltarea lecturii de plăcere, acestea reprezentând 


o sursă de ajutor pentru un copil ce se află pentru prima dată în ipostaza de cititor. De altfel, îmbinate cu 
metodele şi strategiile didactice din mediul educaţional, imaginile nu doar că vor stimula interesul pentru 
lectură, ci vor contribui şi la dezvoltarea holistică a copilului. 

ATELIER DE LECTURĂ ON-LINE 
„BIBLIOTECARA DE LA AUSCHWITZ” DE ANTONIO G. ITURBE 


Prof. Melinte Mihaela, 
Liceul de Transporturi Auto „Traian Vuia” Galaţi 


În cadrul Atelierelor de lectură on-line, prin intermediul platformei G-Suite, a fost posibilă 
discutarea romanul „Bibliotecara de la Auschwitz” de Antonio G. Iturbe. Am constatat că este foarte bine 
scris şi documentat, reprezentând un omagiu adus cărților. Elevii au postat mai întâi câteva impresii de 
lectură pe cartonașele din Jamboard, după care au fost invitaţi să privească posterul multimedia (realizat 
cu ajutorul aplicaţiei Glogster) o amplă ilustrație care presupune o prezentare a cărții. Au aflat astfel că 
romanul se bazează pe povestea adevarată a unei supraviețuitoare a lagărului de concentrare nazist, care 
trăieşte acum în Israel şi cu care autorul a luat legătura în cursul investigaţiilor pe care le-a facut pentru 
realizarea romanului. Romanul redă întâmplările din viaţa Ditei, o copilă de 14 ani, care, în Blocul 31 de 
la Auschwitz, a luat în grijă cele câteva cărți interzise, folosite ca manuale de un grup de adulţi, "profesori" 
ai copiilor deportaţi. Blocul 31 era o mică oază de linişte în interiorul lagărului de concentrare, întrucât 
aici Fredy Hirsch, un prizonier, a căpătat permisiunea să creeze un spaţiu rezervat copiilor, pe care l-a 
transformat într-o şcoală clandestină cu o mică bibliotecă, constând dintr-un număr de numai opt cărți. 
Acest Bloc 31 în care se afla şi şcoala, a fost un truc de propagandă nazistă, pentru a păcăli o inspecție 
aşteptată de la Crucea Roşie, care nu a mai venit niciodată. Biblioteca Ditei este cea mai mică din istorie, 


însă una dintre cele mai valoroase, întrucât fata îşi riscă viaţa pentru a-i ajuta pe ceilalţi, ca prin lectură să 


poată evada din cruda realitate. Nu era o bibliotecă foarte mare. În realitate, era alcătuită din opt cărţi, 


dintre care unele în stare proastă. Dar erau cărţi. În acel loc atât de obscur, unde omenirea ajunsese să-și 
atingă propria umbră, prezenţa cărţilor era un vestigiu din timpuri mai puţin lugubre, mai blânde, când 
cuvintele răsunau mai puternic decât mitralierele. O epocă apusă. Dita luă în mâinile sale volumele, unul 
câte unul, cu aceeaşi grijă cu care ţii în braţe un nou-născut. Prima carte a fost un Atlas rupt, căruia îi 
lipseau mai multe foi care ilustra o Europă cu ţări dispărute şi imperii care au încetat să existe cu timp în 
urmă...„„ Tratatul elementar de geometrie” era ceva mai bine păstrat, aşternând şi el în paginile sale o altă 
geografie: un peisaj de triunghiuri isoscele... A treia carte era „A Short History of the World” de 


H.G.Wells. O carte populată de oameni primitivi, egipteni, romani, mayaşi...Cel de-al patrulea titlu era o 

„Gramatică a limbii ruse”. Nu înţelegea nimic, dar îi plăceau acele litere enigmatice, făcute parcă să 
povestească legende. O altă carte era un roman în franceză, foarte deteriorat, căruia îi lipseau pagini şi 
care avea pe foile sale pete de umezeală. Mai exista şi un Tratat intitulat „Căile terapiei psihanalitice”, al 
unui profesor pe nume Freud. Mai era încă un roman în rusă care nu avea coperte. Şi a opta carte care era 
un roman în cehă într-o stare mizerabilă, o mână de foi susţinute precar de câteva fire de cotor... 
„Peripeţiile bravului soldat Svejk” de Jaroslav Hasek. 

Prin intermediul aplicaţiei Jamboard au fost postate întrebările care au verificat lectura: 

Din câte cărţi era compusă mica bibliotecă a Ditei şi cum se numeau acestea? 

Ce importanţă capătă cărţile pentru cei închişi în Blocul 31 de la Auschwitz? 

Cine a transformat acel lagăr într-o şcoală? 

Care a fost reprezentaţia (piesa de teatru) jucată în lagăr? 

De cine se teme Dita cel mai mult în acel lagăr? 

Care sunt cărțile citite de către Dita înainte de a fi în lagăr şi la care face referire? 

Care este lecţia pe care personajul o oferă întregii umanităţi? 

Deoarece cărțile reprezintă şi „o evadare” din realitatea neîndurătoare, mica bibliotecă i-a ajutat 
pe aceşti copii să uite, chiar dacă pentru scurt timp, oroarea pe care o trăiesc. Povestea bibliotecii se 
împleteşte cu multe alte istorisiri, în principal tragice şi sentimentale. Dita va descoperi în acest cadru 
Rezistenţa şi se va confrunta, inevitabil cu doctorul Moarte, acel Josef Mengele, care trece deseori prin 
Bloc pentru a-şi căuta noi victime pentru experienţele lui macabre. Stilul autorului este simplu şi totuşi 
puternic, pentru că reuşeşte să subliniaze acele gesturi de iubire, tandreţe, loialitate, depăşire şi eroism de 
care ființele umane sunt capabile, dezinteresat, în circumstanţele cele mai dramatice. „Bibliotecara de la 
Auschwitz” este o carte scrisă cu conştiinţa şi cu inima, ale cărei capitole finale sunt deosebit de puternice 
şi strălucitoare. Este un omagiu adus literaturii, şi mai presus de toate, pentru Dita Kraus şi Freddy Hirsch 
şi toţi cei care şi-au riscat viaţa pentru a institui o şcoală mică şi bibliotecă în mijlocul iadului dând astfel 
speranţă copiilor. lată o poveste originală despre faptul că au existat cărți în lagărele de concentrare, o 
temă care, practic nu a fost explorată de scriitorii de până acum. Dita se uita la cărți, dar mai ales le 


mângâia. Erau rupte la colţuri şi subliniate, ponosite, cu cercuri roşiatice de umezeală, unele dintre ele 


mutilate...„dar erau o comoară. Faptul că erau atât de fragile le făcea şi mai valoroase. Işi dădea seama că 


trebuie să aibă grijă de acele cărți ca de nişte bătrânei care supravieţuiseră unei catastrofe, pentru că aveau 

o importanţă crucială, fără ele se putea pierde înţelepciunea unor secole de civilizaţie. Tehnica geografilor, 
care ne făcea să ştim cum era lumea; arta literaturii, care îmogăţea viaţa cititorului de zeci de ori; progresul 
ştiinţific pe care-l reprezenta matematica; istoria, care ne amintea de unde proveneam şi care poate ne 
ajuta să hotărâm încotro trebuia să mergem; gramatica, permiţând comunicarea între persoane... Mai mult 
decât o bibliotecară, din acea zi a devenit felceriţa cărţilor. 

Trebuie menționată şi impresionanta cercetare de detectiv a autorului, precum şi documentaţia pe 
care el a efectuat-o pentru a scrie acest roman. Epilogul romanului detaliază viitorul unor persoane reale 
descrise în roman, atât naziști, cât şi prizonieri. „Bibliotecara de la Auschwitz” rămâne un roman 
important, care îşi merita locul alături de alţi clasici ai literaturii Holocaustului precum Wiesel, Levi, 
Mendelsohn. A fost un roman potrivit de citit în Cercuri pentru că a demonstrat celor care „se temeau” de 
cărți, faptul că în anumite circumstanţe cărțile reprezintă salvarea din crunta realitate. 

Elevii au înţeles că este o lecţie despre supravieţuire şi o dovadă că speranţa nu trebuie să lipsească 


niciodată din vieţile noastre. 


IMPORTANȚA LECTURII ÎN IMAGINI LA ȘCOLARUL MIC 


Prof. înv. primar Micloi Emilia Mihaela 
Școala Gimnazială nr.169 Bucureşti, Sector 6 


„Combinația de cuvinte și imagini din benzi desenate şi romane grafice oferă oportunități pentru 
dezvoltarea competenţelor de citit şi, de asemenea, o nouă modalitate care să dezvolte cititori competenţi”, 
explică cercetătorul educaţional G. Yang. „Când copiii citesc povești plăcute, complexe şi convingătoare, 
sunt motivaţi să citească mai multe, astfel încât romanele grafice pot fi nişte pietre de temelie pentru cărțile 
cu text mai lung”. 

Benzile desenate reprezintă o componentă importantă a dezvoltării competenţelor de citit-scris şi 
o abilitate de viaţă valoroasă pentru ca toţi şcolarii mici să se dezvolte . Cărţile de benzi desenate pot crește 
capacitatea de a-şi concentra atenţia la copiii mici, încurajându-i să „citească printre rânduri” şi să deducă 
sensul din imagini. Cu imaginile lor intense şi concentrarea pe intriga şi personaje, benzile desenate pot fi 


mult mai captivante decât alte medii literare, cum ar fi romanele sau povestirile scurte. De asemenea, 

cărțile de benzi desenate pot ajuta şcolarul mic să-şi dezvolte abilităţile de citire necesare pentru a înţelege 
textele cu niveluri mai mari de dificultate. 

Lucrările de artă secvențiale din benzile desenate pun bazele dezvoltării abilităților de înțelegere a 
citirii . Interacţionând atât cu textul, cât şi cu imaginile, micul cititor poate înțelege şi vizualiza cu uşurinţă 
povestea. Cu cât fac acest lucru mai mult, cu atât își pot dezvolta mai uşor şi mai rapid abilitățile de 
înțelegere a citirii. 

Printre beneficiile lecturii de benzi desenate si romane grafice, trebuie remarcată promovarea 
lecturii, alfabetizarea vizuală şi activarea gândirii, dar există studii care merg mai departe și subliniază 
importanţa lecturii în ceea ce priveşte viteza procesării şi păstrarea informaţiilor. Un studiu a descoperit 
ca studenţii care citesc şapte pagini ale unei benzi desenate păstrează mai multe informaţii despre ceea ce 
au citit decât cei care au primit exact aceleaşi informaţii, dar în format text. 

Avantajele citirii benzilor desenate şi romanelor grafice: 

Benzile desenate promovează inițierea lecturii într-un mod agil, distractiv, atractiv şi vizual. 

Benzile desenate promovează obiceiurile de citire în rândul copiilor şi tinerilor (de asemenea, în rândul 
adulţilor) prin narațiuni vizuale. 

Benzile desenate ajută la dobândirea vocabularului, deoarece gloanţele permit asocierea rapidă a 
cuvintelor cu sensul lor. 

Benzile desenate accentuează gândirea prin faptul că trebuie să creeze un singur mesaj prin imagini şi 
texte. 

Benzile desenate promovează învăţarea temelor diferite şi diverse. De la istorie la cultură, prin ştiinţă 
ŞI valori etice şi sociale şi printre multe alte subiecte. 

Benzile desenate facilitează concentrarea şi memorarea, precum şi alfabetizarea vizuală şi exprimarea 
orală şi scrisă. 

Benzile desenate dezvoltă imaginaţia datorită poveştilor şi personajelor lor, precum şi stimulând 
creativitatea oferind posibilitatea de a inventa noi aventuri. 


„Procesarea împreună a textului şi a imaginilor duce la o mai bună memorare şi la un transfer mai 


bun al învățării. Cu romanele grafice, elevii nu numai că învaţă mai repede, ci învaţă mai bine”, potrivit 


spuselor cercetătorului educațional P.E. Griffith. Cunoscând faptul că benzile desenate sunt un mijloc 


minunat de invatare si divertisment, pe parcursul acestui an şcolar i-am îndemnat pe elevii clasei a II-a să 

citească mai multe romane adaptate vârstei lor. Unele au fost romane grafice, atractive şi distractive prin 


natura lor, altele au fost romane obişnuite, dar care au fost transformate de elevi într-o lectură în imagini. 


După lecturarea unor capitole copiii, împărțiti pe grupe, au avut de realizat benzi desenate care să 
ilustreze conţinutul romanului citit. Cu ajutorul aplicaţiei Book Creator, romanul redat de copii prin benzi 
desenate a prins viață într-un mod plăcut şi util. Astfel, micii școlari, chiar fără şă-şi dea seama, au procesat 
cu mai mare uşurinţă informaţiile citite, le-au prelucrat şi sintetizat. Povestea citită de ei au prins contur 
într-un mod mai plăcut pentru ei, prin intermediul benzilor desenate. 


Realizarea benzilor desenate în regie proprie îi ajută pe elevi să-ți dezvolte logica şi creativitatea, 


îi învată să facă conexiuni între imagine şi text. Prezentând produsul muncii lor în faţa colegilor, aceştia 


își dezvoltă limbajul şi, totodată, își dezvoltă competențele de colaborare, de lucru în echipă. 

CĂI INOVATIVE CĂTRE LECTURĂ 


Prof. înv. prim. Moraru Olimpia 


Şcoala Gimnazială Nr.1 Tileagd, jud. Bihor 


A fost odată ca niciodată, un tărâm magic unde locuia un preaputernic împărat şi......aşa începem 
fiecare dintre noi primele clipe din viața noastră.Fiecare poveste, fiecare carte citită sau ascultată, rămâne 
o cheie care va deschide multe uși în viaţa micilor cititori. 

Familia- primul mediu de viaţă în care fiecare copil trăiește şi se dezvoltă. Locul în care ascultă 
primele născocire ale minţilor înțelepte ale părinţilor sau ale dragilor noştrii scriitori. Unul dintre cele mai 
frumoase daruri pe care le putem oferi copiilor noştri este magia cărților, vraja lecturii şi a cunoașterii 
atâtor universuri şi personaje care îi aşteaptă mereu cu drag. Poveştile formează caractere şi dau sens vieţii. 
Sunt peste tot în jurul nostru, de la felul în care înţelegem şi percepem viaţa, până la istorie, învățături şi 
sau chiar amintiri. La fel ca orice formă de artă, poveştile stârnesc imaginaţia dar şi emoţiile copiilor şi le 
permit să exploreze lumea într-un mod diferit, dar şi să-şi formeze percepția şi modul de gândire şi de 
înțelegere, dincolo de posibilităţile oferite de realitate.Cărţile sunt cel mai bun mod de a prezenta copiilor, 
pe înțelesul lor, situații complexe, şi de a le dezvolta gândirea.O poveste bine gândită şi complexă îi ajută 
să-şi dezvolte atât simţul critic cât și spiritul de observație, şi le antrenează în acelaşi timp memoria și 
inteligența.Cu ajutorul poveştilor, auzite şi mai apoi citite, copiii îşi dezvoltă propria exprimare, îşi 
îmbunătăţesc vocabularul şi câştigă o capacitate mai mare de a comunica în mod clar şi natural, dar şi de 
a lega idei din ce în ce mai complexe. Acesta este un beneficiu care îi avantajează atât în comunicarea 
verbală cât şi în scris, iar de acolo în toate exerciţiile de comunicare pe care le vor realiza de-a lungul 


vieții, dincolo de băncile şcolare. 


Nu în ultimul rând, cărțile antrenează imaginația și puterea copiilor de a vizualiza întâmplările 
citite. Aceasta poate duce la alte inițiative artistice şi creative, de exemplu la desene inspirate de subiectul 
lecturii, sau chiar la conceperea de noi poveşti în interpretarea copiilor. 

Există factori care determină lectura elevilor: particularităţile de vârstă şi psihice, preferinţele lor, 
climatul familial, care pot transforma lectura într-o necesitate, o delectare sau nu. Când gustul pentru 
lectură este format din primii ani de şcoală, acesta rămâne pentru toată viaţa, o obişnuinţă utilă.Gustul 
pentru lectură nu vine de la sine ci se formează printr-o muncă a factorilor educaţionali (familia şi şcoala), 
o muncă caracterizată prin răbdare, perseverenţă, continuitate, voinţă. Este cunoscut faptul că de la vârsta 
preşcolarităţii atât familia cât şi grădiniţa depun eforturi pentru a influenţa universul copilăriei prin basme, 
poveşti şi poezii. Această dificilă muncă e situată la nivelul superior, în primele clase ale şcolii. Perioada 
de formare a gustului pentru citit coincide cu cea când se pun bazele acestuia, în clasele I-IV. Elevului 
mic trebuie să i se trezească curiozitatea spre lecturi, să i se cultive interesul spre cunoaştere. 

Lectura în afara clasei lărgeşte orizontul cunoştinţelor primite în clasă. Este foarte important ca 
învățătorul să ştie care sunt formele de îndrumare a lecturii în afara clasei. 


Forma cea mai cunoscută şi cea mai des folosită în această activitate este povestirea. Cei care au 


citit, povestesc în clasă lectura citită. Se completează conţinutul povestirii de către mai mulţi copii. In ora 


de lectură elevii se întrec în a povesti cât mai mult şi mai frumos, fapt care antrenează şi pe cei mai puţin 
dornici de lectură. 

Tot ca o activitate atractivă care se poate desfăşura pe marginea unui text citit este completarea 
unei fişe de lectură. Acesta poate cuprinde mai multe aplicaţii pe textul citit, cum ar fi: numirea titlului 
textului, a autorului, a personajelor principale/secundare, pozitive/negative etc., morala textului (dacă e 
cazul), realizarea unui desen reprezentativ, extragerea unor expresii frumoase, caracterizarea personajului 


preferat şi multe altele. 


O altă formă de îndrumare a lecturii în afara clasei o constituie formarea bibliotecii de clasă, 
precum şi a bibliotecii personale, biblioteca de_ acasă. Cea dintâi se realizează cu cărţi aduse de copii şi 
învăţător, se fixează un bibliotecar elev şi apoi se procedează la împrumutarea cărţilor. 


Ghicitorile literare sunt mijloace atractive ce-i invită pe copii la lectură. Acestea se pot desfăşura 


astfel: se citeşte un fragment şi se cere elevilor să indice în ce operă au găsit acel fragment. 


In cariera mea didactică am „inventat” o mulțime de metode pentru a-i atrage pe elevi în lumea 
cărților.Nu toate au fost pe placul şi gustul elevilor mei, însă toate au avut un impact pozitiv în viaţa lor. 


Strategii didactice inovative: 


I. Jocul „Mâna oarbă” 

O bună perioadă de timp am intrat în clasă cu câte o poveste scurtă pe care le-o prezentam 
stârnindu-le curiozitatea. Nu o expuneam în întregime elevilor ci o aveam scrisă pe câte un bileţel. Vorbesc 
despre poveşti scurte create de mine sau fragmente din poveşti scrise de autori. Întinderea poveștii 
depindea de clasele pe care le aveam, menţionez faptul că lucrez la clase simultane. Odată ce în mintea 
lor s-a produs acea furtună de gânduri, de idei, curiozitatea răbufnea și fiecare dorea să afle finalul poveștii. 
Înainte de aciti continuarea poveștii, făceau predicții: „Fu cred că,...” Sunt unii copii care citesc foarte 
bine, ei doreau să lectureze continuarea poveștii, dar mai aveam şi elevi care nu prea se înghesuiau să 
citească. Aici era marea şi dureroasa mea problemă! Am considerat că cititul de plăcere este „o plăcere” 
care să nu stârnească în elev ruşine, frică, teamă că nu va reuși să realizeze sarcina care îi era încredințată. 
Ce credeţi că făceam? 

Aveam o trăistuţă în care erau introduse mai multe poveşti, cel puţin două sau trei. Una din ele era 
povestea expusă de mine. Aplicând jocul „Mâna oarbă”, elevul extrăgea un bilet. Începea să citească 
începutul poveştii şi dacă nu se potrivea cu povestea mea, mai extrăgea un bilet. Citea începutul celei de- 
a doua poveşti şi continua jocul până la epuizarea biletelor. Pe fiecare bilet era scrisă prima propoziţie 
care îl inducea pe elev la povestea începută de mine. Când povestea a fost descoperită, el, elevul mai slăbuţ 
putea alege un alt elev din clasă care să citească continuarea poveștii. Prin această metodă elevului îi 
creştea stima de sine, el avea ocazia să aleagă elevul care va citi povestea, se simţea foarte important şi 
util în activitatea didactică. Câştigat era dacă descoperea în al treilea bilet povestea. Trebuia să citească şi 


îşi dădea toată silința să nu se facă de ruşine. După ce această metodă a ajuns să fie bine stăpânită, îi 


provocam pe elevii mai mari să creeze poveşti sau expuneau poveştile citite de ei. În acest fel elevii mai 


slabi se grăbeau să facă şi ei la fel. 

II. Jocu! „La cumpărături”; Pe o măsuţă aveau expuse două sau cel mult trei produse închise într-o cutie 
numerotată cu 1, 2, 3. Elevul care mergea la cumpărături numea cutiuța dorită. Elevul vânzător îi oferea 
cutiuța cerută. Sub cutie găsea un bilet care cuprindea anumite caracteristici ale produsului din interior. 


Elevul trebuia să citească acele caracteristici şi apoi să le asocieze cu produsele care se potriveau acelor 

caracteristici. Le citea și începea să ghicească produsul. Jocul continua până când erau descoperite toate 
obiectele din cutii. Când jocul devenea „„plictisitor” mai adăugam în cutiuţe exericiţii ( la orele de 
matematică). Exemplu: dacă avea în cutie un ursuleţ sau un carton cu imaginea ursuleţului, cerința era 
următoarea: Eu mai am trei frați mai mari și doi fraţi mai mici. Câţi ursuleți suntem în familie?/ la clasele 
mai MICI. 

La clasele mai mari cerința era diferită: Dacă eu cântăresc 170 kg, câte kg vor cântări 6 urși care 


cântăresc la fel? Căte kg are mama noastră dacă ea cântărește cu 200 kg mai mult decân fiecare din noi? 


Intrebările erau diverse, în funcţie de vârsta elevilor care trebuia să le rezolve. 


III. Jocul „Noapte /zi”; Acest joc se adresa tuturor elevilor. În cadrul lui puteam introduce cuvinte 
cu sens opus, caracterizarea unor personaje literare. Elevii lucrau pe grupe. Aveau de citit fiecare un 
fragment care reliefa caracteristi clare ale personajelor. Fiecare grupă se documenta din fişa de lucru, 
extrăgea caracteristici ale personajelor. La „zi” scriau personaje pozitive, la „noapte” personaje negative. 
Le aşezau aceste caracteristici într-o fişă pregătită în prealabil. Tot pe acea fişă desenau imagini potrivite 
cu personajul. 

IV. Jocul „Tabla de şah”; Elevii primeau o poezie sau un cântec care era scris ca şi pe o tablă de 
şah, două coloane cu câte trei sau patru rânduri, în funcție de numărul de strofe. Dacă poezia avea patru 
strofe, pe foaie aveau opt pătrate. În primul pătrat aveau prima strofă, în al doilea pătrat din dreapta ei 
trebuia să deseneze imagini potrivite cu prima strofă. Pe rândul doi textul strofei a doua era scris în al 
doilea pătrat şi desenul trebuia realizat în primul pătrat. La sfârşit arăta ca o tablă de şah: text / desen- 
primul rând. Desen / text-rândul doi. Text / desen- rândul trei. Desen / text -rândul patru. Pentru a putea 
reda prin desen mesajul textului, trebuia să citească mai întâi textul fiecărei strofe. Jocul amintit putea să 
conțină doar propoziţii simple sat texte. Fiecare elev avea o fişă diferită, deci trebuia să citească cu mare 
atenţie, nu putea să imite pe colegul care avea altceva. 

V.,„Dramatizarea personajelor”; Elevii realizează singuri personajele din materiale reciclate, apoi 
recită poeziile sau textele literare folosind acele jucării. La Clasa pregătitoare am întâlnit poezia Greierele 
şi găina. Elevii au confecționat din flacon de 1, 5 litri găina şi din flacon de 0,5 litri greierașul. Au umplut 
flacoanele cu seminţe de porumb roşu, seminţe de grâu, seminţe de orz, pentru a imita bine penele găinii. 
Au realizat creasta şi picioarele din carton. Pentru greiere, s-a umplut flaconul cu seminţe de floarea 


soarelui negre, nisip şi orez. Au confecționat un frac negru din carton, un joben şi un papion roşu. Am 

construit împreună casa gainuşei. Cei doi elevi din CP au dramatizat poezia, ei au folosit jucăriile reciclate 
pe post de marionete. 

Dramatizarea, ca parte a învăţării interactiv- creative, poate constitui unul dintre mijloacele cele 
mai puternice de influențare a sentimentelor şi a convingerilor morale, a imaginaţiei, a gustului estetic şi 
a caracterului uman în formare. Ea produce elevului în primul rând o plăcere estetică, îl face să se bucure 
şi să sufere, să râdă şi să plâmgă, să iubească sau să se revolte, să ia atitudine faţă de eroi, îi înflăcărează 
inima pentru tot ceea ce este bun și nobil. 

Dramatizarea dă posibilitatea deschiderii dimensiunii ludicului şi permisivității, presupune 
amuzament şi delectare, presupune socializare, empatie, verbalizare, armonie. Orice se face în echipă are 


beneficiu evident în creşterea coeficientului emoțional şi în dezvoltarea inteligenței. 


Îmbinând metodele tradiţionale cu cele moderne, dascălul trebuie să găsească modalităţi de 


stimulare a interesului pentru lectură, să aprindă în elevii lui făclii care mai târziu să lumineze cu lumină 
proprie. 

INTERPRETAREA IMAGINII 


Prof. Ochian lulia-Marinela 
Liceul Auto „Traian Vuia” Tg-Jiu, jud. Gorj 


Fotografia, imaginea în general este o artă ajunsă la maturitate. Este un mijloc de expresie 
dintre cele mai utilizate în lume: fiecare dintre noi este vizat fie ca fotograf amator, fie ca şi consumator 
de imagine (imagini din reportaje, modă, publicitate, poze din albumul personal). Imaginea te provoacă 
să vorbeşti, reînvie amintiri, invită la dezbatere, te determină să scrii. Imaginile vorbesc, te interpelează 
şi în mod natural începi să le răspunzi. 

În practica de predare/învăţare atât a limbilor străine, cât şi a limbii materne este tot mai 
indicată utilizarea frecventă a imaginilor pentru că ele au o funcție etnopedagogică şi culturală deosebită. 
Ele stârnesc reacţii afective, emotive şi participative. Este cunoscut faptul că elevii sunt foarte reticenţi 
când se impune să vorbească depre ei înşişi, sub propriul nume, propria identitate. Dar în momentul în 
care li se propune să construiască o poveste (singuri sau în grup) plecând de la un suport, precum o 
imagine, ei au posibilitatea de a-şi exprima anumite preocupări fără ca ceilalți să-şi dea seama că vorbesc 
chiar despre ei, îşi exprimă astfel o preocupare personală, mai mult sau puţin conştientizată. Într-o 
civilizație aşa-zisă a imaginii, fotografia trebuie să ocupe un loc privilegiat deoarece favorizează 
creativitatea, comunicarea şi permite în acelaşi timp îmbogățirea vocabularului sau însuşirea unor forme 
lexicale şi gramaticale. 

În ceea ce priveşte alegerea imaginilor fiecare dascăl poate opta pentru scheme, grafice, 
tabele, planuri ale unor oraşe, reproduceri ale unor picturi celebre, fotografii, cărți poştale, afişe, anunţuri 
publicitare, benzi desenate, desene umoristice etc. Întrebarea care se pune este următoarea: cum să 
„citeşti” şi să „interpretezi” imaginile? 

Iată câteva activităţi susceptibile de a se desfăşura la clasă, având ca suport o imagine: 

activităţi de identificare: a se prezenta, a prezenta pe cineva, a ilustra etc. 

descriere: inventariere, clasificare, reformulare, rezumare, comparare, definiri de culori etc. 
activităţi care presupun folosirea imaginaţiei: situare în timp, spaţiu, dialogare, observare, invenţie 
etc. 

povestirea: a exprima idei, a convinge, a polemiza, a chestiona, a confrunta, a judeca, a critica etc. 

Fiecare profesor îşi poate adapta exerciţiile în funcţie de obiectivele pedagogice urmărite, în 
funcție de nivelul elevilor, de interesul lor, de momentele lecţiei. Aceeaşi activitate poate să vizeze toată 
clasa, un grup de elevi sau să fie atribuită unui singur elev pentru centrarea muncii pe scris, oral, 
dramatizare, compoziţie etc. 

Posibilităţile de exploatare a imaginii la clasă sunt foarte numeroase. lată câteva exemple, un 


scenariu didactic posibil: 


1) primele reacţii, primele impresii: Ce vedeţi în imagine? pe cine sau ce ? În prim-plan sau în plan 


mai îndepărtat? 


2) Situarea în spaţiu: Unde suntem ? Care este locul probabil în care a fost surprinsă imaginea? (loc, 
țară, oraş, sat etc.) Din ce loc a fost făcută fotografia ? (interioare sau exterioare prezente sau sugerate de 
imagine). 

3) Situarea în timp cronologic, meteorologic: În ce epocă a fost surprinsă imaginea? În ce sezon? În 
ce moment fotograful a ales să declanşeze aparatul său foto? De ce? Există alte referinţe temporale? 

4) Identitatea unui personaj din imagine cu creionarea primelor elemente biografice: nume, prenume, 
poreclă, vârstă, naţionalitate, profesie, situația familială, situaţia socială, caracteristici fizice, morale, ticuri 
fizice, verbale, vestimentația. Stabilirea a două evenimente importante din viaţa sa, două obiecte de care 
este foarte ataşat, deviza personală, proiecte etc. Creionarea a două calităţi, două defecte fizice, 
intelectuale, psihologice etc. 

5) Motivele prezenţei acestui personaj în acel loc :evocarea pesonajelor secundare şi relaţiile lor. 

6) În afara câmpului vizual: Ce se află la dreapta imaginii şi care nu se vede? Ce se află la stânga? În 
spate? Deasupra? Dedesubt? 

7) Senzaţii: Ce se aude?(muzică, zgomote, sunete, conversații etc.) Ce se simte? Ce se respiră? 
(parfumuri, mirosuri, esențe, emanaţii etc.) 

8) Conţinuturi: inventarierea a ceea ce se ascunde într-o poşetă, un buzunar, o pivniţă, un dulap etc. 

9) Imaginarea textelor care nu se văd, dar care sunt susceptibile de a fi prezente ici-colo: mici anunţuri, 
graffitis, cartes postales, lettres d'amour etc. Acestea se pot scrie imaginând tonul, tema, formulele de 


adresare, începutul, sfârşitul etc. 


10) În afara timpului: Ce se întâmpla în acelaşi loc în urmă cu un minut? Ce se întâmpla în acelaşi loc 


în urmă cu o oră/un an/10 ani? Ce se va întâmpla în exact acelaşi loc într-un minut/o oră etc.? 

11)Motivaţia fotografului: Cine a surprins imaginea? De ce? Ce relaţie există între fotograf şi locurile, 
respectiv personajele din imagine? Ce a dorit fotograful să arate sau să dovedească? Care este tema 
generală a imaginii? Dar voi ce interes găsiţi acestei imagini? etc. 

12) Care este stilul imaginii ? (realistă, romanticăetc.) 

13) Intertextualitate: Ce poeme, romane, piese de teatru, eseuri etc. au abordat deja în modul lor propriu 
tema imaginii studiate? 


14) Culori predominante: Ce culori aţi propune voi pentru aceeaşi imagine? 


La o astfel de lecţie se poate organiza clasa pe grupe. Fiecare grup să aleagă la întâmplare o 
imagine şi să elaboreze o scurtă poveste aducând imaginea ca probă suplimentară sau ca obiect-cheie în 
desfăşurarea istorioarei. 

Din cele prezentate mai sus, se poate lesne deduce că în exploatarea oricărei imagini se poate 
pleca de la două premize:descrierea denotativă, obiectivă a acesteia şi descrierea conotativă, subiectivă a 
imaginii care este influenţată de percepţia fiecărei persoane în parte. Din acest punct de vedere se poate 
afirma că imaginea este polisemantică. Se pot determina deci două dominante: descrierea şi interpretarea. 

Concluzii.Plecând de la imagini, este util să îi învăţăm pe elevi să înveţe,să înțeleagă şi să 
participe.În orice demers pedagogic activ,comunicativ,centrat pe elev este importantă reînnoirea şi 
diversificarea continuă a actului educațional,care să vizeze obţinerea din partea elevilor a unei participări 
active, motivante. Folosirea imaginii la clasă este una dintre aceste metode care se îndepărtează de 
activitatea rigidă şi tradiţională, punând accent pe creativitate, comunicare, implicare activă. 

CARTEA, ÎNTRE IERI ŞI MÂINE 


Prof. Oniţa Claudia Daniela 


Şcoala Gimnazială Nr. 11 Oradea, jud. Bihor 


Deşi accesul la educaţie a fost de-a lungul secolelor limitat, chiar exclusivist (doar bogaţii aveau 
acces), educaţia avea o valoare pe care mulţi şi-o doreau. Cât timp ţi se oferea o slujbă pe măsură, îţi 
doreai să ai parte de o înaltă educație. Acum, când poţi să faci ce vrei, când proverbul „Ai carte, ai parte!” 
şi-a pierdut din aplicabilitate, ideea de a învăţa şi-a pierdut din atractivitate. Cu atât mai mult ideea sau 


dorinţa de a citi, cu scopul de a învăţa, sau de a te relaxa. 

Citeam mai deunăzi un articol despre 10 beneficii ale cititului. Erau date acolo nişte exemple 
elocvente, precum: obţinerea unei culturi generale vaste, o exprimare corectă, fluentă, coerentă, relaxarea 
şi împrospătarea minţii, alungarea plictiselii (aici nu e cazul, că tinerii noştri ştiu ei cum să nu se 
plictisească). Până aici, totul pare din nou simplu, dar a-i convinge pe elevi să citească cere mult exemplu, 
multă dăruire. Unii copii o vor face - acolo este satisfacția ta, ca dascăl, alții nu vor face din asta o 
depreindere, dar poate o vor practica la nevoie, în salturi, iar alţii nu o vor face deloc. Oricum, o zicală 
veche, care spunea să porți haină veche şi să-ţi cumperi o carte nouă, şi-a pierdut din actualitate, vei fi 
considerat demodat şi învechit dacă vii cu astfel de ziceri în faţa elevilor. Elevii pot fi totuşi convinşi că 
educaţia şi cartea sunt necesare pentru dezvoltarea lor ca oameni. Şi că un om cult, educat, va fi apreciat, 
indiferent de epoca în care trăim. Aş cita aici din păreri diferite a doi scriitori diferiți: Thomas Carlyle şi 
N. Manolescu. Primul afirma că: „Ceea ce devenim, depinde in mare măsura de ceea ce citim, după ce 
toți profesorii au terminat cu noi. Cea mai mare universitate este o colecţie de cărţi”. lar N.Manolescu 
spunea: „La ce sunt bune cărțile ? La totul şi la nimic. Poţi trăi foarte bine şi fără să citeşti. Milioane de 
oamnei nu au deschis niciodată o carte. A vrea să le explici ce pierd, e totuna cu a explica unui surd 


frumuseţea muzicii lui Mozart ". 


E greu să vorbim despre metode menite să stimuleze gustul pentru lectură al elevilor. În ceea ce 


priveşte imaginaţia creatoare a copilor, pare a fi mai simplu, deoarece elevii descoperiți ca având talent, 
pot fi mai uşor convinşi să şi-l exercite. Ei pot fi convinşi că e un dar a te putea exprima în metafore, că e 
un talent pe care e păcat să-l iroseşti atunci când ai darul de a scrie, de a picta, dansa etc. Aş cita aici o 
maximă aparținând marelui Shakespeare, cum că:” Unii se nasc mari, alții cuceresc mărirea, iar altora le 
este dată de-a gata”. Acei dintre noi care se nasc mari, e bine să fie educați, să nu-şi irosească această 
măreție în lumea noastră efemeră. 

Aşasar, nu voi aduce aici exemple clare, mai mult sau mai puţin eficiente, care să stimuleze gustul 
pentru lectură, ci voi împărtăşi (poate ca sfat pentru colegii mai tineri) din experienţa mea la catedră. Cănd 
noi eram elevi, nici prin gând nu ne trecea să ne punem întrebări precum: la ce anume îmi foloseşte să aflu 
în şcoală lucruri faţă de care eu nu am nici un interes. Sau pe care aş putea să le aflu de unul singur, cât, 
cum şi când vreau, stând doar în faţa unui calculator şi navigând pe internet. Cine ştie? Poate peste câţiva 
zeci de ani elevii vor avea posibilitatea să aleagă între un dascăl-om şi un dascăl-computer. Poate fi o 


ipoteză a viitorului mai mult sau mai puţin îndepărtat. 

Ce anume ar trebui să facem noi pentru a rămâne profesori in epoca internetului? Acum, când 
elevii găsesc pe internet orice informaţie de care au nevoie - rapid şi uşor — este foarte greu să-i determini 
să citească. Poate că ar fi bine ca această îndeletnicire să o aibă de cât de mici, dar acest lucru nu înseamnă 


neapărat şi că ei vor citi carte după carte atunci când vor creşte. Precum nu înseamnă că nu-ţi poţi dezvolta 


pasiunea de a citi mai târziu în viaţă, în acest caz părându-ţi rău că nu ai făcut-o poate mai devreme. Intr- 


o lume în care e greu să trăieşti fără calculator, televizor, telefon cartea începe să fie subestimată. Dacă 
elevul vede că părinţii sau fraţii lui nu citesc o carte, el de ce să citească? În plus, elevii sunt copleșiți de 
prea multe teme, prea multe ore petrecute la şcoală, iar lucrurile importante sau relaxante pentru ei 
înseamnă o ieşire în oraș cu prietenii, mai degrabă decât a citi o carte. Aici rolul nostru, al dascălilor devine 
foarte important. A-l motiva pe elevul modern să citească este esențial, dar presupune răbdare, 
perseverenţă, putere de convingere din partea noastră şi nu în ultimul rând, dorința noastră de a dărui 
societății oameni adevărați. 

Elevii trebuie să înţeleagă că emblema personalităţii unui om este dată de gradul lui de cultură, pe 
lângă calități precum demnitatea, cinstea, hărnicia etc. De asemenea ei trebuie să înțeleagă că indiferent 
că generațiile se schimbă, iar lumea evoluează şi involuează deopotrivă, cartea rămâne esențială în viaţa 
omului. Alegerea cărților potrivite este doar un prim pas. Al doilea şi tot atât de important îl reprezintă 
deprinderea lecturii, obţinerea eficienței ei maxime în urma citirii unei cărți. 

Aici intervine factorul uman, rolul profesorului, sensibilitatea lui, puterea lui de persuasiune. Aici 
este marea diferenţă între un dascăl modern - cultivat, deschis, comunicativ, iubitor de frumos, bine 
informat şi un calculator. Şi dacă primul reuşeşte să se impună şi să influenţeze elevii prin însăşi aceste 
calităţi ale sale, atunci efortul lui de a se menţine la înălţime, modern şi tradiţional în acelaşi timp, prieten 
şi părinte, exigent şi îngăduitor în funcție de situaţie, nu are cum să nu rodească. Odată cu dezvoltarea 
sistemelor informatice, odată cu apariția atâtor calculatoare personale în multe din casele noastre, au 
început să apară şi cărțile electronice, bibliotecile pierzându-și oarecum clienţii, am putea spune. Ideea 
este că ar trebui să acceptăm şi această realitate, conştienţi de avantaje și de dezavantaje. Nu mai căutăm 
cartea în rafturile bibliotecii, nu trebuie să o cumpărăm, este cartea din calculator pe care o putem încărca“ 
şi duce cu noi oriunde spre a o citi uşor. Ne putem chiar încuraja elevii să încerce şi cărțile vorbite (audio 
books). Acestea au avantajul că se pot asculta când fac sport, când stau la rând undeva ori se află la 


cumpărături şi oricum nu au altceva de făcut. 


Elevii trebuie deprinși să înțeleagă că e important să îşi facă timp pentru lucrurile frumoase, pentru 


cele care îi fac să devină mai împliniţi. In acest sens şi noi ar trebui să acceptăm schimbările lumii moderne 


în care trăim şi să le luăm ca atare. Suntem în era comunicării virtuale şi a electronicii. Oamenii mereu în 
criză de timp ai zilelor noastre au nevoie de informații scurte, rapide şi la obiect. Dintr-o asemena nevoie 
de comunicare rapidă a apărut şi internetul, calculatorul, reţelele de socializare. Sigur că vechea scrisoare, 
de exemplu avea farmecul şi romantismul ei, dar şi scrisoarea electronică poate la o adică să comunice 
aceleași idei, doar că fără a trăda emoția prin scris, prin caracterul literelor. 

Cred că cel mai important este să îţi cunoşti foarte bine elevii. Înainte de a ajunge să citească 
lectura obligatorie, ar trebui fiecare îndemnat să citească o carte anume, potrivită personalităţii. 
preferințelor, capacităților, aptitudinilor sale. Astfel, poţi să recomanzi o carte pcare, odată începută, să 
dorească ei înşişi să o termine. Orice carte, care ajută copilul să-şi formeze obiceiul de a citi, care 
transformă cititul într-o nevoie profundă şi continuă, este benefică pentru dezvoltarea lui. 

E foarte important să descoperi ce carte anume ar reprezenta un interes pentru unul sau altul dintre 
elevii tăi şi să le recomanzi să citească în scopul de a le deschide gustul pentru lectură. Îmi amintesc cu 
drag că acum mulți ani am recomandat unei fetițe care era atunci clasa a VIII -a, căreia nu î 
predam la clasă, dar o cunoşteam bine, fiind prietena ficei mele, o carte din colecţia Psihologie Practică. 
Aceasta, ca urmare a felului în care o vedeam cum abordează în parc copiii şi cum se joacă efectiv cu 
fratele ei şi cu fiul meu, amândoi mai mici. A luat cartea cu ea la şcoală şi citea în pauze, apoi când m-a 
văzut, mi-a mărturisit bucuroasă că a terminat cartea, dar că a citit şi în ora de fizică, fiindcă se plictisea. 
Nu am certat-o că nu a fost atentă la fizică şi în plus, am fost foarte mândră de ea. În mai puţin de o lună 
a şi încercat să intre la Liceul Pedagogic, însă se hotărâse prea târziu şi a ratat această şansă. Timpul mi-a 
demonstrate că intuisem bine, fetiţa aceea fiind acum absolventă de PIP, îndrgind cărțile și copiii 
deopotrivă. 

Sunt profesoară de limba engleză şi în cei 28 de ani petrecuţi la catedră, am lucrat cu copii de 
vârste diferite, de la grădiniţă până la liceu. Unii dintre foştii mei elevi au devenit ei înşişi dascăli, ori au 
meserii frumoase, şi ei reprezintă o mândrie pentru mine, ca om. Majoritatea elevilor mei au înţeles 
importanţa cărţii, într-o lume în care e greu să trăieşti fără calculator şi fără telefon. Sunt însă şi elevi care 
nu pot, sau mai rău, nu vor să înțeleagă rolul cărții şi al educaţiei în general. Timpul este cel care le va 


judeca pe toate, însă uneori, în viață s-ar putea să fie prea târziu... 

Rolul profesorului de română este dificil, dar hotărâtor în acest sens. Menirea ta, ca dascăl, este să 


reuşeşti să determini elevul să îşi facă din carte un prieten de nădejde. 


MODALITĂȚI EFICIENTE 
DE A LE INSUFLA COPIIILOR INTERESUL PENTRU LECTURĂ 


Prof. înv. primar Pană Andreea 
Liceul Tehnologic „Anghel Saligny” Brăila 


„Poveştile sunt mai mult decât adevărate. Şi nu pentru că ne spun că dragonii există, ci pentru că 
ne spun că dragonii pot fi învinşi. ” (Neil Gaiman, Coraline) 

Un studiu efectuat de National Literacy Trust din Marea Britanie dovedeşte că obiceiul copiilor de 
a citi îi ajută să-și dezvolte abilităţile de exprimare orală şi, datorită acestora, abilităţile sociale, ceea ce-i 
ajută pe mai departe în interacţiunile sociale şi în integrarea socială, contribuind semnificativ la sporirea 
încrederii în sine şi a stării de bine, în general. 

Acelaşi studiu arată că lectura şi plăcerea de a citi sunt influențate puternic de relația copiilor cu 
cadrele didactice şi cu proprii părinți. Cadrele didactice implicate, entuziaste şi informate le vor face 
copiilor recomandări de lectură potrivite cu vârsta lor, vor putea să le discute într-o manieră captivantă şi 
vor şti să le stimuleze copiilor interesul şi curiozitatea.Părinții sunt foarte influenți în această direcţie încă 
din perioada copilăriei mici, dacă le vor citi copiilor, dacă vor avea cărți în preajma lor, deschizându-le 
adesea împreună cu copiii şi prețuindu-le. Cei mici vor crește cu obiceiul de-a deschide o carte, cărțile 
devenind o sursă de bucurie, de plăcere, de entertainment. 

Studii recente au pus în evidență faptul că lectura cărților de ficţiune duce la creșterea empatiei, 
contribuind mai departe la dezvoltarea relaţiilor sociale. Lectura ne ajută să ne înţelegem mai bine pe noi 
înşine, cât şi pe ceilalți. Studiul inteprins de cercetatorii olandezi, P. Matthis Bal si Martijn Veltkamp, şi 
publicat în ianuarie 2013, a aratat că, pe măsură ce ne lăsăm captivaţi de lectură, ne angajăm emoțional 
tot mai mult în viaţa personajelor, experimentând o gamă largă de stări emoţionale și trăiri într-o „zonă 
sigură”, fără ca noi înşine să fim afectaţi. Ficţiunea este astfel procesată la nivelul creierului comparativ 
cu mesajele comerciale, articolele ştiinţifice sau articolele din reviste şi ziare, producând o impresie mult 


mai puternică. 

Conform teoriei prof. Richard Gerrig, ficțiunea dezvoltă empatia datorită imersiunii cititorului în 
metafora reprezentată de acea ficțiune-cu alte cuvinte, a transpunerii sale în pielea personajelor: e ca şi 
cum toate acele lucruri i se întâmplă lui, e ca şi cum toate acele emoţii, stări şi sentimente sunt ale sale. 
Cititorul pierde noțiunea timpului, uneori nici nu mai observă ce se întâmplă în jurul lui. Tocmai această 
călătorie mentală într-un alt timp şi spațiu, identificarea sa cu alt personaj facilitează schimbarea 
atitudinilor, credințelor, convingerilor în cititor. 

Familiarizarea elevilor cu cititul presupune în primul rând însuşirea tehnicii cititului, iar apoi 
învăţarea instrumentelor muncii cu cartea, a tehnicilor de folosire a cărţii, ca mijloc de autoinstruire. În 
domeniul citirii, obiectivul de bază rămâne consolidarea deprinderilor de citire corectă, fluentă, conştientă 
şi expresivă. 

Citirea corectă înseamnă citirea care se face fără omisiuni, înlocuiri sau inversări de silabe ori 
litere, fără repetări sau sunete — parazite ce umplu pauzele mari dintre cuvinte. Citirea corectă este clară 
şi poate fi urmărită şi înţeleasă de cei care ascultă. 

Citirea fluentă este o citire care curge continuu, fără sacadări, poticneli sau întreruperi. Viteza 
citirii trebuie să se dezvolte paralel cu viteza înţelegerii. Este necesar ca , pe bază de exerciţii, să se ajungă 
la situaţia ca viteza normală a citirii elevilor claselor a II- a şi a IV- a să corespundă cu ritmul vorbirii lor. 


Citirea conştientă presupune înţelegerea celor citite, lucru demonstrat de putinţa reproducerii 


conţinutului citit, pe baza unor întrebări. Înțelegerea sensului cuvintelor este o condiţie importantă a 


realizării citirii conştiente. Nu se renunţă la citirea explicativă, prin care se asigură însuşirea textului citit. 
Un obiectiv important rămâne dezvoltarea vocabularului prin explicarea unor cuvinte noi întâlnite în text, 
folosirea lor în structuri lingvistice diverse şi evidenţierea situaţiilor în care cuvintele capătă sensuri noi. 
La clasa a III- a elevii pot fi conduşi să sesizeze şi valorile artistice ale textului, prin procedee didactice 
corespunzătoare. 

Metodologia lecţiilor de citire urmăreşte nu numai formarea deprinderilor de citire ci şi 
consolidarea acestora până la citirea expresivă. Citirea expresivă se bazează pe însuşirea tehnicilor de 
citire ca urmare a unor exerciţii susținute. Realizarea unei citiri expresive implică toate celelalte calităţi 
ale citirii: corectă, conştientă, fluentă. Ea se bazează, în primul rând pe modelul oferit de învăţător şi pe 


alte surse de influențare. 


Lucrul cu cartea este de neînlocuit pe parcursul şcolarizării. Este necesar să- 1 apropiem pe copil, 
în mod conştient de universul cărţii. El trebuie să simtă bucuria lecturii, fiecare carte fiind , o călătorie 
prin suflete, gânduri şi frumuseți” ( Mihail Sadoveanu ). 

Ce trebuie să citească elevul ? 
a .textele din manual; 
b. lecturi suplimentare. 

Pentru a-i familiariza pe elevi cu instrumente ale muncii cu cartea, trebuie apelat la o metodă ce 
urmează calea parcursă de cititorul cu experienţă atunci când citeşte. Această metodă este lectura 
explicativă. Ea este o îmbinare a lecturii (a cititului) cu explicaţiile necesare, împreună ducând la 
înţelegerea mesajului textului. 

Realizarea actului cititului presupune cunoaşterea unor tehnici de lucru corespunzătoare care să 
permită celui care citeşte să se orienteze în text, să desprindă multiple valenţe ale acestuia. Formarea şi 


dezvoltarea capacităţii elevilor de a se orienta într-un text citit este o sarcină esenţială a învățământului 


primar. Insuşirea tehnicii cititului este subordonată sarcinii de a-i învăţa pe elevi cum să folosească 


manualul, în general cartea, cu alte cuvinte, de a- i învăţa cum să înveţe. 

Stimularea interesului pentru lectură începe încă din clasa I, contribuind nemijlocit la însuşirea şi 
exersarea unei citiri corecte şi expresive. La clasa a II-a, la ora de lectură, sub îndrumarea învățătorului, 
elevii pot fi deprinşi să se orienteze în structura unei cărți, ceea ce îi va ajuta mult la efectuarea notațiilor 
scrise în legătură cu cărţile citite în clasele următoare. 

Un rol deosebit în stimularea curiozității şi interesului pentru lectură a elevilor îl poate avea 
înfiinţarea bibliotecii clasei, care se îmbogățește prin cărțile aduse de elevi. Rolul de bibliotecar poate fi 
îndeplinit, pe rând, de elevii care au obţinut rezultate foarte bune la învăţătură. 

După ce au fost parcurse textele, se pot lansa următoarele cerinţe: 

să formuleze întrebări pe care să le adreseze colegilor; 

să folosească cuvintele noi şi expresiile artistice în contexte variate; 

să redea prin cuvinte proprii conţinutul textelor citite; 

să recunoască ilustrațiile care înfăţişează personaje sau scene din poveştile citite, să le aşeze în ordinea 
desfăşurării faptelor. 


Se poate solicita imaginaţia elevilor în găsirea unui alt final pentru o întâmplare citită. 

Organizarea concursurilor pe bază de întrebări şi de fişe, cu scopul recunoaşterii unor personaje 
sau bucăţi din lecturile citite. 

Organizarea dramatizărilor, imitări de personaje de către elevii care citesc expresiv. 

Să noteze în vocabular cuvintele noi şi expresiile artistice, transformându-l într-un util instrument 
de lucru. 

Seturi variate de exerciţii prin care elevii dobândesc deprinderi de receptare corectă a textului scris, 
de folosire corectă, precisă şi nuanţată a cuvintelor, de formulare clară şi personală a unor mesaje proprii, 
de argumentere a unui punct de vedere, îmbogăţindu-şi vocabularul şi utilizând astfel resursele limbii în 
contexte concrete şi variate de comunicare. 

Pentru vârsta claselor primare sunt potrivite texte narative care îndeplinesc cerinţele de 
accesibilitate şi dezvoltă teme în sfera de cunoştinţe a copiilor. Cele mai apropiate copiilor sunt textele cu 
acțiuni din lumea fantasticului, în care se poate întâmpla orice, cu răsturnări de situaţii, în care, până la 
urmă, binele învinge răul, îndiferent de forma pe care o îmbracă. Textele lirice, în special cele în versuri, 
oferă modele de exprimare şi trezesc sentimente, provoacă emoţii. Elevii atraşi de creaţiile ştiințifico- 
fantastice, de aventuri nu trebuie opriţi, ci stimulaţi să citească şi astfel de texte. 

Bibliografie: 
Brazelton, T. Berry, Greenspan, S. I., Nevoile esenţiale ale copiiilor, Editura Trei, Bucureşti, 2013 
Crăciun C., Metodica predării limbii române în învățământul primar, Editura Emia, Deva, 2003 


Siegel J.D., Creierul copilului tău. 12 strategii revoluționare de dezvoltare unitară a creierului 


copilului tău, Editura For You, București, 2007 

LECTURA - IZVOR DE ÎMBOGĂȚIRE A ŞCOLARULUI MIC 


Prof. înv. primar Parga Silvia 
Şcoala Gimnazială Nr. 31 Bucureşti, Sector 2 

„O carte este un dar pe care îl poţi deschide iar şi iar. ” — Garrison Keillor 


Aşa cum spune şi citatul de mai sus cartea reprezintă pentru copii un prieten care îi învață să 
citească, un prieten care le povestește întâmplări din care au de învăţat.Cartea este cel mai puternic şi mai 
generos izvor de îmbogăţire spirituală, o sursă de inspiraţie şi de creativitate doar dacă se ajunge la această 
lume specifică aflată între coperţile ei. 

Personajele întâlnite în basme, poveşti şi povestiri îşi pun amprenta asupra personalităţii copiilor şi 
au o influenţă benefică asupra dezvoltării ulterioare a acestora. Pentru ca lectura să-şi îndeplinească rolul 
ei formativ, cadrul didactic trebuie să îndrume şi să evalueze periodic, să coreleze lectura cu alte discipline 
de învăţământ şi cu alte evenimente de actualitate. 

În vederea stimulării interesului pentru lectură am organizat o serie de activităţi, cum ar fi: 
vizionarea de filme pentru copii şi piese de teatru la Teatrul „Ion Creangă“ şi la Teatrul „Țăndărică “ din 
Bucureşti; înfiinţarea „Clubului cititorului“, locul unde elevii citesc în întregime operele după care au fost 
realizate scenariile pieselor de teatru; dramatizarea unor fragmente ale lecturilor citite; cercuri literare / 
şezători literare. Un câştig al tuturor activităţilor a fost implicarea directă, activă a elevilor. De exemplu, 
unii dintre ei nu erau hotărâți să citească. Acestora li s-a dat ca sarcină să culeagă informaţii şi materiale 
necesare desfăşurării şezătorilor, să realizeze desfăşurătorul, să-l prezinte chiar şi în faţa auditorului. Prin 
toate aceste activităţi se îmbogăţeşte orizontul de cultură şi cunoaştere al elevilor , se cultivă sentimente 
şi atitudini menite să contribuie la dezvoltarea armonioasă a personalităţii acestora. 

În cadrul clubului, obiectivul principal a fost mobilizarea tuturor copiilor de a parcurge lectura 
suplimentară. Pentru realizarea acestui obiectiv am organizat în sala de clasă o minibibliotecă. Anumiți 
elevi îndeplineau rolul bibliotecarului, întocmind fişa cititorului. După citirea lecturilor trebuia ca fiecare 
să întocmească o fişă de lectură, fişă ce urma a fi pusă în portofoliul de limba română. Biblioteca a fost 
spațiul in care copiii se simt vrăjiți şi captați de mulțimea cărților din rafturile bibliotecii, este locul tuturor 


descoperirilor. Un loc de lectură şi educaţie înseamnă un loc magic. Biblioteca este spaţiul în care converg 

cele mai diverse discipline. In bibliotecă sunt colecţionate cărţi care se pun la dispoziţia cititorilor în mod 


organizat. 


educaţional, „Vânătoarea de lectură”, proiect derulat in parteneriat cu Casa Corpului Didactic Bucureşti. 
Obiectivele acestei activități au fost de a promova lectura în rândul tinerilor; să motiveze elevii să citească 
şi să împiedice abandonul lecturii; să îi ajute pe elevi să înţeleagă că lectura este o activitate care ocupă 
un loc fundamental în dezvoltarea personalităţii; să încurajeze discuţiile despre avantajele oferite de 
lectură. 

Ca obiectiv principal al tuturor activităților a fost promovarea lecturii şi învăţarea copiilor să 
descopere. Tot spaţiul oferit de bibliotecă ne-a dat şansa desfăşurării unor şezători literare. Acestea au 
propus elevilor: identificarea titlurilor şi a autorilor unor opere literare; căutarea şi notarea informaţiilor 
despre viaţa autorului; formularea mesajului textului citit sub forma „Am învăţat din ...” exprimarea 
argumentată a stării după ce au citit un text literar „Am avut sentimentul de ...”; argumentarea însuşirilor 
personajului preferat „Aş dori să am un prieten ca personajul ... deoarece...”; selectarea cuvintelor şi a 
expresiilor noi; compararea personajelor preferate cu o altă vieţuitoare. 

Impactul acestor activități este următorul: stimulează interesul durabil pentru lectură, pentru 


spaţiul de lectură, contribuie la cultivarea conştientă a gustului estetic şi a preferințelor literare. Cărțile 


oferă copiilor răspunsuri, idei, surse de inspiraţie ori de câte ori au nevoie. În educaţia elevilor prin şi 


pentru carte se stabilesc următoarele relaţii: de cunoaştere, de comunicare, socio-afective, de parteneriat, 


de responsabilitate, de voluntariat. 


NOI CITIM... PRINTRE IMAGINI ! 


Prof. înv. primar Petruse Alexandra Carla 

Şcoala Gimnazială Nr.1 Nucet, jud. Bihor 

Işi poate imagina cineva lumea copilăriei fără poveşti? Lumea poveştilor e o lume în care binele 
învinge răul, urâtul se transformă în frumos, supărarea în bucurie, imposibilul în posibil, visele în 


realitate... 


Proiectul „În lumea poveştilor” doreşte să facă o punte între realitate şi imaginaţia creatoare, 


nu vom uita să stimulăm şi cea mai frecventă formă de imaginaţie cea reproductivă. 

Contextul actual necesită implicarea școlii în implementarea unor trasee educaţionale care să 
promoveze lectura, cu rol foarte important în viaţa copiilor, cu impact profund pentru anii următori 
contribuind într-o măsură însemnată la realizarea laturii estetice şi morale oferind exemple de bună 
practică. Stârnirea interesului pentru lectură se poate realiza cu mai multă uşurinţă dacă activităţile 
desfăşurate în acest sens depăşesc spaţiul sălii de clasă sau al camerei copilului, bibliotecile sau unele case 
memoriale, fiind mediile cele mai potrivite ce oferă posibilitatea familiarizării cu ambientul ce păstrează 
atmosfera de lucru şi parfumul celor care au aşternut pe hârtie creaţiile lor. Vom folosi pentru stimularea 
interesului pentru lectură: povestirea, audiţia, vizionare, teatru şi jocurile literare în diferite forme: jocuri 
de rol, jocuri de stimulare, jocuri de povestire prin desen, jocuri de creaţie, jocuri de competiţie pentru 
memorare şi recitare ale unor versuri sau replici şi descrieri din diferite locuri. 

Proiectul se desfăsoară între trei şcoli, pe perioada întregului an scolar 2021-2022. Prin prezentul 
proiect se doreşte cultivarea în rândul elevilor a dragostei faţă de creaţii aparţinând literaturii pentru copii 
prin diverse modalități de prezentare a acestora: povestire, lectură, audiție, vizionare, teatru; stimularea 
interesului pentru lectură individuală şi colectivă în perioada şcolară mică. Copiii sunt fiinţe sensibile, 
dornice să înţeleleagă, să înveţe, să simtă. Cu răbdare şi pasiune vom reuşi să valorificăm potențialului 
creativ al copiilor în redarea unor teme din “Lumea poveştilor” 

Aşadar, astăzi, mai mult ca oricând, este datoria şcolii şi familiei să deschidă ușa fermecată a 
tezaurului poveştilor pentru copii şi să-i conducă pe aceștia în aventuri fantastice alături de Feţi-Frumoşi 
şi Ilene Cosânzene, în lupta cu forțele răului - zmei, balauri. Diversitatea activităţilor desfăşurate, 
unicitatea acestora ar trebui să lege, să creeze acea punte peste suflete, care, deşi aflate la câțiva kilometri 
distanță, să rezoneze într-un singur suflet. 

Scopul acestui proiect este familiarizarea copiilor cu creaţii aparţinând literaturii pentru copii prin 
diverse modalități de prezentare a acestora: imagini, povestire, lectură, audiție, vizionare, teatru. De 
asemenea, se urmăreşte valorificarea potenţialului creativ al copiilor prin redarea unor teme din “Lumea 


poveştilor” , cu ajutorul imaginilor. 


Obiectivele urmărite sunt: 

Extinderea orizontului cultural, imaginaţia, sensibilitatea şi spiritul creator în vederea formării unei 
personalități umane complexe; 

Familiarizarea copiilor cu creaţii aparținând literaturii pentru copii 

Stimularea expresivităţii şi creativităţii copiilor în abordarea „lumii poveştilor”; 

Dezvoltarea limbajului, a vocabularului copiilor, 

Prezintarea unor scene cu eroii îndrăgiți din basmele şi poveştile îndrăgite utilizând şi tehnici artistico- 
plastice şi practice. 

Putem consilia părinții în vederea conştientizării rolului lecturii atât în viaţa lor, dar mai ales a 
copiilor. Exemple de activităţi ce ar putea fi desfăşurate cu aceştia sunt nenumărate, însă primul pas şi 
anume cel al convingerii părinţilor în acest sens, este cel mai important. Părinţii au fost îndrumați să pună 
şi acasă la dispoziţia copilului, în camera acestuia, o bibliotecă. Convingerea micuţilor şi atragerea 
acestora în lumea cărţilor ţine de măiestria cadrului didactic, de posibilitățile materiale ale acestuia şi de 
creativitatea sa. Punerea la dispoziţie a unei biblioteci, dotată cu cărți corespunzătoare vârstei şi nevoilor 
copiilor, alături de crearea unor activităţi în care poveştile spuse de cadrul didactic sunt un adevărat balsam 
pentru sufletele micuţilor, ele vor crea un cadru propice ce va contribui la stimularea interesului copiilor 
pentru lectură. Este foarte bine să încercăm să evoluăm, să fim la curent cu noutăţile însă parerea mea 
este că trebuie să fim într-atât de creativi încât să îmbinăm elementele noi cu cele tradiţionale astfel încât 


scopul propus să se materializeze. 


Am creat un club de lectură. In fiecare lună am rugat părinţii să citească copiilor o anumită carte ( 


aleasă de către mine şi care respectă particularităţile de vârstă ale copiilor, dar şi să se încadreze în una 
din temele pe care doresc să le abordez în viitorul apropiat). După aceea, am aprofundat în cadrul 
activităţilor povestea, împlicând toţi copiii. Aceştia au fost recompensaţi cu diverse stimulente în funcție 
de creativitate şi de posibilităţile avute. 

Am pus la dispoziţia copiilor o minibibliotecă, amenajată într-un loc mai retras pentru a oferi mai 
multă linişte celor care doresc să rasfoiască o carte. Biblioteca conţine cărţi accesibile vârstei şi cuprinde 
teme din rândul celor abordate în cadrul activităților zilnice şi nu numai. 

Poveştile şi basmele povestite copiilor au valoare formativ-educativă, contribuind la formarea unor 


trăsături etice şi morale. Copiii îşi aleg modele de comportament şi de viaţă, cunosc întruchipările binelui 

şi ale răului şi odată ajuns la şcoală, copilul învaţă foarte repede să citească. Un copil care a intrat de mic 
în contact cu cartea, cu lumea cuvintelor şi a informaţiilor, a auzit termeni şi expresii noi, mai puţin 
frecvente în viaţa de zi cu zi, îşi va dezvolta vocabularul şi se va integra mai uşor în peisajul şcolar, fapt 
ce va avea un puternic impact pozitiv asupra performanţelor şcolare şi al capacităților de învăţare. Cartea 
oferă prilejul de a organiza şi desfăşura diferite jocuri-exerciţiu cu scopul dezvoltării vorbirii, a auzului 


fonematic, a capacităţii copiilor de a gândi logic, de a face legatura dintre cauză şi efect, educarea simțului 


Cartea trebuie să devină parte din viaţa copilului de la cea mai fragedă vârstă. Ea îi ajută pe copii 
să parcurgă drumul cunoaşterii de la concret la abstract, de la intuiţie la reprezentare şi fantezie. De aceea 
familia are un rol semnificativ în orientarea pozitivă spre lectură. Familia trebuie să fie sensibilizată asupra 
relaţiei strânse dintre eşecul şcolar şi abandonul lecturii. 

Cu ajutorul activităţilor cuprinse în proiect, elevii îşi vor extinde orizontul cultural, imaginaţia, 
sensibilitatea şi spiritul creator în vederea formării unei personalităţi umane complexe. De asemenea se 
urmăreşte dezvoltarea: imaginaţiei, limbajului, a vocabularului copiilor prin prezentarea unor scene cu 
eroii îndrăgiţi din basmele şi poveştile îndrăgite. 

Bibliografie: 

Mitu, Florica, Metodica activităților de educare a limbajului, Ed. Pro Humanitas, Bucureşti, 2000. 

Rogojinaru, Adela, O introducere în literatura pentru copii, Oscar Print, Bucureşti, 1999. 

Stanciu, Ilie, Literatura pentru copii, Editura Didactică şi Pedagogică, Bucureşti, 1968. 


Vraşmaş, Adina, Ecaterina, Consilierea şi educaţia părinţilor, Ed. Aramis, Bucureşti, 2002. 


SCRISOAREA A III-A TRANSPUSĂ ÎN IMAGINI 


Prof. înv. primar Popescu Cristina-Liliana 
Școala Gimnazială Nr. 169 Bucureşti, Sector 6 


Ca de fiecare dată când ne propunem să scriem un material pentru o dezbatere, după alegerea 
temei, urmează documentarea asupra temei respective. Desigur că fiecare dintre noi ar dori să 


împărtășească celorlalți idei care să aducă ceva nou cu privire la tema respectivă. 


163 


Putem spune multe despre lectură. Acest proces de receptare a unui text, nu este pur şi simplu 
parcurgerea unei înșiruiri de cuvinte. El este un proces activ, în care ne actualizăm cunoştintele noastre 
trecute si punctele noastre de vedere, în care ne raportăm emoţional la ceea ce citim, fiecare idee stimulând 
ceva în noi, şi astfel începe o serie de judecăţi şi raționamente care duc la noi descoperirea de noi 
perspective, idei şi chiar idealuri. În procesul lecturii parcurgem trei faze: intuiţia globală - determinată de 
o reacție spontană, analiza şi apoi sinteza finală. Astfel că, atât noi, cât şi opera respectivă se îmbogăţesc 


prin lectură. Opera capată mesaje, semnificaţii, simboluri la care poate autorul nici un s-a gândit în 


momentul creaţiei. Insă orice creație literară, nu se defineşte doar prin ceea ce a vrut să transmită creatorul 


ei, ci ea este cumulul trăirilor afective, mesajelor, înţelesurilor, polemicilor, revoluțiilor sociale sau 
individuale pe care le generează în decursul istoriei ei. 

S-a scris mult despre lectură — subiect rămas de actualitate datorită diferitelor contexte în care s-a 
găsit. S-a scris despre momentele în care cărțile constituiau unul dintre puținele canale de comunicare şi 
în care biblioteca era cea care ne facilita accesul la informaţia cuprinsă în ele. Pe atunci nu se punea 
problema stimulării interesului pentru lectură ci problema accesului la cărți, ele fiind publicate într-un 
număr redus. Astăzi accesul la carte este facil..., dar nu se mai citeşte cartea cum se citea cândva. De ce?! 
Motivele sunt variate, foarte cunoscute și dezbătute în multe din materialele scrise de-a lungul vremii: 
căile de acces la informaţie s-au înmulţit, materialele care transmit informaţia au o formă care îmbină 
receptarea ei prin mai multe simțuri decât o transmite cartea, iar accesul la multe dintre informaţii este 
gratuit prin folosirea internetului. Astfel încât am ajuns să dezbatem problema stimulării interesului pentru 
lectură. Am preluat sau inventat metode care să fie atractive şi eficiente în lupta cu celelalte canale de 
informație, cel mai aprig concurent fiind internetul. 

Interesul pentru citit nu vine de la sine, ci se formează printr-o muncă a factorilor educaţionali 
(familia şi şcoala), o muncă ce presupune răbdare, perseverenţă, voinţă. Pentru ca apropierea de carte să 
devină o deprindere zilnică, iar plăcerea de a citi - o necesitate dorită şi trăită, e potrivit ca şi familia să se 
implice activ în apropierea copilului de miracolul cărţii, încă înainte de învăţarea alfabetului. Familia 
constituie primul mediu de viaţă socială şi culturală, iar prin valorile pe care le transmite copilului asigură 
premisele dezvoltării intelectuale, morale şi estetice ale acestuia. Din păcate, condiţiile social-economice 
în care trăiesc familiile unei majorităţi a elevilor noştri nu permit cu uşurinţă realizarea acestui demers — 


fie nu mai au timpul necesar, iar dacă au timp - nu mai au răbdarea de a face acest lucru. 

Astfel încât putem spune că şcoala a rămas instituţia care luptă cel mai mult pentru a dezvolta şi 


pentru a menţine interesul pentru lectură. Mai mult decât oricând, motivarea elevilor pentru lectură 


depinde, în primul rând, de efortul pe care îl face fiecare profesor în parte, clarificându-şi el însuşi anumite 


aspecte privind punerea în scenă a lecturii în şcoală. 


Se folosesc diverse modalități de stimulare a interesului pentru lectură dintre care amintim câteva, 


fără a intra în detalii: 


conversaţia problematizată 

îndrumarea spre biblioteca şcolii 

formarea unei biblioteci în clasă pentru a ajunge la dorinţa formării unei biblioteci personale 
realizarea unor portofolii pentru fiecare scriitor cunoscut 

şezătorile literare în care sunt prezentate, ghicitori, proverbe şi zicători 

Jocuri cu versuri 

diafilme, benzi audio şi video cu povești trezându-se dorinţa de a reciti personal pe cele care le-au 
plăcut în mod deosebit 

lecțiile de popularizare a unor cărți sau a unor scriitori urmate de expoziţii de carte sau de medalioane 
literare 

dramatizări după unele texte literare, etc. 


Vă prezint un jurnal reflexiv, ca urmare a participării împreună cu clasa a IV-a, la Programul “Citim 


împreună- Desenăm împreună”; în cadrul Proiectului Erasmus + “Strengthening Youth action for Peace: 


creative Multicultural Multi-religious Approaches and Tools”. (23 ianuarie- Sărbătoarea scrisului de 


mână, 1 februarie: Ziua Internaţională a Cititului Împreună, 21 februarie: Ziua Internaţională a Limbii 


Materne.) 


Ce am intenţionat? 


înţelegerea trecutului şi sensibilitatea pentru descoperirea modalităţilor de demonstrare a 
evenimentelor şi evitarea conflictelor; 

adecvarea predării istoriei la nivelul de vârstă corespunzător clasei; 

abodarea integrată a conținuturilor și o îmbinare a sarcinilor de învăţare care să valorifice cunoştinţele, 


abilitățile şi aptitudinile elevilor; 


e realizarea unor benzi desenate, însoţite de o propoziție, o idee, un citat, scrise de mână, pentru a fi 
redată ideea centrală a lucrării. 

Ce am obţinut? 

e am selectat o lucare a unui scriitor din literatura română: Mihai Eminescu — “Scrisoarea a III-a”; 

e am împărțit pe mici capitole/fragmente textul ales astfel încât fiecare elev/a a citit, unul după altul, 
pentru continuitate; 
am audiat Scrisoarea a III a, Mihai Eminescu, recită Gheorghe Cozorici, George Calboreanu, Dan 


Damian - https://yww.youtube.com/watch ?v=2glepRcuijg 
https://www.youtube.com/watch ?v=69JnrqZvdOk 


am vizionat fragmente din filmul istoric românesc: Mircea, cu Sergiu Nicolaescu; 
https://www.youtube.com/watch?v=SfEelBKdbS38 
am ilustrat prin desen textul respectiv, la fel ca in benzile desenate, iar desenul a fost însoțit de o 
propoziţie, sau de o frază scrisă de mână, astfel încât să fie redată ideea centrală a lucrării; 

e lucrările obţinute au fost expuse pe tabla magnetică. 

Ce reacții au avut elevii (pozitive, negative)? 

e copiii au primit cu bucurie această activitate; 

e şi-au adus propriul volum de poezii; 
au avut reacții pozitive, unii dintre ei au şi memorat fragmentul aferent; 
au fost impresionați de talentul şi prestaţia actorilor; 

e au fostcurioşi, receptivi, dornici de noi cunoștințe. 

Ce feedback am oferit elevilor? 

e am fost încântată de prestaţia copiilor și de rezultatul final; 

e i-am încurajat şi motivat permanent pe parcursul activităţii. 


e Au rezolvat quizz-ul Voievozi şi domni români de pe Kidibot, realizat de mine 


e  https://www.kidibot.ro/voievozi-si-domni-romani/ 


Ce aș fi putut face mai bine? 


e Mi-ar fi plăcut să avem mai mult timp la dispoziţie, astfel încât să punem în scenă “Scrisoarea a II- 


a”, cu costume, recuzită; 


e Să vizionăm filmul intreg, nu doar fragmente. https://xww.youtube.com/watch?v=SfEelBKdbS8 
Ce îmi propun pentru data următoare? 
să implic elevii în cât mai multe proiecte interactive şi inovative; 


să lecturăm atât textul scris cât şi imaginea acestuia; 


să realizăm împreună resurse de învăţare. 


DE LA LECTURA IMAGINII LA IMAGINEA LECTURII 


Prof. Rusu Inga 
Colegiul Naţional „Avram Iancu” Ştei, jud. Bihor 


Imagistica şi simbolismul sunt astăzi adoptate ca modalităţi atractive pentru investigarea textului 
literar şi nonliterar, deşi au existat codificări prin imagini şi grafeme din cele mai vechi tipuri. Termenul 
imagistic se referă la o creație literară în care predomină imaginile sau la un ansamblu de imagini care 
există în asemenea creații. Termenul simbolism are în vedere o mişcare în literatură şi artă, de proveniență 


franceză, care a încercat să stabilească imperceptibile corespondențe între fenomenele universului fizic şi 


cele ale lumii spirituale. In poemul Corespunderi Charles Baudelaire surprindea asemenea recurenţă a 


simbolurilor: Prin codri de simboluri petrece omu-n viață. Constatarea că limbajul figurativ şi descriptiv 
e mai eficient pentru crearea de imagini în mintea cititorilor a prins şi în plan didactic. Dar, până 
la procesul invers, cel al lecturii unei imagini ne-a provocat societatea. 

De la hărțile elementare din Evul Mediu, cu marcaje pe câte un petic de hârtie până la cele 
sofisticate, hărțile digitale, personalizate, comerciale, marine, turistice, adevărate legături între 
informatică şi geografie sau hărțile mentale prin care structurăm organizat informaţiile dense, de la 
imaginile simple după care învăţăm primele formule de salut într-o limbă străină pănă la cele ce reproduc 
ipostaze civilzatorii din toate coloniile, de la imaginile miniaturale pentru preşcolari cu provocarea 
“găseşte diferenţele” până la imaginile animatoare, cu rol de captatio din manualele de limba şi literatura 
română de gimnaziu s-a creat o strategie inovativă în scopul stimulării interesului elevilor pentru lectura 
de plăcere, al dezvoltării creativităţii şi imaginaţiei acestora în vederea formării unor competenţe-cheie. 
Am găsit la Nicolae Manolescu un considerent util în valorificarea imaginilor prin asemenea strategii 
didactice: “fiecare carte adevărată conţine o imagine nouă a lumii sau o lume nouă”. Deşi efortul pentru 
înţelegerea textului şi a imaginii e diferit, merită valorificat oportun în context educativ, căci contribuie la 
creşterea performanţei şcolare. Textul e în carte, în pliant, pe afiş, în agenda şi îl receptăm sau nu dacă îl 
parcurgem cu mintea, altfel îl refuzăm înainte de a-l începe. Imaginile însă ne fură ochii şi nu le putem 
refuza, pentru că ele se impun vizual şi ne impactează. E câştigul din trompe l'œil pe care îl putem valoriza 


educativ. 


Atingerea unui obiectiv ce vizează receptarea textului într-o lecţie depinde de strategia didactică 


folosită şi de factorii educaționali implicaţi în experienţa de învăţare. Învăţarea colaborativă este o 


strategie didactică ce vizează puterea muncii în echipă, în așa fel încât elevii să aibă un obiectiv comun şi 
să se sprijine reciproc în acest proces, iar implicarea lor directă şi activă să determine o predispoziţie 
afectivă pentru asimilare de conţinut nou. Profesorul, cunoscând varietatea metodelor şi a tipurilor de 
texte, particularităţile elevilor cu care lucrează, trebuie să fie, la rândul lui, el însuşi creativ atunci când 
valorifică o metodă. Spontaneitatea şi creativitatea elevilor, dirijarea şi îndrumarea lor devin acţiuni 
conştiente în demersul didactic. Colaborarea între elevi trebuie gestionată judicios pentru ca ea să fie 
generatoare de răspunsuri ingenioase, productive pentru subiectul lecţiei. Programa şcolară actuală pentru 
disciplina Limba şi literatura română recomandă “valorificarea tuturor experienţelor de învăţare ale 
elevilor, integrând cele trei dimensiuni ale educaţiei (formală, nonformală şi informală), în manieră 
complementară”. 

La fiecare clasă de gimnaziu, competenţa specifică de receptare a textului scris a primit o 
completare care se referă la tipuri de texte. Spre exemplu, la clasa a VII-a competenţa 2.1. e formulată 
astfel: "Recunoaşterea modurilor în care sunt organizate informaţiile din texte literare şi nonliterare, 
continue, discontinue şi multimodale”, ceea ce orientează activităţile de predare-învăţare-evaluare şi 
înspre lectura imaginii. Dezvoltarea competenţei de lectură prin texte multimodale se reflectă ca impact 
la nivelul mai multor discipline, fapt util în realizarea dimensinii inter- şi trans- disciplinare. Nevoia 
introducerii textelor multimodale în procesul educativ este justificată de nevoia de adaptare la evoluţia 
societăţii contemporane, dar şi la situaţia recentă a învățământului în care asimilarea cunoştinţelor a trebuit 
să se producă on-line, iar experienţele de învăţare au fost limitate. Cât de provocatoare a devenit pentru 
noi, dascălii, afirmaţia lui Nicolae Manolescu: “A citi înseamnă a învăţa. E o formă de experienţă sau, mai 
bine zis, un multiplicator pentru experienţele noastre: căci, dacă ne-am mărgini la ceea ce putem trăi sau 
vedea în jurul nostru într-o viaţă de om, am fi foarte săraci”! Recursul la imagini cu putere inspiraţională, 
motivaţională pentru elevi ne-a sustras acestei sărăcii literare. Am valorificat imagini sugestive din 
manuale şcolare, din ghiduri educaţionale, de pe site-uri pentru captarea atenţiei elevilor noştri. A fost 
nevoie de o conexiune emoţională, pe fondul căreia să transmitem informaţii şi să formăm competențele 


necesare. Crearea unor PPT atractive, cu slide-uri logic organizate, structurate pe secțiuni scurte, căci 


atenţia se pierde uşor, cu temă de culori care nu obosesc ochiul, întotdeauna cu imagini asociate, acestea 
ne-au condus către o bună asimilare a conţinuturilor învățării. 

lată baza pentru două demersuri de aplicat pentru lectura imagini din manualul de Limba şi 
literatura română de clasa a VII-a, pe care le-am valorificat cu efect benefic în creşterea performanţei 


şcolare, vizibil şi la elevii cu implicare limitată în oră: 


Cum e lumea de Veronica Niculescu 


Pentru început, EX.1/p.10 - Lucraţi în perechi. | Aplicații, Ex.6/p.15 - Alege una dintre imaginile 
Priviţi imaginile de mai jos şi asociaţi-le cu două | de mai jos, care ţi se pare că reprezintă cel mai bine 
dintre următoarele cuvinte: aspirație, captivitate, | raportul dintre firele narative ale textului. 
libertate, neputinţă. Justificaţi-vă alegerile. Justifică-ţi alegerea. 

Pentru început, Ex.2/p.10  Numeşte câte două 
sentimente pe care le asociezi fiecărei imagini. 


Iată baza pentru un demers de aplicat pentru imaginea lecturii după acelaşi manual, valorificând 


tipuri de inteligenţă, care ne-a permis o muncă diferențiată ca strategie modernă ce favorizează 


îmbunătăţirea performanţelor şcolare individuale. Am putut adapta procesul didactic de înţelegere a 


textului narativ la particularităţile elevilor, astfel respectând diferenţele individuale, punând în lumină 
pasiunile lor şi priceperea într-un domeniu, respectiv, promovând învăţarea colaborativă prin Grupa 


lingviștilor, Grupa geografilor, Grupa istoricilor, Grupa povestitorilor, Grupa artiştilor plastici. 


Popa Tanda de loan Slavici 
_ Text autor E Exerciţii manual 

Sarăcenii? Un sat cum Sărăcenii trebuie să fie. Ici o Explorare, ex. 1/p.51 - Grupa 
casă, colo o casă... tot una câte una... Gardurile sunt de 
prisos, fiindcă n-au ce îngrădi; uliţă este satul întreg. | a. < : 

g N :| Sărăceni. 

Ar ti prost lucru un horn la casă: tumul află cale şi NORI ` i 

prin acoperiș. Nici muruiala! pe pereţii de lemn n-are| â Alcătuiți două variante: conform 
înțeles, fiindcă tot cade cu vremea de pe dânşii. Câteva | descrierii din primul capitol şi conform 
lemne clădite laolaltă, un acoperiş din paie amestecate | descrierii din ultimul capitol. 
cu fân, un cuptor de imală? cu prispa bătrânească, un| Menţionaţi şi locul pe care îl ocupă 
pat alcătuit din patru ţapi* bătuţi în pământ, o ușă| biserica în sat. 

făcută din trei scânduri înțepenite c-un par cruciş şi cu 
altul curmeziş... lucru scurt, lucru bun. Cui nu-i place 
să-şi facă altul mai pe plac. 

În vârful satului, adecă la cel mai înălțat loc, este o 
alcătuială pe care sărăcenenii o numesc „biserică“, Ce 
să fie asta? Este o grămadă de groși“ bătrâni, puşi unii 
peste alţii în chip de pereţi. [...] 


geografilor — Realizaţi harta satului 


b Indicaţi în ce regiune este situată 
acțiunea şi precizaţi pe ce vă bazaţi. 


Imagini elevi 


Lectura imaginii şi imaginea realizată de elevi după o lectură sunt modalități educative 
interdependente ale căror roade le putem culege dacă le aplicăm adecvat la clasă, fără efect de artificiu şi 
fără conglomerat textual, stimulând, totodată, interesul pentru lectura obligatorie şi pentru lectura de 


plăcere. Ca exerciţiu de reflecţie le putem cere elevilor să completeze un tabel în care să pună în balanţă 


avantajele (+) şi dezavantajele (-) fiecărui tip de limbaj, verbal şi vizual/imagistic. Întreg demersul 


converge spre utilitatea lecturii, justificat regăsită la Nicolae Manolescu, pentru că “Cititul furnizează 
vieţii o enormă cutie de rezonanţă, în care întâmplările trăite de noi se confruntă cu cele trăite sau 


imaginare de alţii şi în care, prin comparaţie, semnificaţiile le sporesc considerabil.” 

PAȘI MICI PENTRU A FORMA UN CITITOR MARE 


Prof. înv. primar Salatioan Mihaela 
Şcoala Gimnazială „Avram lancu”, Dej, Cluj 


Lectura nu ar trebui să fie prezentată copiilor ca o corvoadă sau datorie. Ar trebui să le fie oferită 
ca un cadou preţios. Kate DiCamillo 

Şcoala joacă un rol important în apropierea copilului de lumea cărţilor şi, implicit, de lectură. 
Copilul trebuie familiarizat cu cartea de la cea mai fragedă vârstă. Ea îi ajută pe copii să parcurgă drumul 
cunoaşterii de la concret la abstract, de la intuiţie la reprezentare şi fantezie. Cu ajutorul cărții, copilul 
descoperă instrumente care îi pot satisface dorința de a descoperi realitatea înconjurătoare. 

Educatorii trebuie să le dezvolte elevilor „gustul pentru lectură”, o cerință didactică importantă 
fiind preocuparea permanentă a cadrelor didactice pentru realizarea contactului direct al copiilor cu lumea 
operelor literare. 

Cu ajutorul diferitor cărţi ilustrate pentru copii oferim cel mai simplu mod de a face din lectură o 
plăcere, chiar şi pentru acei copii care au o reţinere față de aceasta. Cu o carte fără desene, un copil tinde 
să fie un ascultător pasiv, în timp ce nişte cărți pentru copii care conţin imagini vii şi frumoase îl transformă 
într-un participant activ, dornic să pună întrebări şi să fie interesat să afle deznodământul poveștii. 

Copiii vor fi întotdeauna bucuroși să citeasă poveşti bogate în imagini și ilustraţii, percepând acest 
lucru ca un bonus. Acest fenomen este mai sesizabil la copiii pentru care citirea necesită mai mult efort și 


timp decât la alții. 


Ilustraţiile reprezintă o parte importantă a atracției vizuale a oricărui conţinut. Ele sunt uneori 
respinse ca fiind secundare față de text, dar ilustrațiile sunt necesare pentru înţelegerea poveștii din spatele 
acestuia. Fără ilustraţii, nu se poate înţelege pe deplin ceea ce este transmis într-un text. Ilustraţiile oferă 
cititorului un sentiment şi o emoție pe care nu le poate obţine doar din cuvinte. 

Firul narativ al unei poveşti este într-adevăr important, însă înţelegerea textului este îmbunătățită 
substanțial cu ajutorul imaginilor. Astfel, ilustrațiile din cărțile pentru copii capătă din ce în ce mai multă 
valoare în procesul de dezvoltare al micuţilor. 

Ilustraţiile din cărțile pentru copii au mai multe roluri esenţiale. Primul dintre ele este de a-i motiva 
pe copii să citească. Acestea stârnesc curiozitatea copiilor, pe măsură ce sunt descoperite de către aceştia 
în carte. Acest lucru, de fapt, devine primul factor motivaţional în dezvoltarea unui obicei pentru lectură. 

Un alt rol al ilustraţiilor din cărți este de a întări gândirea vizuală a copiilor. Cărțile cu imagini îi 
ajută pe copii să se concentreze la lucrurile pe care le observă în jur şi să se raporteze la acestea. O poveste 
cu ilustraţii îl învață pe cel mic să fie mult mai ancorat și mai atent să descopere obiecte, personaje şi 
scenarii. 

De asemenea, un important rol al ilustraţiilor este acela că servesc ca instrumente eficiente de 
învățare pentru copii. Pentru că sunt suficient de captivante, ilustrațiile sunt exploatate în şcoli, facilitând 
predarea de tip interactiv dintre profesori şi elevi. Imaginile îi ajută să identifice anumite aspecte 
importante şi să facă diverse asocieri. Copiii mai mici descoperă prin ilustrații animalele, fructele, 
legumele, florile, anotimpurile şi alte elemente din natură. Copiii mai mari înțeleg subiecte mai complexe 
precum relieful, elemente de geometrie, noțiunea de fracție, lecţii de istorie folosind ilustrațiile. 

Aşadar, imaginile sunt fundamentale în formarea copiilor şi dezvoltarea capacităţii lor de 
înțelegere, dar şi a gustului pentru lectură încă de la vârste fragede. 

Cititul de la vârste cât mai mici ajută la dezvoltarea creierului, a competențelor lingvistice şi 
stimulează creativitatea. Cărţile oferă o oportunitate excelentă de a vorbi, de a povesti, de a inventa și de 
a ne conecta cu copiii. 

Sunt copii care ascultă cu mult interes o poveste frumoasă, citită de altcineva, fără să fie tentaţi să 


citească ei înşişi altceva decât ceea ce li se cere la orele de curs. Uneori, nu au la îndemână cărțile potrivite, 


alteori, indiferența pentru lectură a persoanelor apropiate determină aceeaşi atitudine a copiilor. În astfel 


de cazuri intervenţia învățătorului este absolut necesară. 

Inocularea pasiunii pentru lectură ca o coordonată a personalității umane, poate să înceapă în 
şcoală în mod sistematic. La începutul clasei I, poveştile citite cu expresivitate de către învățător, mai ales 
dacă acestea sunt citite la bibliotecă sau într-un loc special amenajat, pot stimula foarte uşor interesul 
pentru lectură. Povestea poate fi animată de mimică sau de teatru de păpuși. După o vreme, elevii vor 
continua acest exerciţiu de citire expresivă pentru colegii lor. 

În perioada preabecedară se poate începe un exerciţiu de construire a unei cărţi în mai multe etape. 
În prima etapă se citește începutul unei poveşti şi elevii desenează locul şi personajele, apoi se citesc pe 
rând celelalte fragmente, după care elevii ilustrează prin desene fiecare fragment. Vor obţine o ilustrare a 
întregii povești pe momente. Se vor capsa aceste desene, formând o carte. 

În perioada abecedară elevii pot completa desenele adăugând litere sau numele personajelor. 
Textele suport trebuie să fie scurte, dublate de imagini sugestive cât mai bine realizate, pentru a fi colorate 
de către elevi. Aceste fişe vor fi distribuite elevilor pentru a fi colorate, ca sarcină individuală sau de grup, 
cu scopul de a trezi interesul şi curiozitatea elevilor pentru textul ce însoţeşte imaginea, deci, pentru 
lectură. 

Diversele activităţi desfăşurate la clasă, în care se includ lectura după imagini, jocurile de rol cu 
personaje din basme, povestiri, desene animate, jocuri ca „Povestitor pentru o zi”, „Schimbă finalul”, 


„Continuă povestea” şi altele sunt tot atâtea modalităţi de trezire a interesului pentru lectură. 


In perioada postabecedară pot nota sub fiecare desen o scurtă descriere. 


În clasele următoare pot dezvolta pe spatele desenelor fiecare idee, povestind astfel în scris întreaga 
poveste. De asemenea se pot povesti fragmentele unui text pe baza unor imagini care ilustrează idea de 
bază a fiecărui fragment. Li se pot face coperţi cărților. 

Pentru lectură este important să fie alese cărți cu personaje care au aproximativ aceeaşi vârstă cu 
elevii şi fac parte din universul sau din aria lor de interes. Pot fi animăluţe, roboţi, zâne sau prințese, 
trenuleţe sau maşini. Este bine ca elevii să întâlnească o varietate de personaje în cărți, care provin din 
diferite țări, care pot avea pielea mai închisă sau mai deschisă, care vorbesc limbi diferite sau care folosesc 
cuvinte diferite și care se îmbracă în haine diferite, pentru a-i învăţa cu diversitatea umană şi să fie 


toleranți. 


De asemenea, cărțile alese pentru a fi citite de către şcolari e bine să promoveze valori pozitive, 
cum ar fi bunătatea, vitejia, perseverenţa. Curiozitatea, mentalitatea deschisă şi determinarea sunt doar 
câteva dintre valorile care pot fi alimentate prin lectură. 

La trezirea interesului pentru lectură al copiilor contribuie entuziasmul profesorului când citeşte, 
transpunerea textelor literare în alt limbaj: mimă, joc de rol, pantomimă, utilizarea metodelor interactive, 
dar şi dramatizarea unor texte cunoscute. 

Un impact crescut asupra elevilor au parteneriatele şi activităţile comune cu biblioteca şcolii sau 
cea din localitatea unde se află şcoala. De mare importanţă sunt întâlnirile organizate cu scriitori de texte 
pentru copii, dar nu numai. 

Organizarea unor cluburi de lectură la biblioteca şcolii sau într-un spațiu special amenajat, care să 
îmbie copiii la lectură, a unor cenacluri literare, a unor şezători şi concursuri, sunt foarte importante pentru 
a-i determina pe şcolari să citească de plăcere. 

Competența măsoară cunoştinţe şi abilităţi însuşite în procesul de învăţare, aplicare a materiei 
curriculare la limba şi literatura română şi în acest sens se impune utilizarea metodelor interactive capabile 
a transforma elevul în participant activ al lecturii. E bine să urmărim transformarea lectorului inocent în 
lector competent, avizat, însetat de lectură şi de cunoaştere. 

Lista de cărţi e o metodă utilă în stârnirea interesului pentru lectură suplimentară, elevul având 
posibilitatea să aleagă pentru sine şi pentru colegi cărți pe care el le consideră captivante, motivându-şi 
alegerea. 

Semnul de carte- după lectura interiorizată a textului, li se cere elevilor să completeze un semn de 
carte care să conţină 4 sarcini de lucru: notația primei reacţii la lectură, notarea ideii reţinute, a unei 
întrebări stârnite de text, a unui titlu de carte de care îşi amintesc. 


Benzi desenate: pornind de la imaginea din text, elevilor li se solicită să adauge chenare în care să 


realizeze benzi cu imagini, însoţite de dialoguri posibile, gânduri sau simple comunicări. 


Copacul valorilor- se desenează un copac al eroilor, pe frunze se scrie numele eroului, iar pe fructe, 
valorile după care se manifestă. Este o metodă care îi ajută să descopere şi să conştientizeze valorile 
personajelor. 

Posterul- copiii au sarcina de a realiza un poster cu prezentarea figurată a conţinutului desprins 


din text. 


Produsul actrivităţii: după parcurgerea unui text, se poate concepe un poster, un cântec, un dans, 
pantomimă, planşe ilustrative, un afiş, o machetă etc. 

Una din tehnicile motivaţionale pe care o putem folosi se numeşte „Copacul Timpului”. Inspirăm 
copiii să fie responsabili şi sinceri în privința lecturii, îndrumându-i să marcheze în copac, prin colorare, 
fiecare 20 de minute petrecute citind. Astfel, perioadele colorate se însumează, iar copiii au dovada clară 
a timpului dedicat cititului. 

Pentru realizarea sarcinii de apropiere a elevilor de lumea literaturii, de a-i ajuta să deprindă gustul 
cititului, este recomandabilă alegerea textelor literare atractive, accesibile, variate, texte care produc 
curiozitatea şi stârnesc idei, îmbogăţesc experienţa de viaţă şi cea culturală. 

Miron Costin sublinia că nu există un ideal nobil la fel ca „cititul cărților”, de aceea elevii trebuie 
să înţeleagă că a citi o carte înseamnă a pătrunde într-un univers de gânduri, idei şi sentimente ce 
îmbogăţesc mintea şi sufletul. 

TEXTUL ŞI IMAGINEA ÎN ORELE DE LITERATURĂ 


Prof. Sandu Adriana 
Şcoala Gimnazială Nr. 119 Bucureşti, Sector 4 


Având ca finalitate optimizarea procesului de citire şi interpretare a unui tablou, prin sensibilizarea 
elevilor şi dezvoltarea atitudinii critice a acestora, se remarcă importanţa textului şi a imaginii în scrierea 
creativă la clasele gimnaziale. 

Trăim într-o lume în care nu mai primează cuvântul, ci imaginea, impresie ce se naşte din 
experienţa fiecăruia dintre noi — petrecerea unui timp îndelungat în faţa televizorului sau a calculatorului 


oferă o altă perspectivă asupra lumii, precum şi invers — dar şi dintr-o diferenţă obiectivă între texte şi 

imagini. Textele sunt la îndemână, dar decizia de a le citi ne aparţine; imaginile, dimpotrivă, ne asaltează, 
nu le putem refuza pentru că ele constituie o informaţie fundamentală despre lumea externă cotidiană. 
Omul se poate orienta ca turist într-o ţară a cărei limbă nu o cunoaşte, fără să citească textele acesteia, dar 
nu se poate orienta închizând ochii. 

Caracteristicile unei imagini diferă, printre altele, şi în funcție de cromatică, de claritate, de 
capacităţile cognitive ale elevului, de starea sa emoţională, de sensibilitate, de vârstă. Consider că atenția 
şi interesul elevului trebuie dirijate şi educate pentru a se putea focaliza pe cât mai multe detalii. 
Posibilităţile de exploatare a imaginii la clasă sunt foarte numeroase, oferind instrumente de operare în 
exprimarea impresiilor create de o imagine, construind drumul de la imagine către text. 

Când citește, elevul îşi imaginează cum arată personajele, locurile în care se desfăşoară acțiunea 
sau peisajele descrise. Uneori chiar îl ajută să deseneze ceea ce vede cu ochii minţii sau să creioneze prin 
cuvinte ceea ce vede. 

Pentru exprimarea nuanţată a impresiilor create de o imagine este necesară capacitatea de 
producere a imaginilor artistice şi a figurilor de stil, determinată de o bună înţelegere şi însuşire a acestora 
la nivel teoretic. Tehnica interogativă este de asemenea foarte importantă, întrebările productive ale 
profesorului sau chiar ale elevului ajutând la orientarea atenţiei şi la ordonarea detaliilor semnificative. 
Plecând de la imagini este util să îi învăţăm pe elevi să înveţe, să înţeleagă şi să participe. 

Programa de limba şi literatura română pentru Evaluarea Naţională vizează şi evaluarea 
competenţei de „exprimare scrisă, respectiv de utilizare corectă şi adecvată a limbii române în producerea 
de mesaje scrise, în diferite contexte de realizare şi în scopuri diverse”, la sfârşitul clasei a VIII-a elevii 
urmând să fie capabili: să evidențieze trăsăturile unui peisaj, obiect, persoană, într-o descriere de tip tablou 
sau portret; să redacteze texte cu scopuri şi destinaţii diverse, adaptându-le la comunicarea concretă; să 
redacteze compuneri având ca suport o fotografie artistică, un tablou, o temă, pe baza unui plan conceput 


de ei. 


In orice demers educativ de comunicare, centrat pe elev este importantă reînnoirea şi diversificarea 


continuă a strategiilor didactice, care să ducă la obţinerea din partea elevilor a unei participărei active, 
motivante. Utilizarea imaginii la clasă este una dintre aceste metode care se îndepărtează de acţiunea rigidă 


şi traditțională, punând accentul pe creativitate, comunicare şi implicare activă. 


Pe parcursul anilor de studiu, elevul se obişnuieşte cu scrierea diverselor texte, respectând anumite 
condiţii de redactare impuse, în funcţie de vârstă, într-un mod corect şi lizibil. Redactarea unui text scris 
este, pentru elev, o provocare, un prilej de căutări şi descoperiri. Aici intervine rolul decisiv al şcolii, de a 
facilita achiziția competenţelor discursive. Dezvoltarea acestor deprinderi necesită însă timp şi 
perseverență, realizându-se treptat, progresiv, întâi prin crearea unor faze scurte, a unor secvenţe, apoi a 
unor texte ample, complexe. 

În sprijinul abilității de a „citi“ imagini, se pot desfăşura activităţi bazate pe înţelegerea și 
discutarea imaginilor respective, referitor la tema abordată, la personaje sau aspecte ale tabloului, 
elemente specifice limbajului plastic (compoziţie, cromatică) sau la relaţia cu textele pe care le însoțesc. 
Astfel de activităţi au rolul de a le dezvolta elevilor competenţe de comunicare care să le faciliteze 
pătrunderea în diferite domenii ale cunoaşterii, apreciind comunicarea artistică, dar şi să se descurce în 
situaţii de comunicare obișnuite. Cum trăim într-o lume în care vizualul este omniprezent, capacitatea de 
a înţelege mesajele transmise prin imagini este foarte importantă. 

Pregătirea necesară pentru a aborda lectura imaginii implică utilizarea unor strategii didactice de 
lectură a imaginilor. O posibilitate de citire a imaginilor o reprezintă benzile desenate. Acestea sunt agreate 
de copii şi pentru că se referă, în acelaşi timp, la ideea de concret şi la cea de fantezie. Benzile desenate, 
de obicei, dezvăluie o naraţiune. Bulele de text sugerează ideea că povestirea se realizează pe baza 
dialogului şi textul transmite vorbirea directă. Prin urmare, pe baza imaginilor, se pot evidenția personajele 
şi se pot contura informaţii. Citirea benzilor desenate se referă la descifrarea alternativă sau chiar simultană 
a secvenţelor de text şi a imaginilor. 

O altă modalitate de „citire” a imaginilor, într-un context interactiv ar putea fi și organizarea unei 
expoziţii de fotografii, care se poate desfăşura prin expunerea unor imagini în care apare elevul ca 
personalitatesau a unor fotografii realizate de acesta. Imaginea ne îndeamnă să discutăm, să aducem în 
prezent unele amintiri, ne determină să dezbatem anumite subiecte, să scriem. Imaginile transmit stări, 
idei şi, în mod firesc, încep să se contureze discuţii, întrebări şi răspunsuri. Ele stârnesc reacţii, atitudini 


concretizate în participarea elevului la activitate. Este bine ştiut faptul că elevii nu se simt confortabil să 


vorbească depre ei înşişi, vizând propria identitate. Insă atunci când sunt îndemnați să realizeze o naraţiune 


(singuri sau în grup) pornind de la un suport, precum o ilustrație, ei au posibilitatea de a-şi dezvălui unele 


preocupări fără ca alți participanţi la discuţie să-şi dea seama că vorbesc chiar despre ei, îşi dezvăluie, 

astfel, o preocupare personală mai mult sau puţin conştientizată. În contextul actual al evoluţiei imaginii, 


fotografia trebuie să ocupe un loc important, pentru că dezvoltă creativitatea, comunicarea şi permite, în 
acelaşi timp, activizarea, îmbogățirea vocabularului sau însuşirea unor structuri lexicale şi gramaticale. 
Fiecare cadru didactic îşi poate adapta activitățile în funcţie de obiectivele pedagogice stabilite, în 
funcție de nivelul elevilor, de particularitățile de vârstă şi individuale, de interesul lor, de secvențele lecţiei. 
Aceeaşi activitate poate să se refere la toată clasa, la un grup mai mic de elevi sau să fie distribuită unui 


singur elev pentru focusarea efortului pe scris, oral, dramatizare, compunere etc. 


Prin urmare, obiectivele unor astfel de proiecte vizează asigurarea unei predări integrate a 
literaturii şi a celorlalte arte, a limbii şi a comunicării, oferind competenţe de receptare şi producere a 
textului oral şi a celui scris, precum și competenţe de lectură și interpretare a imaginilor, competenţe de 


producere și receptare a unui discurs argumentativ, destinat exprimării unei opinii. 

„NORIȘORUL ALINTAT” — O POVESTE DESPRE EMOTII 


Prof. Sima Roxana Mihaela 
Prof. Popovici Raluca-Teodora 
Colegiul Tehnic „Ion Holban” Iaşi 


Cadrele didactice lucrează împreună cu o clasă formată din 12 elevi cu deficienţe asociate. 
Povestea a fost concepută pentru a putea să le prezentăm elevilor emoţiile într-o manieră plăcută, 
interesantă şi uşor de înţeles. Aşa cum bine ştiţi elevii cu CES prezintă dificultăți în înţelegerea mesajului 
scris şi a emoțiilor în general. De asemenea, mulţi elevi cu CES prezintă şi comportamente neadecvate, 
comportamente care nu sunt realizate neapărat cu intenție. Pentru a putea îmbunătăţi capacitatea de a 
discerne pericolul și situațiile neadecvate social am creat această poveste care abordează următoarele 
teme: emoţii, comportament adecvat, comportament neadecvat, prietenie, empatie, solidaritate. Povestea 
chiar dacă a fost concepută pentru această categorie de elevi poate fi abordată și de cadrele didactice din 
învăţământul de masă. Imaginile atractive îi motivează pe elevi să citească şi să descopere conţinutul 
cărţii. Varianta digitală a fost aleasă pentru uşurinţa cu care poate fi accesată şi distribuită. Din punctul 
nostru de vedere această tematică este foarte importantă în dezvoltarea psihică și emoţională a elevilor, 
fie cu CES, fie tipici şi acesta este motivul pentru care ne dorim să ajungă la cât mai muţi profesori şi 
elevi. Pentru accesarea acesteia este nevoie doar să aveţi un dispozitiv, internet şi să accesaţi link-ul 
următor: https://www.storyjumper.com/book/read/132566532/626a7363b448a . 

Pentru persoanele care nu deţin un dispozitiv și internet la clasă adăugăm în acest fişier şi imaginile 
poveștii pentru a putea fi printate şi prezentate elevilor. 


—— 


A fost odata ca niciodata 2 nori care își 
e g doreau t it ilaș. 
Norișorul alintat ie plisse pe cin 


își piardă speranța, 


—— 


Într-o zi mohorâtă o lumină 
străluci pe cer și celor 2 nori 
li se îndeplini dorința. 


Astfel anii au trecut și norişorul se transformă 
într-un alintat veșnic nemulțumit. Părinţii 
acestuia mu mai știau ce să facă ca acesta să 
fie fericit, iar el toată ziua tuna și fulgera. 


Zilele au trecut şi Puf se trezi în prima zi de şcoală. 
Supărat și obligat de părinți se duse 
la școală și descoperi acolo mulți norișori 
care erau foarte fericiți, 


—— 


Extrem de fericiți aceștia îl ofereau micului 
norișor (Puf) orice își dorea: 
înghețată, ciocolată, covor zburător. 


Într-o zi de vară părinții Ñ explicară lui 
Puf că va urma să plece la școală. Acesta se 
enervă așa de tare încât izbucni o furtună 
puternică. După ce se linişti, se hoțări că nu vrea să 
meargă la școală însă părinții, pentru prima dată, se impuseră 
în fața lui și îl obligară. De atunci, norișorul primea din ce în ce 
mai puține lucruri pe core și le dorea motiv pentru 
care mai mereu ereu furtuni puternice. 


Neînţelegând de ce acești 
„ Morişori sunt așa, se ascunse, 
Incepu să le urmărească mişcările 
și să le analizeze lucrurile. Observă 
că majoritatea norișorilor aveau 
lucruri ieftine și multe dintre ele 
reparate. Nu înțelegea cum de 
norișorilor nu le era rușine 
cu acele obiecte. 
Se întreba cum de aceşti norişori 
pot să fie fericiți așa? 


Ziua trecu şi Puf nu interacționă 
cu niciun alt norișor. Ajuns 
acasă părinții îl întrebară cum 
fusese la școală însă acesta 
se duse în camera lul și începu 
să plângă. Nu înțelegea cum de 
părinții îl obligă să meargă în acel 
loc urât împreună cu acei 

norișori săraci 


- Mama cu tata mă obligă să 
vin în acest loc urât și să 
stau printre voi, norişorii săraci! 
Nu pat înțelege 
cum pot să îmi facă una 

ca astal 


Părinții îl tot întrebau pe Puf dacă îi 
place la şcoală și dacă și-a făcut prieteni 
însă acesta le răspundea mereu că ru. 
Înarijoraţi părinții se hotărâră să discute 
serios cu Puf. Îl chemară din camera 
lui și îl întrebară: 


A doua zi Puf se întoarse la şcoală. 
curte un alt norişor se apropie de el și 
î întrebă de ce este supărat 
Puf, vizibil nervos, îi răspunde: 


Celălalt norișor când auzi asta izbucni în 
plâns și fugi. Puf nu îl înțelesese reacția 
și plecă spre clasă. Timpul trecu și nici un alt 
norișor nu moi veni 
să interacționeze cu el, Așa 
trecură primele luni de şcoală şi veni vacanța. 


= : 


- Puf, de ce mu 
reușești să își 
faci prieteni? Ce nu își 


-Nu-mi place că e un loc 
urât. Băncile sunt zgâriate 
și murdare de cariocă. Tabla este 
veche și puțin spartă la un colț 
la şcoală? Ceilalți norișari au ghiozdane vechi 
şi peticite și tot timpul îmi cer 
să le împrumut creioane 
că ale lor s-au rupt, 


Atunci părinții își dădură seama -Puf, noi ne-am dorit un copii foarte mult. Dumnezeu ne-a" 
de greşeala pe care o făcură în ajutat şi ai apărut tu în viața noastră. Din dorința de a face 
educarea lui Puf. Aceștia se uitară totul corect ţi-am oferit mereu tot ce ţi-ai dorit fără să ne uităm 
unul la altul și mama continuă la cât costă. Pentru a putea face asta tatăl tău are 2 locuri de 
discuția: muncă și eu unul, Chiar și așa a fost mereu foarte greu cu 
banii deoarece tu îți doreai mereu lucruri din ce în ce mai 
scumpe, Dragul nostru, ceilalți norișori poate că 
nu au avut același noroc ca tine în viață dar să ştii că 
și ei sunt egali cu tine și au aceleași drepturi. Când 
vei începe școala să știi că vei purta vechiul 
ghiozden al tatălui tău și de acum înainte nu vei mai 
primi întotdeauna tot ce îți dorești, 


Pa kí 


În prima zi de şcoală găsi în culer un ghiozdan d 
și peticit. Se uită în acesta și găsi o cutie cu 
Puf se supără foarte tare colorate uzate și o cutie cu un sandwich, 
şi fugi în camera lui. Nervos porni spre școală. 
Restul vacanței abia vorbi cu 
părinții și stătu în camera lui. 


Ca de obicei trecu printre ceilalți norișari din curte fără să 
scoață vreun sunet și fără să ridice capul din pămânț. 
Se așeză în banca lui și după ceva timp, înainte 
să înceapă ora, un norisor veni și 1 întrebă: - Puf, de ce ești mereu 
trist? De ce nu vrei să 
te joci cu mai? 


- Aș vrea să mă joc dar 
nu știu cum. Aș vrea să am 
prieteni și să fiu fericit 

dar nu știu cum, 


lălalait norișor era surprins. 
pagede det „iu norișorul cu care vorbi 7 
Îi explică regulile jocului și î urât la începutul şcoli și Te-am jignit și nici nu am 
făcu cuneștință cu restul se duse grăbit la el: a, ep pomi 
maripa iar. n-a şi că o să devenim d 
prieteni. 


Norişorul îi zâmbi și îl îmbrățișă. Apoi se întoarseră 
amândoi la grup ca să se joace.Din acel moment Puf deveni 
un norișor fericit şi începu să primească din nou ce își 


LECTURA DUPĂ IMAGINI - MODALITATE SPECIFICĂ DE INTERVENȚIE 
ÎN TERAPIA LOGOPEDICĂ 


Prof. înv. preşcolar Șerban Ana 
Grădiniţa Nr. 41 Bucureşti, Sector 6 


Există multe avantaje pe care lecturarea unei cărți le poate avea asupra dezvoltării unui copil: 

1. Dezvoltarea cognitivă se referă la modul în care percepem şi gândim despre lumea noastră cu referire 
la inteligența, raționamentul, dezvoltarea limbajului şi procesarea informaţiilor. 

2. Dezvoltarea empatiei Când citim o carte, ne transpunem în povestea din faţa noastră. Acest lucru ne 
permite să dezvoltăm empatia putem identifica cu modul în care se simt. Copiii pot folosi, apoi această 
înțelegere pentru a empatiza în lumea reală cu alți oameni. În plus, copiii vor dobândi o mai bună înțelegere 
a emoţiilor, ceea ce îi poate ajută să înțeleagă propriile emoţii şi pe cele ale celorlalți. 
3. Înțelegerea profundă a lumii din jurul lor.O carte ne poate duce oriunde: într-un alt oraș, într-o altă 
ţară sau chiar într-o lume alternativă. Citind o carte, un copil află despre oameni, locuri şi evenimente pe 
care nu le-ar putea învăţa altfel. Acest lucru oferă copiilor o înţelegere mai profundă a lumii din jurul lor 
şi a culturilor care sunt diferite de ale lor. Construirea de relaţii mai puternice. Dacă un părinte citeşte cu 
un copil în mod regulat, atunci va dezvoltă, fără îndoială, o relaţie mai puternică cu ei. 
4. Dezvoltarea vorbirii Prin lecturarea cărților, preşcolarii învaţă cuvinte noi pe care le utilizează în 
construcţia de fraze noi. 


Lectura oferă cadrului didactic oportunitatea de a avea un eveniment obişnuit și împărtășit, pe care 


atât el, cât şi copilul îl pot aștepta. În plus, le oferă copiilor sentimente de atenţie, dragoste şi reasigurare, 


care sunt esenţiale pentru educarea şi bunăstarea. Care este importanţa poveștilor în educaţia copilului? 


Cititul împreună cu copiii poate ajută la atragerea lor către cărți pentru totdeauna, respectful lor şi 
îngrijirea lor. Avantajele lecturii cu copiii lor sunt: 

se Abilități literare îmbunătăţite Citind cu voce tare cu copiii mici, chiar dacă nu pot înţelege pe 

deplin ceea ce spui, le oferă abilităţile de care au nevoie atunci când încep să citească singuri. Le 

arată copiilor că citirea este ceva realizat prin concentrarea de la stânga la dreapta şi că întoarcerea 

paginilor este esenţială pentru continuare. Citirea copiilor chiar și în primele luni ale vieţii poate 

ajută la dobândirea limbajului şi stimularea părţii creierului care procesează limbajul. Vocabular 

mai extins Auzirea cuvintelor rostite cu voce tare poate expune copiii la o gamă de vocabular nou 

şi fraze pe care poate nu le-au auzit altfel. Citind zilnic un copil, vor învăţa cuvinte noi în fiecare 


zi. Concentraţie mai mare. O citire regulată şi consecventă poate ajută la îmbunătățirea abilităților 


de concentrare a copilului. In plus, acesta va ajută un copil să înveţe să stea liniştit şi să asculte 


pentru perioade lungi de timp, ceea ce îi va ajută în şcolarizarea lor. 

Niveluri mai mari de creativitate şi imaginaţie Citirea unei cărţi se bazează pe noi folosindu/ne 
imaginaţia pentru a ilustra personaje, pentru a vizualiza setările şi mediul lor şi pentru a ghici ce 
urmează. Trebuie să ne folosim imaginația pentru a învăţa despre alți oameni, locuri, evenimente 
şi vremuri. La rândul său, această imaginaţie dezvoltată duce la o mai mare creativitate . 

Cunoscând că limbajul se dezvoltă în strânsă legătură cu gândirea şi că o caracteristică a gândirii 
copilului la vârsta preşcolarității şi a şcolarităţii mici este orientarea concretă a acesteia, se recomandă ca 
activităţile de stimulare şi dezvoltare a vorbirii să fie organizate pe un suport senzorial cât mai variat 
(obiecte naturale, mulaje, desene, ilustraţii, tablouri, jetoane etc.). 

Ca modalitate specifică de intervenţie, ce corespunde obiectivelor terapiei logopedice şi cu o mare 
eficienţă informativ — formativă, se poate folosi lectură după imagini. 

Astfel, lectura după imagini trebuie strâns corelată cu convorbirea, iar în cadrul unui sistem de 
activităţi, se combină cu memorizarea, audierea, povestirea, jocul didactic, etc. spre a putea solicita copilul 
în totalitatea funcţiilor limbajului. 

În cadrul lecturii după imagini copiii sunt stimulaţi şi învăţaţi să vorbească cu ajutorul imaginilor. 
Pentru copilul care nu a învăţat încă să citească, imaginile au valoarea textului scris. Acestea au avantajul 


că apropie copilul, în mod selectiv, de o anumită idee sau secvenţă din realitatea înconjurătoare. 


Imaginile, ca modele ale realităţii sunt prezentate în raport cu anumite cerinţe în cadrul activităților 
didactice, într-un cadru mai simplu sau mai bogat în detalii. Ele pun probleme care se cer intuite, 
descifrate, înţelese de către copii, iar apoi judecate şi exprimate pe plan verbal şi apoi din punct de vedere 
al acțiuniii comportamental. 

Cu cât o imagine este mai atractivă, mai colorată, care redă un anumit moment din ceea ce urmează 
a fi citit, cu atât prescolarul şi apoi şcolarul va fi mai curios să „citească””. 

Imaginile au rol în stimularea lecturii de plăcere. 

Orice ilustrație, tablou aduce noutăţi prin conţinutul lui, fie că este vorba de un aspect din realitatea 
înconjurătoare, încă necunoscut copiilor, fie că se înfăţişează, în forme noi, unele aspecte cunoscute lor 
dinainte. Fiecare ilustrație sau tablou are menirea de a transpune copilul într-o lume a frumosului, pe care 
copilul trebuie să-l înţeleagă, să-l simtă şi să-l exprime. Prin aceste aspecte, tabloul atrage copilul, îl face 
să gândească, stimulându-i totodată vorbirea. Exprimând cu voce tare constatările, aprecierile şi judecăţile 
sale, copilul îşi exersează vorbirea în direcția formării de propoziţii simple, dezvoltate şi fraze. El învaţă 
să gandească şi să expună logic, legând cuvintele între ele în propoziţii, acestea în fraze şi mai departe 
într-o descriere sau analiză. Ilustraţia, tabloul, în ansamblu şi, mai ales, fiecare detaliu în parte, stimulează 
spiritul de observaţie al copiilor, antrenează operaţiile de analiză şi comparaţie. Că urmare, copiii învaţă 
să pătrundă şi să înţeleagă stările sufleteşti sau ideile exprimate cu ajutorul imaginilor. 

Lectura după imagini solicită reprezentările copilului, experienţa lui de viaţă, capacitatea de a 
folosi în mod independent cunoştinţele dobândite în diferite ocazii referitoare la mediul social şi natural. 
Trezirea interesului copilului pentru cunoaştere, în general, şi pentru valorificarea cunoştinţelor însuşite 
anterior, se realizează, mai ales, prin calitatea imaginii prezentate, ceea ce impune o atenţie deosebită în 
selectarea şi prezentarea unor ilustraţii adecvate intereselor şi preocupărilor copiilor. Astfel imaginea 
devine un mijloc de comunicare cu ajutorul căreia se exersează gândirea şi vorbirea corectă. 

Prin intermediul imaginilor copilul primeşte un mesaj, se exprimă asupra lui, îl comunică. În acest 


scop copilul, înainte de toate, trebuie deprins cu “cititul” imaginilor, trebuie învăţat să recunoască anumite 


simboluri picturale, pentru a descifra cuvântul, pentru a ajunge la mesajul transmis. În fața mai multor 


imagini, copilul care a învăţat să le descifreze sensul şi semnificaţia separată, se străduieşte să descopere 
legăturile care le unesc pe toate, pentru a construi, într-o formulare proprie, dar şi logică, o lume care va 


fi pentru el plăcută, atractivă şi instructivă. 


După ce copiii învaţă să lectureze imaginile, limbajul devine mai bogat, relațiile de comunicare 
mai active, atenţia mai stabilă, iniţiativa şi independenţa în gândire mai prezente. 
Se poate afirmă că lectură după imagini este o activitate ce contribuie atât la formarea şi exersarea 
limbajului pe toate nivelurile sale, cât şi la antrenarea în acelaşi timp a personalităţii că sensibilitatea 
estetică și latura afectivă. 

Ca modalitate specifică de intervenţie în terapia logopedică, lectura după imagini se alătură altor 
metodee şi procedee care ajută preșcolarul, în cazul nostru să-şi dezvolte limbajul. 


Materiale ce pot fi utilizate-paletar logopedic / să învăţăm să spunem L şi R- cărți de joc etc. 


EDUCAREA LIMBAJULUI CU AJUTORUL POVESTIRILOR 


Prof. înv. preşcolar Șerban Andreea Maria 


Grădiniţa cu Program Prelungit Cozia, Rm.Vâlcea, jud. Vâlcea 


Copilul foloseşte vorbirea în fiecare zi, pentru a comunica propriile gânduri, pentru formularea 


cerinţelor, trebuinţelor, a bucuriilor, a necazurilor, în organizarea vieţii şi activităţii lui. Invăţând limba, 


copilul dobândeşte mijlocul prin care poate reliza comunicarea cu cei din jur în forme superioare; iar pe 
măsură ce îşi însuşeşte vorbirea, poate fi educat mai uşor. Cu ajutorul limbajului, în cadrul procesului 
instructiv-educativ , se realizează transmiterea cunoştinţelor, lărgirea orizontului cu noi reprezentări. 

Stimularea limbajului se realizează prin toate activitățile din grădiniţă, dar nu prin toate reuşim să 
facem conexiuni interdisciplinare. În mod concret, în cadrul activităţilor de educare a limbajului prin 
metoda conexiunilor interdisciplinare se aduce o contribuţie esențială la precizarea, îmbogățirea şi 
nuanțarea vocabularului copiilor printr-o serie de cuvinte şi expresii noi, precum şi la formarea unor 
trăsături morale pozitive. 

Dezvoltarea limbajului cuprinde nu numai înţelegerea structurilor verbale şi utulizarea lor în 
contexte imediate, ci şi învăţarea exprimării propriilor idei şi sentimente. O asemenea învăţare nu poate 
avea loc fără un model adecvat şi inteligibil. Una dintre căile naturale în acest sens este spunerea sau 


citirea unor povestiri de către educatoare, care poate începe de foarte devreme, cu grupa mică. 

Se pot construi diferite istorioare utilizând jucăriile copiilor, arătând una sau alta din ele pe măsură 
ce sunt menţionate în povestire şi executând anumite activităţi simultan cu descrierea lor verbală ori 
educatoarea poate alege o păpuşă care-şi povesteşte pățăniile sau un iepuraş ce le vorbeşte copiilor despre 
viaţa din pădure: cum foşnesc copacii, cum miroase totul a verdeață, cum trosnesc crenguţele sub picioare, 
cum ciripesc păsărelele; mai târziu, se poate renunţa la jucării, utilizăndu-se doar imaginile reprezentative. 

Pe măsură ce se derulează povestirea, educatoarea atrage atenția copiilor asupra expresiei 
personajelor prezentate, accentuează intonaţia şi îşi modifică vocea atunci când redă replicile acestora. 
Imaginile, fie că sunt ilustrațiile cărții, fie ca sunt jetoane, trebuie prezentate copiilor doar câte una, pentru 
a nu atribui cuvintelor auzite o altă imagine decât cea indicată. 

Poeziile, cântecele, poveştile şi povestirile prin conţinutul lor bogat şi variat şi prin limba frumoasa 
şi expresivă ajută de asemenea educatoarea să sădească şi să crească la copii dragostea pentru oameni 
buni, respectul faţă de cei mari, dragostea de mama, dorinţa de a fi ei viteji, curajoşi, de a realiza o faptă 
măreaţă, de a lucra în colectiv, de a fi buni prieteni, cinstiți. 

Vorbirea constituie deci un instrument de bază în formarea trasatorilor morale ale copiilor noştri, 
un mijloc de educaţie morala. Pentru a se dezvolta limbajul, trebuie să se cunoască şi să se respecte 
particularitățile dezvoltării copilului de vârstă preşcolară. 

Cunoaşterea la copii de vârsta preşcolara se realizează la nivelul senzaţiilor, percepţiilor si al 
reprezentărilor, întregul conţinut cognitiv având un caracter predominant concret. La aceasta vârsta se 
observă o dezvoltare intensă a sensibilităţii analizatorilor şi pe acesta bază o perfecţionarea a capacitaţii 


de reflectare a sistemului nervos. 


In măsura în care percepţia devine mai cuprinzătoare, mai exactă, mai variată şi reprezentările 


copiilor sunt mai precise, mai clare, mai bogate în conţinut. Gândirea operează cu materialul furnizat 
direct de senzaţii, percepții, reprezentări. Treptat, pe măsura lărgirii orizontului cu noi cunoştinţe şi pe 
baza dezvoltării limbajului, copilul poate să se ridice de la cunoaşterea concretă senzorială, la cunoaşterea 
abstractă, să opereze cu noţiuni, judecăţi, raționamente. Odată cu dezvoltarea percepţiilor, a 
reprezentărilor şi a gândirii se manifestă şi alte procese psihice ca memoria şi imaginaţia; la această vârstă, 
acestea au un caracter situativ, deoarece ele nu s-au deprins de acţiunea cu obiectele. 

Copilul, între 3 şi 5 ani, achiziţionează de la 800-1000 de cuvinte până la aproape 3000 de cuvinte 


din vocabularul limbii române, ajungând în pragul şcolarităţii, în jurul vârstei de 6 ani, la peste 3500-4000 

de cuvinte din lexicul de bază, având posibilitatea de a comunica oral cu cei din jur, folosind schemele 
sintactice principale. E de reţinut pentru noi că, aşa cum subliniază specialiştii, semnificaţia cuvântului 
nu este constantă la această vârstă, ci se dezvoltă, se însuşeşte progresiv, în mare măsură prin însăşi 
folosirea limbajului. 

Un rol important la îmbogățirea vocabularului preşcolarilor îl are familia de cuvinte. Este bine ca 
atunci când se întâlnesc în poveste, educatoarea să schimbe tonul pronunţiei pentru a fi uşor receptate de 
copii şi totodată înţelese. De exemplu: “casă-căsuţă”, copilul îşi imaginează o casă mai mică şi frecvent 
vom întâlni în exprimarea lui: “Eu am desenat o căsuţă.”. Cuvintele au fost pronunţate sacadat, iar silaba 
sau silabele comune cuvintelor respective au fost rostite mai tare. Aceste exerciţii de vorbire s-au 
desfăşurat de regulă după predarea unui basm, iar copiilor le-a dat satisfacţie, întrecându-se unii pe alţii. 
Pentru familiarizarea copiilor cu sinonimele, am organizat mai întâi jocuri şi exerciţii după modelul 
următor: am ales un cuvânt, iar copii au avut sarcina de a găsi şi alte cuvinte care în linii mari să aibă 
acelaşi înţeles, după care am construit propoziţii cu ele. Exemplu: zăpadă, nea, omăt. 

Pe lângă faptul că oferă copiilor posibilitatea de a înțelege gândurile şi sentimentele oamenilor, 
basmele şi poveştile, prin folosirea cuvintelor și a imaginilor artistice, îi familiarizează pe copii cu 
structura limbii, cu bogăția formelor sale gramaticale, cu frumuseţea și expresivitatea limbii şi contribuie 
la dezvoltarea limbajului şi gândirii acestora. 

Poveştile/povestirile îi învață pe copii modul de folosire a vorbirii expresive, coerente, formându- 
le deprinderi de utilizare a elementelor lingvistice. 


O condiţie de căpătâi în dezvoltarea, activizarea şi plasticizarea vocabularului o constituie calitatea 


textului ales pentru povestire. Experienţa ne-a demonstrat excepţionala valoare formativ-instructivă şi 


emotional-afectivă pe care o au basmele, mai ales când poartă semnătura unor maeștri ai genului: Ion 
Creangă, Mihai Eminescu, loan Slavici, Barbu Şt. Delavrancea, Mihail Sadoveanu, din literatura română 
sau din literatura universală: Fraţii Grimm, H. Cr. Andersen, A. S. Puskin, M. Gorki, R. Kipling, A. de 
Saint Exupery. 

Povestirile stimulează procesele cognitive şi afective ale copiilor, contribuind la formarea 
trasaturilor de caracter şi de voinţă, au valoare formativă. Pe aceştia îi impresionează conţinutul. 
Ascultându-le, copiii îşi formează reprezentări şi noţiuni despre dreptate, cinste, curaj şi îşi dau seama de 


consecinţele nefaste ale minciunii, laşităţii, prostiei şi îngâmfării. 

Ascultând povestiri, cu vremea, în mintea şi în tainele memoriei copilului se sedimentează figuri 
şi fapte încărcate de un fond emotiv impresionant. Acesta formează un univers distinct de cel în care el 
trăieşte fizic. Granița dintre cele două lumi este labilă, oscilantă. Tocmai aici se află terenul de contact, 
de interferenţă între naraţiune şi joc. De multe ori, pentru copil, narațiunea receptată devine pretext al 


jocului, „înscenare” de tip teatral. Povestea rămâne totuşi o lectură plăcută şi accesibilă pentru copii. 


Bibliografie: 

1. Preda Viorica, Pletea Mioara, Grama Florica,( 2008), Activitatea didactică din grădiniță, Bucureşti, 
Didactica Publishing House; 
Slama, Cazacu, Tatiana, (1979), Relaţiile dintre gândire şi limbaj în ontogeneză, Bucureşti, Editura 
Didactică şi Pedagogică; 


Stan, Liliana, (1994), Cercetarea pedagogică şi inovarea în învăţământ, laşi, Editura Spiru Haret; 


ACTIVITĂȚILE DE LECTURĂ DUPĂ IMAGINI 


Prof. Stamin Cristina Manuela 
Şcoala Gimnazială „Sf. Gheorghe” Craiova, jud. Dolj 


Lectura după imagini este un mijloc prin care se realizează obiectivele educaționale în mod 
sistematic, organizat în detaliu, la care participă toţi copiii grupei. Ele se pot organiza pe grupuri mici sau 


frontal, pe baza unor teme de interes comun şi se pot desfăşura fie sub forma lor tradițională, pe un singur 


Forma de lectură, cea mai accesibilă unui copil din grădiniţă este lectura după imagini. 

În grădiniță copilul dobândeşte prima experienţă a vieţii colective şi, deşi libertatea sa este dirijată, 
canalizată, el întâlneşte mai puţine constrângeri decât în mediul familial şi se exprimă cu mai multă încredere 
şi naturaleţe. 

Izolat, copilul realizează o lectură a imaginii, rezultată din alegeri succesive, aleatorii, neţinând 
seama de alţii iar creaţia sa este folosită personal şi nu are sens decât pentru el. În grup, copilul realizează o 


lectură propriu-zisă a imaginii, iar creaţia sa dobândeşte un sens mai larg pentru că o poate comunica. 

Împărtăşind colegilor săi bogăţia descoperirilor sale, el are nevoie de prezenţa acestora pentru a-şi confirma 
ceea ce el percepe, simte şi gândeşte, pentru că o activitate creatoare autentică nu poate fi realizată dacă eşti 
izolat de lumea înconjurătoare, închis în tine. Aceasta nu se poate realiza decât în colectiv, în situaţii de 
comunicare şi de schimb între indivizi angajaţi într-o activitate comună, îndreptată către obiective comune. 

Rolul important în dirijarea activităţii copiilor îl are educatoarea prin modul de concepere, proiectare 
şi conducere a lecturilor după imagini. Cu tact, cu răbdare şi pricepere, educatoarea va dirija copilul nu 
numai spre intuirea şi expunerea verbală a celor ilustrate, ci spre interpretarea lor, solicitând procesele 
gândirii: analiza, sinteza, generalizarea, abstractizarea. 

Imaginile prezentate copiilor oferă diferite posibilităţi în privinţa dezvoltării gândirii şi vorbirii: 

% Stabileşte legături între elementele compoziționale, între acţiunile redate. 

Se ştie că la vârsta preşcolară apar interesele intelectuale propriu-zise, copilul este preocupat de 
legătura dintre lucruri, de alcătuirea lor. Imaginea (tabloul) are calitatea de a prezenta copilului elemente 
compoziționale în strânsă legătură între ele, cum ar fi în lectura după imagini „Jocurile copiilor iarna”, care 
înfăţişează un grup de copii făcând un om de zăpadă. 

Pentru a se ajunge la forma finală, copiii au intuit acţiunile şi personajele separat (un copil face 
bulgărele de zăpadă, altul construieşte omul de zăpadă). Deşi au fiecare sarcini diferite, personajele au 
acelaşi scop - construirea unui om de zăpadă, ceea ce favorizează legătura între elementele compoziționale. 
Acelaşi lucru se poate spune şi despre celelalte personaje din tablou, care printr-o trăsătură comună se 
integrează în aceeaşi temă (se dau cu sania, patinează, schiază, se bulgăresc), jocurile de iarnă. 

* Stabileşte legături între conţinutul tabloului şi experienţa de viaţă a copilului. 

În lectura după imagini „Activitatea copiilor la colţul naturii”, copiii au reuşit să asocieze acţiunile 
din tablou — îngrijirea plantelor, hrănirea peştilor din acvariu — cu activitatea lor de la colţul viu. Bogăția 
experienţei lor s-a reflectat într-o lecturare amănunțită a tabloului şi mai mult, analiza tabloului a fost 
completată cu acţiuni reale de îngrijire şi de îmbogăţire a colţului naturii. 

* Interpretează acţiuni. 
În această idee trebuie să excludem educatorul care consideră că adevărul este numai cel susţinut de 


el şi caută să-l impună copilului. 


În lectura după imagini ”Toamna” există un grup compozițional al tabloului, format din doi şcolari, 


un băiat şi o fetiţă, care merg pe aleea unui parc. Pentru stimularea gândirii divergente, educatoarea întreabă: 

Unde credeți că merg şcolarii?. Educatoarea putea să se limiteze la un singur răspuns — „copiii merg la 
şcoală”, dar au existat şi alte răspunsuri argumentate logic: „se întorc de la şcoală”, „se plimbă prin parc” 
etc. 

La întrebarea De ce sunt veseli copiii?, răspunsurile vor fi diferite: „pentru că au luat nota 10”, 
„pentru că se plimbă prin parc”, „pentru că merg acasă”. 

Copiii au asociat expresia feței cu anumite acțiuni, apar deci raționamente logice şi personale, 
referitoare la mesajul transmis prin imagine. În această situație s-a mers în profunzime, urmărindu-se 
înțelegerea de către copii a interdependenței dintre general şi detaliu, expresia fiind o reflectare a stării 
sufleteşti. 

Eficienţa acestor activităţi se datorează, în mare măsură, modului cum sunt formulate întrebările de 
către educatoare. Ele vizează tocmai unele aspecte, sunt mai cuprinzătoare şi mai profunde, dau mai mult 
câmp de gândire şi exprimare verbală copiilor, vizează mai mult aspectul cauzal, explicativ, determină 
răspunsuri, atitudini critice, argumente în susținerea unui punct de vedere. Importanţa deosebită în 
înţelegerea şi asimilarea cunoştinţelor o au întrebările pe care le adresăm copiilor, de genul: 

% Caută răspuns la întrebări care: 


a) stimulează capacitatea de a stabili diferite legături între elementele tabloului şi realitatea obiectivă. 


În lectura după imagini cu tema „larna”, după ce se stabilesc elementele componente ale tabloului, 


se precizează că acţiunea se petrece în timpul iernii, şi se adresează copiilor întrebarea: După ce se vede că 
tabloul reprezintă anotimpul iarna ?. Copiii reuşesc, pe baza experienţei proprii să observe că: pe stradă se 
văd sănii, copiii se joacă cu bulgări de zăpadă, casele sunt acoperite de zăpadă, la acoperişuri se văd ţurţuri, 
etc 
O situaţie similară se poate crea în aceeaşi activitate punând întrebarea De unde a ajuns gheaţa la 

streşini?. Copiii vor răspunde că din cauza frigului, că a pus-o iarna, etc. 
b) cer copiilor să motiveze diferite acţiuni. 

Copiii caută explicaţia fenomenelor observate sau analizate, desprinzând legăturile cauzale, reale 
dintre fenomene şi acţiuni. Astfel fenomenul creşterii şi dezvoltării plantelor este motivat de copii în lectura 
după imagini „Activitatea copiilor la colţul naturii” — De ce udă copiii plantele? — Ca să nu moară. De ce 


hrănesc copiii peştii? — Ca să crească mari, etc. 


Astfel copiii găsesc explicaţii, motivând acţiunile personajelor din tablou, prin raționamente simple, 
bazate pe experienţa lor de viaţă, sau pe cunoştinţele însuşite anterior, găsind legături logice între acţiunea 
şi scopul ei. 

c) Întrebări care cer să fie presupuse consecinţele unor acţiuni ale personajelor ilustrate — Ce s-ar întâmpla 
dacă n-am uda florile, n-am hrăni peştii, am scoate peştii din apă?, etc. 

Prin aceste întrebări, copiii sunt puşi în situația de a gândi, de se exprima verbal, făcând abstracție 
de suportul intuitiv şi bazându-se pe experienţa proprie. Astfel se solicită gândirea divergentă iar copilul 
trebuie să găsească mai multe soluţii la o anume problemă. 

d) Întrebări care stimulează capacitatea copiilor de a sintetiza. La întrebarea De ce vedem în tablou mai 
mult culoarea albă?, Ce culori foloseşte pictorul în tabloul cu anotimpul toamna ?”, De ce crengile 
copacilor sunt aplecate, toate într-o direcţie? copiii sunt puşi în situaţia de a observa fiecare element 
din tablou şi de a găsi elementele semnificative care să motiveze răspunsul şi să caracterizeze atmosfera 
sau anotimpul (iarna este multă zăpadă, toamna întreaga natura îngălbeneşte, bate vântul, etc). 
Întrebări care solicită deducţii. Raționamentul deductiv este în general mai puţin accesibil preşcolarilor 
dar când cerința nu are un caracter abstract, ei pot, cu ajutorul tabloului să facă deducţii corecte. 
Analizând tabloul „Toamna, la cules de vie”, la întrebarea „De unde ştim că au fost harnici copiii”? 
copiii vor răspunde că sunt multe coşuri pline cu struguri, că au rămas puţini struguri în vie, că sunt 
veseli, că aşa sunt toţi copiii, etc. Legătura dintre cantitatea de struguri culeasă, numărul de coşuri, lipsa 
strugurilor din vie sunt argumente ale raționamentelor, prezentate de copii. 

Prezentând tabloul „Iarna”, copiii sunt întrebaţi după ce cunosc că este frig. Ei vor răspunde că 
văd țurțuri la streşini, este zăpadă mare, apa râului este îngheţată, copiii sunt îmbrăcaţi cu haine groase. 

Un moment special şi foarte plăcut pentru copii este găsirea unui titlu pentru tablou intuit. Copiii 
se întrec în originalitate, găsind titluri mai mult sau mai puţin semnificative pentru ceea ce le sugerează 
acţiunile sau imaginile din tablou. Se va selecta împreună cu copiii titlul cel mai potrivit tabloului. 

Pentru a evalua eficiența unei activități şi pentru a pregăti următoarele se utilizează diferite 


modalităţi de verificare, sistematizare sau fixare a cunoştinţelor şi abilităţilor însuşite de copii. 


În cazul lecturii după imagini, se pot utiliza diferite fişe, probe orale, probe practice, caiete de muncă 


independentă, diferite alte auxiliare prin care putem să apreciem nivelul de cunoştinţe asimilate, capacitatea 


copiilor de a opera cu ele în contexte noi, nivelul lor de exprimare verbală, de gândire. 


194 


Se poate concluziona că lecturile după imagini sunt un mijloc de dezvoltare multilaterală a copiilor, 
dar în primul rând ele constituie un mijloc important de dezvoltare a capacităţii de cunoaştere, şi îndeosebi 
a gândirii şi vorbirii clare, expresive. 


Prin eşalonarea logică a activităţilor în planificarea calendaristică, ţinând cont de nivelul grupei, 


realităţii, în aplicarea practică a cunoştinţelor dobândite. 
Bibliografie: 
1. Damşa , I., Toma-Damşa, M., Ivănuş,Z., (1996), Dezvoltarea vorbirii în grădinița de copii şi în 


clasa I, Editura Didactică şi Pedagogică,R.A. Bucureşti 


PUTEM CITI PRINTRE IMAGINI 


Prof. Szin Diana 
Şcoala Gimnazială „Maria Rosetti” Bucureşti 


Lectura este cea mai frumoasă activitate pe care o pot desfăşura copiii şi adulţii deopotrivă. Cartea 


este puntea de legatura dintre realitate ( obiectul concret, cartea) şi imaginaţie ( mesajul textului). 


Incă de la cele mai fragede varste, copiii descoperă lectura prin intermediul imaginii. Animalutele, 


peisaje, personaje din povești, toate acestea contribuie la dezvoltarea imaginatiei copilului reprezentând 
de fapt primele puncte de reper în creionarea mentala a posibilului mesaj transmis. 

Se spune că o imagine valorează cât o mie de cuvinte. Şi asa este! Sunt situații în care este mult 
mai simplu să ne orientam după o imagine decât sa citim tot felul de scheme sau sugestii ca atunci când 
trebuie sa montam o anumită piesă de mobilier sau să ajungem dintr-un loc în altul. Dar ce facem cu 
textele literare care odată cu trecerea timpului nu mai apar însoțite de imagini sugestive sau apar foarte 
puţine? Reorganizam,ar fi un posibil răspuns. 

Lectura imaginii consider că ar trebui să ocupe un loc important în cadrul orelor de literatură de 
gimnaziu, deoarece se deschid punţile către alte discipline, oferindu-i-se elevului legături solide cu artele 


plastice. 


În era tehnologiei elevii sunt tentaţi sa citească din ce în ce mai puţin, iar propunerea unor activităţi 
de lectura a imaginii îi poate antrena şi atrage. Exerciţii utile de acest gen pot fi promovate mai ales în 
etapele de prelectura, respectiv postlectura. 

În etapa de prelectură se poate pleca de la inserarea unor imagini reprezentative care sa surprindă 
elemente cheie din textul care va fi supus lecturii şi realizarea de către elevi a unui scurt text narativ în 
care să "povesteasca" textul care va urma prin intermediul imaginilor prezentate. De exemplu, înainte de 
a studia textul "Câinele istet" de Cezar Petrescu se pot atașa următoarele imagini reprezentative: un cațel, 
un restaurant, mese, muncitori, farfurii, clopoțel. Folosind fiecare dintre imaginile date, elevii vor fi 
determinaţi sa creeze o poveste. La final, aceştia îşi vor citi compoziţiile şi vor observa dacă şi colegii au 
ales aceleași idei în prezentarea unui posibil fir narativ. Abordând metoda predicției, profesorul va citi 
textul suport şi le va cere elevilor să confrunte ideile din textul creat de ei cu cele redate de către narator. 


Este un exerciţiu creativ care este pe placul elevilor, deoarece îi transformă în mici scriitori. 


În etapa de postlectura, profesorul poate opta pt lectura imaginii prin analogie cu textul studiat. 


Se poate pleca de la un tablou în care să fie surprins un peisaj, o persoana, o situaţie etc. care ar putea fi 
comparată cu anumite elemente întâlnite în textul suport. De exemplu, în etapa de postlectura a textului " 
Câinele istet" de Cezar Petrescu se poate opta pentru o imagine în care apar doi câini care stau la pândă in 
faţa unei măcelării ( unul mare, altul mic, cel mare puternic, fioros, cel mic naiv, dar cu o privire isteaţă ). 
O prima sarcina de lucru se poate cere compararea imagini cu textul studiat stabilind prin intermediul 
diagrame Venn asemănările şi deosebirile. O altă sarcina ar putea fi realizarea unei naraţiuni prin 
adăugarea altor imagini sau doar a unor elemente care să surprindă o posibilă întâmplare. Și acest exercițiu 
este menit să dezvolte creativitatea si originitatea elevilor. 

Tot în etapa de postlectura ar fi utila o activitate de realizare a unei note de jurnal însoțite de o 
fotografie/un desen care să completeze informaţiile transmise. De asemenea, pentru a sintetiza o anumită 
idee ne putem folosi şi de emoticoane prin intermediul cărora să formulăm morala textului. 

După prima lectură a unui text, în cadrul susținerii unei inspecții pentru obținerea gradului didactic 
II, la clasa a VII-a, după parcurgerea textului „Două loturi” de Ion Luca Caragiale am propus elevilor 
următoarea sarcină de lucru : ” Precizaţi ce momente ale operei sunt surprinse în imaginile de mai jos ale 


filmului „ Două lozuri ” în regia lui Aurel Miheleş din 1957.” 

Există multe activităţi utile pentru elevi prin care profesorii îi pot atrage către lectura imaginii, în 
paralel cu lectura textului dezvoltându-le creativitatea, sporind atenţia acestora şi oferindu-le accesul către 


interdisciplinaritate. 


„VESTITORII PRIMĂVERII” 
PROIECT DE ACTIVITATE INTEGRAT 


Prof. înv. preşcolar Văduva Elena 
Şcoala Profesională „C-tin Argetoianu”, comuna Argetoaia, jud. Dolj 


Nivel: II (Grupa mare) 

Tema anuală de studiu: Când/cum şi de ce se întâmplă? 
Proiect tematic: „Primăvară, bun venit!” 

Subtema: „,Vestitorii primăverii” 

Domeniul experenţial: Domeniul Limbă şi Comunicare 
Tema activităţii: „Tabloul primăverii” 

Mijloc de realizare: Lectură după imagini 

Domenii de dezvoltare vizate: 

- cultivarea interesului şi plăcerii pentru „„citirea” imaginilor; 
-dezvoltarea operaţiilor gândirii (analiză, sinteză, comparației), a atenției voluntare şi a spiritului de 
echipă şi competiție. 

Dimensiuni ale dezvoltării: 

- curiozitate, interes și inițiativă în învăţare; 

- finalizarea sarcinilor şi a acțiunilor; 

- mesaje orale în contexte de comunicare cunoscute; 


- mesaje orale în diverse situaţii de comunicare; 


Comportamente dobândite/ Obiective operaţionale: 


- manifestă curiozitate şi interes pentru experimentarea și învăţarea în situaţii noi; 
- integrează ajutorul primit, pentru realizare sarcinilor de lucru la care întâmpină dificultăți; 

- Exersează, cu sprijin, ascultarea activă a unui mesaj, în vederea înțelegerii şi receptării lui; 

- demonstrează înţelegerea unui mesaj oral, ca urmarea valorificării ideilor, emoţii, semnificaţiilor etc.; 

- demonstrează capacitate de comunicare clară a unor idei, nevoi, curiozități, acțiuni, emoții proprii; 

- respectă regulili de exprimare corectă, în diferite context de comunicare; 

- demonstrează extinderea progresivă a vocabularului; 

Strategia didactică 

Metode/procedee: conversaţia, explicaţia, problematizarea, exercițiul, povestirea 

Resurse materiale: steluțe, tablou cu început de primăvară, jetoane, simboluri de primăvară: ghiocei, 
rândunele, fluturi, flori, crenguţe înmugurite, CD. 

Forme de organizare: frontală, individuală 

Forme de evaluare: continuă- formativă 

Locul de desfăşurare: sala de grupă 

Bibliografie: „Curriculum pentru educaţie timpurie”, Ministerul Educaţiei Naţionale, Bucureşti, 2019 
Desfăşurarea activităţii 

1. Moment organizatoric: în vederea bunei desfăşurări a activităţilor de învăţare au loc: aerisirea sălii de 
grupă, aranjarea mobilierului, asigurarea unei atmosfere de lucru adecvate, pregătirea materialului 


didactic. 


2. Captarea atenţiei se realizează prin audirea cântecului „Vine,vine primăvara”, apoi sunt enumerate 


caracteristicile primăverii. 
3. Reactualizarea cunoştinţelor. Ca să vă amintiţi cât mai multe despre anotimpul primăvara, vom juca 
3 > că 

jocul „Simbolul primăverii”. Zâna primăverii v-a trimis un coş cu surprize (siluete: ghiocei, rândunele, 

flori, fluturi, crenguţe înmugurite). Copiii extrag din coşuleţ câte un simbol al primăverii pe care îl vor 

descrie. Se prezintă copiilor câteva ghicitori, la care ei trebuie să găsească răspunsuri. 

4. Anunţarea temei și a obiectivelor. Educatoarea anunţă copiii că a expus tabloul cu tema „Tabloul 

primăverii” pe care va trebui să-l analizeze bine, să descrie elementele componente şi tot ce ştiu despre 

anotimpul primăvara. 

5. Dirijarea învăţării. Copiii primesc steluțe cu cele cinci tipuri de întrebări: „Ce?”, „Cine?”, „Unde?” 
fi >> > > 

„Când?”, „De ce?” — Exploxia stelară. Fiecare copil din cei cinci îşi alege câte 3-4 colegi, organizându-se 


în cinci grupuri. Grupurile astfel organizate contemplă tabloul cu tema „Primăvara a sosit” şi formulează 

în grup cât mai multe întrebări, timp de 5 minute pe fond muzical în surdină. După expirarea timpului, 
copiii revin în semicerc în jurul tabloului iar liderul fiecărui grup comunică rezultatele — întrebările 
elaborate împreună. Pentru a obţine cât mai multe conexiuni între ideile descoperite, se stabileşte ordinea 
adresării întrebărilor (ce?, cine?, unde?, când?, de ce ?). Pe rând, fiecare grup adresează întrebările 
celorlalte grupuri. Se aleg cele mai interesante întrebări, evidențiindu-se grupul care le-a elaborat. 

6. Obținerea performanţei. Propun copiilor ca şi grupa noastră să realizeze un tablou al primăverii. Copiii 
vor alege imagini ce reprezintă aspecte de primăvară şi le vor aplica pe un carton de culoare verde, astfel 
vor realiza şi ei propriul tablou al primăverii. 

7. Obţinerea feedback-ului. 

Joc de simulare: sunteţi micii grădinară şi trebuie să lucraţi pământul, să sădiţi flori, să le îngrijiţi. 


Brainstormingul: formulaţi cât mai multe propoziţii referitoare la caracteristicile primăverii 


8.. Incheierea activităţii: se fac aprecieri generale şi individuale asupra modului de desfăşurare a 


activităţii şi a rezultatelor obținute. Copiii părăsesc sala pe ritmul unui joc de mişcare. 


REPERE DIDACTICE PRIVIND REALIZAREA LECTURII 
DUPĂ IMAGINI LA CLASELE PRIMARE 


Prof. înv. primar, Vîrtic Lenica Matilda 
Liceul Teoretic „Mihai Eminescu” Cluj-Napoca 


Lectura dupa imagini este un mijloc prin care se realizează obiectivele educaţionale în mod 
sistematic, organizat în detaliu, la care participă toti elevii clasei. Ele se pot organiza pe grupuri mici sau 


frontal, pe baza unor teme de interes comun şi se pot desfăşura fie sub forma lor tradițională, pe un singur 


La clasele primare lectura pe bază de imagini este o activitate de educare a limbajului specifică 
vârstei şcolarilor datorită următoarelor particularităţi: 
- atenție de scurtă durată; 
- percepție nesistematică, izolată a unor elemente nesemnificative, incapacitatea de a recepta esenţialul; 


de aceea este nevoia de activitatea de dirijare a învăţătoarei; 

experienţa de viaţă redusă. 

Rolul important în dirijarea activităţii elevilor îl are învăţătoarea prin modul de concepere, 
proiectare şi conducere a lecturilor după imagini. Cu tact, cu răbdare şi pricepere, învăţătoarea va dirija 
elevii nu numai spre intuirea si expunerea verbală a celor ilustrate, ci spre interpretarea lor, solicitând 
procesele gândirii: analiza, sinteza, generalizarea, abstractizarea. 

Lectura pe bază de imagini are două componente de bază: 

observarea directă a imaginilor; 
dezvoltarea capacităţilor de receptare şi de exprimare a mesajelor. 

Observarea directă a imaginilor se realizează prin perceperea organizată şi dirijată de către 
învăţătoare a imaginilor pe baza analizei, sintezei şi a generalizării datelor din imagine. Perceperea se 
realizează prin metoda conversaţiei, pornind de la elementele cunoscute de elevi, de la experienţa 
cognitivă. Componenta verbală a activităţii se realizează concomitent cu perceperea imaginilor: şcolarii 
trebuie să analizeze imaginile, să le descrie, să le interpreteze şi să le compare, folosind un limbaj propriu. 
Materialul intuitiv are un conţinut variat şi duce la dezvoltarea gândirii acestora. 

Activitatea de lectură după imagini are ca scop următoarele: 

dezvoltarea capacităților intelectuale; 

dezvoltarea proceselor psihice; 

exersarea şi îmbunătăţirea deprinderilor de exprimare corectă şi fluentă; 

dezvoltarea unor trăiri afective, morale şi estetice. 

Cadrul didactic va selecta materialul intuitiv astfel încât să satisfacă următoarele cerinţe: 

Sub aspect tematic: 

să corespundă programei, fiind accesibil şi interesant; 

să asigure realizarea obiectivelor cognitive şi afective; 

să indeplinească cerinţe didactice: claritate, vizibilitate, accesibilitate, atractivitate; 
să aibă valoare estetică. 

Din perspectiva scopului didactic: 

să asigure unele reprezentări corecte; 


să contribuie la exersarea capacităţii de comunicare orală prin prezentarea unor acţiuni, prin 


prezentarea unor relaţii între personaje; 


să aibă dimensiuni corespunzătoare pentru a permite analiza şi compararea elementelor componente, 
să permită perceperea fără dificultate a imaginii. 

La lectura pe bază de imagini nu trebuie folosite multe imagini pentru a nu dispersa atenţia copiilor. 
Ilustraţiile trebuie să fie studiate în prealabil de către învăţătoare pentru a alcătui un plan de întrebări şi 
planul de idei la care vrea să se ajungă. Planul de întrebări trebuie să dirijeze atenţia copiilor spre 
perceperea elementelor semnificative. Întrebările trebuie formulate în aşa fel încât să conducă la concluzii 
parțiale şi finale. Ele trebuie să creeze situaţii-problemă, să aibă funcţii cognitive şi educativ-formative şi 
trebuie să fie: clare, precise, accesibile, să nu sugereze prin „da” sau „nu”. 

Răspunsurile copiilor trebuie să fie, de asemenea, clare, precise, corecte, concise, să fie o formulare 
conştientă bazată pe înţelegerea aspectelor principale ale ilustraţiei. 

Structura activităţii pe bază de imagini presupune: 
Organizarea activităţii 
pregătirea sălii: aerisire, aşezarea mobilierului ca ilustrațiile să fie vizibile pentru fiecare copil; 
pregătirea şi aşezarea materialului intuitiv în mod corespunzător; 
aşezarea copiilor în mod optim. 

Desfăşurarea activităţii conține următoarele secvenţe: 

a. Introducerea în activitate - prin anunţarea temei, prezentarea imaginilor şi pregătirea pentru 
perceperea acestora. În această secvenţă se pot folosi mai multe procedee pentru captarea şi menţinerea 
atenţiei copiilor. Este recomandabil să se folosească elemente-surpriză ca imagini aflate pe stativ/tablă 
acoperite sau întoarse, dezvăluindu-se la momentul potrivit. Se poate inţia o convorbire, se pot utiliza 
poezii sau ghicitori. Folosirea unor păpuşi creeează dispoziţii afective optime pentru desfaşurarea 
activităţii, determină motivaţia copiilor din moment ce în cazul unor participări active se pot juca cu 
jucăriile respective. 

b. Perceperea/intuirea ilustraţiilor- prin analiza, descrierea, compararea şi interpretarea acestora, prin 
convorbirea dintre învăţătoare şi elevi şi prin prezentarea concluziilor parţiale la care se ajunge. După 


acest prim contact cu imaginea, învăţătoarea dirijează perceperea tabloului către planul central, apoi către 


planul secundar. În perceperea fiecărui plan, elevii trebuie să identifice componentele, să le denumească, 


să enumere, să relateze acţiuni, să descopere relaţii, cauze şi efecte, să evalueze până se ajunge la concluzia 


finală. 


c. Finalizarea conținutului principal al imaginilor şi sinteza finală. 
Cea mai frecventă şi mai plăcută formă de concluzionare este povestirea prin care se relevă semnificația 


ansamblului. După sinteza finală se poate cere elevilor să dea un titlu semnificativ pentru fiecare ilustrație. 


3. Incheierea activității- constă în integrarea noilor cunoştinţe în sistemul celor asimilate 


anterior şi asigurarea retenţiei. 

În realizarea activităţii de lectură după imagini ne vom ghida după următorul algoritm: 
intuirea inițială, nedirijată, a tabloului — elevii formulează enunţuri indicând ceea ce văd, fără a se 
urmări încă ordonarea logică a ideilor — este un brainstorming care favorizează emiterea unor păreri 
care vor trebui argumentate pe parcursul intuirii dirijate; profesorul lasă elevii să formuleze enunţuri 
despre elementele intuite; 
observarea dirijată a tabloului — planul întâi, mai apropiat, apoi planul al doilea, al treilea etc.; 
învățătorul are rolul de a dirija moderat acţiunea de intuire a tabloului, elevii fiind dirijaţi în a observa 
elementele de detaliu ale fiecărui plan; 
realizarea sintezelor parţiale după intuirea dirijată a fiecărui plan al tabloului şi „culegerea” 
informaţiilor oferite de elevi despre planul intuit, trecerea de la particular la general, de la analiza 
detaliată la construirea ansamblului; 
sinteza finală — ordonarea, cu ajutorul profesorului, a ideilor emise despre fiecare plan al tabloului, 
realizarea unei imagini globale, sintetizatoare, care să ajute elevii în formularea concluziilor; 
stabilirea titlului tabloului — profesorul îndeamnă elevii să utilizeze formulări sugestive, care 
contribuie la activizarea vocabularului, la dezvoltarea gândirii abstracte a elevilor. 

Propun câteva activităţi, având ca suport o imagine: 
activităţi de identificare: a se prezenta, a prezenta pe cineva, a ilustra etc. 
descriere: inventariere, clasificare, reformulare, rezumare, comparare, definiri de culori etc. 
activităţi care presupun folosirea imaginaţiei: situare în timp, spaţiu, dialogare, observare, invenţie etc. 
povestirea: a exprima idei, a convinge, a polemiza, a chestiona, a confrunta, a judeca, a critica etc. 
Imaginile prezentate elevilor oferă diferite posibilități în privinţa dezvoltării gândirii şi vorbirii: 

e Stabileşte legături între elementele compoziționale, între acţiunile redate. 
La vârsta şcolară mică apar interesele intelectuale propriu-zise, copilul este preocupat de legătura 


dintre lucruri, de alcătuirea lor. Imaginea (tabloul) are calitatea de a prezenta elevului elemente 

compoziționale în strânsă legatură între ele, cum ar fi în lectura dupa imagini „Jocurile copiilor iarna”, 
care înfăţisează un grup de copii făcând un om de zăpadă. Pentru a se ajunge la forma finală, elevii au 
intuit acţiunile şi personajele separat (un copil face bulgărele de zăpadă, altul construieşte omul de 
zăpadă). Deşi au fiecare sarcini diferite, personajele au acelaşi scop - construirea unui om de zăpadă, ceea 
ce favorizează legătura între elementele compoziționale. Acelaşi lucru se poate spune şi despre celelalte 
personaje din tablou, care printr-o trăsătură comună se integrează în aceeaşi tema (se dau cu sania, 
patinează, schiază, se bulgăresc), jocurile de iarnă. 

e Stabileşte legături între conţinutul tabloului şi experienţa de viaţă a copilului. 

În lectura după imagini „Activitatea copiilor la colţul naturii” elevii au reuşit să asocieze acţiunile 

din tablou — îngrijirea plantelor, hrănirea peştilor din acvariu — cu activitatea lor de la colțul viu. 
e Interpretează acţiuni. În lectura după imagini „Toamna” pentru stimularea gândirii divergente, la 
întrebarea învăţătoarei Unde credeţi că merg şcolarii? au existat răspunsuri argumentate logic: „se întorc 
de la şcoală”, „se plimbă prin parc” etc. La întrebarea „De ce sunt veseli copiii?”, răspunsurile pot fi 
diferite: „pentru că se plimbă prin parc”, „pentru că merg acasă” etc.” 

Elevii au asociat expresia feţei cu anumite acţiuni, apar deci raționamente logice şi personale, 
referitoare la mesajul transmis prin imagine. Eficienţa acestor activități se datorează, în mare măsură, 
modului cum sunt formulate întrebările de către învăţătoare. Ele vizează tocmai unele aspecte, sunt mai 
cuprinzătoare şi mai profunde, dau mai mult câmp de gândire şi exprimare verbală elevilor, vizează mai 
mult aspectul cauzal, explicativ, determină răspunsuri, atitudini critice, argumente în susținerea unui punct 
de vedere. Importanţa deosebită în înţelegerea şi asimilarea cunoştintelor o au întrebările pe care le 


adresăm elevilor, de genul: 


e Întrebări care stimulează capacitatea de a stabili diferite legături între elementele tabloului şi realitatea 


obiectivă. De exemplu, în lectura după imagini cu tema „larna”, după ce se stabilesc elementele 
componente ale tabloului, se precizează că acţiunea se petrece în timpul iernii, şi se adresează elevilor 
întrebarea „După ce se vede că tabloul reprezintă anotimpul iarna?”. Elevii reuşesc, pe baza experienţei 
proprii, să observe că pe stradă se văd sănii, copiii se joacă cu bulgări de zăpadă, casele sunt acoperite de 
zăpadă, la acoperişuri se văd ţurţuri etc. 

e Întrebări care cer elevilor să motiveze diferite acţiuni. Elevii caută explicaţia fenomenelor observate sau 


analizate, desprinzând legăturile cauzale, reale dintre fenomene şi acţiuni. Astfel fenomenul creşterii si 

dezvoltării plantelor este motivat de copii în lectura după imagini „Activitatea copiilor la colţul naturii” — 
De ce udă copiii plantele? ( Ca să nu moară.) De ce hrănesc copiii peştii? ( Ca să crească mari etc.). Astfel, 
elevii găsesc explicaţii, motivând acţiunile personajelor din tablou, prin raționamente simple, bazate pe 
experienţa lor de viață sau pe cunoştinţele însuşite anterior, găsind legături logice între acţiune şi scopul 
ei. 

e Întrebări care cer să fie presupuse consecinţele unor acțiuni ale personajelor ilustrate (Ce s-ar întâmpla 
dacă n-am uda florile, n-am hrăni peştii, dacă am scoate peştii din apa? etc.) Adresând astfel de întrebări, 
elevii sunt puşi în situația de a gândi, de a se exprima verbal, făcând abstracție de suportul intuitiv şi 
bazându-se pe experienţa proprie. Astfel se solicită gândirea divergentă, iar copilul găseşte mai multe 


soluţii la o anume problemă. 


e Intrebări care stimulează capacitatea elevilor de a sintetiza. La întrebările De ce vedem în tablou mai 


mult culoarea albă?, Ce culori foloseste pictorul în tabloul cu anotimpul toamna? De ce crengile 
copacilor sunt aplecate, toate într-o direcţie? elevii sunt puşi în situaţia de a observa fiecare element din 
tablou şi de a găsi elementele semnificative care să motiveze răspunsul şi să caracterizeze atmosfera sau 
anotimpul (iarna este multă zăpadă, toamna întreaga natură îngălbeneşte, bate vântul, etc). 
e Întrebări care solicită deducţii. Analizând tabloul „Toamna, la cules de vie”, la întrebarea „De unde ştim 
că au fost harnici copiii ?” elevii vor răspunde că sunt multe coşuri pline cu struguri, că au rămas puţini 
struguri în vie, că sunt veseli, că aşa sunt toți copiii etc. Legătura dintre cantitatea de struguri culeasă, 
numărul de coşuri, lipsa strugurilor din vie sunt argumente ale raționamentelor prezentate de elevi. 
e Un moment special şi foarte plăcut pentru copii este găsirea unui titlu pentru tablou intuit. Elevii se 
întrec în originalitate, găsind titluri mai mult sau mai puţin semnificative pentru ceea ce le sugerează 
acţiunile sau imaginile din tablou. Se va selecta împreună cu elevii titlul cel mai potrivit tabloului. 
Pentru a evalua eficienţa unei activităţi şi pentru a primi feed-back se utilizează diferite modalități 
de verificare, sistematizare sau fixare a cunoştintelor şi abilităţilor însuşite de elevi. Se pot utiliza diferite 
fişe, probe orale, probe practice, caiete de muncă independentă, diferite alte auxiliare prin care putem să 
apreciem nivelul de cunoştinte asimilate, capacitatea elevilor de a opera cu ele în contexte noi, nivelul lor 


de exprimare verbala, de gândire. 


Putem concluziona că lecturile după imagini sunt un mijloc de dezvoltare multilaterală a elevilor, 
dar în primul rând ele constituie un mijloc important de dezvoltare a capacităţii de cunoaştere, şi îndeosebi 
a gândirii şi vorbirii clare, expresive. 

CARTE ȘI LECTURĂ UN PAS SPRE CULTURĂ 


Bibliotecar Zestroiu Simona 
Liceul Tehnologic Nr. 2 Târgu Jiu, jud. Gorj 


Cartea reprezintă o scriere tipărită, legată sau broşată într-un volum, aşa acum găsim definiţia ei 
în dicţionarul general al limbii române. De la apariția primelor mesaje, poveşti, zicători transmise de 
generaţii prin viu grai, iar mai apoi la tăblițele de lut, papirusuri, însemnări grafice pe pielea animalelor, 
pe pietre, în peșteri şi scrierea pe hârtie, omul a fost preocupat mereu de cunoaştere şi evoluție. Inventarea 
tiparului de către Gutenberg în secolul al XV-lea a făcut mai accesibilă cartea, deşi colecțiile de cărți, 
adică bibliotecile nu se găseau decât la curțile regale, la oamenii bogați, lăcașuri de cult, şcoli şi 
universități. În secolul al XX-lea când au fost tipărite cărțile cu coperte din hârtie mai ieftină, cartea a 
devenit accesibilă şi oamenilor obişnuiţi care au început din ce în ce mai mult să lectureze. 

Cuvântul lectură descris în dicţionar provine din latinescul „lectura”, care înseamnă citire. 
Decodificarea semnelor scrise ce formează un text, precum şi descifrarea mesajelor sau a informațiilor ce 
sunt comunicate capătă semnificaţia de a interpreta un text. O lectură particulară reprezintă ceea ce citeşte 
un elev în afara manualelor şcolare. Pentru ai atrage pe copii către lectură trebuie să îi coordonăm și să-i 
însoțim să călătorească imaginar pe tărâmuri de basm, unde pot cunoaşte personaje uimitoare atât reale 
cât şi fantastice, unde forțele binelui înving întotdeauna forțele răului și unde pot descoperii o lume 
fascinantă. Citindu-le copiilor din aria lor de interes: eroi din desene animate, maşini, prințese, zâne, 


dinozauri etc. îi captivează, iar lectura devine o activitate plăcută şi atractivă. 


Lectura joacă un rol important în dezvoltarea tuturor oamenilor, dar mai ales pentru cei aflați la 
început de drum, când este esenţial să îi încurajăm să afle ce este lectura şi să înțeleagă că prin lectură îşi 
pot dezvolta cunoaşterea despre această lume. Pe copii îi putem forma şi educa prin lectură. Mai mult, 
înainte ca cei mici să înveţe să citească şi să scrie, timpul petrecut în jurul cărților îi ajută să-şi dezvolte 
elemente de bază, precum capacitatea de a vorbi, a înţelege, a asculta, a urmării şi creiona. Pe măsură ce 
copilul creşte, descoperă legătura dintre sunete şi cuvinte, dintre cuvinte şi reprezentarea lor grafică, dintre 
litere, cuvinte și propoziţii. Cititul, împărtăşirea poveștilor, discuțiile despre animale, plante, personaje 
întâlnite în cărți, ajută la dezvoltarea timpurie a copilului în numeroase moduri. 

La vârste fragede cititul îl familiarizează pe copil cu sunetele și intonația vocii, promovează 
dezvoltarea creierului și imaginația, îl învață despre lumea din jurul său, îi dezvoltă vocabularul, îi 
stârneşte curiozitatea, îl determină să înțeleagă schimbările, îi creează emoții puternice, îi reține atenția 
pentru un interval de timp ajutând la concentrare, îi dezvoltă abilități sociale şi de comunicare, îl învaţă să 
aprecieze cărțile. 

La vârsta şcolară mică, lectura are un rol determinant în acumularea și dezvoltarea cunoştinţelor 
elevilor în dezvoltarea imaginaţiei, care mai târziu se va transforma în creaţie. De aceea, chiar din clasele 
mici elevii trebuie motivaţi să citească, respectând preferinţele lor şi particularitățile de vârstă şi psihice. 
Literatura de specialitate ne arată că motivaţia și preferința lecturii se efectuează prin următoarele aspecte: 
cognitiv (prin lectură elevii îşi îmbogăţesc cunoştinţele despre lume, despre realitatea cotidiană), educativ 
(lectura contribuie esenţial la educarea copiilor în dimensiunile etice şi estetice) şi formativ (lectura are 
drept consecință formarea și consolidarea deprinderilor de muncă intelectuală, dezvoltarea gândirii, a 
creației, a capacității de exprimare corectă şi expresivă). 

Copilul apropiat de vârsta adolescenţei caută în cărți răspunsul la frământările sufleteşti, caută 
modele, exemple de urmat, oameni care să-i impună dragoste şi respect, care să-i arate cum să se comporte 
în viață. Astfel adolescenților trebuie să le recomandăm cărți cu un mesaj pozitiv în care eroii să fie 


optimişti, încrezători, perseverenţi, veseli, ambițioşi, inteligenți. 


In ciclul gimnazial, dar mai ales în anii de liceu, elevii dobândesc cunoştinţe ce contribuie 


semnificativ la dezvoltarea culturală. Cultura generală nu se asigură prin învăţarea conţinuturilor științifice 
din cărțile de specialitate, nici prin răsfoirea revistelor, nici prin citirea ziarelor sau articolelor din paginile 


de socializare, ci doar prin lecturi reconfortante. 


Pasiunea pentru lectură nu vine de la sine, ci se formează printr-o muncă a doi factori educaționali 
(şcoala şi familia) ce presupune dorinţă, răbdare, perseverenţă, voință. După cum aminteam în rândurile 
de mai sus, familia constituie primul mediu de viață socială şi culturală, iar prin valorile pe care le 
transmite copilului asigură premisele dezvoltării intelectuale şi morale. Şcoala are menirea de a forma 
elevul, de al călăuzii pe drumul cunoașterii, de ai dezvolta competențe şi abilități pentru lectură astfel încât 
să fie un cititor activ pe tot parcursul vieţii. 

Consultarea revistelor, enciclopediilor, dicționarelor, ghidurilor, albumelor, studiul cărților 
reprezintă forme concrete de împlinire a curiozității, plăcerii şi nevoii spirituale. Studiul cărților de către 
elevi este o acţiune dificilă şi de durată ce impune organizarea, îndrumarea şi supravegherea de către 
educatori, învăţători, profesori de toate specializările cât şi de bibliotecari. 

Secolul XXI a venit cu o varietate de atracţii, atât tehnologice (calculatoare, internet, telefoane, 
smartphone-uri, jocuri, jucării inteligente), cât şi comerciale (filme, Mall-uri, emisiuni TV, festivaluri etc.) 
ce determină ca timpul alocat lecturii să scadă din ce în ce mai mult, atât în rândul copiilor, dar şi al 
adulților. Majoritatea elevilor au ajuns să citească din „constrângerea” notei ce urmează a fi înregistrată 
pe filele catalogului la disciplina limba şi literatura română. Prin urmare, menirea noastră este să-i învăţăm 
pe elevi să citească de plăcere, să înțeleagă textul citit, să facă o analiză complexă a textului. Dacă 


profesorul găsește o strategie adecvată de a comunica cu elevul, el poate să îl determine pe acesta să 


citească din plăcere. Trezirea interesului pentru lectură se realizează prin prezentarea cu iscusință a cărții 


ce poate fascina şi determina elevul să îşi dorească să descopere o lume ce îl poate conduce cu ușurință 
către un succes în viață. 

Pentru a crea un ambient cât mai plăcut şi pentru a stimula receptivitatea şi curiozitatea elevilor, 
cadrele didactice trebuie să pornească de la imagini prezentate în diferite materiale didactice: cum ar fii: 
planşele, desene, picturi, filmuleţe sau pur şi simplu de la citirea unui fragment din textul ce urmează să 
fie lecturat. De asemenea, este foarte important ca fragmentul ales să fie cât mai captivant, astfel putem 
da sarcini elevilor: selectarea anumitor imagini vizuale, auditive, selectarea paragrafelor unde sunt 
prezentate personaje pozitive/negative etc. toate acestea fiind în conformitate cu particularitățile de vârstă 
ale elevilor. 

Dar cum poate fi atras elevul mai mult de carte, decât atunci când păşeşte peste pragul unei uşi ce 


îl conduce spre un univers al cunoaşterii. Vizitele elevilor la bibliotecă reprezintă pătrunderea lor în lumea 

cărților, unde ei îşi pot alege ce carte doresc. Dintr-o clasă de elevi ce vin în vizită la bibliotecă, 
aproximativ 75% sunt atraşi de acest loc magic, cercetează spaţiul, răsfoiesc pagini şi împrumută cărți. 
Primele cărţi solicitate de către elevi sunt de regulă, ultimele apariții editoriale din ceea ce este promovat 
în mass-media. Cu o abordare a domeniului de interes prezentat de elev, dar şi cu o prezentare captivantă, 
bibliotecarul îl poate îndruma către alte cărți ce tratează aceeaşi temă şi care se regăsesc în lecturile 
suplimentare recomandate vârstei. Revenirea lor în bibliotecă şi solicitarea altor cărți pe aceeaşi temă sau 
alte domenii de interes reprezintă o atracție către lectură. 

Expoziţiile de carte organizate în bibliotecă sau în sălile de clasă cuprind cărți despre o anumită 
temă. Simpla imagine a copertei unei cărți poate fi atractivă pentru a da un imbold la lectură. O altă atracție 
către lectură poate fi vizita la Târgurile de carte, unde putem să ne întâlnim cu autori, cu edituri, participăm 
la prezentări de carte, vânzări de carte, comunicare, social-media şi campanie pro-lectură. 

Prin natura sa, şcoala are ca scop educarea şi formarea personalității elevului. Desigur, şcoala are 
rolul de a pune bazele formării unei culturi, iar procesul este de lungă durată şi trebuie să continue pe 


parcursul întregii vieți. Şi cum altfel putem realiza autoeducaţia, decât prin... lectură. 

Partea II — lucrări premiate 


Ciclul primar 


WEO 2010 Mort pioen C 3ra Borger 


MARELE PREMIU 

Ciocănel Antonia, clasa a IV-a 

Școala Gimnazială „Nestor Urechia” Buşteni, jud. Prahova 
Prof. înv. primar Cornea-Duţu Silvia 


CARTEA DE VIS 
Cerul e un voal înmuiat în cerneală. Mă pregătesc de culcare. Mama îmi spune cu voce domoală 
că îmi va citi o poveste. Vocea ei caldă mă trimite într-o lume fermecată. Povestea se întâlneşte cu visul... 


Zăresc o scară făcută din cărți ce se pierde printre nori pufoşi. Fiecare carte este o treaptă, iar eu 


mă grăbesc să o urc. Din cotorul primei cărți, „Comoara din insulă”, apare Jim Hawkins. Imi întinde o 


hartă şi mă îndeamnă să găsesc comoara pe care el o caută îndelung. Iubesc aventurile, aşa că străbat 
rândurile printre castele cu turnuri colorate, balauri furioşi, sultani care îmblânzesc şerpi, monstruleți 
verzi. Îl întâlnesc şi pe Micul Prinţ! 


La trezire, înțeleg fericită că adevărata comoară este imaginația noastră. 


Premiul I 

Tourayfy Samara, clasa pregătitoare A 

Şcoala Gimnazială „Petre Ispirescu” Constanţa 
Prof. înv. primar Croitoru Corina 


CE IESE DINTR-O CARTE?-ZÂNA 


Din cartea mea iese o zană intr-o rochie strălucitoare şi care poartă stelute prin părul lung. Cand 
zboară printre paginile cărtii işi ridică bagheta şi face o vrajă peste povestea ei. Inaltă incet prin zborul ei 
toate literele şi cuvintele din cartea cu poveşti, iar in aer le colorează cu petale de flori aşa: roşu, oranj, 
galben, verde, albastru, indigo şi violet. Face un curcubeu din cuvinte şi il prinde de cer, apoi toate 


personajele pot să il vadă. Eu stau cu cartea in maini şi o privesc cum zboară prin jurul lor. 


Premiul I 


Vîrlan Andreea, clasa a II-a 
Liceul Teoretic Cruglic, raionul Criuleni, Republica Moldova 
Prof. Musienco Irina 


CE IESE DINTR-O CARTE? 

Eu am citit aseară o carte mare cu poveşti. Din carte ieşi un copac în care creşteau cărți. Lângă el 
murmura un izvor cu cuvinte cristaline. Dacă îți potoleai setea trăiai veşnic. Din ea mai ieşi un fluturaș 
mic care s-a dus la pom şi lectură o carte. Un pic aşteptă şi zise: 

- Mi-e trist fără prieteni. 
Copacul îi zise în grabă. 
- Să lecturezi toate cărțile mele. Astfel vei trăi veşnic în armonie cu toți prietenii tăi. Fluturele n-a 


aşteptat mult, a soarbit nectarul şi a început să se împrietenească cu toate personajele din cărți. 


Premiul I 

Dârlea Tania Cristiana, clasa a IV-a B 

Liceul Teoretic ., Mihai Eminescu” Cluj-Napoca 
Prof. înv. primar Zegrean Anca Maria 


CE IESE DINTR-O CARTE? 


Atunci când deschid o carte să citesc, mă imaginez ca fiind personajul principal despre care se 


povesteşte. Imi imaginez fiecare acțiune relatată în carte ca şi cum totul s-ar petrece în acele momente. 


In timp ce răsfoiesc paginile cărții eu mă transform într-un animal poznaș, într-o fetiță năzdrăvană, 


într-un super erou, într-un robot sau într-o prințesă şi lista poate continua la nesfârşit. 

Mintea mea zburdalnică începe să asocieze lucrurile din împrejurul meu cu lucrurile despre care 
citesc, iar imaginația mea asociază locurile din poveste cu locurile cunoscute de mine. 

Când închid cartea încerc să rămân în minte cu cuvintele frumoase, imaginile de basm şi lucrurile 
minunate care se petrec în jur. 


Citind mult devii înţelept! 


Premiul I 

Roiu Maria Lavinia, clasa a IV-a 
Școala Gimnazială Gâdinţi, jud. Neamţ 
Prof. înv. primar Năstasă Nadia-Alina 


CE IESE DINTR-O CARTE? 


Cum bine ştiţi, o carte este ... o carte! 30, 50 sau chiar și peste 100 de foi, lipite bine la cotor, cu 
coperte colorate şi cartonate uneori. Ar fi corect să afirmăm că dintr-o carte nu pot ieşi omuleţi, roboți şi 
aventurieri. Nu pot ieşi doi prieteni buni, o fată cu părul auriu, dragoni și tot felul de monstruleți. 


Dar oare acest lucru este de-a dreptul imposibil? De fapt pot ieşi toate acestea şi multe altele, dar 


nu toţi le văd. Nu îţi trebuie abilități speciale, ci doar imaginație. Incet vei descoperi că fiecare carte e, de 


fapt, o nouă lume. 
Citind, trăiesc tot felul de emoţii, călătoresc în locuri necunoscute, dar sunt în siguranță. De aceea, 


cartea îmi va fi mereu prieten drag! 


Premiul II 

Orez Albert, clasa a III-a 

Şcoala Gimnazială „Petre Ispirescu” Constanţa 
Prof. Lăutaru Dumitra-Laura 


CE IESE DINTR-O CARTE? 


Era odată un teanc de cărți cu scrisul de aur şi pe măsură ce citeai mintea devenea bibliotecă. Erau 
multe personaje de smarald. 

Acestea se jucau şi intrau în diferite cărți de poveşti. Matilda nepăsătoare a intrat într-o altă poveste 
din care nu a mai ieşit. Acolo era un izvor de înțelepciune în care râurile cristaline ca diamantul curgeau 
line. Celelalte personaje au încercat să o elibereze, dar n-au reuşit. Fata captivă a auzit nişte zgomote: un 
sat era ameninţat de un balaur. Şi-a transformat cunoştinţa în putere, iar cu puterea cărților a învins 
dragonul. 

Ea s-a dus pe o cărare de aur până la o poartă care s-a deschis. Toate personajele s-au bucurat că 


Matilda a văzut ceva incredibil. 


Premiul Il 

Tule Raluca Andreea, clasa: a III-a 

Școala Gimnazială Nr.1 Tileagd, jud. Bihor 
Prof. Moraru Olimpia 


MUNCA ADUCE VICTORIE 


Alina, Magda şi Daria au vrut să escaladeze un munte de cărți. Muntele avea trepte. Fiecare 
treaptă ascundea personaje de poveste. Daria a întâlnit-o pe Capra cu trei iezi. Magda aproape să cadă 
leşinată când a dat nas în nas cu ursul din poveste şi cu lupul care o mâncase pe Scufita Roşie. 

Nu puse bine piciorul pe o altă treaptă a muntelui că Alina se și întâlni cu Albă ca Zăpada, cu 
Lizuca şi Patrocle şi Nică cel cu pupăza, stătea cocoţat pe ramura copacului. 

Eu am luat frânghia unui pirat, am azvârlit-o spre vârful muntelui. Am escaladat în grabă şi am 
fluturat steagul victoriei. 


.... Am glumit, am citit mai repede decât ele şi am terminat de citit toate cărțile. 


Premiul II 

Cărmăzan Cristina,m clasa a III —a B 

Liceul Teoretic „Ioan Buteanu” Şomcuta Mare, jud. Maramureş 
Prof. înv. primar Buhai Maria loana 


CE IESE DINTR-O CARTE? 


Ce poate ieşi dintr-o carte? Eu zic: aventură, dramă, bucurie, râsete, lacrimi, dragoste. 

Dacă citeşti o carte de poveşti vei întâlni multe personaje reale, dar şi imaginare. Unele dintre ele 
te pot învăţa lucruri frumoase, iar altele te vor plimba într-o lume supranaturală. O carte de aventuri te va 
face curios şi vei putea da frâu liber imaginaţiei. Te va învăţa să ai curaj să încerci experienţe noi. 


De fiecare dată când citesc o carte o povestesc prietenelor mele pentru ca împreună să ne bucurăm 


de învățăturile transmise de personaje. Fără cărți viaţa noastră ar fi lipsită de bucurie. 


Premiul Il 

Gordiciuc Robert-Alexandru, clasa a III-a B 
Şcoala Gimnazială Nr. 169 Bucureşti, Sector 6 
Prof. Mureşan Gabriela 


CE IESE DINTR-O CARTE ? 


Dintr-o carte poate ieşi orice. De la pirați obsedaţi de comori, delfini vorbitori şi roboţi care fac 
teme, până la un monstru cu mâini mov. Ideile acestea ciudate şi amuzante sau înfricoşătoare vin din 
mintea autorului. 

Sunt multe feluri de cărți: interesante, haioase, triste, frumoase. Unele cărți sunt plictisitoare la 
început, dar cu cât citeşti mai mult, cu atât mai interesante devin. 

Acum, sunt sută la sută sigur că o sa fiţi şocaţi după ce vă spun un lucru incredibil. În toată lumea 
există peste o sută cincizeci de milioane de cărți! Şi da, aţi auzit foarte bine. 

Deci, nu mai staţi pe telefoane şi apucaţi-vă de citit! Vă aşteaptă o mulțime de cărți! 


Eu citesc! 


Premiul III 

Coman Miruna, clasa pregltitoare 

Şcoala Gimnazială „Petre Ispirescu” Constanţa 
Prof. Jurubiţă Mirela 


ZÂNA CEA BUNĂ 


Intr-o seară, dintr-o carte a ieșit în camera unui băiețel o zână cu puteri magice. Avea părul lung, 


negru, ochii mari şi un zâmbet larg. Purta o rochie roşie şi pantofi de cleştar. 
Albert avea şase ani şi se temea să meargă la şcoală fără mama. Se rătăcea mereu în şcoala uriaşă, 
cu multe clase şi cu o mulțime de elevi gălăgioşi. Zâna cea bună s-a gândit să îl ajute şi i-a lăsat un clopoțel 


argintiu. De câte ori avea să sune din clopoțel, Albert primea curaj şi inima nu-i mai bătea aşa de tare. 


Ce bine este să întâlneşti o zână! 


Premiul III 

Marica Iris, clasa a IV-a A 

Şcoala Gimnazială Nr. 169 Bucureşti, Sector 6 
Prof. Bughianu Loredana 


CE IESE DINTR-O CARTE? 


Duminică am fost în vizită la mătuşa mea, care locuieşte într-o casă veche, cu încăperi înalte și mari. 


Curiozitatea m-a condus într-o cameră plină cu cărți. Uimită, m-am aşezat în fotoliul imens şi comod. In 


jurul meu se auzeau şoapte. In scurt timp am observat că nu eram singură. Eram înconjurată de personaje 


mistice, de pitici, prințese, prinți şi de o armată întreagă care aştepta cuminte lângă fereastră. O zână 
prietenoasă s-a oferit să îmi prezinte toți prietenii ei. M-a luat de mâna si împreună am zburat până sus, în 
vârf. Am reuşit să îi cunosc pe toți. 


Totul era minunat. Am promis să îi vizitez mereu şi să le aduc prieteni noi. 


Premiul III 

Moisă Diana, clasa I 

Şcoala Gimnazială Nr.1 Nucet, jud. Bihor 
Prof. înv. primar Petruse Carla 


CE IESE DINTR-O CARTE? 


Este o zi însorită de primăvară. Ariana este în camera ei şi se uită la televizor. 

Deodată se aude ceva din bibliotecă. Ariana se îndreaptă spre bibliotecă şi este uimită de ceea ce 
vede. Dintr-o carte a ieşit un dragon, din altă carte o prinţesă, de pe raftul de sus au sărit un roboțel, un 
explorator şi un pirat. Fetiţa este uimită, dar şi speriată în acelaşi timp . 

Aceştia vin spre ea liniştind-o, spunându-i că sunt prietenoși şi ar vrea să o invite în lumea lor prin 
portalul magic. Dragonul o ia în spinare şi o poartă peste toate ţinuturile din poveşti. Ariana este încântată 
de ceea ce vede. 


Soarele apune şi Ariana trebuie să se întoarcă acasă. 


Premiul III 

Tănăselea Bianca, clasa a Il-a A 

Şcoala Gimnazială „Avram Iancu” Dej, jud. Cluj 
Prof. Mureşan Dalia Sorina 


CE IESE DINTR-O CARTE? 


Dintr-o carte iese o lume întreagă cu dinozauri, copii, roboţi, monştri, prințese şi pirați. 

Dar este foarte important să învăţăm ceva din cartea citită. De exemplu, din „Scufita Roşie am 
învăţat să nu vorbim cu necunoscuţii, din „Albă-ca-Zăpada şi cei şapte pitici” am aflat că nu e bine să 
luăm nimic de la străini... 

Când începem să citim o carte, credem că va fi plictisitoare, dar apoi intrăm şi noi în lumea 
personajelor şi am vrea să nu se mai termine. 

Este aşa de uimitor că nişte simple cărți vechi şi pline de praf te pot duce într-o lume de basm, o 
lume la care visai sau poate la care nici nu te-ai fi gândit. 


Este minunat să citeşti şi vă recomand asta! 


Menţiunea I 

Costache Ines Annemarie, clasa a IV-a 

Şcoala Gimnazială „Şerban Cioculescu” Găeşti, jud. Dâmboviţa 
Prof. Ivașcu Angelica 


CE IESE DINTR-O CARTE? 


Cartea este prietena mea. 


In serile răcoroase de vară sau în cele petrecute la căldura şemineului, iarna, cărțile îmi țin 


companie. Cu ochii minţii ajung pe munţii cu creste înzăpezite, pe plajele cu nisip fin în căutarea unor 
comori îngropate adânc de piraţii vremurilor apuse, în case obişnuite, alături de copii de vârsta mea care 
trec prin momente plăcute sau nu, pe tărâmuri unde omul nu a pus piciorul, locuite de dragoni şi zmei 
înfiorători împotriva cărora luptă viteji neînfricaţi care salvează prințesele din captivitate. Călătoresc în 
jurul lumii, întâlnindu-mă cu personaje care mi-au făcut copilăria atât de frumoasă: Fram, ursul polar atât 


de iubit de copiii care veneau la circ, Sofie, robotul cu suflet, Ronia, viitoarea căpetenie a tâlharilor, 

Dolittle doctorul la care vin cu încredere toți bolnavii din balta mocirloasă, Denis, băiatul cu rochie, 


pasionat de modă şi de fotbal. 


Uneori, noaptea, am impresia că personajele ies încet, stau de vorbă, amestecă întâmplările, iar 


spre dimineaţă se întorc la loc în cărțile lor. 


Citeşte cu drag! Vei descoperi o lume fascinantă! 


Menţiunea I 

Telceanu Flavia Cristina, clasa I B 

Școala Gimnazială Nr. 169 Bucureşti, Sector 6 
Prof. Popescu Cristina-Liliana 


CE IESE DINTR-O CARTE? 


Intr-o zi, am citit mai multe povești şi seara, personajele au prins viață. Din cărți au ieşit: un dragon, 


un pirat şi nişte omuleţi fermecaţi. 

Se făcea că pe un tărâm îndepărtat, trăiau nişte omuleţi fermecaţi. Ei erau păziţi de un curcubeu 
care făcea oamenii fericiți. 

Nişte pirați care trăiau pe o corabie, au vrut să-l fure, pentru că ei nu cunoșteau fericirea. Au ajuns 
pe insulă. Omuleţii magici au luat o picătură din magia curcubeului şi au aruncat peste pirați. Aceştia au 
uitat îndată de ce au venit, fiind foarte fericiți. 


De atunci sunt foarte buni prieteni! 


Menţiunea I 

Fălcuşan Anda, clasa a IV-a A 

Şcoala Gimnazială „Liviu Rebreanu” Cluj-Napoca 
Prof. Lucaciu Adriana-Livia 


CE IESE DINTR-O CARTE? 


V-aţi întrebat vreodată ce iese dintr-o carte? Sinceră să fiu nici eu, dar haideţi să aflăm! 
Era o seară friguroasă de toamnă târzie, abia aşteptam momentul meu de linişte. M-am cuibărit în pat 
şi am deschis cartea. Incepusem capitolul zece, căutam cheia pierdută. 


Am auzit o voce ciudată şi dintr-o dată, în faţa mea a apărut un covor roşu, care se întindea de-a lungul 


munţilor. Urcam speriată, dar în același timp şi entuziasmată de ce voi descoperi la finalul drumului. In 


vârful muntelui mă aştepta un pitic. Avea în mână un cufăr. Am întins mâna să-l iau, dar am simţit că 
tremur. 


Mama mă trezea încetişor, era vremea de mers la şcoală. Oare la noapte voi găsi cheia pierdută? 


Menţiunea I 

Agapie Mayra Annes, clasa I C 

Şcoala Gimnazială „Ștefan cel Mare” Alexandria, jud. Teleorman 
Prof. înv. primar Achim Paula 


CE IESE DINTR-O CARTE? 


Omiduţa Rita se trezi, dar era înfometată. În lipsă de hrană, și-a amintit că din gustoasele 
frunze se fac minunate pagini de hârtie pe care ar putea să le mănânce. Dar unde să găsească hârtie? 
Tot gândindu-se, vede pe aleea blocului o fetiță care ţinea foarte strâns la piept o carte. 
O carte? îsi zise omida uimită! Dar nu prea văd atât de bine așa departe...nici nu ştiu din ce fel 
de frunze e făcută cartea... 
Îşi dădu drumul din pom și ateriză fix pe cartea frumos colorată, apoi ajunse într-un loc plăcut, 
casa fetiţei. 
Văzând-o pe fetiță cu câtă nerăbdare citea, omida se hotărî să se transforme într-un fluture 


roz-mov, dar cititor. 


Menţiunea II 

Lucaci Natalia Maria, clasa a IV-a B 

Liceul Teoretic ., Mihai Eminescu” Cluj-Napoca 
Prof. înv. primar Zegrean Anca Maria 


CE IESE DINTR-O CARTE? 


Minunata călătorie a început într-o bibliotecă. 

Voiam să aflu ce iese dintr-o carte. Am luat o carte, am deschis-o şi am început să văd tot felul de 
personaje care ieşeau din ea şi un praf de stele, iar lângă el un nor cu idei. Mă uitam în sus de tot iar acolo 
se afla un vrej de fasole, mă ducea cu gândul la o altă poveste. 

De fapt, ce ieşea din carte era o poveste, o aventură şi o lume plină de magie şi fantezie, unde 
erau: Hansel și Gretel, Cenuşăreasa, Ariel şi Prinţul ei, Frumoasa și Bestia, precum şi mulți alții...care 


formează o lume de basm. 


Imi place să citesc cărți deoarece cărțile bune mă fac să-mi pun întrebări! 


Menţiunea II 

Daj Anastasia, clasa I A 

Colegiul Tehnic „Constantin Brâncuşi” Petrila, jud. Hunedoara 
Prof. Beciu Mariana-Lavinia 


CE IESE DINTR-O CARTE? 


A fost odată o fetiţă care se numea Ariana. 

De ziua ei a primit o carte şi a început să o citească. Când a ajuns la ultima pagină a apărut o zână 
care a luat-o de mână şi a dus-o într-un loc fermecat. 

Acolo a văzut un teanc mare de cărți. Pe ele stătea un dragon auriu care păzea cărțile. Zâna a făcut 


o vrajă şi a apărut o lumină puternică, violet. 


Fetiţa a văzut cum dintr-o carte a ieşit o mână care voia să se joace. Era mâna pesonajului Gretel. 
Din altă carte a apărut o coadă de dinozaur care era din povestea „,Dinozaurul verde”, iar din alta a ieşit 
un nor, din povestea „Regele norilor”. 

Ariana a fost uimită că personajele ei preferate au prins viaţă. Le-a îmbrățişat şi le-a spus că trebuie 
să intre în cărți, ca să le vadă şi alți copii, atunci când vor citi cărțile. Apoi i-a mulțumit zânei, dar şi 


dragonului auriu, care avea grijă de cărți. 


Menţiunea III 


Niţă Daria Maria, clasa a IV-a 
Şcoala Gimnazială „Şerban Cioculescu” Găeşti, jud. Dâmboviţa 
Prof. Ivaşcu Angelica 


CE IESE DINTR-O CARTE? 


Multor copii le place lectura. Ei cer părinţilor să le cumpere cărți sau să meargă împreună la 
bibliotecă. Dar, există şi copii care nu iubesc cartea şi stau tot timpul cu ochii în calculator. Haideţi să le 
facem ziua mai atractivă cu o carte bună! 

„Ce e atât de interesant la o carte?” poate se întreabă ei. Poţi întâlni un pirat voinic fugind cu 
comoara în mână, o fată cu părul auriu urcând spre culmi înalte, în căutarea Soarelui, un băiat încercând 
să găsească ceva cu binoclul lui. Oare ce mai putem găsi? Un robot care te face să râzi, chiar dacă face 
ceva copilăresc, un băiat care își ajută prietenul să intre în următoarea poveste, un extraterestru cu mâini 
lungi și purpurii ce caută ceva. Pe cine oare? Și, la final, dragonul fioros, dar cu suflet cald, este tare 


încântat de cartea cea nouă. 


Ce ziceţi? Incercaţi şi voi o carte? Vă asigur eu, sunt mai interesantă decât jocurile video. 


Menţiunea III 

Pîrvu Izabela, clasa I 

Şcoala Gimnazială Teslui, jud. Dolj 
Prof. Mirea Daniela-Constanţa 


CE IESE DINTR-O CARTE? 


Eu sunt pasionată de cărți, îmi place mult să citesc şi de aceea împrumut de la biblioteca foarte des 
cărți. 

Azi am luat cartea Heidi, fetiţa munţilor. Am mers acasă şi după ce am terminat temele, m-am 
aşezat la citit. 

Am citit până spre seară, când deodată am adormit. Eram într-o altă lume minunată, cea a cărților. 
Totul era construit din cărți. Din ele ieşeau tot felul de personaje, care se comportau ca noi, oamenii, aveau 


aceleaşi activităţi. Le-am întâlnit pe Albă-ca-zăpada, Cenuşăreasa, Belle, Alice chiar şi pe Heidi. M-au 


invitat la cofetărie, unde am servit o prăjită şi am discutat despre cât de mult îmi plce să citesc apoi am 


făcut o plimbare prin cele mai minutate locuri. Eram cea mai fericită! 


Acum iubesc și mai mult cărțile. 


Premiul I 

Florian Andra-Amalia, clasa a VII-a C 

Şcoala Gimnazială „Avram lancu” Dej, jud. Cluj 
Prof. Cristoreanu Corina 


CIREAŞA DE PE TORT! 


Era o dimineaţă senină de iulie. Doamna Hillary se trezise mai devreme pentru a termina de 


citit o carte. „Cât de mult regret că nu am citit în copilărie!” îşi spuse în sinea ei. 


Inainte de a se cufunda în lectură, a luat un pliculeţ aromat de ceai, l-a pus într-o cană cu apă 


fierbinte, apoi şi-a apropiat ceaşca de buze. Spre uimirea ei, a observat că în cană nu era ceai, ci o mulțime 
de cărţi minuscule şi o cireaşă deasupra lor. Cât ai bate din palme, doamna Hillary s-a micşorat până a 
devenit cât o albină. Era în cană, înconjurată de tot felul de cărți pe care scria „Citeşte-mă şi vei evada!”. 

Au durat trei zile şi trei nopți până a reuşit să le citească pe toate, cuvânt cu cuvânt. Când le-a 
terminat de citit, cireaşa i-a căzut în mâinile fine. A muşcat din fructul zemos şi a revenit la dimensiunile 
normale. Şi-a dat seama că citise în trei zile cât ar fi citit în toţi acei ani. 


„A fost cireaşa de pe tort!” se gândi ea, zâmbind. 


Premiul II 

Oniţa Bogdan, clasa a VIII-a A 

Şcoala Gimnazială Nr. 11 Oradea, jud. Bihor 
Prof. Oniţa Claudia Daniela 


CIREAŞA DE PE TORT 


Dragă Soare, 
Îţi scriu acum să-ţi povestesc ce mai fac rudele tale de aici, de pe pământ: câmpiile, iarba, dealurile, 
copacii, munţii, stâncile. Îţi e dor de ele? Tu le mângâi cu razele tale, dar eşti așa de departe, de aceea cu 
toții îți duc dorul. Vreau să ţi spun ceva, ce o să te încânte: m-am gândit să scriu despre ele într-o Carte, 


ca tu să poți afla despre ele, ba chiar să le spui despre cartea mea şi celorlalte rude ale tale de sus: Doamnei 

Luna şi fiicelor ei Stelele. Cartea mea va fi o domnişoară elegantă şi prietenoasă, care din mulțimea de 
rochii sclipitoare de dans şi-a ales-o doar pe una gri. Asta e. Știu că dumitale nu-ți place culoarea gri, dar 


domnişoarei Carte, rochia cea gri i se potriveşte de minune. 


Şi totuşi, a ales să poarte şi ceva mai colorat: sacoul. Işi schimbă mereu sacoul, dar rochia gri 


rămâne aceeaşi. Eu ştiu că dumitale nu-ţi place deloc culoarea gri (ştiu că te contrazici cu fraţii Nori şi cu 
mătuşa Furtuna... nici mie nu-mi tare plac ei, te prefer pe dumneata). De aceea poate vei considera cireaşa 
de pe tort scaoul domnişoarei Carte, pentru că e mai colorat şi mai are şi imprimată ceaşca de cafea, pe 
care o savurează adulții dimineaţa, când dumneata te pregătești să-ți îmbraci prima cămașă aurie. 

Dar să ştii că rochia cea gri o reprezintă pe domnișşoara Carte si-i descrie modestia. Aici, pe Pământ, 
oamenii care o apreciază pe domnişoara Carte sunt oameni culți şi educați. Eu sunt încă un copil. Nu m- 
am întâlnit de prea multe ori cu domnişoara Carte, dar ştiu că îmi va fi de mare ajutor pe tot parcursul 
existenţei mele pe Pământ. Fiecare volan al rochiei gri vine cu învățături, poveşti, experienţe de viaţă, 
precum povestea despre rudele Domniei tale, pe care o las să ti-o prezinte. Dacă o să-mi spui că ti-a plăcut, 


Domnişoara Carte o să-ţi pregătească şi alte surprize. 


Premiul III 

Iosip Rebeca Veronica, clasa a VIII-a 

Şcoala Gimnazială „Constantin Brâncoveanu” Baciu, jud. Cluj 
Prof. Mărcăşan Bogdan 


CIREAŞA DE PE TORT 


Era o zi frumoasă de primăvară când mama s-a răstit la mine, în inocenţa ei, reproşându-mi 
ineficacitatea actului lecturii. Nu putea să înțeleagă, sărmană mamă, de ce îmi place să citesc noutăţile 
editoriale şi nu ador exercițiile de gramatică care îmi pot aduce note mari. Am încercat zadarnic să-i explic 
leacul lecturii. Nici măcar comparaţia cu profilaxia pe care ea o recomandă bolnavilor din spital, nu m-a 
ajutat. Era mult prea încorsetată în sistemul ei materialist de gândire. 

Mi-e dragă mamă, dar şi cartea! Simt cum sufletul se ofileşte sub puterea dogorâtoare a lumii 
virtuale. El nu-şi mai găsește seva existențială. Cât de plăcut este mirosul degajat de aburii unei cești de 


cafea, darămite cufundarea în briza lecturii! Cărțile au căldura lor, clocotind de viața condensată în 


226 


grafeme. Indiferenţa şi răceala faţă de actul cunoaşterii provoacă ceața densă a orbecăirii și căutării fără 
sens. Mi-e greu să trăiesc fără carte! 

Cum nu i-aş fi răspuns mamei din Jenyy Acterian, dar ce rost avea să risipesc bogăţia cărții pe 
toana de moment. M-a marcat acest Jurnal al unei fete greu de mulțumit scris de Acterian. A fost năucitor 
pentru experienţa mea de adolescent. 

Ştiam că toate cărțile trădează fațete ale realității cosmetizate sub lupa imaginarului, dar nu mi-am 
închipuit niciodată că oameni diferiți au trăiri, interese, conflicte similare în aceleaşi decade ale vieţii. 


Parcă mă văd pe mine în autoarea care descrie momentele tensionate din familia ei la vârsta adolescenţei 


timpurii. Însă, văd prin puterea condeiului autoarei şi efemeritatea devenirii umane. Se aşterne ca o urmă 


sentențioasă afirmaţia lui Acterian privitoare la puterea de a te bucura de cei apropiaţi chiar şi atunci când 
ei nu te înțeleg. Am gustat din dulceaţa vieții descrisă în carte şi încă resimt în chip nostalgic izul cireşei 
de pe tort, cum numesc eu Jurnalul unei fete greu de mulțumit. Am citit multe cărţi în anii de gimnaziu, 
dar niciuna dintre ele, în ciuda bogăției conţinutului lor nutrițional, nu a avut puterea transfiguratoare a 
acestui jurnal. M-am căutat şi mă caut adesea în lumea actuală a unor referinţe valorice contradictorii. 
Încerc să par normală într-o lume anormală, dar, dacă nu aş avea inteligenţa condensată în cărţi, recunosc 
că m-aş simţi vlăguită de sfaturile băgătorilor de seamă. Aș vrea să fiu și eu asemenea lui Jenny Acterian, 
să am puterea ei de detaşare din anii tinereţii, dar perspectivele viitorului mă coboară în lumea indiferenței. 
Dacă aş arde mai mult pentru carte, poate aș reuși să schimb lumea, să-i dau un gust plăcut, să pun cireaşa 
pe tortul cu blat de zahăr ars. Dacă aş fi mai implicată, poate aş reuși să-i fac şi pe alții să guste aroma de 
netăgăduit a cărților ziditoare de spirit. Dacă aş fi fost mai expresivă, poate te-aş fi convins şi pe tine, 
cititor din lumea largă, să mi te alături în încercarea de a conserva cireașa de pe tort ameninţată de umbra 


ignorantă a vânzătorilor de iluzii. 


Menţiunea I 

Dan Daria, clasa a VI-a 

Colegiul Naţional .„lenăchiţă Văcărescu” Târgoviște, jud. Dâmboviţa 
Prof. Zăhărăchescu Daniela 


CIREAȘA DE PE TORT 


Când îţi zice mama: „Citeşte, Bădiță! Nu mai pierde vremea la portiţă!” Tu îți dai ochii peste cap 
ŞI vrei să te lase odat' să îți faci tu singur veac, pe ulițele din sat. 

Pentru astfel de copii am eu leac! Nu vă temeti, nu conţine nici caimac, nici ochi de brotac, ci doar 
litere. Acestea sunt amestecate într-o ulcioară toate. Apoi-s lăsate să se odihnească, o lună, două şi-o să 
crească. Din litere se fac cuvinte, iar din cuvinte fraze, să dea glas ideilor noastre. Frazele sunt inventariate 
în câte o carte. Se așază toate frumos, dar şi cu folos! 

Cărţile n-au dimensiui reale, sunt miniaturale. Dacă bei o cană pe săptămână, vei observa că îţi va 
plăcea oricare carte ţi-o dă mămica ta. Fie că-s ceasloave sau cărți de poezii, tu cu drag le vei citi. 

Iar acum, pentru copiii care nu-s cuminţi şi nu ascultă de părinți... voi, peste cărţi veţi avea o cireaşă 
pe care, dacă-o veţi gusta, o să vă treziţi că învăţaţi peste noapte cum să vă comportaţi. Această cireaşă 
are gust de carte, dar nu-i de bucate, ci de bune maniere, ca să vă ajute-n toate! 


Aceasta-i reţata pentru sucul cu vitamine, care-i natural şi conține doar litere! 


Menţiunea II 

Gheorghe Catinca, clasa a VII-a 

Școala Gimnaziala Nr. 178 Bucureşti, Sector 1 
Prof. Milescu Raluca Mihaela 


CIREAŞA DE PE TORT! 


Cuvintele se amestecă în minte precum cubuleţele de zahăr în cafea. Trag după ele imagini, trăiri, 
fantezii... însă tot ce văd ceilalți este o fată care privește în gol. La un perete, la o fereastră prin care se 
vede caisul înflorit. Pentru alţii este doar un pom, pentru mine este o conversaţie cu un prieten. Sunt de 
neînțeles pentru ceilalți, nu și pentru cais. Nici pentru ceaşca de cafea. Nici pentru bătrâna de la etajul 
unu care îmi zâmbeşte de parcă înţelege totul. Să fie un refugiu?! 

Ideile mele nu vor să rămână fără glas. Îmi amintesc cu o tresărire că pot oricând să scriu. Să umplu 
spațiul din mine, dintre mine şi ceilalți, șă aştern cuvinte. Cândva, poate vor fi spuse. Să nu uit niciun 
cuvânt pe care l-am adus în mine, să nu pierd nicio clipă de inspiraţie. 

Scriu, trăiesc, gândesc, încerc. Am vreun sens?! 


Vocea blândă a vecinei mele de la etajul unu mă aruncă în braţele realității: 


- De ce nu-ţi mănânci tortul, drăguță?! Îmi plac atât de mult conversațiile noastre, dar trebuie să te 


hrăneşti. la măcar cireaşa de pe tort! 


Menţiunea II 

loakeimidis Teodora, clasa a VI-a C 

Liceul de Informatică „Tiberiu Popoviciu” Cluj-Napoca 
Prof. Pop Emilia-Alina 


CIREAŞA DE PE TORT 


Soarele apune şi timpul fuge-ntr-una, 
Dar cartea mă aşteaptă şi chiar îmi face cu mâna! 
Stă aşezată, cuminte şi visează 
La clipa când o voi deschide 
Să-mi dea din a ei vrajă! 
Cuvintele sunt prinse ca-ntr-un şirag imens, 
Bogate-n vitamine şi variate-n sens. 

Le sorb uşor, cuprinsă de magie, 

Iar lângă zei, acum, fac parte din mitologie! 
Cât de frumos a fost! Vreau iar să sorb, 
Cuvintele unei alte povești, 

Despre pulbere de stele cerești! 
Noaptea vine tiptil şi-mi lasă pleoape grele 
Dar aş mai sta puţin, 

Să-i aflu eroinele... 

O nouă zi, o altă poveste 
Mi-arată timid cum Micul Prinţ trăieşte! 
Purtată sunt pe leghe, de mări înverşunate 


De Căpitanul Nemo, acum, iar luminate. 


Incet, încet, devin un cititor de peşteră, 


Iar Anibalector vine şi mă sfătuieşte! 
Zilele curg, am poftă de citit, 


Mi-e sete de cuvinte, nu-i vreme de irosit! 

Carte peste carte, clădite-n straturi dulci, 
Aşteaptă acum discret, 
Să vin să le degust! 


= 


Deasupra lor, în vârf, cu aroma ei gingașă, 


3 


Precum un tort imens, stă aşezată o cireaşă... 


Premiul I 

Măgheruşan Anda, clasa a XII-a 

Liceul de Muzică „Tudor Jarda” Bistriţa, jud. Bistriţa-Năsăud 
Prof. Tomi-Satmar Alina 


AER 


Aer, inspir şi mă scufund la loc, cu ochii deschişi. Inot, mă silesc să n-am nevoie să mă-nfrupt din 


atmosfera contamintată. Departe de mal, cu lampa lângă mine, întinsă pe nisip, încep a-mi oculta fiinţa de 
superficial, căutând în abis definiția profunzimii. Mă uit la fiecare strop, care-mi intră-n ochi, curge-n 
suflet, şi-mi inundă mintea. Şir după şir, capitol după capitol, apare simţământul, mi-e sete. 

Aer, corpul mi-e slab; de s-ar hrăni ca duhul cu cuvinte... Detest să părăsesc lumea încă 
neexplorată, aşa că mai stau. Trec prin zidurile ticsite de pahare cu apă ce-mi udă rădăcinile judecății. 
Încep să crească flori, încep s-apară fluturi şi-ajung din nou prinsă în oglinda infinitului. Călătoresc pe-un 
fir alambicat, dincolo de ce se vede, cu oameni şi lumi ce nu pot fi atinse decât cu raţiunea, cu voinţa, cu 
simţirea... un loc în care nu trebuie să urli pentru cei ce nu știu să privească şi s-asculte, întotdeauna un 
refugiu. 

Aer, l-am găsit pe cărarea de sub apă; în sfârşit! O lume nouă, lipsită de prejudecăţi, în care pot să 
mă desprind de tot, pot să respir. Spiritul surâde, buzele se mişcă, ochii absorb picăturile şi mintea se 
transformă. 

Aer, păşesc timidă pe apa care-mi gâdilă tălpile; imposibilul trupesc, o înălţare a eului... aşa simt 
eu lectura. Învăţ să mă scufund, să-not, să mă hrănesc, să respir şi să păşesc în fiecare zi, cu ochi 


schimbători, cu degete transpirate de emoţii, iau ceaşca cu ceai şi citesc... 


Premiul II 

Bogan Diana Lorena, Clasa a X-a 

Colegiul Naţional „Avram Iancu” Ştei, jud. Bihor 
Prof. Rusu Inga 


(BIBLIO)POCALUL CUNOAŞTERII 


Existenţa apare drept şerpuire veşnică într-un fluid opac ale cărui unde par line sau tenebroase. E 
mărginită de verdele originar al lumii, culoarea dintâi! Istoria multimilenară a umanităţii e toată în acest 
(biblio)pocal. Biblioteca - loc de refugiu, de retragere în sine. Colţişor intim, luminat obscur de lampă şi 
decorat cu cărți, învăluit într-o armonie misterioasă. Cititul în această atmosferă este proces de 
autocunoaştere şi iluminare spirituală. Citind, realizezi că limitele nu există, ci singur le impui. Limitele 
bibliotecii sunt învăluite în uitare, ilustrând limitele haosului protejat de cultură. Biblioteca e o cetate atent 
construită, impenetrabilă pentru vrăjmaşii haosului, e izvorul cunoaşterii universului. Ultimele carți de pe 
raft par însingurate, acolo domneşte ostilitatea surdă. Cărţile de jos pe care le atingem uneori, ţinute în 
mâini cu orele sau răsfoite doar, par vii. Ele se unesc cu spiritul într-un ritual absolut. 

Apa, elixir primordial şi poţiune vitalistă devine element transcendent între dezvăluite prin citit. 
Esenţă a vieţii, trebuie protejată şi tăinuită într-un pocal încins de idei şi vise. Efervescenţa spulberă 
portalul dintre dimensiunea noastra şi planul oniric. Orice închipuire din această lume devine realitate în 
dimensiunea metafizică a iluziilor. Fiecare strop te transpune în alt tărâm, fiecare picătură transmite alte 
emoții. 

Literatura lumii trebuie simțită, nu citită. Poezia trebuie trăită, nu numai (re)citită. Proza trebuie 
asumată, nu doar apreciată. Cuvintele goale anevoie cicatrizează rănile. Avem nevoie de tâlcul cuvintelor 
din cărți. Cititul e terapie. Scaunul cititorului e acolo, gol, iar lumea e bolnavă. Cărţile sunt tot acolo, 


aşteptând să-ţi absoarbă lacrimile. 


Premiul III 


Ivaşcu Leonard, clasa a XI-a 
Liceul de Transporturi Auto „Traian Vuia” Galaţi 
Prof. Melinte Mihaela 


PE FIRUL CĂRŢII 


Mergând uşor pe firul apei împărătestese căpcăune, 

şi stăbătând ţări africane, eroi în aură scăldaţi, 

vestitul Nil se înconvoaie viteji şi lupte între frați. 

deşi nu-l udă nicio ploaie. 
Cu basmele-am călătorit, 

Așa, călătorind spre zare, pe firul apei şi-am privit 

de la izvor la revărsare, cum vrăjitoare nemiloase 

el şerpuieşte ca o mreană, au rupt prin vrăji periculoase 

spre Marea cea Mediterană. chiar legământuri de iubire 
şi râuri mari de fericire. 

Cu el călătoresc şi eu 

Dar doar citind, mereu, mereu. Prin cărți ca râuri ce au curs, 
prin ochii mei umpluți de plâns, 

Pe firul Nilului am mers, captiv în marea de citit, 

Iar din lectură am cules către Verona am plutit, 

istorii despre vechi popoare, ca să cunosc tragic destin, 

clădite cu avânt şi cu onoare, sau chiar să stau la un festin. 

crâncene lupte şi războaie 

aşa cum apa se-nconvoalie. Shakespeare chiar el mi-a povestit 
despre Romeo mult iubit 

Pe firul cărții eu am mers, de-o Julietă-ndrăgostită 

Şi ea mi-a dat cu interes şi despre băutura otrăvită. 


poveşti cu zmei ciudați şi zâne, 


Plutind pe râu chiar mai la vale în cele zări necunoscute 

Cervantes mi-a ieşit în cale şi orizonturi neştiute. 

Cu Don Quijote de La Mancha 

şi scutierul Sancho Panza. Vâslesc prin carte ca pe Nil, 
cititul m-a făcut abil, 

Din cărți multe-s de povestit mi-a dat un rost şi o speranţă, 

căci firul apei nu-i oprit, că doar cu multă cutezanţă, 


Dar stelele pe cer s-adună, voi lectura cărțile multe, 


slabă-i lumina de la lună. şi alţii vor dori să-asculte, 


câte poveşti am dobândit, 
Corabia în care sunt e-o carte doară prin ceea ce am citit. 


care mă poartă spre departe, 


Menţiune 

Darie Miruna Lucia, clasa a XII-a C 

Colegiul Naţional „Spiru Haret” Tecuci, jud. Galaţi 
Prof. Gavrilescu Dorica 


PE FIRUL APEI 


O lumină sclipi ciudat şi apoi se stinse. Mi s-a părut. Poate, nu ştiu şi totuşi lumina străluci din nou, 
cu scânteieri aurii în noapte. M-am apropiat uşor şi iarba umedă şi deasă, mă îndemna să alunec uşor la 
vale. Luminiţa străluci şi piciorul meu atinse apa. Degetele reci ale apei au şovăit, o clipă pe papucul meu 
din lemn şi o senzaţie de liniște, curiozitate şi dor mă cuprinsese. Am pornit cu luminiţa călăuză undeva, 
pe firul apei. Şi apa torcea lin parcă o poveste şi în jurul meu se împletea magia. Luna se ascunsese după 
un nor albastru de dor. Şi nu eram singură. Zeci de zânuţe şi spiriduşi mă însoțeau pe firul apei cu lumini 
steluțe în mâini minuscule. De jur împrejur o pădure deasă şi verde cânta cu mii de luminiţe în păr. Şi firul 
apei curgea şi eu odată cu el. 

Deodată piciorul mi se opri, papucii mei de lemn atârnau greu şi atunci, apa mi i-a luat şi i-a aşezat 
uşor pe mal. Da acum pot să urmez mai repede luminiţa, piciorul gol călca apa, pădurea dansa și ființele 
acelea magice, mă încurajau să urmez firul apei. Şi atunci am lăsat cuvintele să mă înconjoare ca o muzică. 


Şi drumul apei, şerpuia lin cu unduiri calde şi eu pluteam pe pielea apei, ca într-o poveste, curtată de o 


luminiţă încăpăţânată. Incercam să prind luminiţa, cate tresărea veselă, râdea și îmi arăta calea de pe firul 


apei. 

Şi dintr-o dată zânuţele și spiriduşii au început să cânte din flaute mici fermecate cântecul apei. Am 
simţit atunci, că mă apropii de ceva, aerul se subțiase, stelele respirau uşor, apa devenise alburie, luminita 
oftă şi un spiriduş micut mă împinse în sus. Pluteam, pluteam împreună cu luminiţe, spiriduşi şi zânuţe, 
iar apa îmi zâmbea. Dintr-o dată parcă firul se lățise despletit de degeteleverzi ale pădurii și am trecut 
parcă pe deasupra timpului ajungând, ajungând într-o bibliotecă. Firul apei îmi surâse blînd şi cu o 
înclinare a mâinii îmi arată magia. Luminiţa mă însoțea strângându-mi uşor mâna. Biblioteca respira, 
cânta, vorbea şi dansa. Parcă viaţa voia să fie trăită, în secunde şi clipe lipite de timp. Cărţile trăiau pe 
rafturi o viață a lor proprie. Fiecare îşi ascundea comoara cu străşnicie. M-am oprit o clipă să respir 


împreună cu ele, să trăiesc în ritmul lor magic şi atunci am înţeles miracolul. Zânuţele şi spiridușşii erau 

de fapt cărțile care mi-au luminat calea pe firul apei pentru a ajunge în biblioteca magică, magică deoarece 
acesta este singurul lucru pe care trebuie să-l ştiu în viață, drumul spre bibliotecă. 

Şi l-am găsit urmând firul apei. Luminiţa s-a aşezat cuminte, într-un lampadar în apropierea raftului. 
Un fotoliu din catifea verde cu luciri moi de timp, te invita să citeşti, să gândeşti, să visezi. O comodă 
roşie şi o măsuţă argintată te îndemnau să-ţi inviţi instinctul, să aleagă o carte sau cartea să te aleagă pe 
tine. Şi aşa a şi fost. O carte suplă cu coperţi șterse de timp, m-a cuprins cu braţe pline de dor, m-a aşezat 
în fotoliu şi mi-a dat drumul în timpul comorii ei. 

Am învăţat de atunci să văd lumea, nu aşa cum este ci cum ar trebui să fie, dacă am putea fi mai 


buni și curajoşi și am crede în cărți şi într-un strop de magie. 


Mentiune 

Grama Amalia, clasa a XI-a 

Liceul Tehnologic „Terezianum” Sibiu 
Prof. Iancu Iuliana 


DINCOLO DE CARTE 


Lumea întreagă trebuie admirată, cartea este o punte între sacru şi profan, ce dezvăluie un loc 
aparte. Omul încearcă să-i descopere potecile neumblate şi sensurile ascunse. Același om se desprinde din 
universul mărunt şi trăieşte bucuria frumosului ca un sentiment al posesiei asupra lumii întregi. Se 
meditează cu fiecare carte în mână, se explorează cărările acesteia, se surprinde nevăzutul, se remarcă 
imprevizibilul. 

Totul e acolo, trebuie doar descoperit. Treptat se deschide un drum al cunoaşterii, întrucât lumea 
cărții oferă prilejul unei experiențe autentice. Departe de banalitatea cotidiană, cărțile înseamnă şi 
înfruntarea unor situații problematice, relevarea unor adevăruri importante despre oameni și despre natură. 
Curajul de a pătrunde în lumea lui poate aduce regăsirea sinelui, dar şi a celuilalt. O drumeție în mrejele 


cărților accentuează dorul, redând un ansamblu de experiențe şi de sentimente. Călătoria individului în 


paginile ei reprezintă tot atâtea încercări de a recupera sensul originar al lumii. Dorul de lectură surprinde 


minunăţiile lumii în care trăim, parcă ne retragem îndărătul unui zid care ascunde toate pasiunile şi 


dorinţele noastre, toate amăgirile şi bucuriile. 


Este adevărat faptul că orice volum te cheamă, te îndeamnă să-l cunoşti îndeaproape, să-i vezi 
miracolele, să-i simți tulburările, iar legătura se construiește în timp. Universul cărții are propriile reguli, 
cărările ei te duc unde nici nu gândești, iar omul trebuie să-i recunoască superioritatea și măreția. Putem 
să stabilim un dialog meditativ cu fiecare poveste, dar trebuie să reflectăm asupra prezentului şi asupra 
lumii exterioare, cu scopul de a găsi cele mai bune răspunsuri. Meditaţia cere intimitate şi singurătate, 
aduce adesea tăcere, înseamnă comuniune. 

Omul se adăposteşte în palmele cititului, regăsind paradisul pierdut. Acolo sălășluiesc ceilalți, din 


alte vremuri, acolo se descoperă nemurirea. Lectura devine un templu al cunoaşterii, un cod al ascensiunii, 


al forţei şi al energiei. Destinul ființei umane este asemenea cărții care o înalță pentru a atinge absolutul. 


Mentiune 


Hegheduş Tudor, clasa a XI-a C 
Liceul Teoretic „Mihai Eminescu” Cluj-Napoca 
Prof. Dobrescu Simona 


PE FIRUL APEI 


Pe firul apei se află gândul şi pluteşte lin pe râu în jos până se varsă într-un lac unde hoinăreşte confuz. 
Acolo, în lac, nu e singur, mai dă peste nişte rude, peste un cuget, o idee, toate la fel de pierdute. 

Se adună la un loc și, parcă împreună, totul capătă coerenţă. Acest amalgam se plimbă neîncetat până când 
află o pagină goală pe care şi-o fac casă. La rândul ei, pagina face gașcă cu alte foi până devin atât de unite încât 
ajung să fie demne de o copertă. Coperta, care şi ea dintr-un gând a pornit, dar drumul ei a fost altul, împreună cu 
gaşca de pagini, creează o cu totul altă ființă. Această ființă este cartea, o ființă incontrolabilă, care toată viaţa şi-o 
petrece răspândind gândurile care au dus la naşterea ei. Toată ziua troncăne întruna, orişicui o ascultă, până ajunge 
pe patul morţii. 

Unele cărți au vieți pline iar altele rămân nedeschise până în ziua finală. Cauza morţii, de regulă, e 
bătrâneţea. Până şi cartea oboseşte vorbind. Totuşi, bătrâneţea nu e singurul mod în care poate muri o carte. Ea 
poate arde pe foc, încălzind pe cineva, sau poate să fi fost atât de neînțeleasă încât să fi dat naştere unor gânduri 
sinistre legate de distrugerea ei. De teama evanescenţei, cărțile şi-au croit calea în mintea cuiva. De unde, într-o 
bună zi, ajung în mintea altcuiva, răspândind lumină cât omenirea va dăinui, pentru că, precum tot cărțile ne-au 


învăţat, uitarea este adevărata moarte. 

Menţiune 


Lingurar Lucian, clasa a XI-a C 
Liceul Tehnologic Jimbolia, jud Timiş 
Prof. Alexa Ana-Maria 


PE FIRUL APEI 


Hm...se vede un răsărit senin la orizont...o dimineață perfectă în care cafeaua încă aburind așteaptă 
cuminte pe pridvorul casei. Şi mă tot uit, şi mă tot uit spre albastrul cerului, negrul pământului și verdele 
copacilor. Nicăieri nu e mai bine ca acasă...nicăieri diminețile nu sunt mai frumoase... 

Contemplând natura şi bucuria de a trăi mă loveşte strașnic un gând: "Oare ce mai fac piticii care 
mi-au înfrumusețat copilăria? Oare pe unde mai trăiesc ei? Mai ating ei suflete pure de copii şi le poartă 
spre lumi nevăzute?” 


Pe nesimţite mă fură somnul şi se făcea că am ajuns pe un tărâm fermecat, un tărâm al piticilor, 


unde lucrurile cu adevărat importante contează şi unde inima dictează ceea ce ai de făcut. In mijlocul 


acestui tărâm se afla un lac înconjurat de cărţi, dintre care una era aleasa mea..Menirea mea era să caut 
această carte, dintre milioanele de cărți prezente. M-am uitat cu atenţie, am băgat timid degetul piciorului 
în apă şi m-a cuprins o moleşeală dulce. Nu se compara cu nimic din ceea ce trăisem deja...nici mersul la 
şcoală, nici întâlnirea duminicală cu prietenii, nici plăcinta mamei nu îmi dădea aceasta senzație. Era o 
senzaţie de... foame, de poftă, pofta de a citi, de a descoperi...pe mine şi pe alții. 

Am retras speriat piciorul şi am vazut deodată în depărtare o carte ce strălucea...era cartea mea, 


purtată demn de un pitic ce mi-a întins-o: 


Menţiune 

Moisil Maria, clasa a XII-a 

Liceul de Muzică „Tudor Jarda” Bistriţa, jud. Bistriţa-Năsăud 
Prof. Tomi-Satmar Alina 


PICURI DE ÎNȚELEPCIUNE 


Stau singură în colţul bibliotecii robuste, întregită cu un fotoliu, un taburet și o lampă a cărei lumină 
se răsfrânge pe titlurile mult prea şterse, însemnate pe cotoarele prăfuite ale cărților. Copacii muţi, visători 
şi bălăriile trădează faptul că biblioteca se află la marginea unei păduri. Picături de apă se preling şerpuit 
în şiroaie printre sutele de cărți așezate mult prea ordonat pe rafturile îngreunate, iar biblioteca biblică 
pare a fi un baraj ce separă oceanul cunoaşterii şi al înţelepciunii de spațiul sacru, protector în care mă 
aflu. Picuri mari de apă cad pe podea... 

Edward Conlon susţinea că „în spatele fiecărui morman de cărți se ascunde un val de cunoştinţe”; 
mă-ntreb dacă valurile oceanului m-ar îneca dacă aş scoate una dintre cărțile de pe raft. Aş vrea ca apa să 
mă învăluie, ca valurile învolburate ale oceanului să mă cuprindă. Iau Biblia de pe etajeră şi-ncep să citesc. 
Apa începe să se scurgă. Măiestria firului apei simbolizează Cuvântul lui Dumnezeu, înţelepciunea din 
Biblie. Valuri de învățături, pilde şi psalmi pătrund în odaia mică în care mă aflu. Apa izvorăşte din cer 
aidoma învățăturilor care provin de la Creatorul nostru. Simt puterea lecturii cărții sfinte cum îşi varsă 
înțelepciunea asupra mea, un cititor neînsemnat. Sunt solitară, departe de casă, izolată de restul lumii, însă 
totuşi atât de aproape de divinitate. Oriunde ar putea fi acasă atâta timp cât am Biblia alături. 


Firul apei, nemărginită sursă de înţelepciune, s-a năpustit asupra mea. E-atât de minunat. 


Mentiune 

Toma Andreea, clasa a XI-a E 

Colegiul Naţional Militar „Al. I. Cuza” Constanţa 
Prof. Roșu Geanina-Petronela 


DEASUPRA APEI... 


Înot... prin destin, printre foi, pe drumul pe care ni-l construim, unii dintre noi, atât de frumos... 


Inot printre litere cursiv, cum m-a învăţat tata la şapte ani. Adun în apa care mă înconjoară toate 


experienţele, lucrurile bune şi mai puţin bune, cărțile, prietenii care se desprind dintre pagini, cuvintele pe 
care mi le doresc parte din mine. Vreau ca marea în care mă voi adăposti să continue să crească, să fie din 
ce în ce mai adâncă, astfel încât să încapă toţi mugurii deschişi în sufletul meu... 

De ceva timp, foile au ajuns să-mi fie paravan, leac, singura opțiune pe care o acceptă creierul ca 
evadare. Barca mea de salvare: citesc. De când mă știu, prin cărți am respirat aer necontaminat, m-au lăsat 
să fur câte ceva de la ele, mi-au deschis orizonturi, mi-au arătat că pot, mi-au dat voie să sper la mai mult. 

Face parte din rutină să-mi găsesc timp pentru mintea mea, pentru sufletul şi rănile ce mai au 
nevoie de bandaje noi din când în când, timp pentru a respira conştient... timp pentru noi, cei adevărați. 
Mă las, în nebunia mea, purtată de curent şi accept ca literele să-mi formeze personalitatea. Plonjez în 
apă şi străbat agresiv valurile, culegând ceea ce îmi doresc şi înțelegând, poate, doar ceea ce vreau. 

Totuşi, la final, ajung să-mi văd toate paginile la un loc, analizându-mi evoluția: vechea şi noua 
eu. Curentul mă duce acolo unde trebuie, poate plutind pe cărți... sau împreună cu ele. Poate pe lângă mal 


sau deasupra apei.. 


Menţiune 

Trif Diana-Tania, Clasa a XI-a C 

Liceul Teoretic „Mihai Eminescu” Cluj Napoca 
Prof. Dobrescu Simona 


PE FIRUL APEI 


E miezul zilei și stai liniştit la umbra unui copac, pe malul unei ape. Vântul răsfață firele subțiri 
de iarbă făcându-le să se încline spre cursul lin al râului. Auzi o doină sensibilă şi dulce, cântată de o 
privighetoare gingașă și te laşi purtat de versuri. 

Acum te uiţi în jurul tău şi brusc te afli în mijlocul râului, iar razele Soarelui dezmiardă undele 
apei. Cântecul privighetoarei se aude în depărtare şi mirosul ierbii se pierde treptat. Ai decis să închizi 
cartea şi te-ai trezit din nou în bibliotecă; paradisul în care te aflai a înghețat deodată şi bibliotecarul din 
spatele tău îți comunică faptul că biblioteca este pe cale de a-şi încheia programul din ziua respectivă. Nu 
ai idee când a trecut aşa repede timpul. lei cartea și porneșşti spre casă, intrigat, fără a-ţi pune întrebări 
despre ce va urma. Te așezi în fotoliul din sufragerie şi deschizi cu grijă, fiecare pagină, până ajungi în 
dreptul semnului de carte. Cortina din mintea ta se lasă uşor și privighetoarea îţi zboară pe umăr, ghidându- 


te din nou spre râu. E momentul să cunoşti personajele şi îţi asumi rolul de a le urmări întreaga poveste 


până la capăt, întrucât tu eşti cititorul. 


Experiența lecturii este cea care îți oferă posibilitatea de a evada în propriul imaginar astfel, 
asemenea râului, povestea va avea direcţii diferite, însă nu vei fi dezamăgit de final, deoarece îţi vei vărsa 
amintirile în fluviul cunoașterii, iar oamenii care iubesc cititul posedă oceane întregi, având mereu sete de 


cunoaștere. 


Menţiune 

Scutelnicu Lăcrămioara, clasa a XI-a H 
Colegiul Economic „Virgil Madgearu” lași 
Prof. Vîrlan Daniela 


PE FIRUL APEI... 


Întotdeauna mi-a plăcut să-mi compar pasiunea pentru citit şi scris cu un râu lung şi şerpuit 
deoarece, ca acest râu şi pasiunile pot fi mai mari dar şi mai mici, pot veni cu o viteză atât de mare încât 
abia le facem faţă şi nu le putem rezista oricât ne-am chinui. 

Râul meu e unul liniștit dar adânc deoarece curge de multă vreme încât şi-a lăsat urme adânci în 
sufletul meu, urme care dor, urme care mă fac sa fiu ceea ce sunt astăzi, e locul de refugiu în zilele 
mohorâte sau locul de unde se nasc fire noi de pasiune care îmi explorează sufletul şi mintea . 

Acest râu nu are oprire, gonește spre locuri neexplorate şi atinge cotloane din mine ce mă fac să- 


mi doresc mai mult şi mai mult, ceva important, ceva ce îmi va mulţumi setea pentru citit şi scris . 


Imi vreau râul cât mai lung și cât mai adânc, îl vreau plin cu creaturi supranaturale, plin cu iubire, 


îl vreau să răsune a râsete dulci, a declaraţii de iubire şi de dor. Acest râu vreau să-l împart cu cât mai 
mulți oameni pentru a simţi și ei toate aceste lucruri minunate, să le trăiască şi ei cu adevărat, să ştie cum 
e cu prietenia, cu familia, cu iubirea. 

Dacă râul meu se va opri cândva aş dori ca acesta să o facă la baza unei biblioteci atât de mare 
încât să zgârie cerul cu rafturile sale pline cu tot ce râul a adunat în toţi anii, vreau ca această bibliotecă să 


dăinuiască veşnic în memoria şi sufletul tuturor. 

